
Aigeialaisen kulttuurin taide 


Kreeta ja mykeneläinen aika 


Keväinen päivä Kreetalla on elämys, jota ei hevin unohda. 
Auringon säteet lämmittävät kuin pohjolassa keskellä heltei- 
nintä kesäpäivää ja houkuttelevat näkyville luonnon raikkaan 
vehreyden. Punaisia vuokkoja kasvaa pellonpientareilla ja vai- 
nloilla niin tiheässä että niiden väri antaa sävyn koko maise- 
malle. Taempana kukkuloilla oliivimetsät hohtavat hopeanhar- 
maina, ja niiden yllä sädehtii valkoisena Ida-vuoren lumi- 
peitteinen rinne. Raikas tuulenhenki puhaltaa yöllä lumihui- 
puilla tuoden takaisin sen kosteuden, jonka päivän lauha meri- 
luuli on haihduttanut. Se laskeutuu kuin runsas kaste ja suo 
uutta voimaa vihreälle kasvulle. 

Niinpä on sattuvasti kuvattu Kreetan taidetta eurooppalaisen 
talteen ensimmäiseksi kevätkukoistukseksi. Mikään ei ihastuta 
tilmäämme niinkuin vuoden ensi kukat, mutta niiden viehätys 
on katoavaista. Etelässä ne eivät pysty vastustamaan helteen 
hyökkäystä; ne kuihtuvat nopeasti ja tekevät pian siemenen. 

Kreeta ja Hellas muodostivat pronssikaudella yhtä itsenäisen 
ja erillisen taidealueen kuin Egypti tai tasangot Eufratin ja 
Tigrisin ympärillä. Virikkeitä on tullut ulkoapäin, ja vanhem- 
plen kulttuurimaiden aikaansaannosten suoranaista jäljittelyä 
on usein esiintynyt, mutta koristetaiteessa, arkkitehtuurissa 
Ja ihmiskuvauksessa minolaisen ajan kreetalaiset ja mykene- 
lilsen kauden helleenit ovat antaneet teoksilleen omat erikois- 
nlirteensä, jotka oikeuttavat pitämään heitä suurten jokilaak- 
sojen kansain rinnalla erityisen, korkeatasoisen kulttuurialu- 
oen edustajina. Huolimatta vilkkaista kauppa- sekä luultavasti 
myös poliittisista yhteyksistä itämaiden suurvaltioiden kanssa 
heidän onnistui lähes kahdentuhannen vuoden ajan säilyttää 
ilsenäinen kulttuurinsa. 

Kreetalais-mykeneläistä taidetta ei voida pitää helleenisen 
taitcen kehityshistorian alkuvaiheena samalla tavoin kuin su- 
mecrien taide merkitsi esivalmistelua Hammurabin ajan baby- 
lonialaiselle taiteelle tai kuten Egypiissä kolmen ensimmäisen 
<lynastian taiteellinen kehitys rakensi ne askelmat, joilla pyra- 
midiajan egyptiläiset seisoivat luodessaan mestariteoksiaan. 
Krectalais-mykeneläinen taide kuuluu tiettyjen rajojen ympä- 
rölmään maantieteelliseen alueeseen ja kansalle, joka ymmärsi 

säilyttää omalaatuisuutensa. Tämä taide ennätti kuolla, ennen- 
kuin maan uudet tulokkaat olivat saavuttaneet sellaisen kyp- 
syyden, että saattoivat omaksua korkeampia taiteellisia ope- 
tuksia. 

Vasta tämän vuosisadan puolella sivistynyt maailma Evansin 
ja muiden tutkijain löytöjen ansiosta sai aavistuksen kulttuurin 
ja taiteen kukoistuksesta Kreetalla esihistoriallisina aikoina. 
Sen muisto oli siihen saakka säilynyt ainoastaan myyteissä, 
esim. tarussa Minoksesta ja Pasifaesta tai Minotauroksesta ja 
Ariadnesta. Juuri nämä myytit ovat kuitenkin saaneet arkeolo- 
git omistamaan aivan erityistä huomiota Kreetan muinais- 
muistoille. Sekä Kreetalla että alueilla, jotka ovat olleet kos- 
ketuksessa Kreetan kanssa, on viime vuosikymmeninä tehty 
intensiivistä tutkimustyötä ja nyt voidaan jokseenkin varmasti 
sijoittaa eri kulttuurit Aigeian merta ympäröivissä maissa his- 
toriallisiin yhteyksiinsä. Sen ansiosta, että nämä alueet ajoit- 
tain ovat olleet vilkkaassa kanssakäymisessä Egyptin ja muiden 
historiallisesti paremmin tunnettujen lähi-idän maiden kanssa, 
voimme myös asettaa tarkemmat aikarajat tärkeimmille kau- 
sille. 

Kivikaudella ja varhaisella pronssikaudella, 3000-luvulla ja 
2000-luvun alussa eKr., Kreeta muodosti yhdessä Vähän Aasian, 
Kykladien ja Kreikan mantereen kanssa suurin piirtein yhte- 
näisen kulttuurialueen. Kreetan pronssikausi, ns. minolainen 
aika, jaetaan kolmeen pääperiodiin, varhais-, keski- ja myö- 
häisminolaiseen, ja nämä kaudet vuorostaan alaosastoihin, 
jotka tavallisesti merkitään roomalaisin numeroin. Varhais- 
minolaisen periodin vanhin vaihe sattuu samaan aikaan kuin 
Egyptin Vanhan valtakunnan loistokausi. Vaikutteet egyptiläi- 
sestä korkeakulttuurista saavuttivat myös Kreetan, jonka yh- 
teydet Egyptin kanssa tulivat yhä vilkkaammiksi erityisesti 
varhaisminolaisen periodin toisessa vaiheessa. Silloin oli jo tä- 
män periodin I-vaiheen pronssikautinen kulttuuri levinnyt 
Kykladeille ja tiettyihin osiin Peloponnesosta; varsinkin ruot- 
salaisten suorittamat kaivaukset Argoliksen Asinessa ovat sel- 
vittäneet yhteyksiä Hellaan mantereen ja Kreetan välillä näinä 
kaukaisina ajanjaksoina. Peloponnesoksen eteläiset ja itäiset 
osat eroavat varhaisminolaisen ajan jatkuessa Keski- ja Poh- 
jois-Kreikan kivikautiskulttuurista ja liittyvät Kreetaan. Kyk- 
ladien ja Kreikan mantereen pronssikautisista kulttuureista 
on vastaavasti käytetty termejä kykladinen ja helladinen ala- 
osasloineen. 

Ilman että kulttuurialueiden rajat ja niiden laatu muuttui- 
vat Kreeta edistyi toisen varhaisminolaisen kauden aikana tai- 
teessaan ja kulttuurissaan verrattoman paljon nopeammin kuin 
muut nyt mainitut seudut. Varsinkin itäisen ja eteläisen Kree- 
tan kaupungit Gournia, Pseira (Psira) ja Moklos elivät par- 
hainta kukoistuskauttaan. Tältä ajalta on peräisin joukko kupo- 
lihautoja Mesara-tasangolla Kreetan etelärannikon lähettyvillä, 
saaren suurimmalla ja hedelmällisimmällä tasankoalueella. 
Kaikkein ensimmäiset Faistoksen ja Knossoksen palatsiraken- 
nelmat saaren keskiosassa kuuluvat tähän aikaan. 

Seuraava, keskiminolainen periodi osuu yhteen Egyptin Kes- 
ki-valtakunnan — 12. dynastian — kanssa. Yhteyksiä valaise- 
vat varsinkin kreetalaisten maljakoiden (Keskiminolainen IIA) 
löydöt kaupungista, jonka Sesostris II:n pyramidin (1887— 
1841) rakentajat perustivat. Keski-Kreetan, Knossoksen ja 
Faistoksen keskukset voittavat nyt kaikki kilpailijansa saarella. 
Itäisen Kreetan kaupungit menettävät merkityksensä tai hylä- 
tään. Mutta samanaikaisesti kreetalaisen kulttuurin alue supis- 
tuu joksikin ajaksi eteenpäin. Yhteydet Peloponnesokseen, lä- 
himpiin keski-Kreikan osiin sekä osittain myös saaristoon kat- 
kesivat, ja ne orientoituivat jälleen pohjoiseen päin. Todennä- 
köisesti tämä johtui uuden indoeurooppalaista kieltä puhuvan 
kansan — myöhempien joonialaisten ja akhaialaisten kanta- 
isien — vaelluksesta noille alueille. Pitkään eivät kulttuuri- 
yhteydet kuitenkaan olleet katkenneina. Vain muutamia vuosi- 
satoja myöhemmin — noin v. 1600 — Kreetan keskiminolaisen 
ajan viimeisessä vaiheessa syntyi Mykenessä, Tirynsissä, The- 
bassa ja muilla mannermaan seuduilla keskuksia, jotka näyt- 
tävät välittömästi vastaanottaneen kreetalaisen kulttuurin ja 
istuttaneen sen maahanmuuttaneiden kansojen elämäntapoihin. 
Mahtavat ruhtinaat hallitsivat täällä suurissa lujasti varuste- 
tuissa linnoissa, jotka koristettiin kreetalaisten taiteilijain teok- 
silla. Mykenen valtiaat saivat viimeisen leposijansa hallitus- 
paikan lähistöllä kuiluhaudoissa, jotka täytettiin ennenkuulu- 
mattomilla kalleuksien määrillä. Kreetalla saavuttivat Knos- 
soksen ja Faistoksen palatsit 1600—1400-luvuilla suurimman 
laajuutensa ja loistonsa läheisessä yhteydessä Egyptin Uuden 
valtakunnan kukoistuksen kanssa. Mutta mannermaan valtiaat 
tulevat yhä mahtavammiksi. Noin 1450 hallitsee muinaiskreik- 
kalainen dynastia Knossoksen palatsissa. Suunnilleen saman- 
aikaisesti tuhotaan Faistos ja muita saaren suuria palatseja. 
1400-luvun lopulla uusi mahtava vihollinen tuhoaa Knossoksen 

palatsin maan tasalle. Näin oli Kreetan mahti lopussa. Mutta 
Mykene ja Tiryns saavuttivat nyt, 1400—1200 eKr., suurimman 
loistonsa. Vanhat hallituspaikat rakennettiin käyttämällä hy- 
väksi parannettua, Kreetalta saatua tekniikkaa, uusia ja entistä 
suurempia ympärysmuureja pystytettiin, mm. Mykenen Leijo- 
naportti. Kuningashaudat saivat monumentaalisen muodon: 
kupolihaudat ovat peräisin tältä ajalta. Näistä parhaimpiin 
kuuluu ns. Atreuksen aarrekammio. Taidekäsityö noudatti 
edelleen niitä linjoja, jotka kreetalaiset olivat omaksuneet, 
mutta saviastiain tuotannossa voidaan havaita jatkuvaa teollis- 
tumista ja sen aiheuttamaa taiteellisen otteen pinnallistumista. 
Tuotanto sai kuitenkin yhä laajemman levinneisyyden Aigeian 
meren ympärillä. Thessalia liittyi nyt mykeneläiseen kulttuuri- 
alueeseen, Rhodoksesta ja Kyproksesta tuli teollisuuden uusia 
keskipisteitä, ja sen haarautumia syntyi mm. Palestiinaan. 
Historiallisesti erityisen merkityksellistä on, että Egyptin us- 
konnonuudistajan, faarao Akhnatonin hallituspaikalta, joka hy- 
lättiin pian hänen kuolemansa jälkeen (v. 1363), on löydetty 
lukuisia mykeneläisiä maljakonsiruja. 

Kun Egyptissä luonto itse tarjoaa kaikki mahdollisuudet 
yhteiskunnan keskittämiseen ja taloudellisen elämän säännös- 
telemiseen yhtenäisten normien mukaisesti, on Aigeian merta 
ympäröiville maille tarjolla vain hajanainen asutus. Viljelys- 
kelpoiset laaksot ovat pieniä ja niitä erottavat toisistaan he- 
delmättömät ja karut vuoriseudut. Pienten paikallisten kes- 
kusten on helppo säilyttää riippumattomuutensa. Alueella ei 
ole mitään luonnollista voimakeskusta. Poliittinen painopiste on 
historian aikana voinut vaihdella niinkin toisilleen kaukaisten 
paikkojen välillä kuin esim. Kreeta, Konstantinopoli, Vähän 
Aasian länsirannikko ja Akhaia. Ratkaisevana tekijänä ovat 
vaikuttaneet maailmankaupan tiet, jotka aikojen kuluessa ovat 
vaihdelleet, ja suurten valtakuntien syntymiset varsinaisen 
kreikkalaisen alueen laitamilla. 

Mutta missä maa erottaa, siellä meri yhdistää. Tämä pitää 
paikkansa paitsi Aigeian meren kaikkien pienten saarten myös 
Kreetan ja Hellaan mannermaan välillä. Luonnolliset elin- 
ehdot ovat koko alueella samankaltaiset ilmaston ja maape- 
rän muodostuksen yhtäläisyyden vuoksi. Maanviljelys tasan- 
goilla, karjanhoito vuorilla ja kalastus merellä ovat luonnon 
antamat mahdollisuudet elämän ylläpitämiseen. Lienee ollut 
pikemminkin sääntö kuin poikkeus, että saman henkilön oli 
pakko hakea toimeentulonsa kaikilta näiltä kolmelta työken- 

tältä. Vanhimmat asuinpaikat ovat suurimmaksi osaksi ran- 
nalla tai sen läheisyydessä. Luonnon voidaan siis sanoa avus- 
taneen joustavuuden ja sopeutumiskyvyn kehittymistä niiden 
ihmisten kohdalla, jotka asettuivat asumaan Aigeian meren 
ympärille ja sen saarille. 

Kalastus tutustutti mereen. Voitiin matkata saarelta toi- 
selle koskaan kadottamatta maata näkyvistä. Eräs koko mui- 
naisajan merkittävimpiä kauppateitä johti Kreetalta itään ja 
joitakin pienempiä saaria pitkin Rhodokseen, siitä Vähän Aa- 
sian lounaiskulmaan, niemimaan etelärannikkoa myöten Syy- 
riaan ja edelleen rannikon tuntumassa aina Egyptiin saakka. 

Luultavasti Kreetalta on suunnattu tie myös suoraan ete- 
lään avoimen meren yli ja kohden Afrikan pohjoisrannikkoa 
Kyrenen ja Niilin suiston välille, jolloin vältyttiin pitkältä 
kierrokselta Syyrian rannikon kautta. Vuonna 1198 eKr. »me- 
rikansa» hyökkäsi yhdessä libyalaisten heimojen kanssa suis- 
tomaahan lännestä käsin ja kärsi suuren tappion. »Merikan- 
san» keskuudessa esiintyy nimiä, jotka voidaan paikallistaa 
aigeialaisen kulttuurin alueelle. 


Keramiikka 


Yhtenäinen kronologinen katsaus maun ja taidetyylien vaih- 
teluun Kreetan pronssikaudella saadaan helpoimmin, jos tar- 
kastellaan eri ajankohdilta peräisin olevia koristeltujen mal- 
jakkojen sarjoja. 

Knossoksen kivikautiseen kerrostumaan liittyy karkean, kä- 
sinmuodostetun, enimmäkseen harmaan saviesineistön palasia. 
Koristelu käsittää mm. yksinkertaisia saveen uurrettuja viiva- 
ornamentteja, siksakviivoja, ruutuja ja kolmioita ristiviiva- 
varjostuksineen tai ilman. Joissakin tapauksissa uurretut viivat 
on täytetty valkoisella kalkilla. 

Pronssikauden alussa tekniikka parani; oli opittu preparoi- 
maan savi siten, että saatiin puhtaampaa tavaraa, ja tultu 
taitavammiksi poltossa. Muotoilu kehittyi hienommaksi ja not- 
keammaksi. Monet maljakot käsiteltiin niin, että ne muodol- 
taan muistuttivat metalliastioita. Oli myös keksitty väriaineita. 
Astiain pinnat siveltiin kerroksella hienointa kalkkiliejua, jota 
vasten tummanruskea, heikosti metallihohtoinen väri teki eri- 
tyisen dekoratiivisen vaikutuksen, tai myös maalattiin pohja 
tummaksi ja sen päälle vaaleansävyisiä ornamentteja. Tämän 


14 Aigeialaisen kulttuurin taide 


tumman värin valmistustapa lienee alunperin keksitty itämail- 
la, mutta kreetalaisten ansioksi on luettava sen täydentäminen 
niin, että väri ajan mukana sai voimakkaamman loiston ja sy- 
vyyden, ja tällaisena he jättivät sen perinnöksi klassillisen 
kauden helleeneille. Katkeamaton teknillinen traditio liittää 
ateenalaisten maljakkomaalarien menetelmät niihin, joita 
Kreetan ruukuntekijät käyttivät jo kolmannella vuosituhannel- 
la eKr. 

Ornamentiikka jatkoi yhä vapaammin ja sirommin kivi- 
kaudelta perityn aiheiston muuntelua; kaartuvia viivoja, sa- 
mankeskisiä kaaria esiintyy usein, ja vähän myöhemmin omak- 
suttiin Kreetalla myös spiraaliaihe. 


Kamares-maljakko Knossoksesta. 
Keskiminolainen kausi II. 


Astiain siroudessa, maljakon muotojen rikkaudessa ja line- 
aarisessa koristelujärjestelmässä saattoivat myös Kykladien 
ja Peloponnesoksen itärannikon käsityöläiset kilpailla kreeta- 
laisten ammattiveljiensä kanssa, mutta edellisillä hallitsi yksi- 
värinen keramiikka, kun sen sijaan kreetalaiset oppivat myös 
käyttämään poltossa hyväkseen tiettyjä erilaisuuksia ja saivat 
näin aikaan täplikkään pinnan. Tällä tekniikalla he koettivat 
nyt savessakin jäljitellä maahan tuotettuja hienoja egyptiläisiä 
maljakoita, jotka oli tehty alabasterista ja värikkäistä kivila- 
jeista. Myös kiviesineissä esiintyi jäljittelyä. 

Kreetalaiset oppivat tänä aikana käyttämään savenvalajan 
levyä ja dreijasivat sen avulla maljakoita, joiden ohuet seinät 
ja aistikas profilointi kestävät vertailun hienoimman itäaasia- 
Jaisen posliinin kanssa. Väriasteikko laajeni krominkeltaisella, 
oranssilla, vaaleampi- ja tummempisävyisillä punaisilla sekä 
mustalla, jonka sävy oli syvempi kuin ruskeanmustan kiilto- 
värin; viimeksi mainittu oli opittu tuntemaan aikaisemmin ja 
sen laatua oli pysyvästi parannettu. Sitä käytettiin nyt sään- 
nöllisesti pohjavärinä, jolla koko maljakko siveltiin. 

Kreetalaista keramiikkaa, aiheet merenpohjan kasvi- ja eläin- 
maailmasta. Hieman vuoden 1500 jälkeen eKr. Myöhäismino- 
lainen kausi I B. 


'Tätä maljakkotyyliä sanotaan Kamares-tyyliksi sen löytö- 
paikan mukaan, josta ensi kerran tavattiin suurempi määrä ko. 
esineitä. Se oli pyhä luola Ida-vuoren kupeessa, ja sen uhri- 
lahjojen joukossa oli paljon näitä loistomaljakoita. Tyyli 
saavutti kehityksensä korkeimman tason keskiminolaisena ai- 
kakautena. 

Mutkaornamentiikka kehittyy nyt edelleen ja rikastuu moni- 
lukuisilla luonnosta, varsinkin kasvimaailmasta otetuilla aiheil- 
la. Kaavat eivät sitoneet maalareiden käsiä; heidän varma 
silmänsä osasi sovittaa koristelun astian muodon mukaisesti. 
Ylöspäin kohoavat lehdet ympäröivät kukkakupuina pikarien 
alaosaa, ja yläosaa kiertävät horisontaalisesti — mutta ei 
pedanttisesti — järjestetyt lehdet, spiraaliköynnökset ja kukat, 
jälkimmäiset usein rosetin muotoisina. 

Kreetalaisten kaikille vaikutteille avoin ja vastaanottavai- 
nen mieli tulee kirkkaana näkyviin Kamares-maljakoissa (ks. 
s. 14). Tyyli ei ole naturalistinen. Luonnonaiheet on sisällytet- 
ty dekoraation vapaisiin rytmeihin. Viivaleikki ei pyri anta- 
maan kuvia todellisuudesta, ei liioin houkuttelemaan rauhalli- 
seen tarkasteluun. Viivat on vedetty tavatioman vauhdikkaasti 
ja tarmokkaasti; tässä mutkien ja kierteiden, rosettien ja lehti- 
köynnösten kompleksissa on liikettä ja elämää. Ornamen- 
tiikka on dynaamista luonteeltaan ja poikkeaa olennaisesti 
egyptiläisten staattisesta koristelusta. Tyypillinen on kreeta- 
laisten suhde symmetriaan. Se puuttuu usein kokonaan, mutta 
välistä he ikäänkuin leikkivät symmetrisellä kaavalla; sen ei 
kuitenkaan koskaan anneta toteutua aivan täydellisenä, vaan 
tasapaino murretaan niin että koriste on täynnä liikettä 
staattisen voiman asemesta. 

Tähän taiteellisen kukoistuksen kauteen kuuluvat myös 
ensimmäiset suuret palatsirakennelmat Knossoksessa, Malliassa 
ja Faistoksessa sekä huvila Hagia (ääntyy: aja) Triadassa. 
Keski-Kreeta ottaa johdon, ja monet pienet kulttuurikeskukset 
itäisellä Kreetalla autioituvat. 

Vähitellen väsyttiin maalaamaan vaaleita värejä tummalle 
pohjalle. Sen sijaan maalattiin koristelu pelkästään mustan- 
ruskealla kiiltovärillä vaaleankellertävälle pinnalle. 

Mielenkiinto luontoon lisääntyi, samalla kun koristeelliset 
koko joukon uusia aiheita. Kotiloita ja simpukoita, merileviä, 
kalliorantojen kulmikkaita ulkonemia näemme nyt vapaassa 
järjestyksessä maljakoiden pinnalla, ja mustekalat syleilevät 
astiaa lonkeroillaan (ks. s. 15). 

Kuvien liikkuvuus, vapaa sommittelu ja usein eriskummal- 
lisen tuntuiset luonnonmuodot ovat saaneet monet kriitikot 
etsimään niille vertailukohtia itäaasialaisesta maalaustaiteesta 
ja osittain oikeutetusti. Mutta Kreetan taiteen ongelmia tämä 
viittaus ei ratkaise. Se fdäsmällisyys, mikä Kiinassa ja Japanissa 

kehittyi vuosisataisten kiinteiden kouluperinteiden pohjalla, 
oli Kreetalla tulosta onnellisesta improvisaatiosta. Tällä tyyli- 
vaiheella on pituutta tuskin enempää kuin yhden maalari- 
sukupolven verran. 

Vertailu egyptiläisten kanssa on opettavainen. Viiva, kon- 
tuuri, oli näillä kannattavana tekijänä kaikessa dekoratiivisessa 
taiteessa, siihen luettuina temppelien ja hautakammioiden sei- 
niä koristavat reliefit historiallisine ja sakraalisine aiheineen. 
Egyptiläisillä viiva ei pyrkinyt vain ilmentämään luonnon- 
kuvaa, vaan sen hienolla moduloinnilla, sen pehmeämmillä ja 
terävämmillä kaarroksilla oli oma kauneusarvonsa, joka tuli 
taiteellisen ilmaisun kannalta hallitsevaksi. Kreetalaisen Ka- 
mares-maljakon kaariviivat ovat myös hyvin kauniita, mutta 
enemmän kuin kontuurit siinä on olennaista ornamentin koko- 
naisuus, vanne, pinta, väri, koko kuvaamisen dynaaminen voi- 
ma. Sama pitää paikkansa naturalistisen tyylin kuviin nähden: 
aiheet on nähty kokonaisuuksina, joista yksityiskohtia ei 
voida irrottaa. Näkemistapa on maalarin, ei piirtäjän. Kuiten- 
kaan ei pyritä esittämään todellisia, oikeassa perspektiivissä 
nähtyjä luonnonkuvia, jossa esineiden väliset suhteet ovat 
tarkoin luonnonmukaiset, vaan valitaan luonnosta joukko 
kiintoisia kohteita ja yhdistellään niitä siten, että ne loihtivat 
maalauksellisesti dekoratiivisia tehovaikutuksia. Tämä on 
eräänlaista impressionismia sanan varsinaisessa merkityksessä, 
mutta se sisällyttää itseensä niin luonnonesineiden tutkimisen 
kuin niiden kuvaamisen oikeassa ympäristössään. 

Naturalistista vaihetta seuraa noin 1400-luvun puolivälissä 
toisenluontoinen, ornamentaalisempi, rakenteellisempi periodi. 
Kuvat järjestetään vyöhykkeiksi, jotka sovelletaan astian 
struktuurin vaatimusten mukaan. 

Tämän uuden tyylin edustavimmat maljakot ovat isoja as- 
tioita, joita on löydetty Knossoksen ja Faistoksen suurista 
palatseista ja jotka on valmistettu näissä paikoissa. Muualla 
nämä ns. palatsityylin maljakot (ks. s. 18) ovat harvinaisia. 

Koristeaiheisto periytyy naturalistiselta kaudelta, mutta sekä 
kasvit että merieläimet ovat saaneet tyylitellyn asun. Uusi 
ornamentiikka on kasvanut esiin luonnonkuvista. Kotilot avau- 
tuvat korkkiruuvia muistuttaviksi kaariviivoiksi, mustekalat 
muuttuvat tummiksi levyiksi, joita käsnäisten lonkeroiden 
asemesta ympäröivät spiraalikierukat, kukkaköynnöksistä tu- 
lee aaltoviivoja ja kukkien kuvuista ja lehdistä puhtaita orna- 
mentteja. 


2 Kreikan ja Rooman taide 

Palatsityylin maljakko Knossoksesta. 


Yhteydet Hellaksen mantereen kanssa olivat tänä aikana jäl- 
leen syntyneet ja syventyneet. Kreetalainen taide oli saanut 
jalansijan Mykenen, Tirynsin, Theban ja muiden paikkakun- 
tien ruhtinaspalatseissa. Akhaialaiset, jotka keskiminolaisena 
aikana olivat vaeltaneet Kreikkaan, himoitsivat kultivoidun 
Kreetan rikkauksia. Knossoksen palatsin hävittäminen noin 
v. 1400 lieneekin akhaialaisten ruhtinaiden työtä. Kulttuurin 
painopiste siirtyi Kreetalta mannermaalle. Lisäksi kreetalaisen 
keramiikan perintö eli edelleen Rhodoksen ja Kyproksen saa- 
rilla ja sai myöhemmin jatkon filistealaisten keramiikassa Pa- 
lestiinassa. Viimeksimainittu kansa on luultavasti lähtenyt 
vaellukselle Vähän Aasian etelärannikolla olevasta Kilikiasta. 


Kuvanveisto 


Jo kivikaudelta tunnemme yksinkertaisia kivi- tai savifiguu- 
reja, joita tavallisesti oli pantu hautoihin. Ohuita marmori- 
levyjä muotoiltiin niin että voidaan aavistaa taiteilijan tarkoi- 
tuksena olleen kuvata ihmishahmoa. Tämä primitiivinen ku- 
vanveistotaide sai varsinkin Kykladeilla laajan levinneisyyden. 
Materiaalina käytettiin savea, pronssia ja erittäinkin marmoria. 

Keskiminolaisena aikana nämä figuurit saavat tälle kult- 
tuurille tyypillisen muotonsa. Huolimatta vilkkaasta kanssa- 
käymisestä Egyptin kanssa ei omaksuttu vaikutusta Niilin 
laakson jättiläiskokoisesta monumentaalikuvanveistosta. Luon- 

nollista tai sitä isompaa kokoa ei esiinny löytöjen joukossa. 
Tämä piirre sopii hyvin siihen, että arkkitehtuuristakin puut- 
tuu monumentaalisuus. 

Ornamentiikan yhteydessä mainitsemaamme impressionis- 
tista makusuuntaa havaitaan myös kuvanveistossa. Usein on 
liike, hetkellinen asento, paremmin ilmaistu kuin ruumis ja 
sen yksityiskohdat. 

Pronsseissa tavataan statyettejä, jotka esittävät miestä tai 
naista rukousasennossa, sääret suorina ja oikea käsi kohotettuna 
otsalle. Jotkin pienet naisfiguurit ojentavat käsivarret eteen- 
tai ulospäin ja pitävät niissä kultin pyhittämiä käärmeitä. 
Ne ovat fajanssia ja periytyvät Knossoksen palatsikappelista; 
niillä on hienostuneet hovipuvut, joiden ruumiinmukainen mie- 
husta on uurrettu rinnan alapuolelle ja hame liehureunuksin 
koristettu. Eräs norsunluustatyetti, jolla on merkillisen herkäs- 
ti, modernisti ilmaistut kasvonpiirteet, on joutunut Bostonin 
museoon. 

Kreetalaiset pyrkivät ihmisruumiin kuvaamisessa nimen- 
omaan dynaamisesti vaikuttavaan kokonaisuuteen. Pronssien 
pinta on silottamaton, mikä antaa niille impressionistista tun- 
tua. Tavataan myös huomattavia poikkeamia frontaliteetista; 
siitä kreetalaiset vapautuivat liikkeeseen suuntautuneen mie- 
lenkiintonsa ansiosta tai koska heiltä puuttui staattisuuden 
aisti, mutta tästä edistysaskeleesta heidän ei onnistunut pitää 
kiinni myöhäisminolaisen ajan ankaramman tyylipyrkimyksen 
paineessa. 

Norsunluinen kuva nuoresta miehestä, joka ilmeisesti tekee 
volttia, on kreetalaisten parhaita vapaita kuvanveistoksia 
(ks. s. 243). Joissakin maalauksissa ja kaiverretuissa leimoissa 
esiintyy henkilöitä samassa asennossa kuin tämä nuori mies. 
Hän on tarttunut kohtiryntäävää härkää sarvista ja kohottanut 
ruumiinsa ilmaan korkeassa kaaressa päästäkseen voltin avulla 
eläimen taakse. Urheilumiehen notkea vartalo ja silmänrä- 
päyksellinen liike on vangittu verrattoman aistikkaasti. 

Reliefiveistosten parhaita esimerkkejä tarjoaa joukko Hagia 
Triadasta löydettyjä steatiitista valmistettuja pikareita. Stea- 
tiitti on hyvin pehmeä musta kivilaji, jota voidaan leikata 
veitsellä kuten vuolukiveä. 

Eräs maljakko, josta vain yläosa on säilynyt, esittää jonkin- 
laista todennäköisesti sadonkorjuujuhlaan liittyvää kulkuetta. 
Osanottajat kantavat heinähankoja, heidän johtajansa on sen 
sijaan pukeutunut ihmeelliseen korintapaiseen vaatekappalee- 

seen. Kaikki laulavat egyptiläistyyppisen kalistimen säestämi- 
nä. Eräässä toisessa, suppilonmuotoisessa pikarissa nähdään ur- 
heilukohtauksia, painia, nyrkkeilyä, hyppyä villien härkien yli. 

Härällä oli suuri osuus kreetalaisten uskonnollisessa mieli- 
kuvitusmaailmassa, mitä todistavat tarut Europasta ja Pasi- 
faesta, Minotauroksesta ja siitä kreetalaisesta härästä, jonka 
Herakles vangitsi. Häränpäät ja häränsarvet esiintyvät usein 
minolaisella Kreetalla osittain uskonnollisina symboleina, 
osittain dekoratiivisessa käytössä. 

Kreetan taiteen jaloimpiin tuotteisiin kuuluu muutamia kul- 
tateoksia, jotka on löydetty Kreikan mantereelta: kaksi pikaria 
Vafiosta läheltä Spartaa (ks. s. 243), tikareita, joiden terässä 
on hopea- ja emaliupotuksia, Mykenestä sekä mustekala- 
pikari ja häränpääpikari Dendrasta. Ne ovat kaikki todisteita 
tuoreesta havaitsemiskyvystä ja luonnonrakkaudesta, jota har- 
voin on ylitetty. 

Tässäkin näyttäytyvät erilaisuudet samanaikaisen egypti- 
läisen ja myöhemmän kreikkalaisen taiteen kanssa. Kreeta- 
laisten naturalistisissa kuvauksissa ei ilmene pyrkimystä muo- 
dollisten probleemien ratkaisemiseen. Varsinainen sommit- 
telu ja tietoinen tilanjaoittelu, mikä on niin tunnusomainen 
Egyptin taiteelle, puuttuu tyystin maalauksesta ja reliefeistä. 
Kreetalaisia ei myöskään kiinnostanut luonnon sisäisen raken- 
teen tutkiminen, mikä myöhemmin muodostui helleenisen tai- 
teen johtolangaksi. He eivät ratkaisseet mitään taiteellisen 
luonnonkuvaamisen ongelmia, vaan hyppäsivät niiden ylitse. 

Saviastiain jälkeen suuri osa kreetalais-mykeneläisistä 
muinaislöydöistä on kivi- tai kultasinettejä. Niissä on hyvin 
tavallisten kirjoitusmerkkien ohella varsin usein kuvaesityksiä. 
Maljakoissa yleisten eläin- ja kasviaiheiden lisäksi näemme 
usein uskonnollisia ja mytologisia kuvia, esim. uhrauskoh- 
tauksia, kuvia jumaluuksista, jotka kreetalaisten mielikuvituk- 
sessa saivat mitä ihmeellisimpiä muotoja, vaakalintuja, sfink- 
sejä ja erilaisten olentojen yhdistelmiä (ks. s. 245). 


Arkkitehtuuri 


Kivikauden ajan ihmiset olivat aluksi suojautuneet kyl- 
myydeltä, sateelta ja tuulelta kallioluoliin ja yksinkertaisiin 
majoihin. Nämä näyttävät ensin yleisesti olleen pyöreitä. Sei- 
nät tehtiin punotuista oksista ja tiivistettiin savella. Kosteuden 

estämiseksi ne kohotettiin maasta matalan kivijalan avulla. 
Tämä tyyppi säilyi edelleen myöhempinä aikoina ja sitä vas- 
taavat meidän päivinämme Balkanin paimenten majat. Alusta 
alkaen voidaan havaita se ero, että kiinteitä tulisijoja ei esiinny 
Kreetalla, mutta niitä tavataan Hellaan asumuksissa. Pyöreä- 
muotoisen pohjakaavan ohella esiintyi majoissa myös soikion 
ja puolisoikion muotoisia tyyppejä. Pyöreitä majoja voitiin 
myös yhdistellä suuremmiksi yksiköiksi, piiriin pihan ympärille 
tai yhteisen, niin ikään pyöreän aitauksen sisälle. Yksi tällai- 
nen on kaivettu esiin Tirynsissä. Kreetalla olevassa suuressa, 
soikionmuotoisessa rakennuksessa (15 x 22 m) on 12 huonetta 
ryhmitelty pihan ympärille, joka tosin on niin pieni, että sitä 
pikemminkin on nimitettävä valokuiluksi. 

Kreetalainen arkkitehtuuri on ilmeisesti kasvanut esiin vähi- 
tellen saaren asukkaiden kulttuuritarpeiden kasvaessa. 

Luolista ja pyöreistä varpu- tai olkimajoista oli jo pronssi- 
kauden varhaisessa vaiheessa edistytty pystyttämään asuinta- 
loja raakatiilestä (auringossa kuivatusta tiilestä) kivijalan 
päälle. Koillis-Kreetalla amerikkalaiset arkeologit ovat paljas- 
taneet koko pienen kaupungin, Gournian. Sen pohjakaava on 
niin säännöllinen kuin mutkainen murtomaa myöten antoi. 
Korkeimman paikan valtasi palatsi, jonka piha oli kaupungin 
kauppatori. Tähän liittyi kolonnien ympäröimä sali, mutta se ei 
hallinnut pihaa vaan vetäytyi vaatimattomasti sen yhteen 
nurkkaan. 

Yksityistalot on yhdistetty kortteleiksi, ja mahdollisimman 
suuressa määrin on pyritty saamaan pohjakaavat suorakul- 
maisiksi. Varhaisemmat primitiiviset talomuodot säilyivät edel- 
leen etelä-Kreetan Mesara-tasangon kupolihaudoissa. 

Kreetalaisen arkkitehtuurin tyypillisimmät ja monumentaali- 
simmat ilmentymät ovat ruhtinaitten asumukset Knossoksessa, 
Faistoksessa, Agia Triadassa, Malliassa ym. paikkakunnilla. 
Knossoksessa on Evansin syväkaivausten ansiosta ollut mah- 
dollista askel askelelta seurata rakennuskompleksin kehitty- 
mistä. Vastaavanlaisia huomioita on tehty Faistoksessa. 

Alusta alkaen oli Knossoksessa joukko erillisiä avoimen 
paikan ympärille ryhmittyneitä rakennuksia, joihin päästiin 
talojen välisiltä kujilta. Ne olivat monen kerroksen korkuisia, 
sivuiltaan miltei neliömäisiä blokkeja. Niiden näöstä saamme 
käsityksen samanaikaisten fajanssien ja freskojen kuvista. 
Nämä alot tuhoutuivat myöhemmin osittain, mutta niiden 
jäännöksiä, varsinkin perusmuureja, käytettiin suurta palatsia 

Pihafasadi Knossoksessa. Rekonstruktio. Sakarareunuksen 
koristama rakennusosa on kappeli, joka on kuvattu eräässä 
freskossa. Myöhäisminolainen kausi 1. 


rakennettaessa (ks. pohjakaavaa s. 24). Erotamme tässä länsi- 
siiven, jonka kellareissa oli suuri tavaravarasto, sekä eteläisen, 
uskonnollisia tarkoituksia palvelleen kamarin. Sieltä on löy- 
detty idoleja ja muita kulttiin kuuluneita esineitä. Pihan 
luoteisosassa oli sali, jossa oli kivinen valtaistuin. Sen ala- 
puolella näkyi matalan balustradin ympäröimä allas. Sivulla 
oleva pienempi esihalli välitti kulkuyhteyttä salista pihalle. 

Palatsin koillisosassa oli erilaisia työpajoja. Palatsityylin 
vaasit mm. on valmistettu niissä. Täältä etelään, palatsin itä- 
sivustalla sijaitsivat varsinaiset asuinhuonerivistöt hallitsijaa ja 
hänen perhettään varten. Pohjakaavassa näkyvät huoneet 
ovat kerroksen verran pihaa matalammalla, sillä maa on 
täällä vahvasti viettävää. Pohjakerroksen lisäksi tähän siipeen 
on kuulunut kaksi ylempää kerrosta. Huomio kiintyy varsin- 
kin suureen ns. kaksoiskirveiden halliin, jossa kaksi lännen 

puoleista kolonnia kannatti seinää, joka halkaisi ylempien 
kerrosten läpi kulkevan valokuilun. Neljän oviaukon läpäi- 
semä itäseinä johti esihalliin, jonka neljä tahi kolme ovea 
avautui sekä etelään että itään. Ulkopuolella oli suorakul- 
maisesti kääntyvä pylväskäytävä. Asukkaat saivat näin kak- 
sinkertaisten esihallien ansiosta suojaa auringon polttavia sä- 
teitä vastaan, ja veto pääsi vapaasti molemmilta sivuilta 
tuomaan vilvoitusta kesähelteellä. 

Hyvin huomattava osa ovat isot portaat, jotka kompleksin 
koillispuolella rajoittavat esipihaa. Niiden tarkoituksena ei ole 
voinut olla sisäänkäynnin välittäminen palatsiin, koska pää- 
sisäänkäytävät eivät ole täällä. Pikemminkin ne ovat olleet 
katsomopaikkoja, joilta mukavasti nähtiin mitä tapahtui tällä 
ulommalla pihalla. Käytettiinkö tätä uskonnollisten menojen, 
uhrien, kulkueiden vai urheiluleikkien näyttämönä, on vai- 
keata sanoa. Ei ole tehty löytöjä, jotka siihen suoraan viit- 
taisivat. Faistoksessakin on vastaavanlaisia vapaita portaikkoja, 
vieläpä säännöllisemmin rakennettuja ja komeampia kuin 
Knossoksessa. 

Kuningattaren kylpyhuone, Knossos. Rekonstruktio. 

1. Porraskatsomo. 
2. Varasto. 

3. Varaston käy- 
tävä. 

4. Sisääntulohalli. 
5. Käytävä kul- 
kuefreskoineen. 

6. Lounainen 
sisäänkäynti. 

7. Suuren porras- 
huoneen eteisaula. 
8. Pääportaat. 

9. Kappeli. 

10-11. Valtaistuin- 
777777JÄÄ sali etuhuonei- 


i JIN p neen. 
, = 12. Pohjoinen 


sisäänkäynti. 
13. Pilarihalli. 
14. Keskipiha. 
15. Portaat asuin- 
huoneisiin. 
16. Pithoksien 
(säilytysastioi- 
den) varasto. 
17. Pylväspiha. 
18. Valopiha. 
19. Kaksois- 
kirveiden halli. 
20. Vesiklosetti. 
: 21. Kuningattaren 

ES 1 MIHI huone. 

[1 [=] 

H = Knossoksen palatsin 
pohjakaava. Pohjakaava 
esittää pääasiassa ma- 
talaa maanpäällistä ker- 
rosta, jota suureksi 
osaksi käytettiin varas- 
totiloina ja jonka ylä- 
puolella oli pääkerros. 
Tietyt osat tästä tule- 
vat kuitenkin pohjaker- 
roksen alueelle. 

Faistos. Suuri sisääntulohalli. 


Rakennusmateriaalina perusmuureissa ja pihan kiveyksessä, 
portaissa, ovenkynnyksissä, pylväänjalustoissa yms. oli alabas- 
terin tapainen kalkkikivi, jota louhitaan näillä seuduilla. Sei- 
nien yläosat olivat raakatiilistä, jotka liitettiin yhteen puu- 
palkkien avulla. Katot olivat tasaiset. 

Suuret avoimet pihat, joiden ympärille koko huoneiden 
kompleksi vapaasti ryhmittyi, ovat kreetalaisten monumen- 
taalisen rakennustaiteen toinen päätunnusmerkki, toisena ovat 
kaksoiskirveenhallin tyyppiset salit. Nämä rakennuselementit 
kohtaamme myös muissa kreetalaisissa palatseissa kuten Fais- 
toksessa ja Malliassa, tosin yksinkertaisempina ja pienemmässä 
mittakaavassa. Pihaa joka puolelta ympäröivät huoneet on 
ryhmitetty kuten mehiläispesän kennot pyrkimättä korosta- 
maan niiden suhdetta keskukseen. Itse kuninkaallinen asunto 
avautuu ulospäin koko kompleksin kaakkoiskulmaa kohden, 
puutarhaistutuksiin päin, ja kääntää selkänsä keskuspihalle. 
Palatsin sisäänkäynnit suuntautuvat mielellään jotakin pihan 
kulmaa kohden, eikä pihan sivuista mitään ole arkkitehtoni- 
sessa mielessä erityisesti korostettu. Verrattakoon tähän egyp- 
tiläistä temppeliä, jossa eri rakennusosat on järjestetty rivei- 
hin toistensa taakse — sisäänkäyntitorneista eli pyloneista 
kaikkein pyhimpään saakka. Rakennus on saanut tietyn suun- 
nan, pääakselin, jota noudattamalla päästään jumalan istuimen 

luo. Egyptiläisissä yksityistaloissa sisäänkäytävä johtaa kadulta 
usein pihan kulmaa kohti, mutta tällä järjestelyllä on siinä 
kuten egyptiläisessä temppelissäkin paljon pienempi osuus kuin 
kreetalaisessa palatsissa. 

Ei liioin vanha sumeerilainen ja babylonialainen rakennus- 
taide tarjoa mitään suoranaista rinnakkaisilmiötä kreetalais- 
ten rakennusmestarien pohjakaavaratkaisuille. Myös Vähässä 
Aasiassa, heettiläisten hallituspaikassa Boghazköissä, esiintyy 
niistä kokonaan poikkeava pohjakaavamuoto. 

Kreetan ruhtinaiden asumukset oli runsaasti koristeltu 
kalkki- ja stukkopohjalle tehdyillä seinämaalauksilla sekä 
maalatuilla stukkoreliefeillä. Vaikka valtaosa tästä koristelusta 
on tuhoutunut aikojen kuluessa, on kuitenkin niin paljon jät- 
teitä siitä säilynyt, että ne hyvin pystyvät valaisemaan meille 
maalauksen ja kuvanveiston erikoispiirteitä. 

Kreetalaiset ovat luoneet rakennustaiteen, joka antoi värik- 
kään kehyksen heidän kulttuurielämälleen. Detaljien hienos- 
tuneisuus ja teknillinen taituruus oli sille ominaista. Mutta 
yhtä siltä puuttui: todellista monumentaalisuutta. 

Taiteellisessa mielessä korkeimman tason näyttävät kreeta- 
laiset kuitenkin saavuttaneen maalauksessa. Heidän fresko- 
jensa tuhansien katkelmien yhteenliittäminen on vaatinut pal- 
jon kärsivällistä ja vaativaa työtä. Se runsas uusi mate- 
riaali, jonka Evans ja muut ovat kaivaneet esiin, antaa meille 
ainakin suurempia mahdollisuuksia kuin ennen arvostella kree- 
talaisten maalarien panosta. 

Maalaus oli kreetalaisten oikea ilmaisukeino: sen avulla he 
saattoivat tulkita herkkää näkemystään luonnosta ja ihmi- 
sestä. 

Eräässä Hagia Triadan freskossa näemme kissan hiipivän 
varovasti pensaikosta yllättääkseen linnun. Eräässä toisessa 
Knossoksesta peräisin olevassa kuvassa näemme apinan sah- 
raminkukkien keskellä. Apinan ruumis on tummanvihreä ja 
sillä on punainen nauha vyöllä, rinnalla, olka- ja käsivarsissa. 
Kukat ovat kellanvalkeat ja kasvavat vihreissä ruukuissa, 
jotka on koristettu punaisin ja valkoisin tai punaisin ja kel- 
taisin nauhoin. Ruukut ovat kummallisesti muotoiltujen ki- 
vien tai mättäiden päällä, joiden ääriviivat ovat valkoiset tai 

vihreät. Koko tausta on tummanpunainen. Maalari on selvästi 
omistanut vain vähäisen ajatuksen niiden esineiden todellisille 
väreille, joita hän tahtoi kuvata. Värinvalinta ja yhdistely on 
tapahtunut puhtaasti dekoratiivisessa tarkoituksessa. Kuiten- 
kaan ei ole kysymys aiheen kiinteästä tyylittelystä, vaan mes- 
tari on sen sijaan pyrkinyt runsaaseen vaihteluun. Kukkien 
kuvut poikkeavat kaikki täysin toisistaan. 

Tästä kuvasta ei voida sanoa, miltä näkökannalta maalari 
on sen ajatellut. Tietyissä suhteissa näyttää tarkoitetun erään- 
laista lintuperspektiiviä. Ne kukat, jotka näkyvät apinan selän 
yläpuolella, kasvavat alaspäin sitä kohden, mutta apinan ruu- 
mis on nähty sivulta, samoin kukat ja ruukut. Se on mieli- 
kuvituksellinen yhdistelmä elävästi tajuttuja detaljivaikutel- 
mia. Meidän silmäämme, jolle suljettu ja läpiviety natura- 
listinen tilankuvaus on tutumpi, vaikuttaa omituiselta, että 
maata kuvaavia viivoja on myös maalauksen yläosassa ja että 
kukat kasvavat alaspäin keskusta kohden, mutta kreetalaiselle 
taiteilijalle tämä on merkinnyt keinoa koota kuva keskipis- 
teen ympärille. 

Hyvin lähellä tätä freskoa, jonka Evans samalta paikalta 
tehtyjen keraamisten löytöjen mukaan ajoittaa keskiminolai- 
sen ajan toiseen vaiheeseen kuuluviksi, on pari Knossoksen 
kaupunkialueella palatsin ulkopuolella sijainneesta »freskojen 
talosta» löydettyä seinämaalausta. Yksi niistä esittää siniseksi 
maalattua apinaa, jota ympäröi kallioinen maisema, papyruk- 
set, krookukset, irikset ja muratit, ks. s. 241. Kuvakäsityk- 
sessä vallitsee sama vapaus kuin äsken kuvaillussa freskossa. 
Apina on sininen, tausta punainen, kalliot kuvioidut sinisellä, 
keltaisella, vihreällä, valkoisella ja eri sävyisillä harmailla. 
Sama väriasteikko lisättynä vaaleanpunaisella, vaaleanvih- 
reällä ja violetilla esiintyy kukissa. Toisessa samasta talosta 
tavatussa freskossa sininärhi kohoaa rehevän kasvullisuuden 
peittämiltä kallioilta. 

Näiden freskojen värit ovat erittäin hyvin säilyneet. Tosin 
kuvat on yhdistelty monista pienistä paloista ja monet viivat 
ja pinnat on pitänyt täydentää, mutta kokonaiskäsitys, vä- 
ritys ja luonnonkäsittelyn detaljit ovat täysin varmoja. Ku- 
vien rekonsiruktiolle on ollut onneksi, että itse viivasommit- 
telu näytteli pienempää osaa Minoksen hovin maalareille, sillä 
erehdykset detaljien yhdistämisessä merkitsevät kokonaisvai- 
kutuksen kannalta vähemmän. 

Tyylillinen tiukentuminen tulee vastaamme Knossoksen ns. 

karavaanipalatsin freskoissa, joiden joukosta on ensi sijalle 
asetettava peltokanoja ja harjalintuja esittävä friisi, ks. s. 241. 
Se ajoitetaan myöhäisminolaisen ajan ensimmäiseen vaihee- 
seen. Friisi kulki seinien yläosan ympäri eräänlaisessa matkus- 
tavaisille varatussa vastaanottohallissa. Perusvärinä ei täällä 
enää ole punainen, vaan yhdessä kentässä tumman siniharmaa, 
muissa valkoinen ja vaaleanvihreä. Lintujen värit ovat lähi- 
main luonnonmukaiset, niiden munat sekä maa loistavat run- 
saissa kirkkaissa väreissä. 

Tämän kanssa samanaikaisessa suuressa palatsissa on suuri 
friisi, joka esittää korkeita suppilonmuotoisia pikareita kan- 
tavien miesten kulkuetta. Heidät on kuvattu täydessä luonnon- 
koossa, ja friisi koristi käytävää, joka johti eteläiseltä si- 
säänkäynniltä suureen rakennuskompleksiin. Samalla tavoin 
tuovat samanaikaisissa egyptiläisissä hautamaalauksissa faa- 
raolle alamaiset vieraat kansat ja liittolaiset — joiden jou- 
kossa jonkin kerran erotamme kreetalaisia — lahjansa ja ve- 
ronsa Niilinmaan mahtavalle hallitsijalle. 

Eräässä toisessa freskossa on kuvattu suurta kansanjoukkoa. 
Se on kokoontunut katselemaan jotakin näytelmää talojen ka- 
toilta tai eräänlaiselta parvekkeelta, jonka keskellä näkyy 
Kreetalla niin tavallisten häränsarvien ja alhaalta kapenevien 
pylväiden osoittama pyhäkkö. Ihmisjoukon eturivi — kaikki 
on kuvattu miniatyyrikoossa — on näkyvissä polvista ylös- 
päin. Ne on maalattu syvänpunaiselle pohjalle mustilla ääri- 
viivoilla, jotka siellä täällä on täytetty värillä. Takana näky- 
vien ihmisten päät on järjestetty useihin epäsäännöllisesti 
juokseviin riveihin. 

Maalatun 'kalkkikivisarkofagin toisella sivulla, ks. s. 246, 
näemme uhrikohtauksen. Oikealla vainaja itse ottaa uhrin 
vastaan, vasemmalla kaksoiskirveet osoittavat jumalille pyhi- 
tettyä paikkaa. Vainaja ylennetään siis jumalaisten piiriin. 
Tyyli ja värinvalinta vastaavat niitä maalauksia, joita Kreetan 
häviön jälkeen tapaamme mannermaalla. 

Välittävä asema maalauksen ja kuvanveiston välillä on 
ns. pappiskuninkaalla, ks. s. 242, joka kuuluu Minoksen pa- 
latsin keskiminolaiseen rakennusvaiheeseen. Tässä opimme pa- 
remmin kuin missään muualla tuntemaan kreetalaisten mies- 
ihanteen, solakan, lihaksikkaan hahmon, jolla on kapeat lan- 
teet ja vyötärö ja pitkät, norjat jäsenet. Miesten vaatetuk- 
sena oli säännöllisesti vain vyö johon on kiinnitetty kangaskap- 
paleet eteen ja taakse. Näin pukeutuneina käyvät elonkorjaajat, 

urheilijat ja soturit, vieläpä hallitsija itsekin. Arvon merkkinä 
hänellä tosin on päässään komea kruunu, jonka monenvärisistä 
metallikukista nousee riikinkukon sulista tehty töyhtö. 

Kreetalainen taide tuo samalla kertaa nähtäväksi dekora- 
tiivisen tunteen jota ei ole sidottu järjestelmään, raikkaan 
luonnontunnon, joka helposti suuntautuu koristeellisuuteen, 
sekä liikkuvuutta ja mukautumiskykyä. Näissä teoksissa on 
onnellisen kevään tuoksua, ne eivät osoita mietiskelevää suh- 
detta probleemeihin, eivät pakollista alistumista vieraisiin vaa- 
timuksiin. Kreetalainen taide vaikuttaa siten välittömämmin 
elämää varten luodulta kuin egyptiläinen, jonka useimmat 
teokset syntyivät palvelemaan kuolemankulttia. 


Puun alla istuva jumalatar. Kultasormus Mykenestä. 


Aigeialaisen taiteen viimeinen vaihe Kreikan 
mantereella 


Mykeneläisen taiteen kaksinainen alkuperä tulee selvästi 
näkyviin vanhimpien mykeneläisten kuiluhautojen esineis- 
tössä: niistä löydettiin mm. keskihelladisen tyyppistä kera- 
miikkaa yhdessä minolaisen taidekäsityön tuotteiden kanssa. 

1500- ja 1400-luvuilla eKr. Mykenen hallitseva luokka on 
vahvan kreetalaisen vaikutuksen alaisena. Mutta seuraavien 
kahden vuosisadan aikana, »myöhäismykeneläisenä» aikana, 
kun Kreetan poliittinen valta oli murtunut ja sen palatsi- 
kulttuuri joutunut perikatoon, syntyy Kreikan mantereella 
Mykenen johdolla taidetta, joka oleellisesti poikkeaa kreeta- 
laisesta. 

Pylvääseen sidotut leijonat. Kultasormus Mykenestä. 


Keramiikan ornamentiikka saa yhä selväpiirteisemmin ra- 
kenteellisen luonteen, joka on sukua keskihelladiselle koris- 
telutyylille ja ennustaa geometrista tyyliä. 

Alkuperäiset naturalistiset koristelun elementit muuttuvat 
yhä abstraktisemmiksi. 

Toisaalta esiintyy tietyissä suurikokoisemmissa maljakko- 
tyypeissä kuvallisia aiheita, joita voidaan pitää heijastumina 
samanaikaisesta suuresta maalaustaiteesta, esimerkiksi vaunu- 
kulkueista ja maineikkaista eläinkuvauksista (vrt. kansi- 
kuvaa). 

Astiamuotojen joukosta kiintyy huomio ns. sankakannuihin 
ja korkeajalkaisiin pikareihin. 

Myöhäismykeneläisellä aikakaudella mykeneläiset maljakot 
levisivät hyvin laajalle. Niitä on tavattu niin toisistaan loitolla 
olevista maista kuin Sisiliasta, Liparin saarilta, Ischiasta ja 


Vaakalintuja. Kultasormus Prosymnasta. 

4) Mykeneläisen vau- 

l numaljakon sirpale 
Kyprokselta. 1300- 
luku eKr. (Furu- 
markin mukaan) 


Espanjasta lännessä ja Palestiinasta idässä. Niillä on myös 
ollut suuri menekki Egyptissä, missä niitä tavataan erityisesti 
Akhnatonin rakentamassa hallituskaupungissa, joka hylättiin 
noin 1350 (Tell-el-Amarna). 

Myös arkkitehtuurissa voidaan havaita selvä ero Kreetan 
ja mantereen välillä. Toisaalta avoimet ruhtinaanasumukset, 
joiden oräinaispiirteenä oli pyrkimys upeuteen ja maku, joka 
tavoitteli sievää ja miellyttävää; toisaalta kiinteät linnat, jossa 
puolustusnäkökohdat ovat hallitsevina. Avoimia kreetalaisia 
halleja, jotka eri suunnilta päästivät ilmaa sisään ja joista 
puuttui tulisijoja, vastasivat Kreikan mantereella miesten sa- 
lit, megarat, jotka olivat avoimia ainoastaan yhdeltä sivus- 
talta. Sen keskikohdalla oli liesi, jonka lämmön piti suojella 
kylmyydeltä. Nämä kaksi peruseroavuutta ovat vahvoina to- 
disteina siitä, että herrat Mykenessä, Tirynsissä, Pyloksessa, 
Thebassa, Ateenassa jne. pronssikauden jälkipuoliskolla olivat 
aivan toista sukua kuin Kreetan minolaiset. Homeroksen san- 
karitarujen ja muun kreikkalaisen tradition todisteet yhdessä 
kielentutkimuksen ja arkeologian kanssa antavat meille oikeu- 
den kutsua edellisiä akhaialaisiksi. 

Mannermaan mykeneläisissä linnoissa tapaamme ns. mega- 


Laiva soutajineen, kuva mykene- 
läisestä maljakosta. Myc III B. 
(Furumarkin mukaan) 

Myöhäisminolainen pikari Pa- 
laikastrosta Kreetalta. 


rontalon. Tämä tyyppi on saanut suuren arkkitehtuurihisto- 
riallisen merkityksen, koska se on perustyyppi, josta doorilai- 
nen temppeli on kehittynyt. Tämän tyypin vanhimmat tunne- 
tut esineet keksi Schliemann ns. toisesta kaupungista Troijassa, 
joka kukoisti noin vuonna 2000 eKr. Troijalaiset talot oli 
rakennettu raakatiilestä kivijalan päälle. 

Tyypin kehitykselle on kattomuoto, satulakatto, ollut mää- 
räävä. Megaronrakennuksia ei yhdistetty mielellään välittö- 
mästi muihin. Pitkät sivut pidettiin vapaina, jotta lumi ja 
vesi voitiin johtaa pois katolta. Troijassa on toistensa vie- 
ressä kolme megaraa, joita ei ole rakennusteknillisesti yhdis- 
tetty. 

Yksinkertaisimmassa muodossa megaroniin kuului nelikul- 
mainen sali, jonka toisella lyhyellä sivulla on sisäänkäytävä 
ja eteinen. Eteinen muodostettiin siten, että pitkiä seiniä ja 
kattoa pidennettiin eteenpäin. Pari pylvästä eteisen etusi- 
vulla auttoi suuremmissa rakennuksissa kannattamaan kattoa. 
Välistä lisättiin pääsalin ja eteisen väliin etuhuone, joka ulottui 
yli rakennuksen koko leveyden. Täydellistä symmetriaa nou- 
datettiin megaronin molempien pitkittäispuoliskojen välillä. 
Sisäänkäytävä ja etuhuoneen ja salin välinen ovi olivat pi- 
tuusakselilla, samoin liesi, joka tavallisesti sijoitettiin salin 
keskelle. Suuremmissa saleissa tulisijaa ympäröivät pylväät, 
jotka tukivat kattorakennetta sen savuaukon ympäriltä, minkä 
meidän on oletettava katossa olleen. 

Tirynsin mykeneläisessä linnassa, joka on parhaiten säilynyt, 
voidaan selvästi nähdä, miten piha on alistetussa asemassa 
megaroniin nähden. Tämä hallitsee pihan toista puolta, ja si- 
säänkäytävä on sijoitettu suoraan päärakennusta vastapäätä. 

Tämä pohjaratkaisu, ks. s. 34 ja 35, on osoituksena tietoi- 
sesta pyrkimyksestä monumentaalisuuteen, tahdosta tehdä it- 
sensä kaikkien maastossa ilmenevien satunnaisten tekijäin 

Tirynsin palatsin pohjakaava. Mustat osat kuuluvat pääpalat- 
siin, viivoitetut itäpalatsiin. (Erik Lundbergin mukaan) 

Tirynsin palatsikompleksi rekonstruoituna perspektiivikuvana. 
(Erik Lundbergin mukaan) 


herraksi. Se erilaisten rakennusten moninaisuus, mikä tällai- 
seen aateliskartanoon sisältyi, on järjestetty varman taiteel- 
lisen tahdon mukaan. Helleenien kansa on näin antanut ensim- 
mäisen panoksensa taidehistoriaan. 

Monissa yksityiskohdissa voidaan kuitenkin aavistaa kreeta- 
laista vaikutusta, kuten seinien ja lattiain koristelussa; mahdol- 
lisesti myös katto on ollut tasainen kuten Knossoksessa. 

Kupolihauta Mykenessä, »Atreuksen aarrekammio». 1300- 
luvun alku eKr. 


36 Aigeialaisen kulttuurin taide 


Mykenessä on jäännöksiä vanhemmista järjestelyistä, ja ylen 
runsaat löydöt kuiluhaudoista todistavat läheistä yhteyttä 
kreetalaisen kulituurin kanssa. Hienoimmat esineet ovat kree- 
talaisten taiteilijain työtä. Vaikuttavimmat rakennusteokset, 
Leijonaportti kehystyksineen sekä suuret kupolihaudat, kuulu- 
vat nuorempaan vaiheeseen, 1400—1300-luvuille. Taito käsi- 
tellä kiveä — sahalla — oli suuresti edistynyt, js pystyttiin 
nostamaan ja kuljettamaan valtavan kokoisia lohkareita. 

Mykeneläisiä sankakannuja 1100-luvulta (Myc III C). 


Rakennusteosten joukossa on 'kupolihaudoilla, lähinnä ns. 
Atreuksen aarrekammiolla, huomattava sija. Tämän haudan 
muodostaa suuri, pyöreä, holvattu sali, jonka läpimitta on 14 
ja korkeus 13,6 m. Sen vieressä on pienempi, holvattu, neli- 
kulmainen huone. Holvi on tehty ulottamalla jokainen kivi- 
lohkarekerros sen alla lähinnä olevan kerroksen yli, niin 
että huoneen halkaisija ylöspäin mentäessä jatkuvasti piene- 
nee. Se aukko, mikä ylhäälle jäi, peitettiin lopuksi suurella 
lohkareella. Ne eri kivikerrosten sivut, jotka antavat sisä- 
tilaan päin on sitten tasoitettu yhtenäiseksi pinnaksi. 

Tämä primitiivinen holvaustekniikka ei voi kilpailla kes- 
tävyydessä oikean holvin kanssa. Mutta vaikka muut kupoli- 
haudat ovat sortuneet sisään aikojen kuluessa, on Atreuksen 
hauta jäljellä. Se on Euroopan taidehistorian kauneimpia ja 
parhaiten punnittuja tiloja. Se harmonia, joka säteilee Pan- 
teonin ja Sofiankirkon holveista, on olemassa jo täällä. 

Kupolihaudalle johti 36 m pitkä ja 6 m leveä korkeiden 
muurien välinen käytävä. Se vaikuttaa upealta sisäänkäytä- 
vältä tai kummussa olevaan kuninkaanasuntoon johtavalta 
esipihalta. 


Postmykeneläisiä vaaseja. 


Atreuksen haudan holvi oli koristettu tiheästi ornamenteilla, 
luultavasti kullatusta pronssista tehdyillä roseteilla; puolipyl- 
väät ovien ulkopuolella oli somistettu veistetyillä kulmik- 
kailla nauhoilla ja roseteilla. 

Mykenestä, Tirynsistä, Pyloksesta ja Thebasta löydetyt 
fresko-katkelmat todistavat ruhtinaanasuntojen upeasta ko- 
ristelusta. Sekä seinät että katto oli maalattu. 

Freskoista ovat Tirynsistä löydetyt parhaiten säilyneitä. Suu- 
ri joukko fragmentteja on peräisin varhaismykeneläiseltä 
ajalta; tyyliltään ne vastaavat vanhempia Knossoksesta löy- 
dettyjä freskoja. Tirynsin nuoremmista freskoista on ollut 
mahdollista rekonstruoida joitakin osia. Ne kuuluvat linnan 
historian viimeiseen vaiheeseen, jolloin sitä noin 1200 eKr. 
oli laajennettu suurilla gallerioilla ja jolloin se oli saavut- 
tanut suurimmat mittasuhteensa. Muuan friisi esittää palve- 
lijattaria tai ehkä pikemminkin papittaria kantamassa jaloki- 
vilipasta. Heidän yllään olevat puvut suorastaan näyttävät 

tuotetun. Knossoksesta. Kevyissä vaunuissa seisoo kaksi naista 
yllään helleeniset puvut: hihalliset peplokset. Koirat hyökkää- 
vät joka taholta villisian kimppuun, ks. s. 245; maalarin 
näkökulma kuvassa on yhtä epämääräinen kuin kreetalaisissa 
apinaa, sininärheä tai hiipivää kissaa esittävissä freskoissa. 
Värit ovat kylmemmät kuin kreetalaisissa freskoissa, poh- 
javärinä hallitsee vaaleansininen. 


Theban mykeneläisen palatsin seinämaalauksesta. 


Niissä töissä, joita kreetalaisittain koulutetut taiteilijat ovat 
tehneet mykeneläisille hallitsijoille, voidaan havaita aihepii- 
rin muutos, mikä vastaa tilaajain herooista elämänasennetta; 
taistelu- ja metsästyskohtaukset tulevat yhä tavallisemmiksi. 
Toisaalta ilmaantuu nyt myös mytologisia aiheita, erityisesti 
kivikaiverruksessa. Muuan Mykenen linnasta peräisin oleva 
merkillinen norsunluuryhmä esittää jumalkolmikkoa, jonka 
katsotaan vastaavan Demeteriä, Korea ja Iacchosta, ks. s. 244. 

Sellaiset jumalan nimet kuin Demeter, Athene ja Dionysos 
esiintyvät itseasiassa myös niissä savitauluissa, joita on löy- 
detty tuhoutumakerroksista Knossoksen palatsista (1400-luvun 
lopulla) ja Pyloksen palatsista (1200-luvun lopulla), 

Kaikkien Mykenen veistosten yläpuolelle kohoaa valtava 
reliefi, joka on antanut Leijonaportille sen nimen, linnan 
herran voiman ja vallan symboli. Symmetrisesti seisovien 
eläinten asettaminen pilarin molemmin puolin perustuu kreeta- 
laiseen traditioon, jonka tunnemme monista sinettikuvista. 
Keskuspilarin paikalla on näissä välistä jumalatarfiguuri. 
Tässä reliefissä on monumentaalisuutta, jota kreetalaiset eivät 
tavoitelleet. 

Kreetalais-mykeneläisestä taiteesta tuli päättynyt luku maa- 
ilman taidehistoriaan. Sen omalaatuinen luonne hävisi niiden 
kansainvaellusten myrskyihin, jotka 1200 eKr. vaiheilla ha- 
keutuivat itäisiin Välimerenmaihin ja Orienttiin ja aiheuttivat 
siellä yleisen kulttuuritason laskun. 

Pronssikauden tuhatvuotisen kukoistuksen perintö on voi- 
nut vain rajoitetussa määrässä vaikuttaa hedelmöittävästi 
sitä seuranneeseen kreikkalaiseen taiteeseen. Mainitsimme äs- 
kettäin megarontalot. Taidekäsityössä säilyi teknillinen val- 
meus saviastiain muotoilussa ja polttamisessa sekä koristelun 
osalta merkityksellisessä ruskeanmustan kiiltovärin käyttö- 
taidossa. Mutta tärkeintä oli kuitenkin, että aigeialaisen kult- 
tuurin suurenmoinen myytti- ja taruaarre ei jäänyt täysin 
unohduksiin. Siitä tuli seuraavan kreikkalaisen kirjallisuu- 
den ja taiteen parhain inspiraation lähde. 

Geometrisen tyylin aikakausi 


Mykeneläisen kauden lopulta klassillisen kauden alkuun 
ulottuvaa aikaa nimitetään väliin kreikkalaiseksi keskiajaksi. 
Yhtäläisyydet tämännimisen Euroopan historian vaiheen kanssa 
ovatkin huomattavat. 

Kulttuurin suurta kukoistuskautta, jolloin taide-elämä oli 
rikasta ja monipuolista ja yhteydet kansojen ja laajojen val- 
tapiirien välillä vilkkaat, seuraa laiha köyhyyden kausi, jonka 
taide-elämälle on ominaista aineellisten voimavarojen ja ilmai- 
sukeinojen mitä ankarin rajoittuminen. Valtioiden ja kansojen 
väliset yhteydet ovat supistuneet miltei olemattomiin. Suurten 
valtakuntien asemesta tapaamme joukon toisistaan irrallisia 
ja riippumattomia pikkuvaltioita. 


Ylh. Valitus ruumiin ääressä. Geometrisen tyylikauden dipy- 
lon-maljakosta. 

Egypti oli 18. ja 19. dynastian korkeuksista vaipunut po- 
liittiseen heikkoudentilaan. Filistealaiset, israelilaiset, foinikia- 
laiset ja aramealaiset olivat perustaneet pieniä itsenäisiä val- 
takuntia niille alueille Aasiassa, jotka ennen kuuluivat suurten 
faaraoiden alamaisuuteen. Pimeys levittäytyi Babylonian ja As- 
syyrian ylle, ja vuoden 1200 vaiheilla fryygialaisten kansain- 
vaellus oli tuhonnut heettiläisten valtakunnan. Agamemnonin 
mykeneläinen valtio oli joutunut doorilaisten vaelluksen myrs- 
kyihin, ja ruhtinaanpalatsista tuli ympärillä asuvan väestön 
kulitikeskus. 

Samalla kun itämaiden kansojen keskinäinen yhdysliikenne 
lähinnä foinikialaisten välittämänä jatkui ja sai aikaan erään- 
laisen egyptiläis-orientaalisen sekakulttuurin kehkeytymisen, 
supistuivat Aigeian meren maiden ja Orientin yhteydet muuta- 
maksi vuosisadaksi eteenpäin. Kreikkalainen alue tuli eriste- 
tyksi, ja tämä vaikutti epäilemättä siihen, että kreikkalaisista 
kehittyi omasta kansallisuudestaan voimakkaasti tietoinen 
kansa. 

Kreikkalaisissa yhteiskunnissa alkoi maataomistava aristo- 
kratia yhä enemmän jättää varjoonsa perinnölliset heimoku- 
ninkaat: tässäkin siis sama piirre kuin Euroopassa keskiajalla. 
Kuten keskiajalla kristillinen kirkko ja paavinvalta merkitsi- 
vät koossapitävää sidettä, niin Kreikassakin tiettyjen juma- 
lien palvonta tietyillä pyhillä paikoilla pystyi kokoamaan 
eri heimojen ja kaupunkien helleenit yhteisiin uhritoimituk- 
siin ja yhteisiin kilpaleikkeihin Olympian jumalain kunniaksi. 

Samaa mitä uskonnolliset legendat merkitsivät keskiajan 
taiteelle merkitsi kreikkalaisille rapsodien välittämänä kau- 
pungista toiseen kulkeva eepillinen runo. Niitä kuuntelivat 
Miletoksen suurkauppiaat ja Ateenan tilanomistajat yhtä mie- 
lellään kuin Spartan soturit. 

Mykeneläisen kulttuurin häviö oli sattunut yhteen prons- 
sikauden lopun ja rautakauden alkamisen kanssa. Uuden ma- 
teriaalin keksiminen aseita ja työkaluja varten ei voinut py- 
sähdyttää kulttuurin rappeutumista, joka oli seurausta pohjois- 
ten barbaarien hyökkäyksistä ja kulttuuria kannattavien suur- 
valtojen tuhoutumisesta. 

Viivaornamentit kuten kolmiot, murtoviivat, rombit yms. 
olivat kivikaudella tavallisia aigeialaisella alueella. Varhais- 
minolaisella kaudella tulivat lisäksi kaariviivat ja spiraali- 
aiheet sekä Kreetalla että mannermaalla. Keskihelladisena 
aikana noin 1900—1600 eKr. oli suoriin viivoihin ja yksin- 

Haaksirikko. Myöhäisgeometrinen maljakko Ischian kreikka- 
laisesta siirtokunnasta. Vähän jälkeen 700 eKr. 


kertaisiin geometrisiin muotoihin perustuva koristelusysteemi 
hallitsevana sekä Kreikan mantereella että Kykladeilla. Tä- 
män koristelusysteemin oli myöhäishelladisella ja mykene- 
läisellä kaudella syrjäyttänyt Kreetalta lähtöisin oleva mal- 
jakoiden koristelutyyli. Mykeneläisen ajan loppupuoliskolla 
oli naturalistinen ornamentti yhä enemmän tyylitelty geo- 
metristen muotojen kaltaiseksi, ilman että kuitenkaan voi- 
daan puhua varsinaisen geometrisen tyylin syntymisestä. 

Sellaisen näemme sitävastoin syntyvän Attikassa, jonka 
väestö perimätiedon mukaan säilyi sekaantumasta doorilaisiin 
tulokkaisiin. Sieltä lienevät myös useimmat Mykenen 'karko- 
tetut kuningassuvut saaneet pakopaikkansa. 

Ateenan Kerameikos-korttelin hautapaikalla suoritettujen 
kaivausten ansiosta on voitu seurata varhaisimman geometrisen 
koristelutyylin, protogeometrisen tyylin, syntyä ja kehitystä: 
mykeneläisen ajan viimeisistä »vsubmykeneläisistä» pistokkaista 
versoi historiallisen ajan attikalainen keramiikka. 

Maljakkojen muodot ja yksityiset koristeaiheet kuten puo- 
liympyrät, aalto- ja murtoviivat otetaan submykeneläisestä 
muotovarastosta, mutta kaikki sovitetaan ankaraan rakenteel- 
liseen järjestelmään, jossa ornamentin ja koristeettoman astian- 
pinnan välinen suhde on rytmillisesti punnittu. 

Puoliympyrät piirrettiin harpin avulla, mitä ei koskaan ollut 
tehty mykeneläisen ajan vaaseissa. Käsityöläiset olivat peri- 
neet tiedot pronssikauden menetelmistä saven puhdistuksessa 
ja preparoinnissa, vaasien dreijaamisessa ja loistevärin val- 

mistamisessa. Väri sai nyt yleensä enemmän ruskeanmustan 
sävyn ja paksumman kokoomuksen kuin oli ollut käytössä 
mykeneläisenä aikana. 

Noin vuoden 800 jälkeen geometrinen tyyli saavutti täy- 
den kehittyneisyytensä. Suurimmat ja edustavimmat maljakot 
ovat peräisin Ateenan hautauspaikalta Dipylonin luona, jonka 
mukaan koko maljakkotyyliä usein nimitetään. Argolis, Boio- 
tia, Kykladien eri saaret kuten Melos ja Thera, Rhodos ja 
Kreeta — kaikilla niillä on omat selvästi erottuvat geometri- 
sen tyylin muunnoksensa. 

Suurimmat dipylon-maljakot ovat palvelleet muistomerk- 
keinä haudoilla. Niiden pohjaan on välistä tehty reikä, jotta 
juoksevassa muodossa olevat uhrilahjat, viini, öljy tai hunaja, 
valuisivat sen kautta maahan ja vainajan ravinnoksi. Ruuk- 
kumestarien teknillistä taitavuutta ei voi olla ihailematta: 
miehenkokoisille ja suuremmillekin astioille he pystyivät 
antamaan erittäin hyvin lasketun muodon ja polttamaan ne 
eheinä, vaikka jalka, kupu ja kaula muotoiltiin kukin erik- 
seen. 

Näiden maljakoiden arkkitehtuuri tekee silmäämme paljon 
kiinteämmän vaikutuksen kuin pronssikautisten. Ne näyttävät 
enemmän rakennetuilta kuin orgaanisesti kasvaneilta. Selkeä 
jako jalkaan, kupuun, kaulaan ja suuhun tulee säännölliseksi 
varastoastioissa. Kuvun yläosa korostetaan ääriviivalla olka- 
pään tapaiseksi. Koristelu tehostaa selkeää rakennetta. Kuvun 
laajin osa saa koristeekseen tavallisesti hyvin rikkaasti jä- 
sennellyn nauhan, jota vastaa jonkin verran pienempi nauha 
kaulan ympärillä; tässä toistuvat usein kuvun nauhan aiheet 
pienemmässä skaalassa, ks. s. 247. 

Piirustusta suoritettaessa käytettiin säännöllisesti mekaanisia 
apuvälineitä kuten harppia ja viivoitinta. Vaasien ympäri juok- 
sevat horisontaaliset viivat on maalattu vaasin pyöriessä sa- 
venvalajanlevyllä. 

Ruutukuvioiden, rombien, triangelien ja murtoviivojen li- 
säksi esiintyi meanderikoristelua, usein hyvin vaihtelevissa 
muodoissa, kuten kaksoismeanderina ja yksin- tai kaksin- 
kertaisena hakameanderina. Hakaristi, svastika, oli tavallinen, 
erityisesti attikalaisissa ja boiotialaisissa maljakoissa. Myke- 
neläisten spiraalien tilalle olivat tulleet yksinkertaiset tai 
samankeskisesti järjestetyt, tangenttiviivojen yhdistämät ren- 
kaat. Astian ympäri kulkevat friisit jaettiin välistä — var- 
sinkin itäkreikkalaisella alueella, saarilla ja Vähässä Aasiassa 

— nelikulmaisiin kenttiin, metooppeihin, joihin sijoitettiin ha- 
karistejä, renkaita yms. Maalaria tuntuu usein hallinneen 
tyhjän tilan kammo, horror vacui; jokaisen pienen pinnan 
tai nurkan pitää saada jokin koriste, ja yhdessä ne ympä- 
röivät maljakkoa kirjavana kudoksena tai punoksena. 

Tässä tyylissä näyttäytyy se puoli kreikkalaisten lahjak- 
kuutta, joka on täysin vastakkainen kreetalaisille Se on 
järjestyksen, kirkkauden ja selkeyden, hyvin punnittujen suh- 
teiden aisti. Kosmos» merkitsee kreikankielellä (kaunista) jär- 
jestystä, mutta kreikkalaiset itse ovat käyttäneet sitä nimi- 
tyksenä maailmankaikkeudelle, koko luonnolle. Kreikkalainen 
henki ei väsynyt koskaan, niin kauan kuin sillä oli täysi 
elinvoimansa jäljellä, etsimästä järjestystä ja lakeja esineiden 
maailmasta. Harvoin on mikään kansa niin kulttuurikehityk- 
sensä alussa voinut antaa sellaisen todistuksen olemuksensa 
syvimmästä ja voimakkaimmasta puolesta kuin helleenit ovat 
antaneet älyllisestä selvänäköisyydestään. 

Nuoremmissa geometrisissa vaaseissa, erityisesti Dipylonista 
peräisin olevissa, tapaamme kuvaesityksiä. Mutta ihmisten ja 
eläinten or niissä täytynyt alistua tyylin tyranniaan. Mitään 
ihmeellistä ei ole siinä, että ne kaikkien primitiivisten pinta- 
kuvien tapaan kuvaavat kunkin ruumiin osan siltä puolelta, 

jolta se näkyy selkeimpänä ja leveimmin ulottuvaisena. Pää 
nähdään siten profiilista, kun sen sijaan yläruumis on kuvattu 
edestä ja molemmat käsivarret näkyvissä, jalat ovat toisistaan 
irralliset mutta kuvattu sivulta kuten lanneosakin. Ihmisen 
yläruumis näyttää kolmiolta, jonka kärki on alaspäin. Kasvojen 
profiilikuvassa on yksi suuri pyöreä silmä, keskessään musta 
piste. Soutulaivan kuvassa s. 32 alahangan soutajapenkki on 
miehistöineen sijoitettu ylähangan penkin yläpuolelle korkei- 
den vantaiden väliin. 

Mikään taidelaji ei anna selkeämpää tietoa tästä Kreikan 
taiteen lapsuudenajasta kuin keramiikka. Olympiassa suoritetut 
kaivaukset ovat tuoneet päivänvaloon suuren joukon ehyitä ja 
rikkoontuneita pronssiastioita, jotka on koristettu samaan tyy- 
liin. Se esiintyy myös pronssista valmistetuissa koruissa, sol- 
jissa. Niiden ornamentiikka ja kuvaesitykset vastaavat täysin 
sitä, minkä tunnemme vaaseista. Savi- ja pronssistatyeteissä 
ilmenee paluuta täydelliseen primitiivisyyteen, mutta niiden 
yksinkertaiset muodot poikkeavat kuitenkin olennaisesti myös 
niistä yksinkertaisista jumalankuvista, jotka ovat tunnusmer- 
killisiä mykeneläisen ajan loppupuolelle. 

Geometrisen ajan lopulla — sikäli kuin arkeologisista löy- 
döistä voidaan päätellä — rakennettiin Hellaan ensimmäiset 
temppelit. Megaronmuoto oli otettu perintönä pronssikaudelta, 
mutta siinä palauduttiin taaksepäin Tirynsin ja Mykenen palat- 
sien edustamaan yksinkertaisempaan muotoon. Esisali poistet- 
tiin eteisen ja päähuoneen välistä. Luultavasti ei myöskään käy- 
tetty tasakattoa, vaan kuten pieni Argoliksesta löydetty talon 
malli osoittaa rakennettiin tasakaton päälle hyvin korkea ja 
jyrkkä satulakatto. Eräs geometrisen kauden temppelin pohja 
Termoksessa osoittaa, että rakennusta on ympäröinyt pylväs- 
käytävä, jonka takaosa oli kaaren muotoisena talon ympärillä 
ja etuosa sisäänkäynnin puolella suora. Perusmuotona on siten 
poikkileikattu soikio. 

Kuvaesityksissä geometrinen tyyli oli päässyt siihen pistee- 
seen, että sen klassillinen muoto itsestään hajosi. Nähdään 
myös miten näissä kuvallisissa maljakoissa ja muissa tämän- 
aikaisissa töissä tulee mukaan vieraita aineksia kuten Orien- 
tista saatu rosettiaihe, joka Kreikasta oli hävinnyt jo mykene- 
läisenä aikana. Parhaita tämän siirtymäajan vaaseista on suuri 
Tukholmassa oleva amfora, ks. s. 249. Uusi aika uusine virikkei- 
neen teki tuloaan. Kreikan geometrinen tyyli merkitsee euroop- 
palaisen taiteen korkeinta huippua rautakauden ensimmäisessä 

vaiheessa. Kuin vanhempi sisar — ja inspiroivasti vaikuttaen 
— se tulee Keski-Euroopan Hallstatt-kulttuurin ja Italian 
rautakauden kulttuurien rinnalle. Ennen kaikkea aseiden ja 
solkien geometrinen ornamentiikka lienee inspiroinut näitä 
italialaisia ja keskieurooppalaisia sisarkulttuureja 700-luvun 
jälkipuoliskolta alkaen. 

Noin vuoden 700 jälkeen ja koko 600-luvun ajan itämainen 
vaikutus tuntuu voimakkaana Kreikan taiteessa. Homeros ku- 
vaa Hellaata, jonne kaikki arvokas taidekäsityö tuodaan foini- 
kialaisilla laivoilla Syyriasta ja Kyproksesta. Vanhimpien 
kreikkalaisten siirtolaisten köyhät haudat Ischialla 600-luvun 
alkupuolelta sisältävät paitsi myöhäisgeometrista tai varhaista 
ns. protokorinttilaista keramiikkaa myös yksinkertaisia syyria- 
lais-foinikialaisia sinettikiviä. Etrurian ja Latiumin rikkaista 
etruskilaisista haudoista 600-luvun loppupuolelta on löydetty 
hopeisia loistoastioita, joiden koristelu osoittaa, että on kysy- 
mys foinikialaisesta tuontitavarasta. 

Epäilemättä tehostuneet yhteydet lähi-idän kanssa ovat mer- 
kinneet paljon myös kreikkalaisen temppelin ja monumentaali- 
sen kulttikuvan synnylle ja kehitykselle. Nämä molemmat 
ilmiöt, jotka kuuluvat perustavimpiin Kreikan taiteessa alkavat 
muotoutua geometrisen kauden lopulla. Myöhäisgeometristen 
kulttikuvien materiaalina on useimmiten puu. 

Kultti säilytti pitkään primitiiviset kuvamuodot. 400-luvun 
maljakoissa nähdään usein Dionysos kuvattuna pylvään muo- 
dossa, jolla on kasvonaamio ja välistä vaatteetkin. 

Tästä primitiivisestä kuvamuodosta on myös kehittynyt sel- 
lainen taiteellinen luomus kuin hermi. Se on nelikulmainen 
pylväs, jolla on ihmisenmuotoiset pää, kaula ja olkapäät. 


4 Kreikan ja Rooman taide 

800-luvun jälkipuoliskolla assyyrialaiset olivat ulottaneet 
valtansa Syyriaan. Täten olivat kauppatiet Foinikiasta Eufratin 
ja Tigrisin laaksoihin joutuneet yhden ainoan valtakunnan 
suojelukseen. Vuonna 709 oli Kyproksen osittain kreikkalaisine 
väestöineen alistuttava assyyrialaisten vallan alaisuuteen. Näi- 
den yliherruus Etu-Aasiassa säilyi lähes 600-luvun loppuun. 
Vieläpä Egyptikin joutui lyhyemmäksi ajaksi assyyrialaisen 
ikeen alle. Uuden maailmanvallan vaihtuvassa hallituspaikassa 
vallitsi virkeä taiteellinen toiminta itsevaltiaiden palatsien ra- 
kentamiseksi ja koristamiseksi. 

Välimeren yli käytävä maailmankauppa sai näissä olosuh- 
teissa uutta vauhtia. Samanaikaisesti Kreikka kärsi pahoin 
ylikansoituksesta, ja monet helleenit alkoivat nyt etsiä toimeen- 
tuloaan mereltä. Kreikkalaiset merimiehet kilpailivat foinikia- 
laisten kanssa ja heidän onnistui ottaa haltuunsa merikauppa 
Aigeian merellä, Mustalla merellä sekä Joonian ja Adrian 
merillä. Samaan aikaan monet kreikkalaiset asettuivat asumaan 
eri paikkoihin näiden merien ympärillä, osittain kauppiaina, 
osittain maanviljelijöinä. 

Avautuneet yhteydet vieraiden maiden kanssa aiheuttivat 
vähitellen valtioiden sisällä syvälle käyviä muutoksia. Van- 
hat agraariyhteiskunnat, joilla oli aristokraattinen rakenne, 
joutuivat hajaannustilaan. Luonnontalous vaihtui rahatalou- 
deksi; liikuteltava pääoma sai yhä suuremman merkityksen. 
Hesiodoksen »Työt ja päivät» kuvailee sitä ahdinkoa, johon 
pienviljelijät joutuivat. Köyhien ja rikkaiden välinen vasta- 
kohtaisuus aiheutti kiihkeitä taisteluja. Vanha sukuylimystö 
näki nyt uuden luokan kasvavan rinnalleen: rikkaiden kaup- 
piaiden ja teollisuudenharjoittajain, jotka vaativat itselleen 
osuutta valtioiden kohtalojen, niiden oikeudenkäytön ja hallin- 
non johdossa. 

Taisteluiden tulos oli eri tahoilla erilainen. Joillakin paikoin 
oli pakko turvautua eräänlaiseen diktatuuriin koko yhteiskun- 
nan hajaannuksen estämiseksi. Lainsäätäjille annettiin val- 
luudet yhteiskuntaelämän järjestämiseen. Monin paikoin käyt- 
tivät yksityiset toimintatarmoiset miehet taisteluja hyväkseen 

yletäkseen yksinvaltiaiksi, ns. tyranneiksi. Useat näistä olivat 
suurten mittojen valtiomiehiä ja kulttuurin suosijoita, jotka 
johtivat kaupunkinsa kukoistukseen, kuten Kypselos ja 
Periandros Korintissa. 

Eivät ainoastaan yhteiskuntaelämän traditiot murtuneet. 
Usko isien jumaliin, kuuliaisuus isiltä perityille tavoille horjui. 
Ihmiset saivat rohkeutta ilmaista yksilöllisyyttään elämässä 
ja runoudessa. Arkhilokhoksen vihalaulut ja avoimet itse- 
tunnustukset, Sapphon kiihkeät rakkausrunot olivat tämän 
ajan lapsia. 

Kauppa antoi hyvinvointia, ensi sijassa joonialaisille kau- 
pungeille kuten Efesokselle ja Miletokselle, Rhodokselle sekä 
Korintin ja Khalkiksen tapaisille teollisuuskaupungeille. Itä- 
maisten tavarain, foinikialaisten ja babylonialaisten kudon- 
naisten, Assyyriassa ja muilla alueilla valmistettavien metalli- 
töiden tuonti sai vauhtia. Ja hyvin pian eri puolilla asuvat 
kreikkalaiset alkoivat ottaa oppia vieraista esikuvista. 

Uusi orientalisoiva tyyli kehittyi nopeimmin Kyproksella, 
joka tänä aikana tekee taidehistoriallisessa mielessä enemmän 
foinikialaisen kuin kreikkalaisen vaikutuksen. Rhodos, Miletos 
ja Kreeta omaksuivat myös pian uudet virikkeet ja kehittivät 
niistä uusia tyylimuotoja. Korintissa ja sen naapurikaupun- 
geissa syntyi kukoistava teollisuus, jota tunnemme lähinnä 
maalatuista maljakoista. Perimätieto ylistää erityisesti korint- 
tilaisia pronssiteoksia. 

Edellisessä luvussa mainitun ruusuke- eli rosettimallin lisäksi 
tekivät nyt tuloaan kasvimaailmasta hankitut aiheet. Lehti- 
seppeleet, muotoiltuina ns. sauva- tai sädeornamenteiksi, pal- 
metit, lootuksen kukat ja nuput alkoivat nyt pitkän ja mer- 
kittävän uransa eurooppalaisen ornamentiikan kehityksessä. 
Lisäksi tuli erilaisia nauhakiemuroita kuten ns. palmikkonauha. 
Itämaiden fauna todellisine eläimineen ja fantasialuomuksi- 
neen — leijonat, pantterit, vuorivuohet, antiloopit, sfinksit, 
aarnikotkat — astui näyttämölle. Näytti hetken siltä kuin vie- 
ras aines olisi aivan liian runsas pienen Kreikan kansan sula- 
tettavaksi. Hellas tuntui vedetyn kokonaan orientaalis-semiitti- 
seen kulttuuripiiriin. Elämäntavoiltaan ja vaatetukseltaan, 
vieläpä uskonnoltaan ja maailmankatsomukseltaan kreikkalai- 
set lähestyivät itämaita. Thales lähti Miletoksesta Kaldean pap- 
pien oppilaaksi; hän tutki tähtien ratoja, mutta hänestä ei tul- 
lutkaan astrologia vaan länsimaiden vapaan tieteen, yhdistynei- 
den filosofian ja luonnontieteen, perustaja. 


52 Hellaan taide 


Ei ole mitään epäilystä siitä, että vieraat vaikuttimet ovat 
merkinneet tavattoman paljon Kreikan kansan kehityksessä. 
Ne antoivat helleeneille väkevän sysäyksen eteenpäin. Sel- 
vimmin tämä havaitaan kuvataiteessa. 

Assyyrian valtakunnan kukoistava kuvanveisto esitti pitkinä 
friiseinä kuninkaiden ja armeijain urotekoja, takaa-ajoja ja 
taisteluja, kaupunkien valloituksia ja triumfeja. Kreikkalaiset 
ottivat oppia assyyrialaisten kuvamuodosta ja ihmiskuvauk- 
sesta, heidän tyylistään ja tekniikastaan sellaisena kuin he 
tulivat tuntemaan sen syyrialaisten ja foinikialaisten ja Vähän 
Aasian kansojen välityksellä, mutta he valitsivat ainekset siitä 
minkä he katsoivat omaksi historiakseen, sankaritarusta, Troi- 
jan sotaa ja Odysseuksen harharetkiä kuvaavista lauluista, 
Herakleen loistavista urotöistä taistelussa hirviöitä ja jättiläisiä 
vastaan. Kreikkalaiset taruolennot kuten kentaurit ryntäävät 
esiin heiluttaen valtavia puita, ja kalydonilainen villisika me- 
nehtyy Atalantan nuoleen ja sankarien keihäisiin. 

Suuri taide, arkkitehtuuri, kuvanveisto ja, niinkuin varmuu- 
della voimme sanoa, myös maalaustaide, vaikka siitä vain 
vähän onkin säilynyt meidän päiviimme saakka, ei kreikka- 
laisille merkinnyt keinoa kuninkaiden ylistämiseksi, vaan alis- 
tettiin kokonaan jumalien palvelukseen. Sillä oli yhteiskunnal- 
linen luonne. Yksityisten henkilöiden uhrilahjat tungettiin 
pyhäkköihin, joissa oli kuninkaiden, tyrannien ja vapaiden 
yhdyskuntien muistomerkkejä. Taiteen välityksellä esittivät 
kaikki, niin mahtavat kuin vähäväkisemmät, ylistyksensä, ru- 
kouksensa ja kiitoksensa taivaan ja maan todellisille hallitsi- 
joille, kuolemattomille jumalille, Olympoksen huolettomasti 
eläville asukkaille. Arvokkaimmat rakennusteokset olivat ju- 
malien temppelit, ja niihin tai niiden läheisyyteen pystytettiin 
jaloimmat taideteokset, jotta ne voisivat olla paikan jumalalla 
aina silmäin edessä ja hän voisi pitää niiden antajat hyvässä 
muistissa. 

Kreikkalaisia taiteilijoita eivät myöskään sitoneet mitkään 
pyhät säädökset taiteen harjoittamisesta, kuten niin pitkään 
oli ollut asianlaita egyptiläisten kuvanveistäjäin kohdalla. Oli 
itsestään selvää, että muoto osittain määräytyi aiheen mukaan 
tai että otettiin huomioon paikka, jolle teos pystytettäisiin, 
mutta tämä ei tuonut mukanaan mitään ehkäiseviä siteitä 
sille, joka tahtoi antaa parastaan, eikä estänyt taiteen kehitystä 
tyylilajista toiseen. 

Tietyissä pyhäköissä on tosin sitkeästi pidetty kiinni määrä- 

tyistä pienten yksinkertaisten votiivilahjojen tyypeistä, joita 
paljon tehtiin savesta, lyijystä tai pronssista, mutta niissä on 
kysymys teollisesta massatuotannosta, jolla on hyvin vähän 
tekemistä taiteen kanssa. Artemis Orthian temppelin ja temp- 
pelialueen kaivauksissa Spartassa tavattiin esimerkiksi koko- 
naista 38000 pientä, jokseenkin samanlaista lyijyfiguuria. 
Löytöolosuhteet osoittavat, että tämä tuotanto jakaantui yli 
kuuden vuosisadan ajalle, geometrisesta aina pitkälle helle- 
nistiseen aikaan saakka. Tällaisia massalöytöjä on tehty mo- 
nien pyhäkköjen kohdalta. 

Pyhien paikkojen joukossa saavat taidehistoriallisesti merkit- 
tävimmän sijan Delfoi ja Olympia, jotka valtiollisesti merkityk- 
settömästä sijainnistaan huolimatta tai juuri sen vuoksi 
olivat ylenneet kaikkien Kreikan heimojen ja kaupunkien 
asujainten kohtaamispaikoiksi. Delfoin oli kiittäminen oraak- 
keliaan merkityksestään ja rikkaudestaan, Olympian urheilua. 
Myös vieraat kaupungit ja niiden mahtimiehet kunnioittivat 
näitä pyhäkköjä runsailla lahjoilla, ja temppelien ympärille 
nousi yhä uusia rakennuksia aarteiden tallettamista varten. 
Nämä temppelit tarjosivat paljon tilaisuuksia taiteelliseen vuo- 
rovaihtoon eri seutujen välillä; samoin kehittyivät valtioiden 
välisen kanssakäymisen säännöt ensiksi niiden hoivissa. 

Aikaa voidaan taiteellisessa mielessä luonnehtia etsimisen 
ajaksi. Geometrisen kauden kasvattama kirkkauden ja sel- 
keyden aisti ei hävinnyt geometrisen tyylin mukana. Vapau- 
tuminen sen kaavoista itämaisten esikuvien ansiosta oli myös 
avannut portin omille välittömille luonnonhavainnoille. Mie- 
lenkiintoista on panna merkille tämän ajan ja minolaisen 
Kreetan luonnontutkimuksen välinen ero. Kreetalaiset suunta- 
sivat tutkimisensa kokonaisuuteen, kasvin, eläimen ja ihmisen 
koko hahmoon sellaisena kuin se elämässä esiintyy — liik- 
keessä. Uusi luonnontutkimus suuntautui yksityiskohtiin. Kree- 
talaiset olivat suoraan tähdänneet illusionistisen kokonaisku- 
van antamiseen. Kreikkalaiset aloittavat liittämällä natura- 
listisia detaljeita ankarasti sidonnaiseen kokonaiskuvaan ja 
päätyvät vasta aste asteelta luomaan läpivietyä tutkielmaa 
elävästä ruumiista. Mutta tämä kärsivällinen rakentaminen 
sai oikeutetun palkkansa siinä, että kreikkalaisten saavutta- 
milla tuloksilla oli pysyvä arvo koko Euroopan taiteelle, kun 
minolaiset impressiot unohdettiin jo muutaman harvan vuosisa- 
dan kuluttua. 

Kaikkein itsenäisimmiksi suhteessaan itämaihin kreikkalaiset 

Temppelimuotoja. 1. Absiditalo., 2. Templum in antis. 3. Prosty- 
los. 4. Amfiprostylos. 5. Peripteraalinen temppeli. 6. Dipteraa- 
linen temppeli. 

osoittautuivat arkkitehtuurin alalla. Orientin esimerkki on 
todennäköisesti vaikuttanut innoittavasti suurten temppelien 
pystyttämiseen jumalien kunniaksi, mutta ns. doorilainen tyyli 
seisoo pääasiassa kotimaisella perustalla rakentuessaan iki- 
vanhan megarontalon pohjalle. 

Doorilaisen tyylin tärkeimmän elementin, uurretun pylvään, 
alkuperää on kauan pyritty löytämään egyptiläisistä ns. pro- 
todoorilaisista kolonneista keskimmäisen valtakunnan ja uuden 
valtakunnan alkupuolen ajoilta. Mutta niistä puuttuu eräs de- 
talji, joka taiteellisessa mielessä merkitsee paljon enemmän 
kuin pylvään uurteet, nimittäin kapiteeli ja sen pyöreä paisu- 
tus. Egyptin protodoorilaisen kolonnin yläpäässä on vain neli- 
kulmainen laatta, joka tosin myös esiintyy doorilaisissa pyl- 
väissä abakuksena. Mutta tämä johtolanka on niin heiveröi- 
nen, että se ei riitä suoranaisen riippuvuussuhteen todisteeksi, 
ja uurteet voidaan geneettisesti selittää puupylväiden jäljitte- 
lyksi: nämä on ensin viistottu 4-, sitten 8- ja lopuksi 16-sivui- 
siksi. Ei siis tarvitse uskoa lainaan toisesta maasta toiseen. 
Egyptin sisin osa oli ennen saitilaisia faaraoita (v:sta 663 
eKr.) hyvin vaikeapääsyinen vierasmaalaisille. Taiteelliset vi- 
rikkeet välittyivät sieltä lähinnä koristeltujen esineiden kuten 
kudonnaisten tuonnin ansiosta. Doorilaisen kapiteelin pyöreä, 
paisuva ekhinos vastaa lähinnä mykeneläisen kolonnin yläosaa, 
jonka samanmuotoinen »patja» nyt muotoiltiin niin, että se 
välitti siirtymisen pyöreästä kolonnin varresta nelikulmaiseen 
abakos-laattaan ja teki silmälle tajuttavaksi kolonnien kanta- 
van tehtävän. 

Doorilainen tyyli oli tänä aikakautena etsintävaiheessa. Poh- 
jakaavat vaihtelevat paljon temppelistä toiseen siirryttäessä. 
Esiintyy rakennuksia, joissa on hyvin pitkä ja kapea cella — 

kuten Apollonin temppeli Thermoksessa — ja toisia, joissa se 
on lyhyt ja leveä. Kaikki myöhemmät tunnetut päätyypit ovat 
jo olemassa, vrt. s. 54. 

Kokeillaan kolonnien muodoilla. Uurteiden lukumäärä vaih- 
telee 16:sta 24:ään, abakus on välistä korkeampi ja vaikut- 
taa raskaammalta kuin ekinus 1. ekhinos, välistä suhde on 
päinvastainen. Ekhinos itse on tavallisesti hyvin leveä kolonni- 
varteen verrattuna. 

Kuten uudemmat tutkimukset ovat osoittaneet, on vanhim- 
pien doorilaisten temppelien täytynyt vaikuttaa kevyiltä ver- 
rattuina myöhemmän arkaaisen kauden jykeviin ja ankariin 
rakennuksiin. Tämä johtuu siitä, että niissä oli alkuaan savi- 
seinät ja niiden päällä puupylväät ja -palkisto. 

Tästä on vielä jälkiä. Olympian Heran-temppeli sai vasta 
vähitellen puupylväänsä korvatuksi kivisillä, eikä tämä ole ai- 
noa esimerkki. Myös palkisto cellan seinien jatkeiden eli antain 
ja kolonnien yläpuolella oli puuta, ja katto oli katettu samasta 
aineesta tehdyillä kourutiilillä. Ulkonevat palkinpäät suojat- 
tiin terrakottakerroksella. Kalliimpiakin materiaaleja esiintyi. 


Doorilaisen kapiteelin kehitys. 
Ylinnä » Atreuksen aarrekam- 
mion» kapiteeli Mykenestä. 
Keskellä arkaainen kapiteeli 
Korfusta. Alinna kapiteeli 
Parthenonista. (Erik Lundber- 
gin mukaan) 

Athena Khalkioikos Spartassa on saanut nimensä temppelin 
katteena olevista kuparisiloista. 

Doorilainen temppeli lienee kehittynyt lähinnä Korintissa. 
Täällä ryhdyttiin ensimmäiseksi — luultavasti itämaisten 
temppelien mallin mukaan — puun asemesta käyttämään ki- 
veä ulkoisissa rakennusosissa. Mittasuhteiden täytyi tulla ras- 
kaammiksi. Korintin Apollonin-temppeli, jonka rakennusaika 
sattui aikakauden lopulle, kuvastaa tämän ajan taiteen tavoit- 
telemaa kootun voiman mahtavuutta. Siinä oli 6 kolonnia ly- 
hyillä sivuilla ja 15 pitkillä sivuilla. On kuvaavaa, että keskus- 
rakennus, cella, ei ollut geometrisesti komponoitu kolonnadin 
sisälle, vaan sen kulmien suhde lähimpiin pylväisiin oli vapaa. 

Joonialainen tyyli on saanut nimensä sen kansanheimon mu- 
kaan, joka hallitsi useimpia Kykladien saarista ja suurinta 
osaa Vähän Aasian länsirannikosta, mm. Miletoksen ja Efesok- 
sen kaupunkeja. Saarista ovat Khios ja Samos olleet merkittä- 
viä taidekeskuksia. 

Taide- ja 'kulttuurihistoriallisen esityksen pysyvään ohjel- 
mistoon kuuluu molempien rakennustyylien perusteella tutkis- 
tella molempien kansanheimojen erilaista luonnetta, doorilais- 
ten raskautta ja joonialaisten keveyttä ja eloisaa älykkyyt- 
tä. Ei pidä 'kuitenkaan unohtaa, että joonialainen Ateena 
oli vanhempina aikoina korinttilaisen taidekulttuurin vaiku- 
tuksen alainen, kun sen sijaan doorilainen saari Rhodos kult- 
tuurillisesti ja taiteellisesti kuului joonialaiseen alueeseen. 

Myös joonialaisen temppelin muoto on kehittynyt megaronta- 
losta, mutta palkisto viittaa taaksepäin toisiin, ristikkäisiä palk- 
keja käyttäviin konstruktioihin. Vastaavaa rakennustapaa jäl- 
jitellään kivimateriaalissa Vähän Aasian Lyykiasta löydetyissä 
haudoissa, ja täällä nähtävästi onkin ollut sen kotipaikka. 

Kolonnilla lehtiornamenteista ja spiraalivoluuteista koottuine 
kapiteeleineen on oma historiansa. Egyptiläisestä lootuskapi- 
teelista kehittyi Foinikiassa ja Kyproksella muotoja, joissa 
suuret spiraalivoluutit kasvavat kolonnin varresta kahdelle 
sivulle. Tämän tyypin suoranainen johdannainen on ns. aioli- 
lainen kapiteeli (s. 354), josta esimerkkejä on tavattu niin 
kaukana lännessä kuin Ateenassa. Mutta joonialaiset arkkiteh- 
dit irrottivat voluutit suoranaisesta yhteydestä kolonnin var- 
ren kanssa ja yhdistivät ne sen sijaan suoraan toisiinsa. Tällä 
tavoin tuli vaakasuora linja korostetuksi pystysuoran asemes- 
ta. Vähäaasialaisessa ja persialaisessa arkkitehtuurissa esiin- 
tyy poikittaisia yläkappaleita pylvääntukien ja kolonnien pääl- 

lä. Kun doorilainen kolonni siis näkyy samanlaisena kaikilta 
neljältä sivulta, joonialaisella on kaksi pitkää ja kaksi lyhyttä 
sivua. : 

Muissakin taidelajeissa voidaan suurin piirtein erottaa sa- 
mat kaksi pääaluetta, läntinen ja itäinen. Läntiseen kuuluu 
Kreikan mannermaa, doorilaisen tyylin koti, ja raja noudatti 
jokseenkin sen itäistä rannikkoa. Aiginan saari kuului siihen, 
kun sen sijaan Euboia ja Kykladit kuuluivat itäiseen aluee- 
seen, jonka tuottoisimpia keskuksia olivat Vähän Aasian joo- 
nialaiset kaupungit ja Aasian mannermaata lähimmät saaret 
kuten Rhodos ja Samos. 

Maalaustaidetta tunnemme etupäässä polttosavivaasien väli- 
tyksellä. Geometrisen tyylin siluetit korvattiin kuvaamistaval- 
la, jossa puhdas ääriviivapiirustus sai merkittävän sijan, var- 
sinkin niissä osissa, missä tarkempi detaljien esittäminen näytti 
toivottavalta, kuten kasvoissa. Kuvapohja säilyi vaaleana; 
itäkreikkalaisella alueella maijakko siveltiin tavallisesti val- 
koisella ennen ornamenttien ja figuurien maalaamista; man- 
nerkreikkalaisessa piirissä pohja oli tavallisesti keltainen, usein 
punaiseen vivahtava saven värisävyn mukaisesti. 

Keramiikassa valtaavat ns. protokorinttilaiset vaasit huomat- 
tavan sijan. Ne on valmistettu Korintissa ja erottuvat muista 
teknillisesti erittäin korkean laatunsa ansiosta. Savi on tavat- 
toman hienoa, vaasien seinät ovat usein ohuita kuin munan- 
kuoret, maalaus on säännöllisesti erityisen huolellisesti suo- 
ritettu ja poltto tasainen. Tämä maljakkolaji syntyi jo geomet- 
risen kauden lopulla ja eli aina 500-luvulle saakka. Tavalli- 
simmat astiatyypit olivat öljypullo, aryballoi, ja avoin pikari, 
ns. skyfos. Maljakot tekevät usein sen vaikutuksen kuin ne 
olisi siselöity metallilla ja nielloitu. Ns. Macmillan-lekythoksen 
suu on muovailtu leijonanpään tapaiseksi; tämän kummalla- 
kin puolella ovat feminiiniset maskit. Kädensija on myös muo- 
dostettu leijonaksi, joka takajaloillaan seisoo maljakon olka- 
päillä ja pistää etukäpälänsä ja päänsä astian suussa olevan 
leijonanpään päälle. Olkapäät on koristeltu lootuskukin, joita 
spiraalivoluutit yhdistävät. Kuvun koristelu on järjestetty 
ympäri kiertäviksi friiseiksi, vrt. s. 65. Ne sisältävät soturi- 
ryhmiä, jotka riviin järjestyneinä lähtevät toisiaan vastaan. 
Yhdessä kohdin rivi on murtunut, haavoittuneita makaa maas- 
sa, eräs soturi koettaa väistää vastustajan keihästä. Tämä on 
historiallinen dokumentti. Sotajoukon suljettua järjestystä nou- 
dattava taistelutaktiikka oli 500-luvun ensi puoliskolla syrjäyt- 


58 Hellaan taide 


tänyt vanhan kaksintaistelutaktiikan, aristokratian taisteluta- 
van, jonka me tunnemme Homeroksen kuvauksista. Henkilöt 
on tosin vielä sidottu primitiiviseen profiili- ja frontaalinäke- 
misen sekamuotoon, mutta ne eroavat geometrisen kauden fi- 
guureista yksityiskohdiltaan, jotka on siten sommiteltu, että 
henkilöistä tulee todellisia, liikuntakykyisiä yksilöitä. Huo- 
mionarvoista on edelleen, että taiteilija on uskaltanut kuvata 
osan kilvistä suoraan sivulta. Seuraava friisi kuvaa nelivaljak- 
kojen välistä kilpailua, seuraava puolestaan sfinksejä, leijonia, 
härkiä ja villisikoja; sen alla on rivi koiria ajamassa takaa 
jänistä. Kaksi viimeksimainittua friisiä edustaa ajan mieliaihei- 
ta. Astian alinta osaa ympäröi ylöspäin suuntautuvien sätei- 
den vyö. 

Itäisen kulttuurialueen tyylit ovat vähemmän ankaria. Eläin- 
friisien osuus on tosin suuri siellä niinkuin Korintissakin, 
mutta siirtyminen tarustosta saatuihin kuvaesityksiin näyttää 
tapahtuneen aikaisemmin. Esimerkiksi eräs kuuluisa Rhodok- 
selta peräisin oleva lautanen esittää kohtauksen Troijan so- 
dasta, Hektorin ja Menelaoksen kaksinkamppailun kaatuneen 
Euforboksen ruumiista, joka makaa maassa taistelijain välissä. 
Henkilöt on pääasiassa kuvattu maalatuin ääriviivoin; alasto- 
missa ruumiinosissa kontuurit on kuitenkin täytetty samalla 
värillä, joten näitä kuvia voidaan pitää piirrettyinä siluetteina. 

Eräälle maljakkoryhmälle, joka tavallisesti paikallistetaan 
Rhodokselle mutta joka mahdollisesti on peräisin Miletoksesta, 
on ominaista erityinen mieltymys vuorivuohiin, pukkeihin ja 
muihin eläimiin, jotka pitkissä maljakoiden ympäri ulottuvissa 
friiseissä käyvät rauhallisesti laitumella. Tämän maljakkoryh- 
män muodostavat erityisesti viinikannut, joissa on apilanleh- 
den muotoinen suu, ks. s. 249. Muodot ovat sirot ja jäljittelevät 
selvästi metalliastioita. Samoksen vaasit vastaavat monessa 
suhteessa ns. rhodokselaisia kannuja; niiden tyypillisimpänä 
koristeaiheena ovat maljakoita kiertävät pystysuorien puoli- 
kuiden rivit. 

Monessa tapauksessa ei ole onnistuttu lähemmin määrittele- 
mään erilaisten maljakoiden valmistuspaikkoja. Tämä johtuu 
siitä, että varsin suuri osa niistä on kulkeutunut vientitava- 
rana kaukaisiin maihin. Useimmat kreikkalaiset vaasit, joita 
on Euroopan museoissa — Kreikka luonnollisesti poisluettu- 
na — on löydetty Etruriasta ja suuri osa Apuliasta ja Cam- 
paniasta Italiasta. Joissakin tapauksissa vaaseissa olevat kir- 
joitukset jättävät murteillaan tai kirjainmuodoillaan tietoja nii- 

den valmistuspaikasta, mutta monesti tällaiset opastavat tunto- 
merkit puuttuvat. Vieläpä on aihetta olettaa, että kreikkalai- 
set käsityöläiset ovat asettuneet asumaan Etruriaan ja siellä 
tehneet töitä, joille on täysin leimaa-antava heidän alkupe- 
räisten kotikaupunkiensa taiteellinen käsitys ja tekniikka. 

Elävän osoituksen joonialaisten kyvystä yksinkertaisin kei- 
noin antaa kuville täyteläistä elämää ja huumoria on ryhmä 
maljakkoja, ns. pontiset amforat, jotka todennäköisesti joonia- 
laiset mestarit ovat tehneet Etruriassa. Eräs amfora esittää 
meille esimerkiksi Pariksen tuomion, ks. s. 250. Maljakon kä- 
densijojen kahtia jakaman kuvan toisessa puoliskossa nähdään 
Priamos sekä Hermes, joka näyttää tietä kolmelle kiistelevälle 
jumalattarelle. Hera on karakterisoitu naineeksi naiseksi pään 
yli vedetyllä viitanliepeellä. Athenella on keihäs kädessä ja 
päässä sen tyyppinen hattu, jota miehet käyttävät matkoilla, 
kuten Hermes samassa kuvassa. Hänen liikkeensä antavat vih- 
jauksen hänen miehekkyydestään. Afroditella sen sijaan on 
ohut, läpikuultava puku, joka tuskin kätkee hänen naisellisesti 
pyöristyviä muotojaan. Pieni tupsureunainen huivi on hänen 
hartioillaan ja hän kohottaa toisen kätensä keimailevaan elee- 
seen. Toisella kuvapinnalla nähdään Pariksen odottavaisena 
tervehtivän saapuvia. Hänen takanaan seisoo hänen karjapai- 
menensa, jonka eri eläimet on havainnollistettu eri värien 
avulla. Mustan ohella tapaamme täällä punaista ja valkoista. 

Itäkreikkalaisen tai — niinkuin johtavan kansan mukaan sitä 
kutsumme — joonialaisen taiteen erikoisuutena on eloisa fan- 
tasia ja pyrkimys vaikuttavaan ilmaisuun, mutta siltä puut- 
tuu mannerkreikkalaisen taiteen ankara kuri. Maalaus, jonka 
aiheet ovat elävästä elämästä, oli lähempänä joonialaisten mie- 
lenlaatua kuin monumentaalinen kuvanveisto. Ne kuvat, jotka 
meille ovat säilyneet vaaseissa, ovat monessa tapauksessa mu- 
kaelmia suurikokoisista seinille ja puutauluille tehdyistä maa- 
lauksista. Esimerkiksi Pariksen tuomiota esittävän kuvan kak- 
sijakoisuus, jota juuri kuvailimme, todistaa, että sen lähtökoh- 
tana on suurempi friisin tapainen sommitelma. 

Kuvauksessaan Olympian Heran-temppelistä topograafinen 
kirjailija Pausanias kertoo merkillisestä arkusta, jonka tyran- 
ni Kypselos Korintista (657—627) tai hänen poikansa Periand- 
ros oli lahjoittanut pyhäkölle. Seetripuinen arkku oli koristettu 
reliefi- tai intarsiakuvin, joiden materiaalina oli puu, norsun- 
luu ja kulta. Joidenkin figuurien sanotaan olleen mustia; nii- 
hin lienee käytetty ebenpuuta. Kuvia oli 37 ja ne oli järjes- 

tetty viiteen riviin. Metoopin tapaisia pintoja ja suljettuja ryh- 
mäsommitelmia sisältävät rivit vaihtelivat friisien kanssa, jois- 
sa kohtaukset oli järjestetty toistensa viereen ilman muuta ra- 
joitusta kuin se minkä saattoi havaita henkilösommitelmasta. 
Toistensa vieressä nähtiin siten 1) Pelopsin ja Oinomaoksen 
kilpa-ajo, jota pidettiin olympialaisten kisojen alkuna, 2) ko- 
rinttilaisen ennustajan Amfiaraoksen lähtö siihen sotaan, missä 
hän oli kohtaava kuolemansa, 3) Peliaksen hautajaisissa pidetyt 
urheilukisat, 4) Herakleen taistelu Lernan hydran kanssa, 
5) sokea Fineus, jolta harpyiat ryöstävät hänen ruokansa, ja 
Boreaksen pojat, jotka tulevat Fineuksen avuksi. Tässä oli kir- 
java kokoelma eri tarupiireistä peräisin olevia aiheita. Herak- 
leen populariteetti käy ilmi siitä, että hän esiintyy viisi ker- 
taa. Troijan tarusta on useampia kuvia. Tarut argonauteista ja 
seitsemän sankarin sodasta Thebaa vastaan ym. ovat myös 
edustettuina. Se osoittaa valaisevasti, miten kreikkalaiset tarut 
olivat tunkeutuneet kaikkiin eri heimoihin. Tarut merkitsivät 
samoinkuin Olympian pyhäkkö urheiluleikkeineen ja Zeuksen 
palveluksineen voimakasta yhdyssidettä kaikkien helleenien 
välillä. Ja taide, joka murre-eroista riippumattomana puhui 
kaikkien käsittämää kieltä, auttoi edelleen vahvistamaan sidet- 
tä. 

Korinttilainen malja, ns. deinos ks. s. 248, antaa käsityksen 
tyylistä, joka oli yleinen Kypseloksen arkun syntyseudulla. 
Tätä taideteosta kuvailemalla saamme aavistuksen niiden esi- 
kuvien laadusta, jotka inspiroivat maljakkomaalareita. Turhaan 
etsii johtavaa ajatusta, jonka mukaan ainekset olisi valittu tai 
joka ohjaisi niiden järjestystä kuvakentässä. Saa vaikutelman, 
että taiteilijat ovat saaneet ottaa aihevarastostaan sen, mikä 
heitä on miellyttänyt. Olemme vielä kaukana klassillisen ajan 
suurista, yhtenäisen suunnitelman mukaan toteutetuista figuu- 
risommitelmista. Tässä mielessä sopii ottaa vertauskohdaksi 
esimerkiksi Olympian Zeuksen-temppelin tai Parthenonin 
veistokset taikka Polygnotoksen freskot. 

Orientin suurten kaupunkien temppeleissä oli puusta, metal- 
lista tai kivestä tehtyjä jumalankuvia. Kreikkalaiset koettivat 
nyt jäljitellä niitä. Puunveisto saattoi liittyä edellisellä kau- 
della kehitettyihin yksinkertaisten patsaiden kuvaesityksiin. 
Haluttiin kuitenkin mielellään saada kuvia jalommasta ja 
kestävämmästä materiaalista. Koska vielä ei osattu valaa ontto- 
ja pronssifiguureja, ja massiiviset veistokset olisivat vaatineet 
liian paljon tätä kallisarvoista materiaalia, konstruoitiin ku- 

Siivekäs Artemis. Korinttilainen maljakko Delokselta. 


via pakotetusta levystä puurungon ympärille. Näin olivat teh- 
neet esimerkiksi egyptiläiset jo keskimmäisen valtakunnan ai- 
kana. 

Kivi oli kuitenkin helpommin käsillä. Kreikan alueella on 
paljon erilaista kalkkikiveä, jota helposti voidaan hakata ja sa- 
hata. 

Etu-Aasiassa oli Mesopotamiasta tulleen vaikutuksen alaise- 
na kehittynyt tyyli, joka pyrki figuureissaan voimakkaaseen ja 
yhtenäiseen volyymivaikutukseen. Jäsenet pidetään kiinni var- 
talossa ja muodostuu yhtenäinen kappale kuten esim. Lon- 
toossa oleva Assurnasirpalin patsas. Kreikkalaiset tutustuivat 
tähän tyyliin Kyproksella ja Syyriassa ja ottivat siitä vahvoja 
vaikutteita. Geometrinen jäsenten luuranko sai laajuutta. Luut 
saivat lihaa, kuvaannollisesti puhuen. Itämaisen taiteen ete- 
vämmyys luonnon kuvaamisessa esti palaamisen primitiivisem- 
piin muotoihin. Vaikka käsivarret liittyivät tiiviisti vartaloon, 
ne kuitenkin huolellisesti muotoiltiin. Vähitellen rakenteellinen 
kreikkalainen käsitys, joka näki ihmisen jäsenistä kokoonpan- 
tuna olentona, yhtyi kubistiseen itämaiseen, joka pyrki näke- 
mään ihmisen suljettuna figuurina, josta jäsenet erottuivat. 

Miten nämä molemmat tendenssit kohtaavat toisensa, voi- 
daan nähdä muutamista vanhimmista kreikkalaisista kalkkiki- 

vifiguureista, kuten Kreetan Priniaksesta löydetyistä veistok- 
sista. Jumalatar istuu tuolilla jäykän frontaalisessa asennossa. 
Kädet lepäävät polvilla. Hänellä on korkea korintapainen pää- 
hine, joka kuvastaa hänen jumalallista arvokkuuttaan. Puku 
ja tuoli on koristeltu itämaistyylisillä ja niihin sekoittuvilla 
geometrisillä ornamenteilla. Hänen alapuolellaan on leijonafrii- 
si. Nelikulmainen kivenkappale näyttää määränneen komposi- 
tion. Sama koskee seisovia figuureja kuten esim. pientä statyet- 
tia, joka on peräisin Kreetalta, sekin kalkkikiveä (nykyisin 
Louvressa, ks. s. 251). Vasen käsivarsi on laskettu suoraan si- 
vulle, oikea on taivutettu, ja käsi lepää rinnalla. Otsa on matala 
ja leveä, ja kasvot kapenevat lievästi kaartuen leukaa kohden. 
Nenä ulkonee vahvasti eteenpäin. Myös silmät ovat ulkonevat. 
Hiukset laskeutuvat säännöilisinä kiharariveinä sivulle ja ol- 
kapäille. Yläruumis on pieni alaruumiiseen verrattuna. Lan- 
teet on voimakkaasti korostettu muotoamukailevan ääriviivan 
ja puvun, peploksen, raitojen avulla. Kokonaisuus tekee enem- 
män arkkitehtonisesti rakennetun kuin elävän organismin vai- 
kutuksen. Alaruumis vaikuttaa jalustalta, jolla yläruumis le- 
pää. Edellisessä on korostettu kantavia vertikaalisia viivoja, 
jälkimmäisessä lepääviä horisontaalisia: oikean käsivarren ala- 
osa, kiharain päät hartioilla, leveä voimakas leuka ja otsa- 
kiharat. Voidaan tuskin ajatella selvempää kontrastia mino- 
laisen taiteen luistaviin rytmeihin sommitelluille figuureille. 

Kuitenkaan ei pidä sanoa, ettei taiteilijalla olisi ollut luonto 
silmiensä edessä. Hän on tunnollisesti ottanut mukaan kaiken 
olennaisen, silmät, nenän, suun jne. ja kuvannut jokaisen 
osan niin hyvin kuin on osannut. Hän on tahtonut luoda koko- 
naisuuden eikä rykelmää irrallisesti yhteenliitettyjä osia; siksi 
hän on omaksunut geometrisen järjestelmän. Hänen mieliku- 
vitustaan on askarruttanut konstruktiivinen idea, jännitys nii- 
den osien välillä, jotka näyttävät kantavan, ja niiden, joita 
kannatetaan. Rakennukset, joiden hän näki nousevan ympä- 
rillään, auttoivat häntä; statyeteissä on samaa voimien leik- 
kiä kuin doorilaisen temppelin kolonnien ja palkiston välillä. 

Näissä kreetalaisissa teoksissa on haluttu nähdä historian 
Daidaloksen ja hänen koulunsa töitä; tätä taiteilijaa traditio 
pitää arkaaisen kauden kuvanveistäjäkoulujen oppimestarina. 

Ateenan arvokkaimman kaupunginportin, Dipylonin, luota 
löydetty iso marmoripää osoittaa, että äsken kuvattu tyyli 
vaikutti myös sieilä. Päälaen pyöristys on kuitenkin tullut kor- 
keammaksi. 

Yläkontuurin kiinteä pyörökaarimuoto antaa yhtenäisyyttä 
ja voimaa koko taideteokselle. Silmät ovat auki ammollaan; 
niiden yläraja muodostaa nimittäin korkealle ylöspäin kohoa- 
van kaaren, kun sen sijaan alaripset on piirretty lievästi kaa- 
revana viivana. 

Olympian Heran-temppelin läheltä löydettiin suuri kalkki- 
kivipää, joka esitti jumalatarta. Se on enemmän kuin kaksi 
kertaa luonnollista kokoa suurempi. Päässä sillä on polos, kor- 
kea renkaanmuotoinen päähine, jota oli tapana käyttää juma- 
lattaren tunnusmerkkinä. Silmät ovat avoimet ja niiden muoto 
lähenee kolmiota. Ohuet, aaltoilevat kutrit kruunaavat otsan. 

Se jumalattaren patsas, joka nykyisin on Berliinissä, ks. s. 252, 
on veistetty marmorista. Nelikulmassen lohkareen muoto tulee 
näkyviin valmiista veistoksesta, vaikka rakenteellista puolta 
ei olekaan korostettu yhtä voimakkaasti kuin kreetalaisessa 
statyetissä. Jumalattaren päässä on polos, ja kädessään hän 
pitää granaattiomenaa, Koren tunnusta (sama tunnus oli myös 
Argoksen Heralla). Alkuperäinen väritys on vielä osittain 
säilynyt: punaista on khitonissa ja granaattiomenassa, keltaista 
vaipassa ja tukassa. Suuret avoimet silmät ja huulien hymy * 
antavat marmorikasvoille jumalallista ylevyyttä ja loistoa. Jos 
asetamme kreetalaisen statyetin tilalle sen Heran patsaan, 
jonka Keramyes Samoksesta on pyhittänyt jumalattarelle, nä- 

emme toisen taiteellisen struktuurin, ks. s. 253. Figuuri on sy- 
linterinmuotoinen eikä nelikulmainen. Hienot, yhdensuuntaiset, 
pystysuorat laskokset korostavat korkeussuuntaa. Ylävaatteen 
raja ei vaikuta samalla tavoin kahtia jakavalta, kun se on 
tehty kaarenmuotoiseksi, ja kaaren alaspäin suuntautuvat sivut 
liittävät yhteen ala- ja yläruumiin. Samaa taiteellista luon- 
netta on samanaikaisella Tukholman Nationalmuseumissa ole- 
valla pronssifiguurilla, ks. s. 255. Tyylilliset seikat paikallista- 
vat sen Samokselle, rikkaalle ja mahtavalle saarelle Vähän 
Aasian rannikon läheisyydessä. Sekin on primitiivinen, mutta 
suorakaiteen asemesta ovat pyöreät muodot sen perustana. Sta- 
tyetti on muotoiltu kokonaisuutena, osien muodostus on tois- 
sijainen hahmolle leimaa-antavan yhtenäisen rytmin rinnalla. 
Sitä ei ole rakennettu palikka palikalta, vaan se on elävästi 
muodostettu, ja ruumiin volyymin tuntu on vahvempi kuin 
kreetalaisessa kivifiguurissa. 

Sama taiteellinen käsitys on ominainen joukolle istuvia pat- 
saita, jotka oli pystytetty pitkin ns. pyhää tietä Miletoksesta 
Apollonin pyhäkölle Didymassa. Vanhimmat näistä kuvista 
kuuluvat tähän aikakauteen päätellen pukujen käsittelystä: 
laskoksia ei ole millään tavoin tuotu esiin. 

Korfulta on erään noin vuodelta 600 eKr. peräisin olevan 
temppelin jäännöksistä löydetty jätteitä suuresta reliefistä, joka 
täytti toisen päädyn kuvapinnan. Keskellä nähdään valtavan 
Gorgon liikkuvan oikealle päin. Pää on kuvattu en face, käär- 
meiden ympäröimänä, jotka muodostivat hirviön hiukset, kas- 
vot ovat pyöreät, kieli työntyy ulos avoimesta kidasta, josta 
näkyvät isot hampaat. Yläruumis on kuvattu edestä, alaruu- 
mis vyötäröstä alaspäin sivulta. Oikea polvi on taivutettu ylös- 
päin, vasen on lähellä maata. Tämä esitystapa merkitsee juok- 
semista. Gorgon selästä ulkonee pari muodoltaan itämailta 
lainattua taivutettua siipeä. Pää vaikuttaa naamiolta. Vastaa- 
vanlaiset terrakottamaskit päättivät vanhemmassa puuarkki- 
tehtuurissa välistä katon keskipalkin. 

Gorgon sivuilla on pari ryhmää näennäisesti ilman keski- 

näistä yhteyttä: Zeus sinkoamassa salamaa taistelussa gigant- 
tien kanssa sekä Medusan lapset, Pegasos ja Krysaor. 
Ilmaisutapa valaisee primitiivisen reliefikuvanveiston pyr- 
kimystä kuvata maalauksen tavoin jokainen ruumiinosa siltä 
puolelta, jolta se selkeimmin on näkyvissä. Tältä kaudelta on 
verraten harvoja suurempia reliefejä säilynyt, arkkitehtuurin 
dekoratiiviset osat tehtiin enimmäkseen terrakotasta. Pronssi- 
ja norsunluureliefit täyttävät aukkoa. Pronssien joukossa on 
huomattavalla sijalla eräs laatta Olympiasta, joka esittää Arte- 
mista seisomassa kahden leijonan välissä. Tällaiset sommitel- 
mat olivat melko tavallisia jo pronssikaudella, mutta nyt mo- 
tiivi on jälleen sukeltanut esiin itämaisen vaikutuksen alai- 
sena. Spartasta on peräisin joukko primitiivisiä norsunluurelie- 
fejä ja Kreetalta metallikilpiä ja maljoja, jotka hyvin lähei- 
sesti liittyvät itämaisiin. Sellaisia on löydetty myös Italiasta 
yhdessä maahan tuotettujen kreikkalaisten esineiden kanssa. 
Erityisen suotuisien olosuhteiden ansiota on, että tunnemme 
Ateenan vanhaa kuvanveistotaidetta paremmin kuin minkään 
muun kreikkalaisen kaupungin. Tämä ei kuitenkaan saa joh- 
taa meitä siihen käsitykseen, että Ateena jo tänä aikana olisi 
ollut johtava taidekeskus. Jo 500-luvulla otettiin nimittäin 
Akropoliin temppelien uudestirakennusten ja laajennusten joh- 
dosta vanhimpia veistoksia pois paikoiltaan ja kätkettiin maa- 

han penkereentäytteeksi. Vasta 1880-luvulla ne löydettiin. 
Olemme siten saaneet takaisin veistoksia, jotka koristivat kah- 
ta suurehkoa ja useata pienempää temppeliä Akropoliilla. Toi- 
nen suuremmista oli nykyisten Parthenonin ja Erekhteionin 
välissä. Alusta alkaen rakennuksesta puuttui kolonnadi ja se 
avautui antoineen itään ja länteen. Toisessa päätykolmiossa nä- 
kyi vasemmalla puolittain makaava Herakles painiottelussa 
Tritonin kanssa, jonka käärmeruumis valtavina kierteinä täytti 
koko kulman. Keskustan rekonstruktio on epävarma. Oikealla 
katseli taistelua toinen ihmeellinen olio. Sen kolme käärmeruu- 
mista, jotka kiertyvät toistensa ympärille, päättyvät kukin 
miehen yläruumiiseen ja päähän. Kaksi päätä kääntyy vasem- 
malle taistelua katsellen, kolmas kääntyy ulospäin katsojaa 
kohden. Kaksi siipeä kuuluu kolmeen yhdistyneeseen ruumii- 
seen yhteisesti. Yksi käsistä pitää lintua, toinen vesivirran 
kuvaa. Se on meren edustaja, joka katsoo Herakleen tais- 
telua julmaa Tritonia vastaan. Pehmeän huokoisen kalkkiki- 
ven pinta sinänsä ei ollut kaunis. Figuurit olikin maalattu kir- 
javilla väreillä, punaisella, sinisellä, vihreällä ja mustalla. Ulos- 
päin kääntyvän pään parta oli sininen. Maalaus ei pyrkinyt an- 
tamaan todellisuuden illuusiota, vaan palveli dekoratiivisia tar- 
koituksia. 

Värikäs maalaus oli alusta alkaen ja koko antiikin ajan tun- 
nusomaista kaikille kiviveistoksille. 

Muista kalkkikiviveistoksista mainittakoon ryhmä, jossa naa- 
rasleijonan kynsiin joutunut härkä vaipuu maahan. Härän pää 
ja kaula tiheine ihopoimuineen on veistetty erittäin voimak- 
kaasti ja ilmeikkäästi. 

Nämä attikalaiset kalkkikiviryhmät oli tehty vapaina veis- 
toksina, mutta niiden sijoittaminen temppelin päätykolmioihin 
sai ne näyttämään reliefeiltä. 

Orientin vapauttava vaikutus helleeniseen taiteeseen sai rat- 
kaisevan merkityksen ja kantoi jo heti seuraavina aikoina run- 
saita hedelmiä. Kreikkalainen taide oli nyt levittänyt vaiku- 
tuspiirinsä kauas Aigeian meren alueen ulkopuolelle. Kreikka- 
laisiin siirtokuntiin Mustanmeren, Etelä-Italian, Sisilian ja 
Gallian rannikoille ilmaantui uusia taidekeskuksia, ja Etru- 
riassa kreikkalaiset työnsivät syrjään aikaisemmin vallinneen 
itämaisen vaikutuksen. Etruskilaiset haudat kreikkalaisine 
tuontitavaroineen ovat antaneet merkittävän panoksen aika- 
kauden taidehistoriaan. 


Arkaainen aika 
Noin 560—490 


Kreikan kansan kulttuurikehitys oli tänä kautena ehkä vie- 
läkin nopeampi kuin aikaisemmin. Yhteydet Idän vanhoihin 
kulttuurimaihin jatkuivat ja jopa tiivistyivät, mutta samanai- 
kaisesti kreikkalaiset alkoivat yhä itsenäisemmin kehittää vas- 
taanottamiaan vaikutteita oman laatunsa mukaisesti. Siitä syn- 
tyi vähitellen reaktio itämaista vaikutusta vastaan. Egypti- 
läiset faaraot solmivat ystävyyssiteitä kreikkalaisten ruhti- 
naiden kuten Samoksen Polykrateen kanssa ja vastaanotti- 
vat jatkuvasti helleenikauppiaita Naukratiissa Niilin suistossa. 
Aasialaiset suurvallat, ensin Lyydia ja vuodesta 546 Persia, 
tunkeutuivat länteen päin ja valloittivat kreikkalaiset kaupun- 
git Vähän Aasian rannikolla ja lähinnä sijaitsevat saaret sekä 
Kyproksen. Persialaiset tunkeutuivat myös Bosporin ja Darda- 
nellien yli ja pakottivat koillis-Balkanin kansoja, kaupunkeja 
ja ruhtinaita valtansa alaisuuteen. Mutta persialaisten herruus 
nostatti yleisen vastavaikutuksen Aasiassa asuneiden kreik- 
kalaisten puolelta. Monet yrittivät välttää sitä vaeltamalla 
pois, kuten fokaialaiset jotka lähtivät länteen ja vahvistivat ai- 
kaisemmin perustamaansa Massalian (Marseille) siirtokuntaa. 
Helleenien koloniat etelä-Italiassa, ns. Suur-Kreikka, ja Sisi- 
liassa saivat myös ottaa vastaan paljon tulokkaita Vähästä 
Aasiasta ja saarilta. Monia houkuttelivat varsinaisen Kreikan 
pääpaikat, joista Ateena yhä enemmän nousi esiin kulttuurikes- 
kuksena, sen jälkeen kun Solon oli korvannut vanhan aris- 
tokraattisen käsityksen timokraattisella, joka antoi sijaa ja liik- 
kumisvapautta myös kaupan ja teollisuuden johtajille. Suuri 
valtiomies Peisistratos, maanmiestensä tyranniksi leimaama, 
kohotti yli 30 vuotta kestäneenä hallituskautenaan kaupungin 
hyvin merkittäväksi poliittiseksi ja taloudelliseksi mahtiteki- 
jäksi, jonka rinnalla Korintin, Megaran ja Aiginan loisto alkoi 
kalveta. 

Peloponnesoksella Sparta löysi lopullisen organisaationsa ja 
yhdisti niemimaan useimmat valtiot liitoksi, jolla tuli olemaan 
ratkaiseva merkitys suuressa taistelussa Persiaa vastaan; mutta 
Argoksen onnistui säilyttää itsenäisyytensä, ja Spartan kunin- 
kaan Kleomeneen yritykset ulottaa doorilaisen suurvallan mah- 

ti myös keski-Kreikkaan raukesivat sisäpoliittisten olosuhtei- 
den vuoksi. Sama tekijä, hallitsevan luokan sotilaallinen kas- 
vatus ja organisaatio, joka oli tuonut Spartalle sen johtoase- 
man naapuriensa joukossa Peloponnesoksella, esti sitä nyt alis- 
tamasta valtaansa muita Hellaan osia. Ja sama tekijä aiheutti 
myös, että Sparta seuraavissa vaiheissa jää kulttuurin ja tai- 
teen yleisestä edistyksestä osattomaksi. 

Kreikkalaisilla alueilla Joonian meren länsipuolella kilpaili- 
vat Syrakousai, Akragas (Agrigentum), Selinous ja Taras 
(Tarent) poliittisina ja sivistyskeskuksina nykyisen Tunisian 
alueella asuneiden seemiläisten karthagolaisten kanssa, jotka 
yrittivät valloittaa Sisilian lännestä käsin, ja pohjoisessa asu- 
neiden etruskien kanssa, jotka olivat tehneet itsensä Campa- 
nian ja joksikin ajaksi myös Latiumin valtiaiksi ja sieltä uh- 
kasivat kreikkalaisten kauppateitä merellä. 

Idän kreikkalaisilla vapauden menetys johti kaikkialla ta- 
loudelliseen ja sivistyselämän pysähdykseen, mikä tosin tai- 
teen osalta jossakin määrin korvautui siten, että itämaiset 
ruhtinaat ottivat kreikkalaisia taiteilijoita palvelukseensa, esim. 
Lyydian Kroisos, Kaarian dynastiat ja Sidonin kuninkaat. Vie- 
läpä Persepoliissa oli kreikkalaisia taiteilijoita työskentelemäs- 
sä. Kulttuurin kannalta erittäin merkittävät yhteydet Egyptiin 
katkesivat tämän valtakunnan häviöön vuonna 525. . 

Kreikkalaisvaltioiden sisällä oli monin paikoin kiihkeää kuo- 
huntaa. Vanhaa aristokratiaa oli järkyttänyt se ekonominen 
kehitys, joka oli tehnyt kaupan ja teollisen toiminnan mahta- 
vaksi yhteiskuntien kasvun ja kukoistuksen kohottajaksi. Aate- 
liston vaunutaistelijain keihäineen täytyi taistelukentällä väis- 
tyä porvariston tiheästi suljetuin rivein hyökkäävien jouk- 
kojen tieltä niinkuin Euroopan ritariston sveitsiläisten maa- 
laissotilaiden tieltä Murtenin taistelun jälkeen. Vain Spartan 
onnistui säilyttää aristokratiansa, mutta sen hintana oli yksi- 
lön alistuminen elämän kaikkiin yksityisseikkoihin ulottuvaan 
valtiolliseen kuriin. 

Luokkataistelut saivat usein hyvin kiihkeitä muotoja. Siitä 
saamme aavistuksen Teognideen runoudesta. Monilla tahoilla oli 
sisäisten taistelujen seurauksena pitempi- tai lyhyempiaikainen 
yksinvaltius. Erotukseksi vanhoista perinnöllisistä kuninkaista 
yksinvaltiaita kutsuttiin tyranneiksi. Valtioiden voimavarojen 
kokoontuminen yksiin käsiin merkitsi joillekin kaupungeille 
loistavaa kukoistuskautta kuten Ateenalle Peisistratoksen ja 
hänen poikansa Hippiaan aikana. 


Arkaainen aika 69 


Huolimatta yksinvallan aineellisista siunauksista kansalais- 
ten vapaudenrakkaus kasvoi yhä voimakkaammaksi. Se ei enää 
ollut aateliston erikoistuntomerkki, vaan oli pian ominainen 
myös laajoille piireille. Tässä ympäristössä saattoivat ajan 
henkiset virtaukset levitä säätyrajojen estämättä, ja kaikki 
ne, joiden sivistystaso oli riittävän korkea, voivat omaksua 
uudet ajatukset. 

Toisaalta sosiaalinen tarve oli luonut suotuisan maaperän 
uskonnollisille aatteille, jotka etsivät ihmisen tosi parasta an- 
tautumisesta korkeammalle yliaistilliselle maailmalle, niin- 
kuin esimerkiksi Orfeuksen nimiin merkityssä hurmioituneessa 
Dionysos-uskonnossa. Mysteerit, joita esiintyi mm. Eleusiissa, 
saivat monia kannattajia, ja vanhoihin kulttipaikkoihin kuten 
Apollonin oraakkelin luo Delfoihin virtasi avunetsijöitä alitui- 
sesti kasvavin joukoin. 

Samaan aikaan ensimmäiset filosofit Jooniassa pyrkivät jär- 
jestämään järjelliseksi maailmankuvaksi suuren joukon uusia 
tietoja, joita laajentunut vieraiden maiden tuntemus ja tutustu- 
minen itämaiseen tietämykseen oli tuonut mukanaan. Heistä 
tuli siten tieteen perustajia maailmassa. Miletoksesta, jossa 
Tales (n. 585 eKr.) ja Anaksimandros vaikuttivat, tutkimus 
levisi Efesokseen (Herakleitos) vaeltaakseen Pythagoraan ja 
Ksenofaneen mukana länteen Italian kreikkalaisten pariin. 
Kreikan kansa alkoi kuohuvan nuoruusvaiheensa jälkeen 
luoda itselleen selkeämpää järkiperäistä kuvaa olemassaolos- 
taan. Geometrista tyyliä hallinnut järjestyksen henki palasi 
nyt taiteeseen, mutta se ei kahlehtinut taiteellista kehitystä, 
vaan jalosti sitä. . 

Samalla kun tiede kulki omia teitään eteenpäin vain yksi- 
tyisten ihmisten, filosofien, kannattamana, saattoivat kirjalli- 
suus ja kuvaamataiteet iloita yhteiskunnan tuesta. Peisistratos 
ja hänen poikansa kokosivat runoilijoita ja taiteilijoita hoviinsa 
ja antoivat valtion virkailijain järjestää Dionysoksen kunni- 
aksi julkiset juhlat, joissa ensimäiset draamat esitettiin. 

Sekä maalaus- että kuvanveistotaiteessa voidaan selvästi 
nähdä tämä helleenien alkava itsenäistyminen. Ulkomaisia vai- 
kutteita otetaan yhä vastaan, mutta niitä seulotaan ankaram- 
min. Taiteilija luo teoksensa tiiviimmin luontoa tarkkaillen. 
Järkiperäinen huomioiden teko luonnosta antoi vahvoja sy- 
säyksiä taiteen edelleen kehittymiselle ja auttoi murtamaan 
tyylin siteet toisensa jälkeen. 

Järki pitää mielikuvitusta kurissa. Satueläimet, sfinksit, 

vaakalinnut ym. siirtyvät koristelussa vähemmän tärkeille pai- 
koille. Mieluimmin työskennellään niiden aiheiden parissa, 
joita homeeriset runoilijat ja heidän seuraajansa ovat käsi- 
telleet. Taideteoksista voimme seurata eepillisen runon voitto- 
kulkua läpi kreikkalaisen maailman. 

Antiikin taidehistorialliset lähteet antavat niukasti tietoja. 
Edellä mainitun kreetalaisen kuvanveistäjän Daidaloksen oppi- 
laat Dipoinos ja Skyllis muuttivat mantereelle ja perustivat 
lähellä Korinttia sijaitsevaan Sikyoniin kuvanveistäjäkoulun. 
Tämä pieni kaupunki oli siten kolmen vuosisadan ajan Hellaan 
ensimmäisiä taidekeskuksia. Jotkin heidän patsaistaan olivat 
puuta, toiset marmoria. Gitiades koristi Athenen temppelin 
Spartassa pakotetuin kuparireliefein, joiden mukaan rakennus 
sai nimen kalkioikos (kuparitalo). Aiginassa vaikutti Smilis; 
Delfoista on tavattu veistoksia, jotka on nimimerkillään varus- 
tanut Polymedes Argoksesta ja jotka esittävät kaksosia Kleo- 
bista ja Bitonia. Edelleen kuulemme puhuttavan Batykleestä, 
Magnesiasta kotoisin olevasta veistäjästä, joka teki spartalai- 
sille Amyklaihin kummallisen Apollon valtaistuimen — to- 
distuskappale, joka kehottaa varovaisuuteen haluttaessa löytö- 
paikan mukaan määritellä taideteoksen yhteyttä johonkin tiet- 
tyyn kouluun. Peloponnesos on muuten taiteellisessa mielessä 
Joonian vastakohta. Samoksella keksivät Roikos ja Theodoros 
patsaiden pronssiinvalutaidon. Vaikka Plinius sijoittaa heidät 
600-luvulle, on todennäköisempää, että he ovat toimineet 100 
vuotta myöhemmin. Kirjallisten tietojen ohella on käytettä- 
vissämme signeerauksia ja omistuskirjoituksia osassa säily- 
neitä taideteoksia. 

Arkaaisella ja klassillisella kaudella oli sääntönä, että kai- 
killa jollakin tavoin merkittävillä taiteellisilla töillä oli uskon- 
nollinen tehtävä. Jos yksityinen henkilö omaksi huvikseen 
tilasi kuvan ja sijoitti sen asuntoonsa, sitä pidettiin hybriksenä. 
Tämä oli kreikkalaisen käsityksen mukaan mitä karkein synti 
ja merkitsi niiden voimien ärsyttämistä, jotka johtivat maail- 
man kohtaloita. Mutta lahjoittamalla kuva jumalille, se asetet- 
tiin heidän suojelukseensa, ja heidän vihansa kääntyi pois 
ja muuttui kiitolliseksi suosiollisuudeksi. Myös kuolleiden hen- 
get ottivat mielellään vastaan tällaisen kunnianosoituksen. 
Pyhäköissä jumalat niinikään mielihyvin näkivät omia pat- 
saitaan. Nämä kuvat olivat ensi sijassa kulttipatsaita, ja ne 
saivat paikan temppelin cellassa. Mutta usein jumalan kultti- 
kuvaa vastasi jokin esine, jota oli palvottu ikimuistoisista 

ajoista, puunkappale, kivi tms. Tällöin voitiin pystyttää jumalaa 
esittäviä votiivipatsaita sen esineen viereen, jonka uskonnolli- 
nen käsitys katsoi jumaluuden varsinaiseksi asuinsijaksi. Hy- 
vin tavallista oli, että uskovat pystyttivät jumalankuvia kultti- 
paikoille. Tämän ohella jumalalle lahjoitettiin myös patsaita, 
jotka esittivät antajaa itseään tai jotakuta toista ihmistä. 
Miespuolisille jumalille lahjoitettiin ensisijaisesti miesfiguure- 
ja, naispuolisille naisen kuvia, silloinkin kun antajat olivat mie- 
hiä. Ateenan Akropoliille pystytetyistä arkaaisista naisfiguu- 
reista, ns. koreista, muutamat ovat miesten lahjoittamia juuri 
Athene-jumalattarelle. 

Haudoille pystytettyjen patsaiden ja reliefien lienee yleensä 
katsottu esittävän vainajaa, joka ikään kuin jumalhahmossa 
otti vastaan jälkeenjääneiden hänelle jatkuvasti vuodesta vuo- 
teen antamat uhrilahjat. 

Läheinen yhteys uskonnollisiin tehtäviin vaikutti kasvatta- 
vasti taiteeseen. Nämä tehtävät eivät sallineet hutilointia suori- 
tuksessa eikä niiden yhteydessä saanut kevytmielisesti leikkiä 
muodoilla. Taiteilijat eivät varomattomasti päästäneet otettaan 
siitä minkä olivat oppineet edelläkävijöiltään. Traditio sai 
kiinteyttä, joka on vierasta nykytaiteelle. 

Toisaalta kreikkalaisen taiteen voima on siinä, että uskon- 
nolliset laitokset eivät orjuuttaneet taiteilijoita määrätyin muo- 
dollisin säädöksin. Uskonto antoi normeja aiheiden valinnassa 
ja niiden asiallisessa esittämisessä, mutta muodollisessa suh- 
teessa eivät mitkään pakolliset säännöt sitoneet taiteilijaa, jos 
he vain pitivät yllä kvaliteettia ja tyylin arvokkuutta. Suuret 
mestarit saivat siten vapaasti toimia taiteen kehittämiseksi 
niitä ihanteita kohden, jotka heitä innoittivat. 

Vapaus pikkumaisesta muodollisesta sääntöpakosta merkitsee 
ratkaisevaa eroa verrattuna niihin olosuhteisiin, joissa Orientin 
taiteilijat saivat työskennellä. Helleenien taide oli vapaiden 
miesten luomus. 

Tänä vapautumisen aikana myös urheilu saavutti suvereenin 
asemansa ja vaikutti olennaisella tavalla taiteeseen. Olympian 
kisat olivat tosin alkaneet aikaisemmin, mutta vasta nyt ne 
saivat merkityksensä kaikista Kreikan valtioista tulevien kan- 
salaisten kohtaamispaikkana. Pytholaiset (kisat Delfoissa oli 
aloitettu 576; Ateenassa Peisistratos noudatti vallitsevaa muo- 
tivirtausta panemalla alkuun panateenalaiset kisat 564. Tapa 
kilpailla ilman vaatteita antoi taiteilijoille ja heidän ylei- 
sölleen hyviä tilaisuuksia tutkia liikeanatomiaa ja teki alasto- 

man ihmisen kuvaamisen taiteessa luonnolliseksi ja itsestään 
selväksi. 

Taiteilijat kääntyivät miespuolisen yleisön puoleen. Naiset 
eivät näytelleet yhteiskunnallisesti mainittavaa osaa; Demete- 
rin papitar oli ainoa nainen, jolla oli oikeus nähdä Olympian 
kisat. Sitä vapaata luonnollisuutta, jolla kuvanveistäjät tarkas- 
telivat miehen alastomuutta, heillä ei ollut naisen edessä. Kun 
miehisiä jumalia varhain kuvattiin täysin vaatteettomina, väl- 
tettiin alastomuutta jumalattarenkuvissa lukuunottamatta 
muutamaa lajia täysin primitiivistyyppisiä idoleja, joissa eri- 
tyiset kulttiseikat edellyttivät alastomuutta. Näitä suurissa 
määrissä valmistettuja idoleja ei kuitenkaan voida varsinaisesti 
lukea taideteoksiksi. 

Eri taidealueet säilyttivät jatkuvasti kukin oman erikoislaa- 
tunsa, ja näiden suurempien alueiden sisällä voidaan erottaa 
useita pienempiä keskuksia. Jooniassa on Miletos ja Samos, 
ja Vähän Aasian rannikolla näyttää myös Aiolis kunnostautu- 
neen raikkaan ja valppaan huomiointikykynsä ansiosta. Itäiseen 
piiriin kuului edelleen Khalkis, ja Ateenassa oli joonialainen 
vaikutus ajoittain hallitsevana. Paljon vaivaa on nähty man- 
nermaan kuvanveistokouluien — Argos, Korintti, Kleonai, 
Sikyon ja Sparta — erottamiseksi toisistaan, mutta näiden kou- 
lujen erikoisuuksia ja niiden osuutta kehityksessä ei ole vielä 
läheskään selvitetty. 

Meidän lähteemme kertovat, miten taiteilijat työskentelivät 
milloin toisen milloin toisen kaupungin hyväksi. Batykles 
Aasian Magnesiasta vaikutti kuten mainittiin Amyklaissa, ja 
yleensä meidän on otettava huomioon että taiteilijat samoin 
kuin rapsodit, jotka esittivät Homeroksen lauluja, vaelsivat 
kaupungista toiseen. Vaikutteet kulkivat sen tähden usein 
ristiin toistensa kanssa. Suurissa pyhäköissä kuten Olympiassa, 
Delfoissa ja Deloksessa eri tyyliset ja eri alkuperää olevat 
teokset esiintyivät rinnakkain. Yksityisen teoksen löytöpaik- 
ka ei sen vuoksi voi todistaa mitään taidealueesta, johon 
teoksen tekijä kuului. Mutta joissakin tapauksissa on löydetty 
suuria määriä tyylillisesti yhteenkuuluvia figuureja kuten 
Tirynsissä ja osassa pienempiä pyhäkköjä, ja silloin nämä 
löydöt ovat voineet olla opastajina yritettäessä saada selville 
myös merkittävämmän työn taidehistoriallinen asema. 

Itäisellä taidealueella vallitsee syntetisoiva pyrkimys. Didy- 
maan johtavalta pyhäitä tieltä Miletoksen ulkopuolelta peräi- 
sin olevat istuvat figuurit on muotoiltu niin, että massan 

yhtenäisyys säilyy. Yhtenäinen ääriviiva pyöristyvine kulmi- 
neen sulkee ne sisäänsä. Eri osat sulautuvat kokonaisuuteen. 
Samaa luonnetta on Kykladien joonialaisissa nuorukaisfiguu- 
reissa. Tämän ohella rehoittaa suuri rakkaus detaljeihin; se 
käsitetään kuitenkin enemmän dekoratiivisena kuin konstruk- 
tiivisena elementtinä kokonaisuuden rakenteessa. Nopea kyky 
nähdä olennaiset piirteet, silmänräpäyksen 'kuva, yhdistyy 
joonialaisilla erityisen eleganttiin detaljien muotoiluun ja erin- 
omaiseen teknilliseen taitavuuteen materiaalin, varsinkin mar- 
morin käsittelyssä. 

Vasta tässä vaiheessa antiikin kuvanveisto alkoi täysin 
käyttää hyväkseen marmoria taiteellisen ilmaisun välineenä. 
Muita kivilajeja, joita aikaisemmin oli käytetty sangen paljon, 
ruvettiin 500-luvun keskivaiheilta alkaen pitämään vähempi- 
arvoisina korvikkeina, ja niitä käytettiin silloin kun paikalli- 
sista tai ekonomisista syistä ei voitu hankkia marmoria. 

Marmorityö täydellistyi, ja paroslaisten, attikalaisten ja mui- 
den kuvanveistäjäin kyky houkutella materiaalista esiin kaikki 
sen kauneusarvot on yhä voittamaton. Nyt valittiin myös 
marmorilajit hyvin huolellisesti; sensijaan että aikaisemmin 
oli tyydytty ottamaan sellaista kiveä, mitä asianomaiselta 
paikkakunnalta oli saatavissa, tuli nyt tavaksi käyttää Parok- 
sen marmoria, jota pidettiin kauneimpana. Tästä kivilajista 
tehtyjä patsaita tapaamme sekä Delfoissa ja Ateenassa että 
monilla muilla seuduilla. 

Se että aidon arkaaisen teoksen fragmentti, jokin käsi tai 
jalka, voi säteillä enemmän elämää ja tehdä syvemmän vaiku- 
tuksen kuin ehjä veistos uudemmilta ajoilta, ei johdu yksin 
kiven laadusta vaan myös kuvanveistäjäin tekniikasta, jonka 
avulla he pystyivät yksinkertaisin keinoin antamaan teoksil- 
leen intensiivistä elämää. 

On olemassa syvällekäypä ero helleenien ja nykyajan tai- 
teellisen työn välillä, ja sen tähden on tärkeätä tuntea ne 
olosuhteet, joissa kreikkalaiset marmoriteokset syntyivät. 

Tänä aikakautena oli perussääntönä, että taiteilija ja käsi- 
työläinen olivat sama henkilö. Edellisten sosiaalinen arvo 
tästä tosin kärsi, mutta teokset ovat varmasti voittaneet siitä. 
Uudempien aikojen marmorityössä varsinainen taiteellisesti 
luova osuus tapahtuu savimallin muovailun yhteydessä, ja 
marmorityössä pyritään vain mahdollisimman uskollisesti nou- 
dattamaan sitä. Tämä tehdään piste- eli punkteerausmenetel- 
män avulla, ts. matemaattisesti määrättävissä olevien pistei- 

den mukaisesti valmistetaan mallista erittäin tarkka jäljen- 
nös — ja työ annetaan usein toisen henkilön kuin taiteilijan 
itsensä suoritettavaksi. Arkaaisena kautena ei pystytty suorit- 
tamaan näin tarkkoja mittauksia, ja sen tähden taiteellinen 
luomistyö tapahtui suoraan marmorissa. Taiteilijan piti olla 
siinä mukana alusta loppuun — apulaisia voi silti käyttää 
raakahakkauksessa. Vaikka olisikin käytetty niinkuin luultavaa 
on savi- tai kipsimalleja, itse kivenhakkaustyö ei merkinnyt 
mallin mekaanista jäljentämistä vaan käsityksen teoksen tule- 
vasta hahmosta piti aina ohjata sitä, jotta tulos olisi onnis- 
tunut. Mestari merkitsi kivilohkareeseen, kuinka paljon oli 
hakattava pois kultakin puolelta. Kun lähdettiin nelisivuisesta 
kappaleesta, oltiin aluksi hyvin sidottuja. Ensin karkein ja 
sitten hienommin taltoin hakattiin kappaletta sitä syvyyttä 
kohden, jossa tulevan taideteoksen pinnan piti olla. Koko 
ajan täytyi työntekijöillä olla lopuilinen hahmo selvänä 
mielessä välttyäkseen poistamasta liian paljon. 

Myös valmiissa patsaissa on työn kulusta johtuva nelisivui- 
suus hyvin havaittavissa, vaikka taiteilija onkin pyrkinyt ta- 
soittamaan ylimenoja alkuperäisen kappaleen kulmissa. 

Tärkeä merkitys oli myös sillä, että työskenneltiin pääasi- 
assa kärkitaltoin. Kun oli päästy lähelle lopullista pintaa, 
kiveä käsiteltiin erittäin herkästi ja hienosti eikä suinkaan 
lohkottu muotoja esiin levein, tasapäisin tai pyöristetyin tal- 
toin, mikä tuli tavalliseksi myöhemmin roomalaisten kopistien 
työhuoneissa. Erityistä huolta pantiin figuurien alastomille 
osille. Pukujen laskokset on välistä tehty eräänlaisella sahan 
terällä tai raspilla, jolla voitiin saada aikaan pitkiä suoria ja 
syviä uurteita. Klassiselta ajalta eteenpäin (Parthenon) on 
myös käytetty jousikairaa, tosin lähinnä seuraavina vuosisa- 
toina hyvin säästeliäästi. Kreikkalaiset eivät uskoneet tämän 
instrumentin käyttöä alemmille apulaisille, vaan sama taitei- 
lija, jonka fantasia oli saanut työn alkuun, täydensi omin 
käsin teoksensa loppuun saakka. Työnteon tekniikka, materi- 
aalintunto sai siten suoranaisemmin hedelmöittävän vaikutuk- 
sen taiteelliseen luomiseen kuin nykyisin, jolloin savi on 
kuvanveistäjäin käsissä pääasiallinen materiaali. 

Tämä suora työmenetelmä selittää myös, miksi kreikkalaiset 
pysyivät traditionaalisissa tyypeissään niin pitkään. Pyrittiin 
saavuttamaan yhä suurempi täydellisyys, mutta uskallettiin 
ottaa vain askel kerrallaan. Pysyteltiin tiiviisti koetulla perus- 
talla ja arasteltiin eteenpäin mentäessä. Erikoisuuden tavoit- 
telu oli vierasta arkaaisen ajan taiteilijoille. 

Marmorin ohella alettiin nyt myös käyttää pronssia monu- 
mentaalisiin veistoksiin. Pronssin pakotus oli jo kauan tunnettu 
ja oli pystytty myös valamaan pieniä figuureja tästä materi- 
aalista. Tänä kautena Roikos ja Theodoros Samokselta omak- 
suivat taidon valaa suuria patsaita onttoina. Keksintö sai tosin 
vasta seuraavana kautena, persialaissotien aikana, yleisempää 
taiteellista merkitystä. Selonteko kreikkalaisen pronssinvala- 
mistaidon tekniikasta jää siten seuraavaan lukuun. Magnesian 
Batykleen spartalaisille n. 530 suorittamat työt, Apollon valta- 
istuin ja patsas Amyklaissa, sekä Gitiadeen Khalkioikos-temp- 
peli olivat vielä pakotettua kuparia. 

Arkkitehtuuria voidaan parhaiten käsitellä temppelin klas- 
sillisen muodon yhteydessä, johon päästiin vasta 400-luvulla 
Olympian Zeuksen temppelissä ja Paestumin Poseidonin temp- 
pelissä. 


Kuvanveisto 


Siinä pitkässä rivissä alastomia nuorukaispatsaita (kouroi), 
joka taaksepäin ulottuu aina geometrisen kauden pieniin kul- 
mikkaisiin figuureihin saakka, on argokselaisen Polymedeen 
kaksosilla Delfoissa hyvin huomattava sijansa, ks. s. 254. Se on 
ensimmäinen suuri täysplastillinen monumentaaliveistos. He- 
rodotos kertoo Solonista, että tämä oli Lyydian kuningas 
Kroisoksen edessä ylistänyt Kleobiksen ja Bitonin onnea. Nämä 
olivat Heran papittaren poikia Argoksesta ja olivat itse vetä- 
neet äitinsä vaunut kaukaiseen pyhäkköön, koska härkävaljak- 
ko oli jäänyt tulematta. Äiti oli pyytänyt jumalatarta osoitta- 
maan heille suurinta armoa, jota jumala kuolevaiselle voi suo- 
da, ja kun hän sitten uhrin jälkeen poistui temppelistä, hän 
löysi molemmat poikansa nukahtaneina kuolonuneen. Sen eri- 
tyisen armon vuoksi, jota jumalat olivat osoittaneet Kleobista 
ja Bitonia kohtaan, argokselaiset ylistivät heitä sankareiksi ja 
pystyttivät heidän patsaitaan Delfoihin, mistä niitä on löydetty 
ranskalaisten suorittamien kaivausten yhteydessä. Jalustan 
muistokirjoitus ilmoittaa meille heidän ja taiteilijan nimet: 
Polymedes Argoksesta teki minut. Kuten niin usein omistus- 
kirjoituksissa tässäkin ajatellaan taideteoksen puhuvan. 

Kaikissa arkaaisissa seisovissa miesfiguureissa asento on 
samanlainen. Vasen jalka on siirtynyt eteenpäin, vartalo on 
pysty, ei ole taipunut eikä kääntynyt oikealle tai vasemmalle, 
pää kääntyy suoraan eteenpäin, katse on avoin, suu suljettu. 

Kleobiksen otsa on leveä ja matala, posket täyteläiset, leuka- 
luut ulkonevat, leuka leveä. Suuret silmät ja täyteläiset huulet 
tekevät hänet terveesti elämänhaluisen maalaispojan näköisek- 
si. Leveät hartiat ja voimakkaat reidet puhuvat urheiluharjoi- 
tuksista. Vielä ei kuitenkaan muoti leikata hiukset lyhyiksi 
ole päässyt vallitsevaksi urheilijain keskuudessa. Otsaa kehys- 
tävät ylhäällä ja sivuilla pienet spiraalikiharat, selässä ja 
hartioilla kiharat putoavat paksuina massoina, jotka koris- 
teellisesti jakaantuvat riveihin — edestä katsoen niitä on 
kolme kummallakin olkapäällä — ja nämä jakaantuvat puoles- 
taan horisontaalisesti, niin että muodostuu ruutukuvio. Pää- 
laki on matala ja pään muoto lähenee suorakulmiota, joka 
puolestaan lepää hartioiden, vartalon ja alas laskettujen käsi- 
varsien muodostamalla nelikulmiolla. Näitä raskaita osia kan- 
nattavat voimakkaat jalat, joiden sirosti kaartuvat ääriviivat 
tuovat mieleen teräsjousen kimmoisuuden. Peloponnesokselai- 
sen taiteilijan kyky tajuta arkkitehtonista rakenteellisuutta 
on pettämätön. Mutta sen lisäksi hän on avoimin silmin tar- 
kannut ihmisen rakennetta, ja erityisen huolellisesti hän on 
muotoillut polvinivelet niin että niiden funktio välittömästi 
pistää silmään. Käsivarsien ja säärien lihakset ovat myös 
kiinnittäneet hänen erityistä huomiotaan, mutta vartalon 
lihaksia kuvatessaan hän ei ole onnistunut yhtä hyvin. Vain 
suuret rintalihakset on veistetty esiin. Niiden alareunat muo- 
dostavat kulman, joka toimii välittävänä jäsenenä olkapäiden 
tylpän kulman ja rintakehän terävästi kaartuvan rajaviivan 
kanssa, joka on uurrettu vartaloon. 

Huomion keskittäminen jäseniin ja niveliin on niitä uutuuk- 
sia, jotka erottavat kreikkalaisen kuvanveistäjän egyptiläi- 
sistä virkaveljistään. Tässä avautuu nyt laaja kenttä uusille 
huomioille ihmisestä, ja kreikkalainen urheiluelämä antoi sii- 
hen verratonta materiaalia. Ihmistä tutkitaan tieteellisemmällä 
tavalla, miltei liikkeitä tekevänä koneena, ja taiteilijat alkoi- 
vat pyrkiä selvittämään koko mekanismin. 

Uusia huomioita tehtiin kuitenkin vain yksi kerrallaan, ja 
tarvittiin lähes neljä sukupolvea, ennen kuin saatiin ohjeeksi 
kelpaava ratkaisu ongelmaan ihmisruumiin kuvaamisesta le- 
vossa. 

Joonialainen kuvanveisto seuraa Peloponnesoksen mesta- 
rien edistysaskeleita. Kaunis viivaleikki, elegantit kaarrokset, 
psykologisen todellisuuden kuvaaminen olivat sen mielenkiin- 
non pääkohteina. 

Luonnonmukaisesti kuvaitu alue ihmisruumiista laajenee su- 
kupolvi sukupolvelta. Oikeiden havaintojen määrä kasvaa jo- 
kaisena vuosikymmenenä. Sen, mitä kerran on opittu hallitse- 
maan, seuraajat säilyttävät uskollisesti. Tämän kehityssarjan 
esimerkkinä voidaan mainita vanhastaan kuuluisa Apollonin 
patsas Teneasta läheltä Korinttia, joka jo yli 100 vuotta on 
ollut Minchenissä. Samassa paikassa on myös erittäin raik- 
kaasti tehty attikalainen nuorukaishahmo. Strangfordin Apol- 
lon ja Apollon Piombino Louvressa, ks. s. 261, merkitsevät pää- 
tepisteitä siinä ketjussa, joka katkesi, kun rohjettiin antaa jä- 
senien eri liikkeiden vaikuttaa edelleen vartalon lihaksistoon. 
Tällöin poikettiin frontaliteetin laista, joka siihen saakka oli 
vallinnut Egyptin, Orientin ja Kreikan ihmiskuvausta. 

Puetut figuurit saavat nyt yhä runsaammin detaljoidun kä- 
sittelyn. Erityisesti muutamat Aigeian meren saarien joonia- 
laiset kuvanveistäjäateljeet näyttävät kunnostautuneen iällä 
alalla. Perimätieto mainitsee erittäinkin Kios-saaren. Myös 
marmorisaarten Paroksen ja Naksoksen mestarit ovat varmaan- 
kin antaneet panoksensa näihin edistysaskeleisiin. 

Kreikkalaiset pukumuodit olivat sopusoinnussa näiden ten- 
denssien kanssa. Rikkaissa kauppakaupungeissa naiset pukeu- 
tuivat ohuisiin, pehmeisiin kankaisiin. Hienompia laatuja liina- 
ja pumpulikankaita tuotettiin Orientista ja Egyptistä ja opit- 
tiin itse valmistamaan niitä. Purppuranväriset kankaat tulivat 
hyvin suosituiksi ja niistä maksettiin korkeita hintoja. Tyy- 
pillinen alusvaate, khiton, sai pehmeämpien kankaiden mukaan 
sovelletun uuden muodon ja sidottiin yhteen hartioiden ja olka- 
varsien yli eräänlaisiksi hihoiksi. Poimuttamalla osa kangasta 
ja vyöttämällä saatiin vaihtelua vaatekappaleen muotoiluun. 
Viitta voitiin myös laskostaa epäsymmmetrisesti olkapäiltä, ja 
näin saatiin lisää vaihtelua. Erilaisella pintakäsittelyllä, taa- 
jemmilla tai harvemmilla poimuilla kuvanveistäjät pyrkivät 
luonnehtimaan erilaisia kankaita. Uskaltauduttiin syventämään 
lovia kivilohkareessa, ja jotkin osat saatiin alta veistämällä 
irralleen pohjasta. Tuloksena oli monipuolisempi valojen ja 
varjojen leikki, joka tuli saamaan suuren merkityksen taiteel- 
lisessa kuvaamisessa. Taiteilijain pyrkimys antaa figuureille 
elämää ja ilmettä ei pysähtynyt pukuun; suupielet vedetään 
koholle antamaan kasvoille ystävällisen hymyn, ns. arkaaisen 
hymyn. Ilmettä vahvistetaan välistä sijoittamalla silmät vi- 
noon asentoon. Figuurit ovat monivärisiä. Tukka väritettiin 
keltaokralla tai punaisella, ja siihen liittyi usein kullalla ja 

Apollonin pyhäkkö Delfoissa. 1. Pääsisäänkäynti. 2. Aigospota- 
mos-monumentti. 3 ja 4. Argonauttien muistolahja (pohjois- 
puolella kuningaspatsaita, eteläpuolella 7 epigonin patsaat). 
5. Sikyonilaisten aarretalo. 6. Sifnolaisten aarretalo. 7. Theba- 
laisten aarretalo. 8. Knidolaisten aarretalo. 9. Ateenalaisten 
aarretalo. 10. Bouleuterion. 11. Sibyllan kivi. 12. Ateenalaisten 
halli. 13. Terassi. 14. Apollonin temppeli. 15. Knidolaisten alt- 
tari. 16. Plataiai-kolonni. 17. Thessalialaisten halli. 18. Alek- 
santerinmetsästyksen löytöpaikka. 19. Knidolaisten seurustelu- 
sali. 

Knidolaisten, massalialaisten ja sifnolaisten aarretalo Delfoissa. 
Dinsmoorin rekonstruktio. 


mustalla väritettyjä koristeita, kulmakarvat ja silmät maalat- 
tiin mustalla värillä. Silmät tehtiin usein myös jalommasta 
materiaalista. Puku loisti punaisena, vihreänä tai sinisenä. Vii- 
tassa oli reunus, jonka ornamentti kirkkaine väreineen erot- 
tui selvästi marmoripohjalta. Oli opittu käyttämään hyväksi 
myös kiven omaa värivaikutusta ja jättämään alastoman osat 
maalaamatta. 

Pitkälle kehitetty marmorinkäsittelytaito, joonialaisen puvun 
siro poimutus, valoisat hymyt tulevat vastaamme useimmissa 
niistä naisfiguureista, ns. koreista, joita on löydetty Akropo- 
liin kaivauksissa. Raskaamman doorilaisen suuntauksen ohella 
näemme teoksia, jotka aivan varmasti voidaan lukea niiden 
joonialaisten taiteilijain tekemiksi, jotka Peisistratoksen ja 
hänen poikiensa vallan aikana siirtyivät Ateenaan. Voimme 
seurata murrosta ja kilpailua molempien suuntausten välillä 
seuraavaan sukupolveen saakka, jolloin Antenorin ja Eytydi- 
koksen tapaiset mestarit löysivät synteesin, joka yhdistää joo- 
nialaisen taitavuuden materiaalinkäsittelyssä doorilaiseen toti- 
suuteen kuten esim. Antenorin koressa. Näin olemme saapuneet 
sen aikakauden kynnykselle, jonka luonne oli täydellinen vas- 
takohta valoisalle ja ystävälliselle ancien rögimelle tyrannien 
valtikan alla. 

Arkaaisen taiteen löytöpaikkojen joukossa kuuluu ensimmäi- 
nen sija Ateenan Akropoliin jälkeen Delfoille., Pyhä sota 590, 
johon useimmat kreikkalaiset valtiot kuten Sparta ja Ateena, 
Sikyonin tyranni Kleistenes ja muut ottivat osaa, vapautti 
pyhäkön lähimpien naapuriensa vallasta, ja se kansainvälis- 
tettiin amfiktyoni-liittojen voimalla. Jumalain juhlat, pythiat, 
joita vietettiin joka kahdeksas vuosi, saivat panhelleenisen 
merkityksen. Tavallisten urheilulajien lisäksi niissä oli myös 

henkisiä kilpailuja: runoja ja sävellyksiä. Lisääntyvä arvonanto 
oraakkelia kohtaan teki Delfoista Hellaan henkisen keskipis- 
teen, jonka uskonnollinen ja kulttuurimerkitys persialaissotien 
edellä nousi huomattavasti suuremmaksi kuin Olympian. Krei- 
kan eri kaupungit ja kansat alkaen Massaliasta ja Syrakusasta 
lännessä Fokaiaan idässä lähettivät sinne kunnialahjojaan ja 
rakensivat aarrekammioita niiden säilyttämistä ja arvokasta 
näytteille asettamista varten pyhällä alueella. Naksos-saaren 
lahjoittama ja korkealle joonialaiselle kolonnille pystyttämä 
valtava marmorisfinksi laajasti avoimine lähes kolmikulmai- 
sine silmineen on primitiivinen hahmo, joka ei voi olla paljon 
pyhää sotaa nuorempi. Pedon leijonanruumiin joustavuus osoit- 
taa, että taiteilijoille oli helpompaa selviytyä eläinten 'kuin 
ihmisen muotojen kuvaamisesta. 

500-luvun keskivaiheilta ovat peräisin muutamat metooppi- 
reliefit, jotka on löydetty sikyonilaisten aarretalon perustuk- 
sien sisäpuolelta. Yhdessä niistä, ks. s. 256, nähdään kolme 
aseistettua miestä keihäät kädessä kuljettamassa karjalaumaa. 
Miehet harppovat eteenpäin pitkin askelin toinen toisensa nä- 
köisinä, härät käyvät taka-alalla järjestyneinä sotilaallisiin 
riveihin; lähimpänä miesten takana olevat härät kääntävät 
päänsä suoraan katsojaa kohden. Piirtokirjoitukset ilmoittavat, 
että on kysymys dioskuureista, jotka tuovat saalistaan kotiin. 
Eräässä toisessa metoopissa nähdään kaksi ratsastajaa, dios- 
kuuria, en face Argo-laivan edessä. Mestari on rohkeasti käynyt 
käsiksi ongelmaan kuvata pinnalla figuureja, joilla on syvyys- 
ulottuvuus. Vaikeudet on hallittu sangen yksinkertaisin keinoin. 
Edellisessä nähdään sisempien härkien jalat pikemmin piirret- 
tyinä kuin muovailtuina etummaisten edessä, niin että syntyy 
eräänlainen perspektiivi. Jälkimmäisessä en face kuvattujen 
hevosten takaosat yksinkertaisesti katoavat taustaan. Mustaku- 
vioisissa vaaseissa samalta ajalta nähdään hyvin usein neli- 
valjakko piirretyn suoraan edestä; siitä muodostuu pinnalle 
projektio ilman mitään perspektiiviä, jossa tarvitsisi ajatella 
voidakseen sanoa, mikä on lähinnä ja minkä voidaan ajatella 
olevan kuvassa kauempana. Muuan toinen metooppi esittää, 
miten Eurooppa vaivoin yrittää pysytellä härän selässä. Kai- 
kissa reliefeissä eri tasot on erotettu toisistaan terävin ääri- 
viivoin, ja pehmeämmät ylimenot puuttuvat. Pari karyatidia 
lienee kuulunut samaan aarretaloon. Ne ovat vanhimmat tässä 
kuvanveiston lajissa, joka arkkitehtuurin palveluksessa on saa- 
nut kolonnille kuuluvan tehtävän. Parhaiten säilynyt liittyy 

tyyliltään Efesoksen Artemis-temppeliin, jonka kolonneista 
monissa oli Lyydian Kroisos-kuninkaan (560—546) omistus- 
kirjoituksia. Näiden kolonnien alaosa oli koristettu korkein, 
veistetyin reliefein, joiden fragmentteja on pelastettu British 
Museumiin. Niiden arvo on lähinnä siinä, että ne voidaan suh- 
teellisen varmasti ajoittaa. 

Hieman nuorempia ovat Sifnoksen, sifnolaisten aarretalon, 
veistokset, jotka historiallisten todisteiden perusteella melko 
varmasti voidaan sijoittäa aikaan 580—525 eKr. Myös tässä 
rakennuksessa ovat karyatidit kannattaneet esihallin arkkitraa- 
via. Niiden kasvoilla on arkaainen hymy, jonka myös tunnem- 
me joonialaisista koreista Ateenassa. Päätyreliefi esittää He- 
rakleen ja Apollon kaksinkamppailua delfoilaisesta kolmijalas- 
ta. Aarretalon yläosan ympäri kulki friisi, joka itäsivulla 
esittää jumalia kokoontuneina katselemaan kreikkalaisten ja 
troijalaisten välistä taistelua. Paras sekä sommitteluna että de- 
taljityöltään on pohjoissivustan friisi, jossa nähdään jumalien 
taistelu gigantteja vastaan, ks. s. 256. Kybele rientää paikalle 
leijonain vetämänä, sisaruspari Apollon ja Artemis kukistaa 
vihollisensa jousella, Dionysos, jolla on pikari kypärän ko- 
risteena, ryntää juosten esiin, Athene taistelee yksin kahta 
vihollista vastaan ja Hefaistoksella on palkeensa käynnissä. 
Hahmot ovat tanakkoja ja lihaksikkaita, liikkeet vaihtelevia. 
Ryhmät ovat tiiviisti yhteen punottuja ja leikkaavat toisensa. 
Kuvauksessa on elämää ja vauhtia. Kuvanveistäjät ovat oppi- 
neet samanaikaisesta maalauksesta, joka vaasien todistuksen 
mukaan tänä aikana teki nopeita edistysaskeleita liikkeiden 
sekä yksityisten figuurien perspektiivisessä kuvaamisessa. 

Lähinnä seuraavina vuosikymmeninä pystytettiin Delfoihin 
myös uusi doorilainen Apollonille omistettu temppeli. Entinen 
oli palanut v. 548. Toinen päätykolmio koristettiin mar- 
moriveistoksin, toisen veistokset olivat kalkkikiveä, samaa 
materiaalia kuin itse rakennus. Marmoripäädyn sommittelu 
muistuttaa vanhaa reliefia Korfulta: keskusfiguurien molem- 
min puolin on kaksi suurta eläinryhmää. Kaksi leijonaa raa- 
telee kumpikin omaa naarashirveään. Toinen näistä taivuttaa 
omituisen pyytävin ilmein päänsä taaksepäin sitä eläintä koh- 
den, joka on heittäytynyt sen selkään ja raatelee sitä kynsil- 
lään. Tämä pääty voidaan ajoittaa 500-luvun lopulle. 

Jokseenkin samalta ajalta kuin Sifnoksen friisit on sarja 
metooppireliefejä, joka kahden italialaisen arkeologin Zancani 
Montuoron ja Zanotti-Biancon hienon arkeologisen suorituksen 

ansiosta löydettiin yhdessä Argoksen Hera-temppelin jäännös- 
ten kanssa Silaros (Sele)-joen suulta Paestumin luoteispuo- 
leita (ks. s. 257). 

Temppelin tyyli on doorilainen, mutta siihen liittyy vahvoja 
joonialaisia vaikutteita, mikä voidaan havaita myös muualla 
500-luvun suurkreikkalaisessa temppeliarkkitehtuurissa. 

Seuraavaan tyylikauteen siirryttäessä kuuluvat ylimeno- 
vaiheeseen edelleen metooppireliefit ateenalaisten aarretalosta 
Delfoissa, jotka sisältävät kuvia Herakleen ja Theseuksen 
seikkailuista. Herakles oli jo pitemmän aikaa esiintynyt tai- 
teessa suosituimpana Kreikan tarusankareista. Nyt oli The- 
seuksesta tullut jälleenpystytetyn ateenalaisen itsehallinnon 
symboli, ja kasvava itsetunto sekä osittain poliittiset syyt 
saivat ateenalaiset kohottamaan hänet edustajakseen. 

Solonin lainsäädäntäkauden ja persialaissotien syttymisen 
välisenä aikana Ateenan kaupunki oli kasvanut yhä voimak- 
kaammaksi. Kreikan mannermaalla sillä ei ulkonaisessa lois- 
tossa ollut vertaista. Mutta Spartan kovat soturit olivat Hel- 
laan parhaat, ja ne olivat hankkineet valtiolleen hegemonian. 
Vaara idästä oli yhä lähestymässä. Persialaissodat heittivät 
varjon eteensä. Arkaainen hymy hävisi, vain siellä täällä se eli 
jähmettyneenä niinkuin muisto vanhoilta iloisilta ajoilta, jol- 
loin miesten tukka oli käherretty monille kiharoille kuten 
kuulussa Rampinin päässä Pariisissa. Ateenalaisten aarretalon 
reliefit Delfoissa kertovat kaikkien voimien jännittämisestä. 
Taistelija, soturi, on ajan ihanne ja se ihmistyyppi, jota Hellas 
juuri silloin tarvitsi. 


Maljakkomaalaus 


Jo edellisen kauden lopulla olivat myyttien ja tarujen hah- 
mot, Homeroksen runojen kohtaukset tehneet tuloaan vaasi- 
kuviin ja alkaneet tunkea itämaisia eläinfriisejä tieltään. Ih- 
mishahmot — vaikka ne esittivätkin jumalia — saivat nyt yli- 
vallan koristelussa. Maljakkokuvien mukaan voimme seurailla 
samanaikaisen maalaustaiteen kehittymistä. 

Vaasituotannossa Korintin oli luovutettava johtoasemansa 
Ateenalle, joka Euboian saarella olevan joonialaisen Khalkik- 
sen ohella säilytti itsenäisyytensä hieman yli 500-luvun puoli- 
välin. 

Maljakkojen kronologia voidaan nytrakentaa niiden joissakin 

tapauksissa piirtokirjoituksissa tarkalleen ajoitettujen panatee- 
nalaisten amforain perusteella, joita sisältöineen — oliiviöljyä 
— jaettiin palkintoina joka neljäs vuosi järjestetyissä juhla- 
kisoissa. Muissakin vaaseissa piirtokirjoitukset ovat tavallisia ja 
niiden murre ja aakkoset osoittavat syntypaikaksi Ateenan, oli- 
pa ne sitten löydetty Etruriasta, Vähästä Aasiasta tai Attikasta. 

Aikaisemmin niin tavallinen kirjavuus tulee ajan mukana 
hillitymmäksi. Tosin naisten iho maalataan jatkuvasti valkoi- 
seksi ja vaatteet esitetään mielellään viininpunaisina pintoina, 
mutta pääasiaksi tulevat loistavan mustat figuurit, jotka piir- 
tyvät punaista savea vasten. Mikään vaasityyli ei ole päässyt 
niin pitkälle dekoratiivisissa efekteissä kuin ns. mustakuvioi- 
nen tyyli. Milloinkaan ei myös harmonian taju astiain raken- 
teen ja niiden koristelun välillä ole ollut kehittyneempi. 

Tämän tyylilajin ensimmäinen pääteos on suuri Klitiaan ja 
Ergotimoksen signeeraama maljakko Firenzessä, jota tavalli- 
sesti nimitetään sen esiinkaivajan Francois'n mukaan, ks. s. 259. 
Kuvanäkymien tuhlaileva rikkaus tekee maljakon täydelliseksi 
mytologiseksi kuvastoksi, keskiajan biklia pauperumin »Köy- 
hien raamatun», kreikkalaiseksi vastineeksi. Tyylille ominaista 
detaljien täsmällisyys. Suuressa jumalain kulkueessa Thetiksen 
häihin piirtäjä on ryhmäjaoittelun avulla saanut aikaan tiettyä 
rytmiikkaa. Perspektiivi loistaa poissaolollaan. Rakennus ku- 
vataan samanaikaisesti useista näkökulmista. 

Eosta ja Memnonia esittävä vaasikuva, s. 259, osoittaa miten 
voimakkaaseen tunneilmaisuun mustakuvioisen tyylin mestarit 
halutessaan pystyivät. Figuurien sijoittaminen suppeaan kuva- 
kenttään merkitsee koko maljakon keskiosan ja pakottaa tie- 
toisempaan kuvakompositioon. 

500-luvun puoliväliä lähestyttäessä tyyli tulee yhä kireäm- 
mäksi. Figuurit erotetaan mielellään toisistaan, mikä tehostaa 
niiden siluettimaista vaikutusta. Huippunsa mustakuvioinen 
tyyli saavutti sellaisten mestarien kuin Eksekiaksen, Amasiksen 
ja Andokideen teoksissa. Nämä työskentelivät Ateenassa vuo- 
den 550 vaiheilla ja noin miespolven ajan siitä eteenpäin. 
Figuurien varma ryhti yhtyy pikkupiirteiseen detaljityöhön. 
Kuvassa s. 260, jossa näemme Akhilleuksen ja Aiaksen pelaa- 
van eräänlaista lautapeliä, kaikki yksityiskohdat on kaiver- 
rettu terävällä työaseella. Ilmeinen kertojanilo loistaa tästä 
mestariteoksesta, jossa vaasimaalaukseen sisältyvä jännitys 
kuvaavan ja koristavan tehtävän välillä on viety taiteelli- 
seen tasapainoon. 

Tämä jännitys johti pian siihen, että mustakuvioisen vaasi- 
maalauksen taiteelliset ilmaisukeinot olivat lopussa. Siluetti- 
tyyli oli merkinnyt yksityisen figuurin eristämistä. Sen esittä- 
minen niin naturalistisesti kuin mahdollista tuli nyt päämää- 
räksi. Uusi naturalismin aalto kulki läpi ajan. Mustat siluetit 
olivat liian kovia ajan maun mukaan, detaljien kaivertaminen 
liian kankeaa. 

Väriskaala käännettiin päinvastaiseksi jättämällä nyt figuu- 
rit vuorostaan punaisiksi muuten mustaksi maalatulla pinnalla. 
Figuurien detaljit voitiin nyt piirtää väreillä. Samanaikaisesti 
alettiin tähän käyttää erityistä sivellintä, jossa luultavasti oli 
jouhia kiinnitettynä varteen ja jonka avulla voitiin saada ai- 
kaan ihmeen elävät ns. reliefiviivat. Siirtyminen tähän puna- 
kuvioiseen tyyliin (tai oikeammin 11800 T IEAA) ajoite- 
taan tavallisesti 530-luvulle. 

Joissakin siirtymäkauden maljakoissa ovat molemmat tek- 
niikat edustettuina ja välistä voidaan verrata, miten sama 
motiivi kuvataan molemmilla kilpailevilla maalaustavoilla. Eri- 
tyisesti Andokideen työhuoneen piirissä havaitaan molempia 
koristeiutapoja käytetyn rinnakkain. Siellä toimineista maala- 
reista on erityisesti huomattava se tuntematon mies, jota työ- 
huoneen omistajan mukaan on nimitetty Andokideen maala- 
riksi. Hänen tyylinsä on myös uudessa tekniikassa siro ja ele- 
gantti; siinä on ancien rögimen hienoa tuoksua, hovikulttuu- 
ria. Seuraavan kauden tuotteliaimpia ja tunnetuimpia mes- 
tareita oli Epiktetos, joka mieluimmin koristeli juomamaljoja 
(ns. kyliks). Tämä astiatyyppi tuli nyt muotiin ja monet par- 
haista taiteilijoista omistautuivat kokonaan tai miltei yksin- 
omaisesti maalaamaan näiden maljojen kuvia. Pohjan sisäpuo- 
lella oli ympyränmuotoinen pinta, joka tavallisesti koristettiin 
vain yhdellä figuurilla. Sen sijoittaminen käytettävissä ole- 
vaan pintaan oli suosittu taiteellinen tehtävä, joka houkutteli 
mitä moninaisimpiin ratkaisuihin. Ulkopuolelle maalattiin vä- 
listä joonialaisista työhuoneista lainatut apotrooppiset silmät, 
ja välistä kädensijoista lähtevät palmettisilmukat saivat ke- 
hystää kuvaesityksiä. 

Arkaainen kausi on luonut kreikkalaisen taiteen ensimmäi- 
set monumentaaliset muodot ja tyypit. Luja tyylitahto ehkäisi 
sen pyrkimystä luonnonmukaisuuteen. Kumpikin pyrkimys on 
auttanut kreikkalaisia kohden taiteellista itsenäisyyttä. Tältä 
ajalta alkaen antiikin loppuun saakka tämä kreikkalaisten 
luoma ja roomalaisvallan aikana jatkunut taide oli hallitseva. 
Kaikki muut taidealueet seuraavat henkivartijain tavoin sen 
triumfivaunuja. 


Läpimurron aika 
Noin 490—460 


Mikään vaihe maailmanhistoriassa ei osoita niin keskitettyä 
henkistä jännitystä ja kehitystä kuin persialaissotien aika, 
Pindaroksen kukoistuksen ja Aiskhyloksen nuoruuden kausi. 
Ne aatteet ja virikkeet, jotka Kreikan kansalia oli tai jotka 
se oli vastaanottanut aikaisemman kehityksensä aikana, kas- 
voivat nyt voimakkaiksi ja tulivat sen vastaisille kohtaloille 
määrääviksi. Tyrannihovin hieman pinnallinen eleganssi ja 
muotokuri katosi. Välittömästi inhimillinen astui selvemmin 
päivänvaloon ajan ankaran vakavuuden leimaamana. Saman- 
aikaisesti alkoivat uskonnolliset kysymykset saada keskeisen 
sijan. Koetettiin löytää kosketus niihin voimiin, jotka johtivat 
ihmisen kohtaloita. 

Poliittiset olosuhteet kehottivat vakavuuteen ja yhtenäisyy- 
teen. Persialaiset hävittivät joonialaisten kaupunkien kukois- 
tuksen ja varsinaisen Hellaan oli jännitettävä kaikki voimansa 
kestääkseen kamppailun aasialaista suurvaltaa vastaan, joka 
yhteen aikaan hallitsi Balkanin niemimaan pohjoisosaa. Tais- 
telun puhkeaminen toi myös mukanaan vallan siirtymisen 
Hellaan sisällä, jossa Ateena tuli poliittisesti johtavaksi val- 
laksi ja hallitsevaksi kulttuurikeskukseksi ja kokosi suojiinsa 
kaikki eteenpäin pyrkivät voimat. Ateena johti kreikkalaisten 
vastahyökkäystä Persiaa vastaan; sen onnistui vapauttaa 
Vähän Aasian länsirannikon kreikkalaiset vieraan vallan alai- 
suudesta ja luoda siten mahtitekijä Aigeian merta ympäröi- 
ville rannikoille. 

Ulkoinen vaara oli pyyhkäissyt pois sen joonialaisen ele- 
ganssin, joka oli viihtynyt tyrannien hovissa. Doorilaisittain 
leikatut raskaat villavaatteet hallitsivat sekä naisten että mies- 
ten muotia. Valtiollinen taistelu persialaisvaltaa vastaan he- 
rätti ja vahvisti vastakohtaisuuden tunnetta itämaalaisia koh- 
taan kaikilla elämänaloilla. Vapaa kansalaishallitus asetettiin 
despotismia vastaan, tasa-arvoisuus lain edessä kuninkaiden 
ja virkamiesten harjoittamaa alamaisten orjuuttamista vastaan, 
vapaus ja vastuu tahdotonta alistumista vastaan, luonnolli- 
nen arvokkuus esiintymisessä liehittelyä vastaan, yksinker- 

taisuus loistonhalua vastaan. Ajan henkisesti luova luonne 
kiteytyy kirjallisuudessa Pindaroksen uskonnollissävyiseen ru- 
nouteen ja Aiskhyloksen ankaraan siveelliseen vakavuuteen. 


Kuvanveisto 


Kuvanveistossa taito valaa suuria pronssipatsaita kehittyi 
nyt täydellisyyteensä. Peruskeksintö oli tehty jo edellisellä 
kaudella, mutta nyt vasta se täydellä todella löi itsensä läpi. 
Tästä alkaen pronssi on patsastuotannon hallitseva materiaali. 
Ratkaisevat edistysaskeleet ihmiskuvan luonnollisessa muo- 
toilussa otettiin pronssinvalajain piirissä. Marmoriteoksia ei 
pidetty yhtä arvokkaina kuin pronssisia mestariteoksia ja niitä 
käytettiin yli vuosisadan verran eteenpäin vähemmän merkit- 
täviin ja koristeellisiin tarkoituksiin. 

Kreikkalainen pronssinvalantataito merkitsee suurta edistys- 
askelta edeltäjiin verrattuna. Egyptiläiset olivat tosin jo kauan 
tehneet pronssiteoksia vahavalumenetelmän (cire perdue) 
mukaan. He eivät kuitenkaan osanneet valaa suuressa koossa, 
vaan tekivät pikkufiguureja tai jakoivat suuret figuurit pie- 
nempiin osiin, jotka niitattiin yhteen. Vaikuttaa siltä että egyp- 
tiläiset sulattivat metallinsa upokkaissa avoimen tulen päällä 
eivätkä sen tähden voineet käsitellä suurta määrää raskasta 
materiaalia yhdellä kertaa. K. Klugen suorittamat teknilliset 
tutkimukset antiikin pronssipatsaista selvittävät, että kreikka- 
laisilla oli jo arkaaisena aikana kehittyneempi sulatusuunityyp- 
pi, kuilu-uuni, joka sallii suurempien metallimäärien valami- 
sen samalla kertaa. Vahavalua oli jo kauan käytetty myös 
Kreikassa pienien pronssifiguurien valamiseen. Mutta arkaaiset 
suurpronssit on tehty mallien mukaan, jotka ovat olleet muuta 
materiaalia kuin vahaa, kaikesta päättäen puuta. Ateenassa 
on muuan pronssipää, jossa on siselöimätön kohta — se on 
näet piilossa katsojalta — ja tässä kohdassa on jälkiä puumate- 
riaaliin tehdystä työstä. Arkaaisissa figuureissa on säännölli- 
sesti hyvin karkeat pronssiseinät. Ulkonevat ja koverretut 
osat on tehty erikseen ja kiinnitetty kovajuotteella. Delfoin 
ajomiehessä esimerkiksi on päälaki diadeemista lähtien, muu 
pää ja yläruumis, käsivarret sekä koko alaruumis lanteisiin 
saakka valettu kukin erikseen. Kutrit ohimoilla ja diadeemin 
solmu niskassa on kiinnitetty juottamalla. Mikäli voidaan luot- 
taa niihin niukkoihin tietoihin, joita harvoista säilyneistä suu- 


Kuvanveisto 87 


rista pronssiteoksista on olemassa, cire perdue -tekniikka jo 
400-luvulla korvasi puumallien käytön. 

Helleenitaiteilijat eivät käyttäneet pronssia säilyttääkseen 
kaikkia aikoja varten saven tuhruisen pinnan; eivät he liioin 
kätkeneet pronssia himmeän patinakerroksen alle. Juuri kirk- 
kaan metallin kiilto teki pronssin niin arvostetuksi monumen- 
taalisen kuvanveiston materiaaliksi. Jottei aika sitä tummen- 
taisi, se usein kullattiin. Silmät kuvattiin tavallisesti käyttä- 
mällä apuna emali-, lasimassa-, vuorikristalli- ym. upotuksia, 
kulmakarvat ja nännit korostettiin hienoilla hopeaupotuksilla. 

Pronssipatsaiden taiteelliselle vaikutukselle siselöimisellä oli 
ratkaiseva merkitys. Ajan mestarit hallitsivat tämän teknii- 
kan vakuuttavasti, ja he ymmärsivät myös valita sellaiset me- 
talliseokset, jotka helpottivat sen suoritusta. Siselöinnillä oli 
kreikkalaisten silmissä niin suuri merkitys, että koko tämä 
kuvanveiston laji sai oman nimensä: toreutike, ja sen harjoit- 
tajat: toreutai. Siselöinnin avulla tuli pronssin metallinen 
luonne esiin; se ei tummunut edes niistä jälkikäsittelyistä, 
joissa hapoilla tai muilla tavoin koetettiin muuttaa pinta him- 
meäksi. 

Mallin valmistaminen halvempaan materiaaliin antoi taiteili- 
joille suurempia vapauksia kokeilla uusia teitä, ja se on var- 
maan ollut tärkeimpiä edeilytyksiä vapautumiselle vanhasta 
frontaliteetin sidonnaisuudesta. 

Plinius vanhemman luonnonhistoriassa on koottuna suuri 
joukko tietoja pronssinvalajien ensimmäisistä sukupolvista. 
Samokselaisten Roikoksen ja Theodoroksen keksintö sai pian 
jalansijaa varsinaisessa Hellaassa, ja kukoistava kauppakau- 
punki Aigina sekä lähellä Korinttia sijaitseva Sikyon tulivat 
pian kuuluisimpien koulujen tyyssijaksi. 

On huomattava että saman mestarin teoksia usein maini- 
taan kaukana toisistaan olevilla Hellaan seuduilla ja että pu- 
hutaan myös yhteistyöstä eri seuduilta peräisin olevien mesta- 
rien välillä. Vaikutteet ovat usein kulkeneet ristiin, ja sen täh- 
den on vaikeata erottaa eri kouluja toisistaan. 

Sikyonissa vaikutti pronssinvalaja Kanakos. Hänen kuului- 
sin teoksensa oli Apollon Filesioksen patsas Didymaionissa 
Miletoksen lähettyvillä. Persialaiset tuhosivat tämän pyhäkön 
vuonna 494 eKr., jolloin patsas vietiin Persiaan tullakseen vasta 
Seleukos I:n toimesta 200 vuotta myöhemmin palautetuksi ai- 
kuperäiseen sijaintipaikkaansa. Tästä saamme tarkan aikarajan, 
jota ennen teoksen on täytynyt valmistua. Pari reliefiä ja pieni 

statyetti Lontoossa voivat antaa meille heikon käsityksen Ka- 
nakoksen teoksesta. Se on kouros-tyyppi, joka suoranaisesti 
jatkaa delfoilaisista kaksosista ja Tenean Apollonista tunte- 
maamme traditiota. Vain detaljeissa ilmenee suurempaa va- 
pautta ja edistymistä. Ilmaisun vakavuudessa voidaan aavistaa 
enne uuden aikakauden muuttuneesta mielensuunnasta. 

Olemme tässä erään metodisen vaikeuden edessä tutkittaessa 
klassillista taidetta. Antiikin kirjallinen perintö antaa meille 
joukon nimiä ja valaisee erilaisten koulujen yhteyksiä, mutta 
mainittujen mestarien originaalityöt ovat kadonneet. Ne har- 
vat veistokset, jotka on onnistuttu määrittelemään kopioiksi 
suurten mestarien teoksista, ovat usein köyhiä ja mitään sano- 
mattomia. Niitä ei kuitenkaan voida eliminoida taidehistorial- 
lisesta esityksestä ja sen sijaan pitäytyä vain säilyneisiin alku- 
peräisteoksiin, sillä se tietäisi juuri niiden taiteilijain pois- 
sulkemista, jotka ovat merkinneet eniten taiteelliselle kehityk- 
selle. Onneksi on tallella joukko originaaliteoksia, joiden mes- 
tareita tavallisesti ei kuitenkaan ole voitu saada selville. Nii- 
den kvaliteetin itse teknilliseen suoritukseen nähden tulee olla 
vertailukohtana, jonka mukaan mielikuvituksessa rekonstru- 
oidaan mestarien kadonneet teokset. Myös marmoriveistokset 
ja pienet metalli- ja terrakottateokset antavat meille apukei- 
noja kuvan rikastuttamiseksi. 

Täyteläisemmän ja paremman kuvan Kanakoksen koulun 
ja hänen aikansa työstä saamme ns. Piombinon Apollonista 
Louvressa, ks. s. 261. Aikaan liittyvä uusi vakavuus antaa lei- 
mansa hänen piirteilleen. Olkapäät ovat leveät ja suorat, var- 
talo vaikuttaa tukevalta. Niiden kimmoisasti vedettyjen kaar- 
teiden asemesta, jotka muodostavat Teneaan Apollonin sivu- 
ääriviivat, vartaloa rajoittavat raskaat kiinteät linjat, jotka 
antavat vaikutelman niiden sisältämästä massasta. Figuurien 
voima ei enää ole pinnassa, periferiassa, vaan se on keskitetty 
sisäänpäin. 

Typologinen kouros-sarja saa päätepisteensä eräässä Akropo- 
liin patsaassa, joka on peräisin persialaisten suorittamaa lin- 
nan tuhoamista (v. 480) välittömästi edeltäneeltä ajalta, ks. s. 
262. Tässä näemme ensi kerran, että ruumiinpaino ei lepää 
yhtäläisesti molemmilla jaloilla. Vasen jalka kannattaa sitä, 
oikea on ojentunut eteenpäin ja vapautunut osasta tääkkaa. 
Vasen ruumiinpuolisko on jännittynyt, oikean lihakset: ovat 
saaneet hieman höltyä ja lonkka on tällä puolella laskeutunut 
alemmas. Pää kääntyy heikosti oikealle. Jalat tosin puuttuvat, 

mutta varmuudella voimme sanoa, että molemmat jalkapohjat 
lepäsivät kokonaan maassa. Ulkonainen muotokaava on kor- 
vattu sisäisellä yhteydellä. Asento ei ole enää ennalta annettu 
vaan valinnanvarainen, ja siitä tulee vastedes paras kuvatta- 
van luonnehtimiskeino. 

Pään ja ruumiin muodot tässä pojankuvassa, ns. Kritioksen 
pojassa, muistuttavat hyvin läheisesti erästä ryhmää, joka on 
säilynyt roomalaisina kopioina. N 

Tyrannien kukistumisen jälkeen olivat Harmonios ja Aris- 
togeiton, jotka muutamia vuosia aikaisemmin olivat surman- 
neet toisen Peisistratoksen pojista, saaneet sen erinomaisen 
kunnianosoituksen, että kansa salli pystyttää heidän patsaansa 
Ateenan torille ja täten kohotti heidät sankarien piiriin. Nämä 
Antenorin veistämät patsaat Kserkses oli kuljetuttanut Su- 
saan. Kun persialaiset oli karkotettu, kiirehdittiin korvaamaan 
ne uusilla. Kritios ja Nesiotes saivat tehtävän, ja heidän teok- 
sensa voitiin paljastaa jo 476. Molemmat nuoret miehet on 
kuvattu toiminnassa, ryntäämässä eteenpäin pitkin askelin. 
Harmonios on kohottanut käsivartensa lyöntiin Aristogeitonin 
ojentaessa vasemman kätensä peittääkseen veljensä. Vartalot 
eivät seuraa täydellisesti mukana kiihkeässä liikkeessä, ne ovat 
pystyt, vatsalihakset sisäänvedetyt, rintakehät jännittyneet. 
Kasvot on ilmaistu suurin, yksinkertaisin piirtein. Lyhyeksi 
leikattu tukka peittää päätä paksun kalotin tavoin, otsan ja 
poskien pinnat ovat suuret ja yksinkertaiset. Individualisointi 
rajoittuu siihen, että Aristogeitonilla on täysparta, Harmonios 
puolestaan on sileäksi ajeltu. Patsaat esittävät taistelijatyyp- 
pejä, eivät muotokuvia. 

Palatkaamme takaisin alastomiin, seisoviin miesfiguureihin. 
Seuraavaa askelta vapautumisen tiellä merkitsee lyyraa soitta- 
va Apollon, jonka tunnemme paitsi marmorikopioista myös 
eräästä Pompeijin pronssiteoksesta. Oikea jalka on tässä hei- 
tetty sivulle, jolloin ruumiinpaino vielä enemmän kuin Kriti- 
oksen pojankuvassa Akropoliilla on tullut vasemmalle jalalle. 
Vasen lantio työntyy ulospäin ja vartalon keskiviiva muodos- 
taa lievän kaarteen. Vasen käsi on pitänyt lyyraa ja katse on 
suunnattu tähän, niin että kuva antaa vaikutelman voimak- 
kaasta sisäisestä keskittymisestä. Oikea käsi pitää plektraa ja 
riippuu liikkumatta vapaasti sivulla. 

Apollon näyttää nauttineen erityistä suosiota tänä aikana. 
Karakterisointikyky on kehittynyt, eikä meidän enää tarvitse 
olla epätietoisia, onko mestari halunnut kuvata jumalaa vai 


90 Läpimurron aika 


kuolevaista. Sellaisten patsaiden edessä kuin Kasselin Apollon, 
Tiberistä löydetty patsas, Choiseul-Gouffier'n Apollon Lon- 
toossa ja sen toisinto Omfalos-Apollon Ateenassa, ei tarvitse 
epäillä oikeata nimitystä. Niiden mestareita emme kuitenkaan 
voi varmuudella nimetä, Kasselin Apollon on kerran toisensa 
jälkeen määritelty Feidiaan työksi. Ne ovat nuorukaishah- 
moja parhaissa voimissaan, lihaksisto on muovailtu suurin voi- 
makkain vedoin korostamalla niveliä, rajaviivoja. Se sulkeu- 
tuneisuuden piirre, joka oli niiden lähimpien edeltäjien kas- 
voilla, on lieventynyt Tiberin Apollonissa ja omfalos-tyypissä. 
Mutta kaikkien näiden edelle on asetettava Kasselin patsas. 
Katse ei enää ole vaimea. Keskityksen vaihe on läpi tutkittu. 
Koottu voima on valmis ulospäin suuntautuvaan toimintaan. 
Apollonia palvottiin onnettomuuksien estäjänä, Aleksikakokse- 
na, hän oli kaukaa osuva tarkka-ampuja. Tässä kuvassa hän 
seisoo korkealla, ihmisten maailman yläpuolella; heidän pie- 
net kärsimyksensä eivät häntä liikuta, hän on totuuden ja 
valon jumala, joka ei suvaitse mitään halpa-arvoista. Filosofi 
Ksenofaneen käsitys jumalallisesta eettisenä mahtina on tässä 
ensi kerran saanut taiteellisen ilmaisun. Apollon-patsas Kasse- 
lissa edustaa ylimenokautta kahden aikakauden välillä. Muo- 
dollisesti se on päätepiste pitkälle kouros-figuurien riville van- 
himmista ajoista lähtien; psyykeltään se merkitsee klassillisen 
hengen ensimmäistä näyttäytymistä, joka pian oli saava tiivis- 
tyneen ilmaisun Olympian Zeus-temppelin veistoksissa. Ylime- 
nokauden edellisen puoliskon puettujen figuurien joukossa ha- 
vaitaan muutamia kore-hahmoja Akropoliilta, jotka edustavat 
ankaraa tyyliä ja ovat samalta ajalta kuin Kritioksen poika. 
Niistä on erityisen huomattava Eutydikoksen lahjoittama. Sen 
puvussa on pyritty suurempaan yksinkertaisuuteen kuin sen 
sisarfiguureissa, suu on saanut vakavan ilmeen, katse on si- 
säänpäin kääntynyt. Akropoliin vaikuttavimpia teoksia on pit- 
kä- ja vaaleakutrinen pojan pää, ks. s. 263. Hiljaisen ilmeikäs 
melankolia antaa leimansa hänen kasvoilleen. Niistä voidaan 
lukea hiljainen tuska elämän edessä, joka avautuu hänelle 
ikäänkuin hän olisi joutunut silmäkkäin sen arvoitusten kanssa. 
Puhutaan mielellään Kreikan taiteesta terveen ja harmoni- 
sen ihmisyyden ilmaisuna. Klassillisen taiteen harmonia ei ole 
tullut helposti voitettuna lahjana jumalilta, se on kovien tais- 
telujen tulos. Nimenomaan kuvat efebeistä, jotka ovat miehuus- 
iän kynnyksellä, ovat tänä kautena resignaation sävyttämiä. 
Tämä ei ole tunnusomaista vain hautamuotokuville vaan myös 

Aiginan Afaian-temppeli. Itäpääty. Rekonstruktio Furtwäng- 
lerin mukaan. 


voittajan kuville, esim. kuvalle kauniista pojasta, joka aset- 
taa seppelettä päähänsä. 

Tämä sisäänpäin kääntynyt elämänkatsomus sai ilmaisunsa 
yksinäisissä henkilökuvissa, joihin ei sisältynyt toimintaa. Toi- 
mivat figuurit kuten tyranninmurhaajat tai monet esitykset ta- 
rujen seikkailuista tehtiin ulkokohtaisemmiksi. Se pitää paik- 
kansa merkittävimpien ryhmäsommitelmien kohdalla, joita on 
säilynyt 400-luvun ensimmäiseltä kolmannekselta: Aiginan pää- 
tykolmioryhmien, joista kaikkein suurin osa on Minchenissä. 
Ne kuvaavat molemmat taistelukohtauksia. Jumalatar Athene 
seisoo keskellä taistelua katsellen. Vanhempi länsipääty (val- 
mistunut hieman ennen v. 490) esittää vanhaa aihetta kah- 
desta sankarista taistelemassa kolmannen ruumiista, toistet- 
tuna keskusfiguurin molemmin puolin. Päätykolmion kulmat 
ovat kaatuneiden hallussa. Polvistuvat keihäs- ja jousimiehet 
täyttävät välitilan. Tällä tavoin taiteilijan on onnistunut rat- 
kaista kolmiomuodon aiheuttama vaikea ongelma. Ratkaisu 
on tosin tapahtunut toiminnan yhtenäisyyden kustannuksella. 
Sommitelma on ollut pakko jakaa pienempiin ryhmiin, niin 
että molempien puolien taistelijat on sijoitettu erilleen toisis- 
taan; niitä yhdistää vain toiminnan suunta. Nuoremman — itäi- 
sen — päädyn mestari on selviytynyt vaikeuksista paremmin 
kuin hänen edeltäjänsä länsipäädyssä. 

Länsipäädyn kaatuva taistelija vetää peitsen haavasta kadot- 
tamatta arkaaista hymyään. Itäpäädyssä parrakas soturi yrit- 
tää turhaan kohottaa yläruumistaan kilpeen nojaten. Hänen 
piirteensä ilmaisevat hiljaista mutta hallittua tuskaa. Pitem- 
mälle ajan taide ei tahtonut eikä voinut mennä tunteen ku- 
vaamisessa. Kova tuskankiljahdus tai riemukas ilonhuuto olisi 
rikkonut tyylin. 

Homeeriset sankarit huusivat ja nauroivat, harvoin he pi- 
dättivät tunteitaan; mutta arkaaisessa Hellaassa oli uusi elä- 
mänjärjestys kasvanut esiin: kansalaishenkeen liittyi kan- 
salaiskuri, ja tältä pohjalta nousivat Pindaroksen syvä uskon- 

nollisuus ja Aiskhyloksen mahtavat tragediat. Pidättyväisyys 
itäpäädyn kaatuneiden ja haavoittuneiden kuvaamisessa lisää 
vaikutelmaa jousella ampuvan Herakleen nuorekkaasti voittoi- 
sasta voimasta ja pontevuudesta. Itämainen taiteilija olisi anta- 
nut voittoisalle sankarille tavattoman voimakkaat paisuvat li- 
hakset tai kuvannut hänet polkemassa vihollisia jalkoihinsa. 
Kreikkalainen tekee hänestä sopusuhtaisesti kehittyneen urhei- 
lumiehen, joka jännittää jousensa katse tyynesti suunnattuna 
maaliin. Yksikään juonne kasvoissa ei ilmaise ponnistusta. Hän 
on varma voitosta. 

Olemme jo nähneet, miten uusi henki kuvastuu parissa veis- 
toksessa Akropoliilta, ks. kuvaa s. 263. Se johti edelleen siihen, 
että yhä enemmän luovuttiin joonialaisesta puvusta monine 
taidokkaine laskoksineen ja suosittiin puetuissa figuureissa 
doorilaista peplosta, jonka muodot olivat yksinkertaisemmat 
ja joka laskeutui raskaammin. Alusvaatteena villaisen viitan 
alla esiintyi edelleen joonialainen hienommista kangaslaaduista 
tehty khiton, joka kiinnitettiin olkapäiden yli niin että siitä 
muodostuivat myöskin hihat. Taiteilijain havaitaan pyrkineen 
selvästi luonnehtimaan eri kangaslaadut. 

Muuttunut maku löi leimansa myös joonialaisen khitonin 
muotoiluun. Se nähdään parhaiten Delfoin ajomiehessä, ks. s. 
264, joka on ranskalaisten suorittamien Apollonin temppelin 
kaivausten parhaimpia löytöjä. Patsas löydettiin läheltä jalus- 
taansa ja temppelin sisäänkäyntiä. Se on yhdessä erään toisen 
veistoksen kanssa seisonut nelivaljakon vetämissä kilpa-ajo- 
vaunuissa. Eräs piirtokirjoitus osoittaa, että koko ryhmä on ol- 
lut lahja syrakusalaiselta ruhtinaalta n. 470 eKr., jolloin suuren 
Gelonin suku hallitsi kaupunkia. Vaunut, joiden käsipuut 
peittivät alhaalla seisovan katsojan näkyvistä figuurien alaosan, 
motivoivat alaosan liioitellun pituuden. Kilpa-ajajien traditio- 
naaliseen varustukseen kuuluva joonialainen khiton on koottu 
yhteen vyön avulla, joka muodostaa selvän rajan alemman 
pylväsmäisen ja ylemmän, vapaammin laskostuvan osan välille. 
Periaatteessa tässä on sama vastakohta kannattavien ja kanna- 
tettujen osien välillä kuin Auxerren naisfiguurissa (ks. s. 251), 
mutta minkä elävyyden ja rikkauden hahmo onkaan saanut. 
Ajaminen on nuoren miehen ajatusten ainoana kohteena. 
Hänen koko olemuksensa on keskittynyt tähän hänen tehtä- 
väänsä. Kupolimainen päälaki yhdistää koko teoksen kokonai- 
suudeksi, jota ohimoille kiertyvät kiharat eivät voi rikkoa. 
Naturalismi osassa detaljeita, käsivarsien jänteet ja suonet, 


Kuvanveisto 93 


kulmikkaat laihat jalat muodostavat kontrastin koko figuurin 
kiinteydelle ja lisäävät siien edelleen sen sulkeutuneisuutta. 
Valpas luonnonhavainto on alistettu mahtavaan kuriin. 

Eräässä myöhemmässä löydössä ajomies on tavannut voit- 
tajansa pronssioriginaalien joukossa. Artemisionin niemekkeen 
ulkopuolelta kalastajat tapasivat v. 1928 muiden veistosjään- 
nösten ohella parrakkaan jumalan kuvan, jonka vasen käsi- 
varsi ojentuu eteenpäin ja oikea taaksepäin ikäänkuin hän 
heittäisi jotakin esinettä, ks. s. 265. Se on voinut olla kolmi- 
kärki tai salama ja patsas esittää niin ollen joko Poseidonia 
tai Zeusta. Emme ihaile vain voimaa tässä lihaksikkaassa 
jätissä. Voima on alistettu kokoavan ja hallitun lain alaisuu- 
teen, joka perustuu hänen omaan tahtoonsa. Mahtavan figuurin 
kruunaa pää, joka yksinkertaisilla muodoillaan yhdistää koko 
kuvan hallitun miehekkyyden ilmaisuksi. Tämäkin jumala on 
maailmanjärjestyksen vartija. Vaikka hän juuri seisoo val- 
miina sinkoamaan aseensa, hänen kasvonsa kuvastavat suurta 
levollisuutta. Erinomaisesti viimeistelty siselöinti lisää suu- 
resti teoksen vaikutusta. 

Tämän kauden reliefitaide seurailee läheisesti maalaustaidet- 
ta. Havaitsemme siinä saman pyrkimyksen kuvata figuurit 
liikkeessä ja levossa; reliefeissä tulevat vastaamme samat 
edistysaskeleet ihmisruumiin perspektiivisessä kuvaamisessa, 
lyhennyksissä, jotka voimme panna merkille vaasimaalauk- 
sessa. Useimmissa tapauksissa on kysymys hautamuistomer- 
keistä; niissä ajan taiteelle ominainen sielullinen tiivistyminen, 
hiljainen alakuloisen resignaation tuulahdus tulee uudeksi 
merkittäväksi ilmaisukeinoksi. Edellinen, luonteeltaan ulos- 
päin suuntautunut aikakausi ei ollut voinut luoda yhtä vaikut- 
tavan rauhallisia hautapatsaita. Silloin figuurit katsoivat ulos- 
päin, nyt ne katsovat sisäänpäin tai askaroivat jonkin esineen 
tai kohteen kanssa, joka liittyy kuvatun figuurin arkielämään, 
mies leikkii tyynesti heinäsirkan kanssa sauvaansa nojautuen, 
nuorukainen koiran, jäniksen tai kukon kanssa, tyttö linnun 
kanssa, naimisissa oleva nuori nainen morsiuslahjaksi saamansa 
korulippaan kanssa. Attikasta ei tällaisia veistoksia ole löy- 
detty seuraavien vuosikymmenien ajalta. Säilyneet monumen- 
tit näyttävät etupäässä tehdyn joonialaisten asuttamilla Kyk- 
ladeilla, varsinkin Paroksella ja Tasoksella, joilla oli runsaasti 
marmoria. Arkaaiselta kaudelta periytyvät muototraditiot ovat 
täällä monella taholla säilyneet. Suorituksen taidokkuus ja 
sulous saavat meidät unohtamaan, että näiden teosten tekijät 


94 Läpimurron aika 


eivät ole olleet uraauurtavia taiteilijoita vaan käsityöläisiä. 
Tosin, kuten edellä mainittiin, kuilu taiteilijan ja käsityöläisen 
välillä oli pienempi antiikin aikana kuin uudempien aikojen 
taidehistoriassa; aristokraattisen Spartan ja demokraattisen 
Ateenan ylväät aatelismiehet eivät toki halunneet tunnustaa 
vertaisikseen niitä, jotka elivät kättensä työllä. Monumentaali- 
sen pronssiplastiikan mukana, joka edellyttää melko laajaa 
järjestelyä monine avustajineen, syntyy tietty arvoero niiden 
välillä, joiden fantasia alituisesti on työssä löytääkseen kuvalle 
uusia ja parempia muotoja, ja niiden jotka pyrkivät kulkemaan 
perinteen uomissa. Hautamonumenteissa voidaan erottaa kaksi 
eri tyyppiä. Varsinaisella kreikkalaisella alueella kivet olivat 
korkeita ja kapeita. Ylhäällä ne päättyivät palmettiin, joka 
välistä oli tehty eri kappaleena, mutta oli usein myös saman 
kiven välitöntä jatkoa. Tätä patsastyyppiä tavallisesti tarkoi- 
tetaan kun käytetään kreikkalaista nimeä steele. Lajin par- 
haina esimerkkeinä voidaan tuoda esille kaksi Roomassa olevaa 
naista esittävää reliefikuvaa, joissa joonialainen khiton on 
säilytetty, nykyisin New Yorkin Metropolitan Museumissa 
oleva nuoren tytön ja kyyhkysen kuva sekä Berliinissä oleva 
kuva naisesta, jolla on pieni lipas; kahdessa viimeksimaini- 
tussa reliefissä esiintyy doorilainen peplos. Tämän puvun 
tapaamme myös Farsaloksesta peräisin olevassa steelessa 
(nyk. Louvressa), joka esittää kahta tyttöä kukkien kera, 
ihmeen viehättävä teos, (ks. s. 263). 

Vähässä Aasiassa kreikkalainen taide tunkeutui voitokkaasti 
esiin myös muiden kuin kreikkalaisten keskuudessa. Suur- 
miehet antoivat kreikkalaisten taiteilijain pystyttää ja koris- 
tella kotimaista tyyppiä olevia hautarakennuksia. Fryygiassa, 
joka sijaitsi Vähän Aasian keskiosissa, hakattiin kalliohautoja 
osittain talojen, osittain sarkofagien (joiden kansi oli katon 
muotoinen) jäljitelmiksi. Lyykiassa, Vähän Aasian lounais- 
osassa, haudat olivat korkeita, kallion sisään hakattuja, ja 
niiden yläosa oli katon muotoinen. Merkillisin on ns. Harpyiain 
monumentti Ksanthoksen kaupungista, jonka reliefejä säilyte- 
tään British Museumissa. Tehtävät olivat suurempia kuin 
mitä yksityisillä henkilöillä Hellaassa oli mahdollisuus kus- 
tantaa, mutta vaikuttaa siltä että vieraisiin maihin kutsutut 
taiteilijat eivät olleet parhaita; työn suorituksessa on tiettyä 
kiireen leimaa. 

Ankaran tyylin parhaat tasoreliefit ovat ns. valtaistuin- 
reliefit Ludovisin kokoelmassa ja Bostonissa. Edellinen on 

varmasti, jälkimmäinen todennäköisesti löydetty Roomasta. 
Eräs roomalainen tuntija ja kokoilija — ehkä historioitsija 
Sallustius — oli aikanaan omistanut alueen, jolta ne löydettiin, 
kuljetuttanut teokset alkuperäiseltä paikaltaan kreikkalaisesta 
kaupungista, luuitavasti Lokroista etelä-Italiasta, ja sijoittanut 
ne puutarhansa koristukseksi Roomaan. Reliefien alkuperäi- 
nen tarkoitus on ollut monen väittelyn kohteena, eikä lopulli- 
seen ratkaisuun kysymyksessä ole päästy. Erään käsityskan- 
nan mukaan olisivat marmoriteokset koristaneet kumpikin 
omaa päätyään eräässä alttarissa. Toinen käsitys näkee niissä 
parin monumentaalisen jumalan valtaistuimen selustan ja sivut. 
Ludovisin valtaistuimen reliefissä (Rooman Termimuseossa) 
nähdään keskellä jumalattaren nouseminen merestä, ks. s. 266. 
Reliefin oikeassa sivukappaleessa on viittaan ja huntuun pu- 
keutunut nainen suorittamassa suitsukeuhria; vasen sivukap- 
pale esittää istuvaa alastonta naista, joka soittaa huilua. 

Bostonin valtaistuimen pääkuva esittää Erosta punnitsemassa 
pieniä figuureja vaa'alla, jonka varsi on ollut metallia. Hän 
seisoo kahden naisen välissä, joista toinen ilmaisee iloa, toinen 
surua punninnan tuloksesta. Sivureliefeissä ks. s. 267 kuvataan 
kahta ikäkautta, nuorta miestä ja vanhaa vaimoa. Ludovisin 
valtaistuimessa piirtyy jumalattaren vartalo näkyviin ohuen 
joonialaisen khitonin alta; se on erinomaisen hienosti muotoiltu. 
Hänen päänsä kääntyy täyteen profiiliasentoon ja hän kohottaa 
säteilevät kasvonsa toista horaa kohden, joka auttaa häntä 
nousemaan vedestä. Vartalo nähdään suoraan edestä; rinnat 
työntyvät hieman sivuille — arkaainen piirustusvirhe, joka 
myös esiintyy samanaikaisissa maalauksissa. Koko kuva henkii 
raikasta ja viatonta aistillisuutta, jollaista taiteen historiassa 
uudelleen tavataan vasta Italian guattrocenton parhaissa teok- 
sissa. 

Italian ja Sisilian rannikoiden siirtokuntien kreikkalaisilla 
taiteilijoilla on myös suuri merkityksensä; sen vahvistavat pait- 
si suurenmoiset arkaaiset reliefit Heraionista Silaros-(Sele) 
joen suulta sellaiset merkittävät teokset kuin istuvan jumalat- 
taren patsas, jonka Berliinin museo aikanaan hankki itselleen 
ja joka yleisesti luetaan länsikreikkalaisen mestarin nimiin. 
Se on hieman vanhempi kuin Ludovisin valtaistuin. Myös joit- 
tenkin sisilialaisten temppelien veistokset, varsinkin Selinun- 
tissa olevat, kuuluvat doorilaisen rakennustyylin jaloimpiin 
muistomerkkeihin. 

Samanaikaisesti tapahtui maalaustaiteessa vastaavanlainen 
vapautuminen, jota säilyneiden seinä- ja taulumaalausten 
puuttuessa voimme seurata vain maljakkokuvista. Myös täällä 
oli yksinäisen figuurin kuvaaminen lähinnä mielenkiinnon 
kohteena. Huomio keskitettiin niihin ongelmiin, joita ihmis- 
ruumiin kuvaaminen liikkeessä ja levossa tarjosi. Eufronioksen 
tapaisen maalarin astuminen näyttämöille 500-luvun loppu- 
puolella merkitsee uutta vaihetta. Kronologisesti hänen varhai- 
semmat työnsä kuuluvat arkaaiseen aikakauteen, mutta kun 
hän jatkoi toimintaansa useampia vuosikymmeniä 400-luvun 
puolella, käsitellään hänen ja hänen aikalaistensa teoksia tässä 
kappaleessa. Muodollisessa suhteessa vuosikymmenet vuoden 
510 ympärillä olivat maalaustaiteen murrosaikaa, eikä ole 
mahdollista vetää mitään tarkkoja rajaviivoja ennen kuin 
460-luvulle tultaessa. Arkaaisen ajan henki eli näet pitem- 
pään vaasimaalarien kuin patsaiden parissa työskentele- 
vien kuvanveistäjien keskuudessa. 

Maalarit pyrkivät esittämään vartalon kiertymistä ja piirtä- 
vät yksityiset ruumiinosat perspektiivisessä lyhennyksessä; 
yksityiset esineet näkyvät jonkin kerran vinoperspektiivissä. 
Detaljitutkimus viedään yhä pitemmälle. Kasvoissa, jotka 
nähdään sivulta, piirretään silmä kuitenkin aluksi ikäänkuin 
se olisi nähty edestä. Vähitellen opittiin työntämään iris 
lähemmäs nenänjuurta ja erottamaan silmän ylä- ja alarajat 
toisistaan sisemmän silmännurkan puolella, jolloin silmä 
profiilikuvassa on oikein piirretty. Tämän tason parhaat maala- 
rit saavuttavat noin v. 470. 

Vilkkaat taistelukohtaukset vaihtelevat rauhallisten kanssa, 
tarusankarien seikkailut elämästä otettujen aiheiden kanssa. 
Muinaisajan kreikkalaiset eivät missään tule meitä niin lähelle 
kuin näissä vaasikuvissa. Vieraspidot ja juomingit ottavat 
huomattavan sijan, eikä naisellinen aines suinkaan puutu. 
Dionysos ja hänen seurueensa, vallattomat satyyrit ja soittavat 
ja tanssivat mainadit, olivat näissä juomamaljoissa pidettyjä 
aiheita. 

Vaikka antiikin kirjallisuus tyystin vaikenee vaasimaalarien 
taiteesta, ei mikään osa Kreikan taiteen historiassa ole niin 
tunnettu kuin attikalainen maljakkomaalaus punakuvioisen 
tyylin läpimurrosta lähes 400-luvun puoliväliin ulottuvana 
aikana. Säilyneiden vaasien lukumäärä nousee moneen kym- 

meneen tuhanteen; niiden joukossa on varsin monia taiteel- 
lisesti erittäin arvokkaita kappaleita. Signeerausten perusteella 
tunnetaan nimeltä satoja henkilöitä, jotka työskentelivät tämän 
käsityön alalla. Signeerauksissa on eri tyyppejä: N.N. maalasi 
minut (kreikaksi 6grapsen), N.N. teki (epoiesen), N.N. teki ja 
maalasi sekä N.N. teki ja X maalasi. Tutkimalla ja vertaile- 
malla kaikkia niitä astioita, jotka sama henkilö on signeerannut 
sanalla epoiesen, on saatu selville, että nämä maalaukset ovat 
usein suorittaneet aivan erilaiset taiteilijat. Tämä signeeraus 
merkitsee tuottajaa, jonka työhuoneen palveluksessa erilaiset 
taiteilijat työskentelivät. On luonnollista, että päämies myös 
silloin tällöin on osallistunut työhön. Myös sattui, että sama 
maalari teki työtä eri työhuoneille. 

Toinen piirtokirjoitusryhmä, jota kohtaan tutkimus on osoit- 
tanut suurta mielenkiintoa, ovat vaaseissa esiintyvät tiettyjen 
yleisön suosikkien nimet. Ne eivät yleensä mitenkään suora- 
naisesti liittyneet kuvan sisältöön. Luemme niissä esimerkiksi: 
Miltiades (on) kaunis, Leagros kaunis tai vain Leagros, 
Glaukon, Panaitios ym. Oletettavasti ovat kysymyksessä huo- 
mattavat ja suositut ateenalaiset. Nimiin tavallisesti liitetty 
määritelmä kalös (kaunis) antaa meidän ymmärtää, ettei ole 
tarkoitettu kypsiä ja arvokkaita miehiä, poliitikkoja tai kansan- 
johtajia vaan seurapiiriin kuuluvia nuoria miehiä. Joissakin 
tapauksissa esiintyy myös tyttöjen nimiä, mutta ne eivät 
tarkoittane mitään patriisien tyttäriä, sillä nämä viettivät elä- 
mänsä kodin eristyneisyydessä, vaan hetairoja, jotka olivat 
tunnettuja huvittelevissa piireissä. Maljakoissa kunnioitetuista 
la jeunesse dorö&en edustajista muutamat saavuttivat kypsinä 
vuosinaan johtavan aseman yhteiskunnassa, ja tämän nojalla 
on koetettu määritellä heidän ikänsä ja se aikakausi, jolloin 
he ovat voineet saada kunnianosoituksia juoma-astiain val- 
mistajilta. Nimi Hipparkos esim. lienee tarkoittanut tyrannia, 
joka murhattiin v. 514. Hänen nimeään kantavat maljakot on 
siten maalattu viimeistään tuona vuonna. Myös muita näistä 
yleisönsuosikeista on voitu identifioida ja näin rakennettu 
vaasien kronologiaa. 

Jo mainitun Eufronioksen lisäksi on mainittava Kleofrades- 
maalari ja Panaitios-maalari Eutymides, joka työskenteli Euf- 
ronioksen työhuoneessa ja ehkä on identtinen tämän kanssa. 
Erääseen kraaterimaljakkoon (sekoitusmaljaan) Pariisissa 
viimeksimainittu on maalannut Herakleen kaksintaistelun 
Antaioksen kanssa, ks. s. 268. Mitä syventyneeseen detalji- 

tutkimukseen ja taistelijain vastakohtaisuuksien luonnehtimi- 
seen tulee, tämä maljakko merkitsee vaasimaalauksen huippua. 
Kiiltoväriä ohentamalla mestari on saanut aikaan häivytyksiä 
ja värivaikutuksia. Hänen taidettaan edustaa myös ratsastaja- 
kuva samasta juomamaljasta, s. 268. Hänen työhuoneestaan, 
ehkäpä hänen kädestään, on edelleen lähtöisin mestarillinen 
kuva Theseuksesta merenpohjassa Amphitriteen luona, joka 
luultavasti on paria vuosikymmentä nuorempi, ja nuorukaista 
keihäs kädessä esittävästä kuvasta voimme tutkia hänen atel- 
jeensa kehittymistä vuoteen 470 tultaessa. Vaasissa on hänen 
signeerauksensa osoittamassa tuottajaa. Hentojen ja hienostu- 
neesti piirrettyjen figuurien dekoratiivisessa varmuudessa Ber- 
liinin-mestari lyö kilpailijansa, joiden joukossa Douris on 
tunnetuin, mutta mitä tulee temperamentin rohkeuteen hän 
jää jälkeen Brygoksesta, joka kunnostautuu dionysolaisissa 
motiiveissa. Kleofrades-maalarin amfora on kuvattu s. 269, 
Berliinin-maalarin diskoksenheittäjä s. 270. 

Aikakauden lopulla maalarit ovat mestareita piirtämään 
ihmisen ulkoisen olemuksen. Vinot asennot ja lyhennykset 
eivät enää tuota ylivoimaisia vaikeuksia. Maalarit olivat rai- 
vanneet tien uudelle alueelle: ihmisen sisäiseen maailmaan. 


Ateenan suuruuden aika 


460-430 


Persialaissota oli ratkennut kreikkalaisten hyväksi Ateenan 
merivoimien ansiosta. Ateena ei vain astunut helleenivaltioiden 
eturiviin, vaan loi vieläpä Aigeian meren saaret ja rannikko- 
maat käsittävän imperiumin. Se sai lisäksi jalansijan Egyptissä 
'ja Kyproksella Syyrian rannikon ulkopuolella, mutta hyök- 
käykset Spartan ja muiden Kreikan mantereen valtioiden 
taholta, jotka tunsivat Ateenan ylivallan uhkaavan niiden 
omaa riippumattomuutta, hillitsivät sitä noin vuodesta 460 
lähtien. Sekä Persian että Hellaassa olevien naapurien kanssa 
tehdyt sopimukset vakiinnuttivat poliittisen tilanteen pian vuo- 
den 450 jälkeen. Ateena, jonka politiikkaa johti Perikles, 


Ylh. Afaian temppeli Aiginassa n. v. 490. Rekonstruoitu poik- 
kileikkaus. (Erik Lundbergin mukaan) 

sai nyt tilaisuuden vakauttaa asemansa, mutta se pidättyi 
laajentamasta valtaansa pitemmälle itään. 

Ateenasta tuli nyt koko Kreikan sivistyksellinen ja talou- 
dellinen keskipiste. Vanhat kulttuurikeskukset Jooniassa olivat 
kärsineet raskaita menetyksiä persialaisvallan aikana ja pää- 
sivät vain hitaasti jälleen voimiinsa. Lisäksi ateenalaiset syr- 
jäyttivät vanhat kauppakaupungit ja suuntasivat määrätietoi- 
sen kauppa- ja tullipolitiikan avulla koko kaupan Peiraieuk- 
seen. Merkittävää on myös, että Ateenan alamaisten, suoritta- 
mat verot puolustautumiseksi Persiaa vastaan sijoitettiin uuden 
pääkaupungin kaunistamiseen. 

Ateenaan siirtyi nyt taiteilijoita kreikkalaisen maailman 
kaikista osista. Runoilijat ja puhujat tapasivat täällä parhaiten 
ymmärtävän yleisön. Myös sivistys- ja koulutusmahdoliisuu- 
det olivat täällä suuremmat kuin muualla. 

Rinnan ulkoisen valtakehityksen kanssa käsitys oli tullut 
demokraattisemmaksi, ja vanhat luokka- ja säätyerot hävi- 
sivät valtiollisesta elämästä. Isonomia — tasavertaisuus lain 
edessä — kuului ateenalaisten ihanteisiin. Voitot olivat he- 
rättäneet kansassa ja yksityisissä kansalaisissa itsetunnon, 
joka ei oitis myöntynyt kaikkeen. Filosofinen kritiikki, joka 
suunnattiin kaikkea vanhaa ja muinaista, jumalia ja yhteis- 
kuntajärjestystä vastaan, ja pani yksityisen ihmisen arvioimaan 
oikeutta ja moraalia, sai Ateenassa halukkaita kuulijoita. Tämä 
sai tosin vasta aikakauden lopulla yleisempää merkitystä. 

Ne, jotka olivat kokeneet Kserkseen hyökkäyksen olivat 
täynnä kiitollisuutta jumalia kohtaan heidän ihmeellisestä 
avustaan. Tämän sukupolven uskonnollista asennoitumista 
edustaa kirjallisuudessa parhaiten Sofokles, joka vaikuttavasti 
ja suurenmoisesti tulkitsee jumalien mahtia ja inhimillisen 
onnen katoavaisuutta. 

Seuraavan sukupolven kriitillinen asenne on saanut parhaan 
ilmaisun Euripideen draamoissa, joissa epäily kaikkea tavan- 
mukaista kohtaan yhtyy syvälliseen psykologiseen analyy- 
siin. 

Sama vastakohtaisuus kahden sukupolven välillä kohtaa 
meitä historiankirjoittajain keskuudessa. Herodotos kuvaa per- 
sialaissotia Ateenan suuruuden taustana; kaikki tapahtuu 
hänen mukaansa jumalien ja kohtalon sallimuksesta, mutta 
mitä tulee historiallisen perimätiedon yksityiskohtiin häneltä ei 
suinkaan puutu kriitillistä meiltä eikä hän kiellä polveutu- 
mistaan tieteen alkuperäisestä kotimaasta Jooniasta. Thuky- 

dides sen sijaan kuvailee Ateenan sankaritarua suurvaltojen 
viime taistelussa. Hän kuvaa siinä, miten Ateenan eteväm- 
myys henkisessä mielessä oli niin suuri, että vasta kun eräs 
ateenalainen — Alkibiades — tuhosi maansa voimat ja sen 
jälkeen vielä opetti sen vihollisille, missä ja miten heidän piti 
vahingoittaa Ateenaa, tämä kaupunki sortui ylivoiman alle. 
Myös taidehistorialliset lähteet ovat nyt runsaammat kuin en- 
nen. Varsinkin Plinius on teoksessaan »Historia naturalis» kä- 
sitellyt pronssinvalannan, marmorinveistännän ja maalauksen 
suurmiehiä lähteinään hellenistiset taidekirjoittajat, jotka to- 
teuttivat Aristoteleen koulun antamia virikkeitä. Lisäksi on 
käytettävissämme maakuntakuvauksia, joista Pausaniaan vuo- 
sien 160—180 jKr. välillä kirjoittama on tärkein. Koska olym- 
pialaisten kisojen voittajille pystytetyt muistomerkit muodosta- 
vat niin suuren osan taidetuotannosta, saavat luettelot voittajis- 
ta tärkeän merkityksen ajoituksen määrittelyssä. Piirtokirjoi- 
tuksissa esiintyy omistusten ja signeerausten ohella myös seik- 
kaperäisempiä tekstejä. Ateenassa tuli nimittäin tavalliseksi 
hakkauttaa tärkeämpiä kansanpäätöksiä ja tilintarkastuskerto- 
muksia kivilaattoihin, joita pystytettiin jollekin vihitylle pai- 
kalle. Akropolis on ollut antoisa löytöpaikka. Kronologisina tu- 
kipisteinä voivat erityisesti palvella Olympian Zeuksen-temp- 
peli, joka vihittiin v. 456, ja Parthenon, joka säilyneiden tilikat- 
kelmien mukaan oli työn alla v. 448—432. Niken temppelistä 
meillä on kansanpäätös vuosilta 448 ja 420. Erekhteionin karya- 
tidit oli pystytetty v. 410, ja balustradi Niken temppelin ympä- 
rillä ajoitetaan vuosiin 405—404. Saman vuosisadan kolmelta 
viimeiseltä kymmenluvulta saamme edelleen tukea muuta- 
mista ajoitetuista reliefeistä. 

Täysklassillinen taide merkitsee henkiseltä sisällöltään lä- 
hinnä edellisen aikakauden suoranaista jatkoa. Vähitellen va- 
pauduttiin murrosajan hiljaisesta alakuloisuudesta, sen levot- 
tomuudesta ja kaipuusta. Resignaatio tosin viipyy vielä joissa- 
kin teoksissa, mutta sitä seuraa tyyni ja kiinteä varmuus ole- 
massaolosta, joka lopulta muuttuu ylpeäksi, miehekkääksi 
luonnollisuudeksi ja suorastaan voitokkaan riemun tunteeksi 
elämän kauneuden edessä. Opitaan luomaan ilmeikkäitä figuu- 
reja ja liittämään niihin täyteläisesti kukoistava draperiatyyli 
voimakkaine koristeellisine efekteineen. 

Kreikan rakennustaiteen juuret ovat kaukana menneisyy- 
den primitiivisissä rakennusmetodeissa, ks. s. 33 ja seur. Myke- 
neläisen kauden monumentaaliset laitokset Troijassa, Mykenes- 
sä ja Tirynsissä merkitsivät saman puun sivuhaaroja. Mykenen 
hallitsijain kukistuttua heidän linnainsa jäännökset olivat jäl- 
jellä, jälkeen tulevien köyhempien sukupolvien ihailun koh- 
teina. Joitakin raunioita rakennettiin pyhäköiksi, mutta kesti 
monta vuosisataa ennenkuin kreikkalaiset olivat päässeet niin 
korkealle taloudelliselle ja sosiaaliselle tasolle, että he saat- 
toivat ajatella monumentaalisluontoisen arkkitehtuurin luomis- 
ta. Ulkoiset impulssit tulevat nytkin Orientista. Kreikkalais- 
ten oma arkkitehtuuri alkoi kehittyä juuri itämaisen vaikutuk- 
sen aikakautena. Mutta muotoilussa helleenit pysyivät omissa 
traditioissaan. 

Kreikkalaisten tyypillisin arkkitehtuuriluomus oli temppeli. 
Vain jumalain asunto katsottiin aluksi tämän muodon arvoi- 
seksi. Milloin haluttiin antaa kaunis muoto muunlaisille raken- 
nuksille, käytettiin temppeliarkkitehtuurin muotoaineistoa. 

Kreikkalaisella alueella kehittyi kaksi tyylilajia: joonialai- 
nen ja doorilainen. Nämä lähtevät erilaisista konstruktiivisista 
edellytyksistä ja kehittävät kumpikin oman erikoisen muoto- 
varastonsa. Korinttilainen tyyli merkitsee variaatiota joonia- 
laisesta, ja sitä käsitellään myöhemmässä yhteydessä. 


Doorilainen tyyli 


Ateenan Akropoliin huipulla on täydellisin kaikista doorilai- 
sista temppeleistä, Parthenon. Tyylin kaikki mahdollisuudet 
on täällä otettu käytäntöön samalla kertaa rikkaan ja harmoni- 
sen taideteoksen luomiseksi. Arkkitehdit, Iktinos ja Kallikrates, 
ovat tosin käyttäneet myös joonialaiseen tyyliin kuuluvia kei- 
noja luomuksensa täydentämiseksi, mutta doorilainen luonne 
lyö silti leimansa kaikkiin osiin, joilla on merkitystä koko- 
naisvaikutuksen kannalta. 

Parthenon, ks. s. 278, on Akropoliin korkeimmalla kohdalla 
ja kiinnittää huomion puoleensa lähestyipä sitä miltä suun- 
nalta tahansa. Temppeli näyttää ikäänkuin kasvaneen suoraan 
kalliosta, niin luonnollinen on sen sijainti. Tämä on tyypillistä 
kreikkalaiselle arkkitehtuurille, joka joustavasti sopeutuu 

Stylobaatti 


Doorilaisen tyylin 
peruspiirteet. 


Stereobaatti 


luontoon, niin että syntyy onnellinen tasapaino taideteoksen ja 
sen ympäristön välillä. 

Paras yleissilmäys Parthenoniin arkkitehtonisena kokonai- 
suutena saadaan kohta Akropoliin sisäänkäytävän Propylaiain 
sisäpuolella, josta yhdellä kertaa voidaan nähdä temppelin pa- 
remmin säilynyt länsipääty sekä sen pohjoissivusta. Jälkim- 
mäinen tarjoaa nykyisin asiantuntevan ja pieteetillä suoritetun 
jälleenrakennustyön ansiosta ehjän ja rikkomattoman äärivii- 
van. On pystytetty uudelleen ne kolonnit, jotka olivat sortu- 
neet räjähdyksessä 1687, jolloin ruotsalaisen Königsmarckin 
komentama venetsialainen armeija oli leiriytyneenä kaupun- 
kiin. Kattorakenteista on jäljellä vain rippeitä länsipäädyn 
puolella. 

Parthenon on peripteros, ts. kolonnadi ympäröi sitä kaikilta 
sivuilta. Lyhyillä sivuilla on 8, pitkillä 17 pylvästä. Temppeli 
on 69 m pitkä ja 31 m leveä. 

Ateenan Akropolis. 1. Parthenon. 2. Hekatompedon. 3. Erekh- 
teion. 4. Propylaiat. 5. Niken temppeli. 6. Athene Promakhos, 
jättiläispatsas. 7. Vanhempi Parthenon. 8. Roman ja Augus- 
tuksen temppeli. 


Rakennus lepää alustalla, joka kolmena askelmana kohoaa 
maasta. Ne ovat tietyssä suhteessa rakennuksen suuruuteen 
eivätkä millään tavoin ota huomioon ihmisen normaalia askel- 
pituutta. Parthenonin askelmat ovat yli puoli metriä sekä kor- 
keudeltaan että leveydeltään. Sisäänkäynnin ulkopuolella oli 
normaalin kokoiset portaat sovitettu suurempien sisään. Kol- 
men askelman avulla rakennus on saatu erottumaan ja nouse- 
maan maaperästä. Alusta lepää puolestaan kalkkikiviperustuk- 
sella, joka ulottuu aina kalliopohjaan saakka. Tämä perustus 
oli kätketty maan alle. Kaikki maanpäälliset rakennusosat ovat 
Pentelikonin marmoria, joka lämpimällä kullansävyllään suu- 
resti lisää temppelin kauneutta. 

Alusta askelmineen ei vain kohota rakennusta ympäristönsä 
yläpuolelle, se antaa myös välittömästi lujuuden ja tyyneyden 
vaikutelman. Sen ylin kerros, stylobaatti, kannattaa pylväitä, 
jotka ilman erityistä alustaa kohoavat lähes 10 % metrin kor- 
keuteen. Niiden pystysuorat uurnat, 20 joka pylväässä, korosta- 
vat korkeusulottuvuutta ja rikkovat pintojen yksitoikkoisuu- 
den. Uurnat ovat tosin matalat, mutta niiden välillä on veitsen- 
terävät kulmat, jotka muodostavat jyrkkärajaiset valo- ja var- 
jojuovat pylvään varteen. Kolonnit kapenevat selvästi ylös- 

Parthenon. 1. Opisthodomos. 2. Parthenon. 3. Athene Pathenos. 
4. Hekatompedos (palvontapaikka). 5. Pronaos. 


päin. Kapeneminen on epätasaista ja voimakkaampaa pylvään 
ylä- kuin alaosassa. Näin syntyy kaariviiva, niin että pylväät 
näyttävät keskikohdan alapuolelta lievästi paisuvan kuten jän- 
nitetty lihas. Tämän entasiksen ansiosta ne vaikuttavat kim- 
moisan jänteviltä ja kolonnadien perspektiivi saa hienojen 
nyanssien rikkautta. 

Kolonnien funktion hienoin ilmaisu sisältyy kuitenkin kapi- 
teeliin. Kapeasta yläosasta, kaulasta, ulkonee kapiteelin mal- 
janmuotoinen osa, ekhinos. Tämän alaosaa ympäröi kolme ka- 
peata horinsontaalista uurretta, jotka ikäänkuin sitovat kolon- 
nin yhteen tehdäkseen sen kantokykyisemmäksi ja tukeakseen 
kapiteelia. Ääriviiva taipuu teräsjousen tavoin painon alla, 
ensin vinosti ulospäin kääntyäkseen sitten hillittynä kaar- 
teena ylöspäin ja ylimpänä nopeasti sisäänpäin. Kapiteelin ylin 
osa (abakos) on nelikulmaisen laatan muotoinen ja välittää 
siirtymisen palkistoon ja kattoon. 

Temppelin yläosa on paljon rikkaammin muotoiltu kuin ala- 
osa. Kapiteelien päällä lepää ulospäin näkyvä palkisto, jonka 
muodostavat arkitraavi ja friisi Kapeat esiintyöntyvät lis- 
tat erottavat nämä toisistaan. Friisissä vuorottelevat triglyfit 
ja metoopit. Edelliset ovat suorakaiteen muotoisia laattoja ver- 
tikaalisine uurroksineen. Metoopit ovat neliönmuotoisia, ja ne 
on upotettu triglyfien kulmia sisemmäksi. Parthenonissa kaikki 
92 metooppia on koristeltu korkein figuurireliefein. 

Metooppien yläpuolella alkaa varsinainen katto kaikilla si- 

vuilla pitkälle ulos työntyvällä reunalistalla (geison), joka 
kulkee rakennuksen ympäri pitkänä vaakasuorana nauhana ja 
haarautuu lyhyillä sivuilla seuraamaan myös matalan satula- 
katon reunoja. Kattoa ympäröi lisäksi ylöspäin kohoava räys- 
täskouru, sima, jonka pitkillä sivuilla on leijonanpään muotoi- 
sia vedenpoistajia. I 

Päätykentän (kreikaksi aetos = kotka) täyttävät suuret veis- 
tosryhmät, ks. s. 279 ja seur. Katto oli peitetty tiilenmuotoisilla 
marmorilaatoilla, jotka lepäsivät puisen sisäpalkiston päällä. 
Pitkien sivujen horinsontaalisten linjojen korostaessa levolli- 
suuden vaikutelmaa rakennuksessa esiintyy lyhyiden sivujen 
päätymuodoissa sisäistä pyrkimystä korkeussuuntaan. Vasta- 
painoksi tälle vertikaaliselle linjalle katonharjan kulma on hy- 
vin tylppä. Jäljellejääneet ylöspäin suuntautuvat voimaviivat 
päätettiin huipulla oleviin kukkaornamentteihin, akroterioi- 
hin. Nämä päästivät korkeuteen suuntautuvan tendenssin pur- 
kautumaan kevyesti soivin ja ilmavin rytmein. Toiset pienem- 
mät akroteriot kulmissa lisäsivät täydellisen tasapainon vaiku- 
telmaa. Parthenonin keskusakroteriossa oli suuria akanttikie- 
muroita palmetteineen. Ne ovat siinä suhteessa merkittäviä, 
että ne ovat ensimmäiset ajoitettavissa olevat esimerkit akant- 
tiaiheen käytöstä dekoratiivisessa taiteessa. 

Jos asetumme yhteen Parthenonin kulmaan ja katsomme lat- 
tian sivuja pitkin, huomaamme että se ei noudata niitä pers- 
pektiivisiä sääntöjä joihin olemme rakennuksissa tottuneet näin 
laajojen horisontaalipintojen yhteydessä. Lattia ei ole aivan 
tasainen. Kulmat ovat muutamia senttimetrejä matalammalla 
kuin lattian keskus. Tämä ei johdu satunnaisista tekijöistä. 
Tarkkojen mittausten tuloksena on todettu, että kolonnit 
ja arkkitraavi on suhteutettu tämän säännöttömyyden mukai- 
siksi. Se antaa elämää ja liikettä suurelle lattiapinnalle, jota- 
paitsi sillä ehkä on ollut käytännöllinen tarkoitus: helpottaa 
sadeveden poistamista. 

Vaikka rakennus on niinkin korkea kuin 20 m, se tekee 
rauhallisen ja levollisen vaikutelman. Tätä lisää kaikkien pyl- 
väiden lievä kallistuminen sisäänpäin rakennuksen keski- 
viivaa kohden. Tämä kallistuminen on voimakkain kulma- 
pylväissä. 

Varsinainen temppelirakennus on kaksi porrasta korkeam- 
malla kuin kolonnadi. Se päättyy molemmilla lyhyillä sivuilla 
6 pylvääseen, joten se on amfiprostylos. Säännönmukaisessa 
doorilaisessa muodossa on vain kaksi pylvästä antain välissä 

(anta = koristeellisesti muotoiltu seinän jatke). Parthenonin 
antat ulottuvat vain esihallien sivujen puoliväliin. 

Kaksi jättiläisovea välitti pääsyn esihalleista tepppelin sisä- 
osaan. Nämä ovet olivat ainoat valonlähteet. Ikkunoita ei ollut. 
Kun kreikkalaisessa temppelissä tavallisesti oli vain yksi sul- 
jettu huone, Parthenonissa oli kaksi, eivätkä ne olleet yhtey- 
dessä toisiinsa. Idänpuoleinen suurempi huone muodosti varsi- 
naisen cellan, jossa oli Feidiaan suuri Athene Parthenoksen 
patsas; sen jalustasta on jäännöksiä lattiassa. Puinen katto 
oli jaettu kasetteihin. Cella jakaantuu kolmeen laivaan, joista 
keskimmäinen on muita yli kaksi kertaa leveämpi. Sisäpuoli- 
set kolonnadit, jotka myös kulkivat ympäri patsaan takaa, 
olivat doorilaisia ja sijoitetut kahteen päällekkäiseen kerrok- 
seen. Sen vuoksi oli aivan huoneen korkeuden puolivälin ylä- 
puolella horinsontaalinen arkkitraavi. Tämä arkkitraavi teki 
huoneen yhtenäisemmäksi. Pylväät voitiin tehdä pienemmik- 
si ja tällä tavoin saatiin veistos nousemaan esiin. Vertailu 
Olympian Zeuksen-temppeliin osoittaa, että Parthenonin 
arkkitehtuuri suunnitelmallisemmin pyrkii tukemaan jumalan- 
kuvan vaikutusta. Feidiaalla, veistoksen luojalla, oli Ateenassa 
mahdollisuus alusta alkaen toimia yhteistyössä arkkitehtien 
kanssa. Parthenonin cella on ensimmäinen tietoinen tilaluomus 
kreikkalaisen arkkitehtuurin historiassa. 

Toinen huone Oli se, jota piirtokirjoitusten todistuksen mu- 
kaan varsinaisesti kutsuttiin Parthenoniksi, mutta josta nimi 
sitten oli siirtynyt tarkoittamaan koko temppeliä. Sen kattoa 
kannatti neljä joonialaista, jäljettömiin hävinnyttä pylvästä. 
Nämä doorilaisia sirommat kolonnit soveltuivat paremmin 
sisäpuolisiksi tuiksi. 

Cellaa ympäröi kolonnadin katon alla nykyään kuuluisin 
osa Parthenonin dekoratiivista koristelua, joonialainen friisi. 

Dekoratiivisten yksityiskohtien vaikutusta tehostettiin väreil- 
lä. Parthenonin triglyfit olivat siniset, metooppien tausta pu- 
nainen, reliefien puvut siniset; punaiset olivat myös ne listat 
jotka kehystivät triglyfifriisiä molemmilta puolilta. Periaat- 
teena oli maalata ylöspäin suuntautuvat detaljit temppelin 
yläosassa sinisiksi ja horisontaaliset lepoa ilmaisevat detaljit 
punaisiksi. Rakenteen raskaammat elementit, kolonnit ja arkki- 
traavi, jätettiin värittämättä. 

Erityisen merkittävä temppelin osa on triglyfifriisi, joka 
ympäröi koko rakennusta. Verrattuna alapuolella olevaan si- 
leään arkkitraaviin se edustaa elävää ja liikkuvaa tekijää. Tri- 

» Kulmasupistus.» 
Ns. »triglyfien risti- 
riitaisuuden» vuok- 
si on lähinnä kul- 
maa olevien vpyl- 
väiden väli täyty- 
nyt tehdä muita 
pienemmäksi. Kul- 
mapylväs ei näin 
tule suoraan sitä 
vastaavan triglyfin 
alle. Afaian temp- 
pelistä Aiginasta n. 
v. 490 eKr. (Erik 
Lundbergin mu- 
kaan) 


glyfit ja metoopit ovat yhtä suuria rakennuksen kaikissa 
osissa. Ne toimivat siten säännöllisesti toistuvana mittayksik- 
könä, jonka mukaan muut rakennusosat sovittautuvat ikään- 
kuin kiinteään järjestelmään. Triglyfeillä on paikkansa jokai- 
sen pilarin ja pilarinvälin yläpuolella. Jotta saataisiin tilaa 

niitä varten, on pienennetty etäisyyttä jokaista kulmaa lähin- 
nä olevien kolonnien välillä (ns. kulmasupistus). Tämä deko- 
ratiivinen nauha vaikuttaa siis koko rakennuksen ulkoi- 
seen ääriviivaan. Kulmasupistus lisää temppelin kiinteyden 
vaikutelmaa, ja keskiosat saavat siten hieman kevyemmän 
tunnun. 

Kreikkalainen temppeli ei liity välittömästi mihinkään muu- 
hun rakennukseen. Se pyrkii eristäytymään samaan tapaan 
kuin Polykleitoksen patsaat. Sen sivuista ei mikään ole domi- 
noiva. Yhteen aikaan luultiin, että Parthenonin pääsisään- 
käynti olisi suuntautunut länteen, Propylaioille päin. Itse 
asiassa se oli idän puolella: kreikkalaisiin temppeleihin pä- 
tee yleensä sääntö, että pääsisäänkäynnin tuli olla auringon- 
nousua kohden. 

Ensi näkemältä doorilainen temppeli vaikuttaa yksinker- 
taiselta rakennukselta, jossa on rivi kahteen horisontaaliseen 
kerrokseen sijoitettuja pystytukia. Täysin kehittyneessä muo- 
dossaan se kuitenkin on äärimmäisen hienosti organisoitu ko- 
konaisuus, jossa kaikki osat on muotoiltu samojen taiteellis- 
ten lakien mukaisesti. Sille on ominaista itsestään selvä sopu- 
sointu, täydellisyys, joka elävästi ilmentää kreikkalaisten koh- 
tuullisuuden tuntoa. Mitkään viivat eivät pyri ulos tai ylös, 
mikään ei riko kokonaisuuden ja sulkeutuneisuuden 
vaikutelmaa. Temppeli kantaa jumaluutta sisällään, patsasta, 
jossa jumaluuden katsottiin asuvan. Kreikkalaiset temppelit 
ovat olemukseltaan täysin vastakkaisia goottilaisille doomeille, 
jotka kurottuvat korkeuteen kuin kumotakseen kaikki painon 
ja materian lait. Kreikkalainen temppeli on päinvastoin luon- 
non omien tasapainolakien täyteläisin ilmaisu. Taivasta koh- 
den ryntääminen olisi kreikkalaiselle merkinnyt mielettömyyt- 
tä. Hän etsi sen sijaan esineen harmoniaa ja loi keksimiänsä 
lakeja noudattaen täydellisen plastillisen kuvan korkeammasta 
järjestyksestä. 

Taiteellinen muoto ei kuitenkaan ole ainoa jälkimaailman 
ihaulua herättävä seikka Parthenonissa. Sama koskee myös 
käsityöläisten suoritusta. Kvaaderitekniikkaa on sovellettu erit- 
täin huolitellusti. Saumat sulkeutuvat vielä 2400 vuoden jäl- 
keen niin tiiviisti kuin ne olisivat uusia. Klassillisen ajan 
kreikkalaiset rakennusmestarit eivät käyttäneet muurilaastia 
sideaineena. Pylväänrummut pidettiin yhdessä pienten puutap- 
pien avulla ja muurikerrokset sitoi yhteen horisontaalinen rivi 
metallihakoja. Useimmissa tapauksissa nämä on revitty pois 

keskiajalla, jolloin oli kova metallipula, ja saamme kiittää kivi- 
työn hyvää laatua siitä, että niin paljon on jäljellä. 

Doorilaisen temppelin muodot ovat vasta monien sukupol- 
vien yhteisen työn tuloksena saaneet selkeän ja läpiajatellun 
hahmonsa. Erilaisia cellatyyppejä voidaan tarkastella kuvasta 
s. 54. Antatemppeli on yksinkertaisesti ikivanha megarontyyppi 
yksinkertaisimmassa muodossaan. 'Thermoksen Apollonin- 
temppelissä ja Olympian Heran-temppelissä sekä myös varhai- 
sessa Samoksen Heran-temppelissä cella on hyvin pitkä ja ka- 
pea. Kun suuremmissa temppeleissä havaittiin välttämättö- 
mäksi käyttää tukia sisäkattoa varten, ne kiinnitettiin aluksi 
rakennuksen keskilinjaan. Tätä vastaa sitten pariton lukumää- 
rä pylväitä ympäryshallin lyhyillä sivuilla kuten Thermoksessa 
ja Paestumin »Basilikassa», jonka julkisivulla on 9 pylvästä. 
Myöhemmin tuli tavaksi käyttää sisällä kaksinkertaisia pylväs- 
rivejä, jotka eivät peittäneet näkymästä cellan perälle pysty- 
tettyä jumalankuvaa. 

Ympäryshallin ja cellarakennuksen suhde oli myös vanhem- 
pina aikoina erityisen vaihteleva. Cella saattoi olla vedetty 
enemmän tai vähemmän pylväskehän sisään, eikä etäisyyttä 
sen pitkien sivujen ja kolonnien välillä ollut alistettu mihin- 
kään kiinteisiin sääntöihin. 

Klassillinen doorilainen peripterostemppeli on hienosti har- 
kittu luomus, alusta alkaen tarkoitettu rakennettavaksi olen- 
naisilta osiltaan kivestä. On turhaa ryhtyä hakemaan sen 
siitä tai tästä elementistä puuhun tai muuhun materiaaliin teh- 
tyjä esiasteita. Vanhempina aikoina ympäröitiin kuitenkin 
katon ulkoreuna loistavan värikkäällä terrakottapääliystyk- 
sellä, ja tätä materiaalia oli myös akroterio. Olympian Heran- 
temppelissä akroterio oli ympyränsegmentin muotoinen, läpi- 
leikkaus 2 metriä. Tässä temppelissä oli alunperin puiset pyl- 
väät, jotka vähitellen korvattiin kivikolonneilla. Vielä 1600- 
luvulla jKr. oli jäljellä yksi puupilari. 

Niin kauan kuin ylärakennus oli puuta ja terrakottaa, voi- 
tiin tyytyä harvassa oleviin pylväisiin. Mutta kun siirryttiin 
rakentamaan temppelit kokonaan kivestä — kattotiilet kor- 
vattiin jo 500-luvulla kivilaatoilla — kolonnit asetettiin aluksi 
hyvin tiheään ja ne tehtiin erittäin paksuiksi. 

Ylöspäin kaventamalla huolehdittiin yksityisten pylväiden 
kestävyydestä, samalla kun kapiteelit tehtiin leveiksi, jotta 
ne kestäisivät arkkitraavin kannattaman painon. Kapiteeli sai 
sellaisen muodon, että se ikäänkuin kokosi yhteen ylhäältä ko- 

lonninvarteen suuntautuvan painon. Ekhinos sai vanhoissa 
temppeleissä kuten Korintissa ja Olympian Heran-temppelissä 
kokoonpainunutta tyynyä muistuttavan muodon. Sen profiili 
tulee ajan mukana yhä jyrkemmäksi, käänne yhä jännitty- 
neemmäksi saavuttaakseen kauneimman muotonsa Paestumin 
ns. Poseidonin temppelissä ja Olympian Zeuksen-temppelissä, 
jotka merkitsevät ankaran doorilaisen tyylin huippupisteitä. 

Useimmat vanhoista doorilaisista temppeleistä ovat tuhou- 
tuneet maanjäristyksissä tai ihmiskäden toimesta. Ateenassa on 
Parthenonin ohella jäljellä vain Hefaistoksen temppeli, jota ta- 
vallisesti kutsutaan Theseioniksi. Länsikreikkalaisella alueella 
Sisiliassa ja Etelä-Italiassa, Paestumissa, Selinuntissa ja Akra- 
gasissa on kuitenkin säilynyt suuria raunioita, jotka antavat 
välittömän vaikutelman arkaaisen ja klassillisen rakennustai- 
teen ankarasta suuruudesta. 


Joonialainen tyyli 


Joonialainen rakennustyyli on suoranaisemmin Orientin esi- 
kuvien inspiroimaa kuin doorilainen. Erilaisuuksia esiintyy 
lähinnä pylvästyypeissä ja palkistossa. 

Joonialaisessa pylväässä on pyöreä alusta, joka kaarevalla 
profiilillaan nostaa sen ylös rakennuksen jalustasta. Sen uur- 
nat, joita tavallisesti on 24, ovat syvemmät ja niitä erottaa toi- 
sistaan leveä särmä. Tämä kolonni on huomattavasti doorilaista 
sirompi. Kapiteeliä ympäröi seppele riippuvia lehtiä, ns. kyma. 
Tämän yläpuolella oleva joustavan kimmoisa osa sivulle taipu- 
vine spiraalintapaisine voluutteineen näyttää kehittyneen sa- 
tulapuusta, joka pantiin puupilarien päälle välittämään siirty- 
mistä arkkitraaviin. Tämä on jaettu kolmeen vaakasuoraan 
vyöhykkeeseen, jotka kapenevat alaspäin ja saavat siten aikaan 
paljon kevyemmän vaikutuksen kuin massiivinen doorilainen 
arkkitraavi. Ateenassa arkkitraavin yläpuolella on reliefein ko- 
risteltu friisi. Tyylin kotimaassa, Vähän Aasian joonialaisissa 
osissa, friisi tavallisesti puuttuu. Sen tilalla on hammastus, 
joka näyttää riviltä esiintyöntyviä palkinpäitä. Ylhäällä on 
vielä katonreunus ja räystäslista samoin kuin doorilaisessa 
tyylissä. 

Satunnaisia reliefejä on joonialaisessa temppelissä milloin 
pylväiden alaosan ympärillä milloin simassa. Näin on laita 
Efesoksen Artemiksen-temppelissä. 

Joonialaisen tyylin vanhempaa kehitystä tunnemme pääasial- 
lisesti suurista temppeleistä Samoksessa, Efesoksessa ja Didy- 
massa Miletoksen lähellä. Niissä oli katto vain kolonnadien 
päällä. Cellan seinät ympäröivät avointa pihaa ja ulomman 
pylväshallin ohella ne olivat korkealla jalustalla, jolle etusivul- 
ta johtivat portaat. Samoksen Heraionissa oli 123 suurempaa 
kolonnia ympäryshallissa ja 10 suuressa avoimessa esihallissa. 
Cellan pohjakaava muistuttaa antatemppeliä. 

Joonialaisen tyylin sukua oli aiolilainen, joka kuitenkin pian 
hävisi kovassa kilpailussa. Tunnemme kapiteelimuotoja, joissa 
voluutit kukan terälehtien tavoin pystysuorasti nousevat ko- 
lonninvarresta ja jotka siten lähestyvät egyptiläistä lootus- 
pylvästä ja muita lilja-aiheeseen perustuvia itämaisia koriste- 
aiheita, joita tavataan Babylonissa, Foinikiassa ja Kyproksella. 
Joonialaisten marmoritemppelien simareliefeillä oli edeltä- 
jänsä terrakottamateriaalissa. Tällaisia reliefisimoja on löy- 
detty suuria määriä ruotsalaisissa kaivauksissa Larissan lin- 
nassa, Smyrnasta pohjoiseen olevalla seudulla. Myös yksi aioli- 
laistyyppinen kapiteeli on siellä kaivettu esiin. 

Sifnolaisten aarretalo Delfoissa on joonialaisen koristeelli- 
sen arkkitehtuurin muodoltaan täydellinen luomus 500-luvun 
jälkipuoliskolta (vrt. edellä s. 78 ja 79). 

Joonialainen tyyli heräsi uuteen elämään Perikleen Atee- 
nassa. Erekhifteion, ks. s. 277, rakennettu peloponnesolaisen so- 
dan aikana, tuli hienosti punnittujen dekoratiivisten muoto- 
jensa ansiosta määrääväksi tyylin tulevalle kehitykselle ja sitä 
jäljiteltiin jopa Aasiassa. Ksanthoksen Nereidimonumentti on 
saanut siitä vaikutteita. 

Ateenassa käytiin ratkaiseva taistelu doorilaisen ja joonia- 
laisen tyylin välillä. Olemme nähneet, miten joonialaisia ai- 
neksia tuli ilmi Parthenonissa. Propylaiain suunnittelussa, ks. 
s. 277, arkkitehti Mnesikles meni askelta pitemmälle ja sijoitti 
joonialaisia pylväitä länsihalliin doorilaisen fasadin sisäpuolelle. 

Propylaiain muotoilua voidaan myös pitää yrityksenä löytää 
uusia teitä rakennustaiteelle. Se oli portaalirakennus, joka 
johti sisään Akropoliille. Pari siipiä työntyi esiin tien molem- 
milta puolilta ikäänkuin syleilläkseen tulijaa ja ottaakseen hä- 
net vastaan. Kun tämä astui keskushallin sisäpuolelle, hänen 
katseensa suuntautui ylös korkeisiin joonialaisiin kolonneihin. 
Kun hän sitten oli ohittanut keskiseinän porttiaukot, hän näki 
itähallin läpi koko Akropoliin levittäytyvän edessään. Mnesik- 
les on täällä luonut elävän tilan, jonka vaikutus muuttuu sitä 

mukaa kuin kuljetaan eteenpäin. Propylaiat ovat yritys sijoit- 
taa rakennus välittömään suhteeseen ulkomaailman kanssa, 
syleillä avaruutta pois sulkemisen asemesta. 
Kaupunkisuunnittelu hyötyi suurista uusista kaupunkira- 
kennelmista, jotka olivat yhtenä persialaissotien seurauksena. 
Kaupunkiarkkitehtuurin etevin edustaja oli miletolainen Hip- 
podamos, joka Perikleen aikana teki Peiraieuksen asemakaa- 
van. Myös Hippodamoksen kotikaupunki sai tänä aikana uuden 
asemakaavan. Persialaisten hävitettyä vanhan kaupungin siir- 
rettiin uutta hieman, niin että se tuli sijaitsemaan paremmalla 
paikalla. Hippodamos kehitti järjestelmän, jossa kadut leikka- 
sivat toisensa suorakulmaisesti. Korttelit olivat pitkulaisen suo- 
rakaiteen muotoisia. Tietyt korttelit jätettiin avoimiksi ja muo- 
dostettiin julkisiksi paikoiksi. Katujärjestelmän suuntaamises- 
sa otettiin huomioon rationaaliset tekijät, maaperän alat, hal- 
litsevien tuulien suunta. Hippodamoksen oma teos kaupunki- 


8 Kreikan ja Rooman taide 


114 Ateenan suuruuden aika 


suunnittelusta on lähes täydellisesti hävinnyt, mutta joukko 
sääntöjä ja ohjeita tältä alalta sisältyy lääkäri Hippokratoksen 
kirjoituksiin; hän vaikutti samalla vuosisadalla. Hippodamok- 
sen järjestelmä tuli määrääväksi kaupunkisuunnittelun kehi- 
tykselle aina roomalaisvallan aikaan saakka. Paras esimerkki 
sen käytäntöön soveltamisesta on vähäaasialainen kaupunki 
Priene, joka rakennettiin uudelleen Aleksanteri Suuren aikana, 
ks. s. 152. 


Polygnotos 


Muinaisajan todistusten mukaan Polygnotos Tasoksesta joh- 
datti taiteen uuteen aikaan. Häntä pidetään suorastaan maa- 
laustaiteen perustajana. Aristoteles käyttää hänen teostaan tah- 
toessaan valaista ethos-käsitettä, ylevää mielenlaatua, jota hän 
ei myönnä Polygnotoksen seuraajille. Tasoslaisen maalarin te- 
oksista hän löytää samat tunnearvot kuin Aiskhyloksen ja 
Sofokleen tragedioista. Polygnotoksen maalausten tekemä 
voimakas vaikutus voidaan tuntea myös niissä pitkissä ku- 
vauksissa, jotka Pausanias on omistanut hänen Delfoissa ol- 
leille maalauksilleen. Vastaavia kuvauksia tämä kirjoittaja on 
omistanut vain Feidiaan kahdelle suurimmalle patsaalle. Pli- 
nius antaa lyhyen karakteristiikan, jossa hän mainitsee, että 
Polygnotos oli ensimmäinen, joka maalasi naisten vaatteet 
läpinäkyviksi, antoi heille loistavanväriset päähineet ja toi 
esiin sellaisia uusia piirteitä kuin että hänen ihmisensä aukai- 
sivat suunsa ja näyttivät hampaansa. Vanhanaikainen jäyk- 
kyys kasvoissa sai antaa sijaa suuremmalle eloisuudelle. Nämä 
yksityiskohdat eivät voi olla oikeita. Useimmat näistä piir- 
teistä olivat tuttuja maljakkomaalareille jo sukupolvea ennen 
Polygnotosta. Edelleen kerrotaan, että Polygnotos kuvasi maata 
mutkittelevin viivoin ja järjesti figuurit siten, että selvästi 
saattoi nähdä ketkä seisoivat lähempänä ketkä taaempana. 
Ilmeisesti on kyseessä ensimmäinen yritys tilaperspektiiviä 
kohden, tosin suoritettuna keinoin, jotka epätäydellisyydessään 
eivät, mikäli voimme päätellä samanaikaisista monumenteista, 
voineet antaa todellista illuusiota. Ennen kaikkea Polygnotos 
esiintyy kuitenkin suurena luonteenkuvaajana. Hän ei valitse 
kuvauksensa kohteeksi toiminnan hetkeä vaan ajatuksen ja 
harkinnan: knidolaisten kokoussalissa (leske) Delfoissa eräs 
suuri maalaus esitti kreikkalaisia ja troijalaisia kaupungin val- 
loittamisen ja tuhoamisen jälkeisenä päivänä. Toinen maalaus 

Olympian Zeuksen-temppelin länsipääty. Rekonstruktio. 

samassa salissa esitti Odysseuksen käyntiä manalassa. Platai- 
aissa oli Polygnotoksen seinämaalaus, joka esitti Odysseusta 
kosijoista saadun voiton jälkeen. Emme tiedä millaiselta taulu 
näytti, mutta aihe kertoo meille, että se ei kuvannut taiste- 
lua vaan pikemminkin rauhaa myrskyn jälkeen. Ateenassa 
Polygnotos työskenteli yhdessä Mikonin kanssa suorittaakseen 
koristelun Theseuksen pyhäkössä ja Stoa Poikilessa, kävely- 
hallissa torin varrella, jonka sotapäällikkö Kimonin lanko teetti 
omalla kustannuksellaan. Hän työskenteli myös yhdessä Feidi- 
aan veljen Panainoksen kanssa. Kun Polygnotos esitti kreikka- 
laisia Troijan hävityksen jälkeen, Mikon kuvasi ateenalaisten 
voittoa amatsoneista ja Panainos Maratonin taistelua. Dios- 
kuurien pyhäkössä Polygnotos kuvasi näiden ja Leukippoksen 
tyttärien häitä, siis tapahtumaa, joka seurasi naisten ryöstöä, 
ei itse päällekarkausta. Mikon on sen sijaan mieluummin ku- 
vannut taistelukohtauksia, amatsonitaistelun lisäksi mainitaan 
myös Theseuksen taistelu kentaureja vastaan, joka oli Theseuk- 
selle Ateenaan vuonna 475 rakennetussa pyhäkössä. 

Näistä maalareista Polygnotos ilmeisesti on ollut merkittä- 
vin, vaikka Mikon saattoikin olla häntä vanhempi. Molempien 
väriasteikko oli vanhanaikaisen yksinkertainen: mustaa, pu- 
naista, valkoista ja keltaokraa, mutta sekoittamalla taiteilija sai 
myös joukon välisävyjä; hän on maalannut ihmisvartaloita 
jotka häämöttävät vedessä ja kuultavat vaatteiden läpi. Poly- 
gnotoksen yritys luoda eräänlaista tilaperspektiiviä johti sii- 
hen, että hänestä tuli ensimmäinen joka antoi taustan näyt- 
täytyä konkreettisena todellisuutena. Eräissä maljakkokuvissa 
figuurit on ryhmitetty mutkitteleville maastoviivoille eri ta- 
soissa. Toisissa havaitaan uusi pyrkimys karakterisoida mate- 
riaaleja, erityisesti tämä nähdään muutamissa amatsonmalja- 
koissa, joihin Mikon lienee antanut innoituksen. 

Polygnotos oli peräisin joonialaiselta Tasoksen saarelta. Hä- 
nen isänsä Aglaoson oli myös maalari ja poikansa opettaja, sa- 


116 Ateenan suuruuden aika 


notaan. Mutta Polygnotoksen taiteessa oli kuitenkin täysin hä- 
nen aikansa leima. Maalaus tuli hänen ansiostaan kulttuurite- 
kijäksi. Ennen häntä se oli ollut väritettyä piirustusta ja pinta- 
koristelua. Hän ensimmäisenä keksi muutamia tämän taidela- 
jin erityisiä ilmaisumahdollisuuksia. Ateenasta tuli hänen vai- 
kutusalueensa keskipiste ja hän perusti sinne helladisen maala- 
rikoulun. Hänen toimintaansa voidaan seurata täällä kolmen 
vuosikymmenen ajan, 470-luvulta 440-luvulle. 

Jokin maljakkokuva, esim. Penthesileia-maljakko Miinche- 
nissä, ks. s. 272, voi välittää käsitystä Polygnotoksen vaikutuk- 
sesta. Akhilleuksen ja amatsonin katseet kohtaavat juuri sillä 
hetkellä, kun edellinen on työntänyt miekkansa jälkimmäisen 
rintaan. Toiminta pysähtyy, annettua iskua ei voida ottaa ta- 
kaisin, mutta molemmat ovat äkillisesti tietoisia kuoleman 
väistämättömässä läheisyydessä syttyneestä rakkaudestaan. 
Polygnotoksen koulun sommittelutyyliä valaisee parhaiten eräs 
suuri Orvietosta peräisin oleva kraaterimaljakko Pariisissa, ks. 
s. 272, jossa nähdään keskellä Herakles Athenen seuraamana 
ja ympärillä joukko muita seisovia, istuvia ja makaavia figuu- 
reja eri tasoissa. 

Heijastuksia Polygnotoksen taiteesta tapaamme myös ku- 
vanveistossa, esim. Olympian Zeuksen-temppelissä, missä ken- 
taurikohtauksissa sitäpaitsi nähdään vaikutteita hänen apu- 
laiseltaan Mikonilta. Yksityiskohtien tilanmuotoilua pienem- 
missä kompositioissa valaisevat parhaiten Sotadeksen maljak- 
kokuvat, jotka on maalattu läpinäkymättömin värein valkoisel- 
le pohjalle ja jotka esittävät figuurien ohella pensaita, puita ja 
kukkia. 


Olympian Zeuksen-temppelin veistokset 


Zeuksen temppelissä Olympiassa täyttivät sekä itäisen että 
läntisen päätykolmion suuret veistosryhmät samoin kuin Aigi- 
nan Afaian-temppelissä. Lisäksi täällä oli myös kuusi metoop- 
pikenttää kummallakin lyhyellä sivulla ja niiden korkeat relie- 
fit esittivät Herakleen kahtatoista urotyötä. Muutamia metoop- 
pifragmentteja lukuunottamatta kaikki nämä veistokset ovat 
Olympian museossa. Niiden tyyli on yhtenäinen, mutta som- 
mittelussa voidaan havaita kehittymistä suurempaan vapau- 
teen itäsivun metoopeista lännen puoleisiin mentäessä ja niistä 
edelleen itäpäädyn kautta länsipäätyyn, jossa oli suurenmoi- 
nen Apollon-hahmo ja rohkeasti koottu ryhmä. 

Aiginan figuureihin verrattuna ruumiinmuodot ovat pehme- 
ämmät, pyöristetymmät. Figuurien painavuus ja sulkeutunei- 
suus pääsee paremmin oikeuksiinsa yhtenäisen, kokoavan pin- 
takäsittelyn avulla. Kompositio on rytmillisesti hyvin punnittu. 
Atlasmetoopissa on kolme figuuria, jotka seisovat pystyasen- 
nossa toistensa vieressä ja muodostavat vastineen niitä kehys- 
täville vertikaalisille triglyfeille. Toisissa reliefeissä, varsinkin 
länsisivulla tätä yhteissointia on seurannut pyrkimys kontras- 
tiin kehyksen kanssa; päälinjat leikkaavat toisensa diagonaali- 
sesti, aluksi varovasti ja hapuilevasti kuten itäsivun Augias- 
metoopissa ja sitten täysin mestarillisesti Herakleen taistelussa 
härän kanssa, jossa sankarin voimakas hahmo vinosti leikkaa 
pystyyn nousevan härän. Vanhemmissa metoopeissa on ilmai- 
sukeinona viivaleikki yhdessä painavuuden kanssa, ääriviivat 
juoksevat pehmeästi ja katkeilematta ja vaatteiden poimut 
korostavat niiden suuntaa; nuoremmissa metoopeissa figuurit 
ovat tulleet liikkuvammiksi. Istuva Athene, joka ottaa vastaan 
Stymfaloksen linnut, kääntyy kokonaan ympäri tarkastellak- 
seen sankarien saalista. Nuoremmissa reliefeissä ääriviivat ovat 
tulleet rauhattomammiksi ja pinnat nyansoidummiksi. Johtava 
mestari on myös työn edistyessä oppinut paremmin tulkitse- 
maan hahmojensa sielunliikkeitä. 

Päätyryhmät on monin paikoin veistetty yksinkertaisesti ja 
summittaisesti, ja työtä on aikaisemmin moitittu karkeudesta 
ja puuttuvasta huolittelusta. Tämä on kuitenkin epäoikeutet- 
tua. Muodot ovat tosin yksinkertaisia mutta suuripiirteisiä, ja 
monien osien 'käsittelyssä, varsinkin jos niitä tarkastellaan 
läheltä, ilmenee suuria kauneusarvoja. On myös pidettävä mie- 
lessä niiden sijoitus korkealle päätykolmioon, 16 m maanpin- 
nan yläpuolelle. 

Aiheenvalinta on kuvaava. Itäpäädyssä näemme Pelopsin ja 
Oinomaoksen kilpa-ajon, josta tarun mukaan olympialaiset ki- 
sat ovat saaneet alkunsa. Oinomaos oli nimittäin luvannut tyt- 
tärensä puolisoksi sille, joka voittaisi hänet kilpa-ajossa, mutta 
panoksena oli elämä. Tässä kilpailussa Oinomaos kaatui ja 
kuoli, ja Pelops sai tyttären ja kuningaskunnan. Tavallisen 
version mukaan Oinomaoksen kuolema johtui siitä, että hänen 
ajomiehensä, Pelopsin lahjomana, oli ottanut toisesta vaunun- 
pyörästä pois pultin, joka piti sitä kiinni akselissa. 

Taiteilija ei ole valinnut kuvattavakseen itse kamppailun 
jännitystä vaan sitä lähinnä edeltäneen hetken. Tunnelma on 
painostava; tuleva onnettomuus heittää siihen varjonsa. Tule- 

va voittaja Pelops taivuttaa päänsä ja hänen morsiamensa sei- 
soo hiljaisen alistuneena, otsa painuneena ja käsivarret ristissä. 
Oinomaos yksin ei aavista mitään ja pitää päänsä korkealla, 
mutta hänen vanha tietäjänsä istuu huolestuneena pää käsien 
varassa. 

Keskellä on Zeus, jonka kunniaksi Olympian kisat pidet- 
tiin, kookkaana, mahtavana hahmona. Hänen ajatellaan olevan 
näkymätön kaikille muille päädyn henkilöille. Hänen katseensa 
oli armollisesti kääntynyt tulevaa voittajaa kohden; näin on 
figuurien nähty parhaalla tavalla ryhmittyvän päätykenttään. 
Vastakkaisella sivulla oli Oinomaos. Hänen puolisonsa seisoo 
hänen vierellään ja häntä vastaa Pelopsin toisella puolella 
tytär Hippodameia, jonka vuoksi kilpailu tapahtui. Nämä viisi 
seisovaa keskusfiguuria antavat pystysuorilla viivoillaan tälle 
päädylle ylevyyttä ja suuruutta, jonka veroista tuskin tapaa 
muualla antiikin taiteessa. 

Päähenkilöiden ulkopuolella tulevat molemmilla puolilla hei- 
dän nelivaljakon vetämät vaununsa sekä palvelijoita, ennus- 
tajia ja muita sivuhenkilöitä. Kauimpana kulmissa lepää pari 
mahtavaa nuorukaishahmoa kilpailupaikan jokijumalain edus- 
tajina. 

Itäpäädyn tihennetyn dramaattisen jännityksen vastapainona 
länsipääty on täynnä liikettä ja elämää. Sen aihe on seuraa- 
vanlainen. Kentaurit olivat Peiritoos-sankarin häissä nautti- 
neet liiaksi pöydän antimia ja yrittivät tehdä väkivaltaa läsnä- 
oleville naisille. Syntyi vimmattu taistelu. Sulhasen ja hänen 
ateenalaisen ystävänsä Theseuksen johdolla Peiritoosin maan- 
miehet lapiitit ryntäävät apuun. Keskellä päätyä seisoo Apollon 
kutsuvin elein, ks. s. 273. Hän on tässä järjestyksen ja kult- 
tuurin jumala ja katsoo suuttuneena hirviöiden väkivaltaisuuk- 
sia. Kasselin Apollonin piilevä voima on Olympiassa muuttu- 
nut aktiiviseksi. Hänen sivuillaan riehuu taistelu, kentaurit 
repivät käsin ja kavioin naisten vaatteita ja heidän ruumis- 
taan. Uhrit koettavat puolustaa itseään kaikin keinoin miespuo- 
listen heimolaisten koettaessa auttaa heitä. Iskuja, potkuja ja 
pistoja vaihdetaan, kaikki keinot ovat käytössä barbaarisessa 
kamppailussa. Kauimpana kulmassa makaa muutamia naisia 
tähystäen tuskaisesti ulospääsyä. Tämä ei kuitenkaan voi enää 
olla epävarma. Jumalan läsnäolo antaa katsojalle varmuuden, 
että väkivallan voimat lyödään takaisin. 

Aiheenkäsityksen ihanteellisuus, ryhmien vahva ethos, ei 
kuten näemme mitenkään ole esteenä yksityisten pitkälle vie- 

dylle realismille. Olympian mestari ei arastele raakuutta ja 
rumuutta, jos se voi auttaa häntä tulkitsemaan kokonaisuutta. 
Paitsi länsipäädyn villeihin taistelukohtauksiin voidaan tässä 
viitata itäpäädyn toiseen tietäjään, josta tavallisesti käytetään 
nimeä Myrtilos. Hänen ruumiinsa on muotoiltu vanhuuden 
heikkouden tunnusmerkein, velttoja lihaksia peittävät paksut 
ihopoimut ja rypyt. Samassa päädyssä pieni palvelijafiguuri 
tutkii kiinnostuneena varpaankynsiään välittämättä siitä mitä 
hänen ympärillään tapahtuu. 

Omituista kyllä ei vielä täysin ole onnistuttu ratkaisemaan 
kysymystä, mihin kouluun Olympian veistosten mestari on 
kuulunut. Materiaalina on Paroksen marmori, ja jotkut ovat 
sen vuoksi katsoneet veistokset joonialaisen taiteen tuotteiksi. 
Herooinen luonne ja muotoilun yksinkertaisuus ovat saaneet 
toiset ajattelemaan peloponnesolaista taidetta. Aiginan Afaian- 
temppelin veistoksiin ei tässä kuitenkaan mikään yhteys johda. 
Muutamat attikalaiset maljakkokuvat vastaavat niin läheisesti 
tiettyjä länsipäädyn kentauriryhmiä, että tämä voidaan selittää 
vain olettamalla yhteisiä esikuvia. Tältä kaudelta meillä on 
tiedossa toinen suuri monumentaalinen kuvaus lapiittien ja 
kentaurien taistelusta, nimittäin Mikonin maalaus Theseuksen 
pyhäkössä Ateenassa. Mutta vaikka Olympian mestari todis- 
tettavasti olisikin hankkinut inspiraationsa attikalaisesta maa- 
lauksesta, hänen tyylinsä ja koulunsa ei silti välttämättä tar- 
vitse olla attikalainen. Vanhat kouluperinteet heikkenivät 
kaikkialla tänä murrosaikana, jolloin niin tavattoman paljon 
uutta nousi esiin. Uusi henki, jota Olympian mestari edustaa, 
oli yhteinen kaikille eteenpäin pyrkiville taiteilijoille Hel- 
laassa, ja sen ensisijainen kotipaikka oli maan kulttuurikeskus 
Ateena, jossa myös Polygnotos oli maalannut useimmat teok- 
sensa. 


Myron 


Samoin kuin Feidias ja Polykleitos lienee Myronkin ollut 
argokselaisen pronssinvalajan Hageladasin oppilas. Kansalli- 
suudeltaan hän oli ateenalainen ja Eleuterain kylä Attikan 
ja Boiotian rajalla oli hänen kotipaikkansa. Hänen toimintansa 
näyttää käsittäneen ajan 480—440 päätellen niiden olympia- 
voittajain ajoista, joiden muiston hän on saanut ikuistaa veis- 
toksillaan. Hänen teoksistaan mainitaan juoksija Ladas, jonka 
huulilta suorastaan tuntui läähättävä hengitys. Eräästä hänen 

teoksestaan, Athenea ja Marsyasta esittävästä ryhmästä, meillä 
on varmoja mukaelmia eräässä vaasissa, eräässä pienessä re- 
liefissä sekä myös veistoksissa. Eläinkuviakin mainitaan, joista 
eräs lehmä oli erityisen kuuluisa luonnonmukaisuudestaan. 
Lisäksi oli muuan Myronin kädestä lähtenyt pronssi- tai 
hopea-astia hyvin suuressa arvossa Rooman keisarivallan 
aikana. 

Myron esittää mieluimmin figuureja toiminnassa ja vie 
tämän aihealan täydellisyyteen. Hän ei tyydy yksinkertaiseen 
ryntäämiseen kuten Kritios ja Nesiotes tyranninmurhaajaryh- 
mässä, vaan analysoi liikkeen ja valitsee juuri ne vaiheet, jois- 
sa se saavuttaa huippukohtansa. Diskoksenheittäjä, ks. s. 274, 
on juuri heilauttanut kiekkonsa niin kauas taakse kuin mah- 
dollista viedäkseen seuraavassa silmänräpäyksessä sen kaaressa 
eteenpäin ja antaakseen kehon seurata pyöräyksen mukana. 
Sommittelu on vielä täysin reliefimäinen ja yksityiskohdissa 
voi havaita vanhanaikaista kovuutta. Vartalon lihakset ovat 
sileitä ja erottuvat terävästi toisistaan, mutta voimakas, nopea 
liike on mestarillisesti kuvattu. 

Marsyastaan varten taiteilija on myös valinnut silmänräpä- 
yksen, jolloin liike on saavuttanut rajansa vaihtuakseen seu- 
raavassa hetkessä äkkiä vastakkaiseksi liikkeeksi. Satyyri 
ponnahtaa pelästyneenä Athenen käskevän eleen tieltä, kun 
tämä kieltää häntä koskemasta juuri pois heittämiinsä huilui- 
hin. Molemmat figuurit on ilmeisesti tarkoitettu nähtäväksi 
vain yhdestä näkökulmasta, josta koko liike selvästi voidaan 
havaita. Athenen nuoruus ja viehättävyys sekä hieno detalji- 
työ, joka kopioijan jäljeltä vielä voidaan aavistaa, kumoaa 
monia niistä ankarista tuomioista, joita antiikin taidekriitikot 
langettivat Myronin kovuudesta yksityiskohtien käsittelyssä. 
Missä sitä esiintyy, se ei ilmeisesti johtunut kyvyttömyydestä 
vaan taiteellisista tarkoituksista. 

Myron on arkaaisen liikefiguurin täydellistäjä. Hän luo sil- 
mänräpäyskuvia toiminnasta. Hänen hahmonsa ovat kiinnos- 
tuneet siitä mitä ne juuri ovat tekemässä. Hänellä kuva ei 
muodostu tihennetyksi ilmaisuksi ihmisten piilevästä olemuk- 
sesta. Kun hänen parhaitten aikalaistensa luomat figuurit ovat 
täynnä ajatusta ja seisovat tyynenä joukkona elämän suu- 
ruuden edessä, Myronin hahmot käyvät reippaasti käsiksi teh- 
täviinsä ja ratkaisevat probleemin — mutta rajoittuvat siihen. 
Omalla alallaan Myron kuitenkin saavutti mestaruuden, jota 
kukaan myöhempi antiikin taiteilija ei onnistunut tekemään 
kiistanalaiseksi. 

Perimätiedon mukaan myös Polykleitos oli argokselaisen 
Hageladasin oppilas, vaikka hän itse olikin kotoisin Sikyonista, 
missä niinikään pronssiveistosten tekotaito oli korkealla tasolla. 
Hän muutti vieläpä opettajansa kotikaupunkiin ja tuli 
siten argokselaisen koulun johtajaksi ja sen kaikkien aikojen 
suurimmaksi edustajaksi. 

Polykleitos toimi kuvanveistäjänä jo ennen 400-luvun puo- 
liväliä ja hän on mm. ikuistanut nuoren Kyniskoksen voiton 
vuoden 460 olympialaisissa kisoissa. Yli neljä vuosikymmentä 
myöhemmin hän vielä työskenteli ja veisti silloin Argoksen 
kaupungille Heran patsaan kullasta ja norsunluusta uutta 
temppeliä varten, joka rakennettiin vanhan, vuonna 423 pala- 
neen tilalle. Polykleitosta kopioitiin paljon roomalaisaikana ja 
hänen karakteristinen tyylinsä on tehnyt mahdolliseksi yhdis- 
tää tyylillisten kriteerioiden perusteella jäljitelmät ja saada 
kokonaiskuvan hänen työnsä päälinjoista. Useissa tapauksissa 
myös muut todisteet vahvistavat tyylillistä määrittelyä kuten 
esim. Kyniskos-figuurin kohdalla. Tämän patsaan jalusta löy- 
dettiin Olympian kaivauksissa. Jalkojen asento on niin luon- 
teenomainen, että on voitu identifioida kopioita siitä originaa- 
lista, joka on seisonut tällä jalustalla. Tunnetuin on Westma- 
cott-atleetti Lontoossa. 

Polykleitos oli harkitseva taiteilija; hänen suuruutensa on 
juuri hänen älyllisessä syventymisessään inhimillisten muo- 
tojen, tekisi mieli sanoa, luonnontieteellisiin probleemeihin. 
Hänen teoksissaan on sen tähden sisäistä kiinteyttä, ja hänen 
laskemalleen pohjalle perustuu koko myöhempi kuvanveisto, 
joka pyrkii esittämään ihmistä sellaisena kuin hän on ulkoi- 
selta olemukseltaan. Hän ei hakenut mallissa satunnaista, vaan 
sitä mikä oli muodoltaan yleispätevää ihmisen asennoissa ja 
liikeissä. Kirjassa Känon, Sääntö, hän on koonnut yhteen 
teoriansa ihmisruumiin suhteista ja kuvanveistäjäin tekniikasta. 
Doryforos, keihäänkantaja, ks. s. 276, jota itseään jälkimaailma 
nimitti kaanoniksi, on synteesi hänen taiteestaan. Nuori mies, 
joka kantaa keihästä vasemmalla olkapäällään, on noussut ylös 
ja seisoo täydellisessä lepoasennossa. Ruumiinpaino lepää hänen 
oikealla jalallaan, lonkka on työntynyt tälle sivulle, jotta 
painopiste tulisi kantavalle jalalle; vartalon lihakset toisella 
sivulla ojentuvat vapaasti, vasta vasemmassa olkapäässä havai- 
taan jännitystä, jonka motivoi sillä oleva kevyt keihäs. Syntyy 

voimaviivojen ristiinasettelu, joka antaa elämää rauhalliselle 
hahmolle. Kaikki detaljit on huolellisesti muotoiltu, tukan kä- 
sittely on erityisen luonteenomainen: ohut kalotti sekä hienosti 
ja elävästi siselöityjä litteitä suortuvia. 

Voittajan seppelettä päähänsä sitova Diadoumenos on peh- 
meämmin käsitelty ja myöhäisempi kuin Doryforos ja täyden- 
tää kuvan Polykleitoksen taiteesta. Pehmeä S-linja kulkee 
läpi figuurin ja korostaa sen rytmiä. 

Vaikeampi kuin näitä atleettifiguureja on ollut tunnistaa 
argokselaisen mestarin amatsonia. Probleemista väitellään 
jatkuvasti, sillä valittavana on kolme tyyppiä. Kirjallisuudessa 
puhutaan neljän mestarin samanaikaisista amatsonipatsaista, 
Polykleitos on yksi näistä mestareista, samoin Feidias ja Kresi- 
las. Todennäköisimmän käsityksen mukaan pidetään Sosikleen 
kopioimaksi merkittyä ns. Capitoliumin tyyppiä Polykleitoksen 
veistämänä, Mattein palatsissa olevaa tyyppiä Feidiaan ja 
kolmatta, pilariin nojaavaa, Kresilaan. 

Antiikin aikana puhuttiin statura auadratasta Polykleitok- 
sen figuureissa, millä tarkoitettiin niiden raskaita suhteita. 
Mutta sanontaa voidaan myös toisessa merkityksessä soveltaa 
niihin: taiteilija ei ollut kokonaan vapautunut ikivanhasta som- 
mittelutekniikasta. Hänen veistoksensa on tarkoitettu nähtä- 
viksi suoraan jokaiselta neljältä sivulta, vinoa näkökulmaa ei 
ole otettu laskuissa huomioon. Mutta sivut on kukin huolelli- 
sesti viimeistelty ja punnittu. 

Polykleitoksen merkitys tuli tavattoman suureksi, ei vain 
argokselaisessa koulussa, jonka toinen perustaja hän oli. Jo 
hänen elinaikanaan tämä vaikutus nähtiin Ateenassa, esim. 
Parthenonin veistoksissa ja maljakkokuvissa. 


Feidias ja Parthenonin veistokset 


Kukaan muinaisajan kuvanveistäjistä ei ole saanut jälki- 
maailmalta niin paljon ylistystä jumalanpatsaistaan kuin 
Feidias. Hänen Zeuksessaan oli sellainen lempeän ylevyyden 
leima, että voitiin sanoa hänen katseensa suovan lohtua ja vir- 
kistystä kärsiville sieluille. Roomalainen Ouintilianus sanoo, 
että Feidiaan luomat jumalanpatsaat ovat lisänneet jotakin 
uutta vanhaan uskontoon. Se uskonnollinen käsitys, joka juma- 
lissa näki luonnon ja ihmiselämän suuret eettiset mahdit, on 
Feidiaan taiteessa saanut korkeimman ilmaisunsa. 

Feidiaan elämäkerta on monin kohdin hämärän peitossa. Hän 
oli syntyperäinen ateenalainen ja lienee saanut taiteilijankas- 
vatuksensa Hageladasin luona Argoksessa kuten Myron ja Po- 
lykleitos. Hänen toimintansa on pääasiallisesti paikallistunut 
Ateenaan, minkä lisäksi hän on tehnyt Zeuksen suuren temp- 
peliveistoksen Olympiaan, Afrodite Uranian Elis-nimiseen kau- 
punkiin sekä Athenen patsaan Plataiaihin. Hänen suuri tuotte- 
liaisuutensa voidaan selittää siten, että hänen ateljeessaan työs- 
kenteli useita apulaisia; hänen oppilaistaan mainitaan Agora- 
kritos, Alkamenes ja Kolotes. Hänen veljensä, maalari Panai- 
nos, avusti Zeuksen patsaan valmistamisessa. 

Feidiaan elämän päättymisestä on olemassa vastakkaisia tie- 
toja. Erään lähteen mukaan häntä syytettiin Ateenassa Athene 
Parthenonin patsasta varten luovutetun norsunluun kavalta- 
misesta ja hän kuoli tämän jälkeen vankilassa. Toisen lähteen 
mukaan hän lähti maanpakoon ja kuoli vankilassa Elisissä. 
Plutarkhos kertoo, että Feidias avusti Periklestä Akropoliin 
suurten rakennustöiden johtamisessa ja varsinaisesti johti kai- 
ken. Säilyneissä tilikirjojen osissa hänen nimensä ei kuiten- 
kaan esiinny. 

Vaikka ero Parthenonin vanhimpien metooppien ja uusimpien 
päätyfiguurien tyylin välillä on hyvin suuri, tyylivaiheet kui- 
tenkin punoutuvat toisiinsa niin että ei voida osoittaa mitään 
jyrkkiä rajoja. Sekä tietyissä metoopeissa että friisin monissa 
kohdissa voidaan nähdä välittömiä esiasteita päätyveistosten 
draperiatyyliin. Tässä on kysymyksessä työ, jonka on suorit- 
tanut joukko eri-ikäisiä ja -luonteisia mestareita yhteisen tai- 
teellisen johdon alaisena. Eroavuudet eri ateljeiden vä- 
lillä hioutuivat yhä enemmän pois niiden 16 vuoden aikana 
minkä työ kesti, ja päätyjen draperiatyyli syntyi tämän kehi- 
tyksen tuloksena. Viime vuosien detaljitutkimusten pysyvänä 
tuloksena katsotaan tulleen selvitetyksi, että eri osat, varsin- 
kin friisi on eri käsien työtä. Tutkimukset ovat edelleen anta- 
neet meille paljon tietoja työn kulusta ja siitä periaatteelli- 
sesta erosta mikä on antiikin aikaisten ja nykyisten työme- 
netelmien välillä. Niillä mestareilla, joiden käsissä itse suo- 
ritus oli, oli huomattava vapaus, ei ainoastaan detaljeissa vaan 
myös figuurien asettelussa ja perspektiivisessä käsittelyssä. On 
selvää että johtava mestari on antanut apulaisilleen luonnok- 
sia ja todennäköisesti myös pieneen mittakaavaan tehtyjä mal- 
leja. Nämä eivät kuitenkaan tulleet niin mekaanisesti siirre- 
tyiksi kuin uudemmassa taiteessa. 

Jo neljässä metooppirivissä voidaan nähdä sivujen yhte- 
näinen suunnitelma. Aihe on annettu -—— idässä esim. jumalien 
kamppailu gigantteja vastaan — kompositio on yhtenäinen, ja 
tasapaino vallitsee toisiaan vastaavien metooppien välillä. Poh- 
joissivu käsittää 29 Troijan hävitystä kuvaavaa metooppia, 
joita kehystää idässä nousevan auringon kaari ja lännessä 
laskevan kuun kaari, sekä kolme jumalafiguureja esittävää 
metooppia. Eteläsivulla taistelevat Theseus ja lapiitit kentau- 
reja vastaan, ks. s. 279, lännessä ateenalaiset amatsoneja vas- 
taan. Vain eteläsivun metoopit ja yksi pohjoissivun metoopeis- 
ta ovat niin hyvin säilyneet, että ne soveltuvat tyylillisiin ver- 
tailuihin. Vanhanaikaisempi esitystapa, jonka tyyli muistuttaa 
milloin Myronia, milloin muita vanhempia teoksia kuten esim. 
Olympian Zeuksen-temppelin länsipäätyä, vaihtelee vapaam- 
man uudenaikaisemman tyylin kanssa, joka luistavasti ja tun- 
teikkaasti luonnehtii sekä ihmisiä että eläimiä. Reliefien kor- 
keus ja leveys on noin 120 cm. 

Kolonnadin sisäpuolella kulki rakennuksen ympäri 160 m pit- 
kä ja 1 m korkea friisi. Se esitti suurinta niistä juhlista, 
joita Ateena vietti jumalattaren kunniaksi, panateenalaista juh- 
laa. Se pidettiin joka neljäs vuosi, ja jumalattarelle luovu- 
tettiin silloin peplos, jonka kaupungin ylhäisimmät naiset oli- 
vat kutoneet pukeakseen hänen vanhan puukuvansa. Itäsivun 
keskellä nähdään vaatteen luovuttaminen papille. Tämän koh- 
tauksen ajatellaan tapahtuvan temppelissä. Molemmilla puo- 
lilla istuu kuusi jumalaa, jotka Olympokselta katsovat Ateenan 
uskollista kansaa. Istuvat figuurit ovat selvästi suurempia kuin 
seisovat ihmiset. Kunkin jumalankuvan ulkopuolella on neljä 
vanhempaa miestä, luultavasti Ateenan tarukuninkaita, lisäksi 
muutamia virkamiehiä odottamassa kulkuetta, jonka kärjen 
muodostavat uhrilahjoja kantavat nuoret naiset. Pitkillä si- 
vuilla näemme muun kulkueen uhrieläimineen ja muine lahjoi- 
neen. Tärkeä osuus juhlakulkueissa oli kilpa-ajovaunuilla ja 
aivan erityisesti Ateenan ylhäisimpien perheiden nuorukaisten 
muodostamalla ratsuväellä. Nämä valtaavat hyvinkin puolet 
friisistä; hevoset ryntäävät esiin erilaisin käyntiaskelin ja hy- 
vin vaihtelevissa asennoissa. Länsisivulla ratsastajat valmistau- 
tuvat lähtöön, hevoset tuodaan esiin, muutamat nousevat taka- 
jaloilleen, jotkut miehistä ovat nousseet satulaan ja lähteneet 
ratsastamaan. 

Taiteellisen tasapainon vuoksi ihmiset on tehty suhteellisesti 
suuremmiksi kuin eläimet. Siellä täällä ratsastajat ryntäävät 

toistensa ohi; usein ne on järjestetty siten, että toinen osittain 
peittää toisen. Erittäinkin eteläsivulla taiteilija on koettanut 
aikaansaada suljetun ryhmän vaikutusta. Tausta on ideaalinen, 
ts. se ei pyri antamaan illuusiota seinästä eikä ilmasta; figuu- 
rit saavat yksin puhua puolestaan. Taiteilijat ja hippologit ovat 
yksimielisiä antaessaan korkeimpia kiitossanoja hevoskuville, 
jotka reliefin mataluudesta huolimatta kuitenkin vaikuttavat 
realistisen eläviltä. Ja harvoin on taide yhdellä kertaa kuvan- 
nut niin kukoistavaa ja kaunista nuorten miesten joukkoa 
kuin tässä. Doorilainen nuorukaisihanne sellaisena kuin tun- 
nemme sen Polykleitoksella on pehmentynyt mutta ei heiken- 
tynyt Ateenan lempeämmässä ilmanalassa. 

Kun metooppien on täytynyt olla valmiina noin v. 440, friisi- 
työ on jatkunut edelleen muutamia vuosia. Sen jälkeen työ 
oli käynnissä päätyryhmissä, joita varten vuosina 434 ja 433 
maksettiin huomattavia summia. 

Itäinen päätyryhmä esittää Athenen syntymää, kun hän täy- 
sin varustautuneena ponnahtaa esiin isä-Zeuksen päästä, jonka 
Hefaistos on avannut moukariniskulla. Keskusryhmä oli tu- 
houtunut jo 1670-luvulla, jolloin eräs flaamilainen piirtäjä piir- 
si muistiin, mitä oli säilynyt päätyfiguureista sekä osasta muita 
temppelin veistoksia. Jumalten sanansaattaja Iris rientää kes- 
keltä vasemmalle — katsojasta nähden — julistaakseen ih- 
meellistä tapahtumaa. Demeter ja Persefone istuvat arkuilla 
lähinnä häntä ja ilmaisevat elein myötäelämisensä. Kauem- 
pana Dionysos, nuorekkaan kaunis miesfiguuri, kääntää välin- 
pitämättömästi heille selkänsä. Dionysoksen pää on ainoa, mikä 
on säilynyt. Kauimpana päädyn kulmassa tulee kolmen juma- 
lattaren ryhmä; kaksi istuu, kolmas makaa ojentautuneena 
tukien yläruumistaan lähimmän naapurinsa polveen. Se on 
Afrodite. Hänen ja vierellä olevien jumalattarien vaatteet on 
järjestetty niin että heidän kauniit muotonsa tulevat näky- 
viin, vaikkei niitä ole paljastettu. Runsaat vaihtelevat laskok- 
set, jotka kuin väreily veden pinnalla käyvät figuurien yli, 
enemmän korostavat kuin kätkevät muotojen kauneutta. Mutta 
se on kauneutta, joka sopii jumalille ja on kohotettu inhimil- 
lisen tason yläpuolelle. (Kuva s. 281.) 

Ennen Parthenonin katastrofia vuonna 1687 länsipääty oli 
paremmin säilynyt kuin itäinen, ja sen vuoksi tunnemme sen 
sommittelun paremmin silloin tehdyistä piirustuksista. Mutta 
nyt on enemmän joutunut hukkaan. Athene taistelee Poseido- 
nin kanssa Attikan herruudesta ja kumpikin pyrkii saavut- 

tamaan voiton arvokkailla lahjoilla ja mahtinsa todisteilla. 
Athene saa oliivipuun nousemaan taimelle ja tulee siten voitta- 
jaksi. Turhaan Poseidon työntää kolmikärkensä kallioon mah- 
tavalla liikkeellä ja loihtii siten suolalähteen. Länsipäädyn dra- 
periatyyli osoittaa pyrkimystä raffinoituun maneeriin: figuu- 
rien yli on ikäänkuin vedelty terävästi markkeerattujen poi- 
mujen levottomia viivoja. 

Feidiaan omista teoksista Olympian Zeus-patsas oli suurim- 
massa maineessa, vaikka kritiikki huomauttikin että se oli 
liian suuri temppeliin verrattuna. Pausanias on antanut meille 
siitä perusteellisen kuvauksen ja kuvat Eliksen ja Arkadian 
rahoissa antavat meille käsityksen sen ulkonäöstä ja tyylistä. 
Kun Feidiaalta kysyttiin, kuinka hän oli saanut inspiraation 
teokseen, hän siteerasi paria säettä Iliaksesta: 


Lausui näin Kronos-synty ja tummat käänsihe kulmat, 
aaltoi ympäri pään ambrosianhohtava tukka 
Zeun, isän arvokkaan; ja jyskyi suuri Olympos. 


(Suom. Päivö Oksala) 


Patsaan alastomat osat olivat norsunluuta, muut osat kullalla 
päällystettyä puuta. Jäännöksiä raaka-aineesta ja muoteista 
draperian yksityiskohtia varten on löydetty sen rakennuksen 
kaivauksissa, jota vielä Pausaniaan aikana näytettiin Feidiaan 
työhuoneena. Löydön ansiosta tiedetään, että Zeuksen patsas 
kuuluu myöhempään tyylivaiheeseen kuin Athenen patsas. 

Patsas nousi noin 10 metrin korkeuteen; jalustan jäännök- 
set lattiassa osoittavat sen olleen 10 m korkean ja 6 m le- 
veän. Jumala oli kuvattu valtaistuimella istuvana. Hänen oi- 
kealla kädellään seisoi Nike, toisessa hän piti valtikkaa. Kultai- 
nen viitta oli koristeltu eläinkuvilla ja liljoilla. Valtaistuin oli 
runsaasti koristeltu kullalla, jalokivillä, ebenpuulla ja norsun- 
luulla ja siinä oli joukko figuuriveistoksia, reliefejä ja maa- 
lauksia, mm. kuva Apollonista ja Artemiista surmaamassa Nio- 
ben lasta nuolillaan, ks. s. 280. Jakkara Zeuksen jalkojen 
alla oli koristeltu reliefeillä ja patsasta ympäröivän aitauk- 
sen kolmella sivulla oli Feidiaan veljen Panainoksen maa- 
lauksia. Muutamat rahakuvat Eliksestä Rooman keisarivallan 
ajalta välittävät käsitystä patsaan yleispiirteistä. 

Joukko useampana muunnoksena säilyneitä Niobidi-reliefejä 
(Nioben lapsia esittäviä), joista paras on Leningradissa, voi- 
daan katsoa jäljennöksiksi vastaavista Zeuksen valtaistui- 

messa olevista reliefeistä. Tätä olettamusta vahvistavat Pi- 
reuksen satamasta löydetyt kopiot Athene Parthenonin kil- 
vessä olleista figuureista, jotka tyylillisesti tulevat Leningra- 
din Niobidi-reliefiä lähelle. Zeuksen kasvot olivat kiharan tu- 
kan ja parran kehystämät, ja niiden ilme oli niin ylevä ja 
lempeä, että sanottiin sen suovan lohtua suurimmassakin su- 
russa. 

Tämä jumalaisän tyyppi on kauan säilyttänyt mieliä kieh- 
tovan voimansa. Sitä ovat käyttäneet monet antiikin taiteilijat, 
sitä on muunneltu aikojen maun ja erikoistarkoitusten mu- 
kaan, ja uusimman taiteellisen hahmonsa se on saanut bysani- 
tilaisessa Kristus-tyypissä. Näin Feidiaan nerous on loista- 
nut läpi aikojen, toisten mestarien teosten edelleen-kuljettama- 
na, senkin jälkeen kun hänen oma työnsä on tullut tuhotuksi. 

Ateenassa mainitaan olleen kolme mestarin Athene-patsas- 
ta, Athene Lemnia ja Promakhos pronssisina sekä Parthenos 
kullasta ja norsunluusta, kaikki Akropoliilla. Ensiksimainittu 
esitti jumalatarta ilman kypärää; se on onnistuttu tunnista- 
maan parista kopiosta. Sen viehkeys on pehmeämpää ja täy- 
teläisempää kuin Myronin Athenen. Puku on vapaammin ja 
runsaammin laskoksin käsitelty ja pään taivutus luontevampi. 

Athene Parthenos paljastettiin vuonna 438 taiteilijan työs- 
kenneltyä sen parissa lähes 10 vuotta. Sille on kuten Olympian 
Zeus-patsaalle ominaista tuhlaileva rikkaus, niin hyvin ma- 
teriaaliin kuin sekundäärisiin taiteellisiin koristeisiin nähden. 
Jumalatar seisoi suorana kantaen attikalaista peplosta. Hän 
ojensi oikean kätensä eteenpäin ja tuki sitä pilariin kannat- 
taakseen Nike-figuuria, joka oli 2 m korkea mutta vaikutti 
pieneltä 10 metrin korkuisen Athenen rinnalla. Kilpi oli sijoi- 
tettu patsaan vasemmalle puolelle, ja sen alta luikerteli esiin 
suuri käärme. Pyhä käärme oleskeli aina Akropoliilla ja sillä 
oli siellä erityinen pyhäkkönsä. Peitsi nojasi maahan ja juma- 
lattaren vasempaan olkapäähän. Kypärän päällä istui sfinksi 
ja vaakalintuja. Kilven ulkosivulla kuvattiin kreikkalaisten ja 
amatsonien, sisäsivulla jumalien ja giganttien taistelua. Vie- 
läpä sandaalien reunat oli koristeltu reliefeillä. Jalustan etu- 
sivulle Feidias oli veistänyt Pandoran syntymän. 

Lukuisat kopiot tekevät mahdolliseksi muodostaa mielikuvan 
patsaasta. Paras suurista kopioista, tosin vain 1/6 originaalin 
koosta, on Minerve au collier Louvressa; täydellisin on eräs 
vain J] m:n korkuinen statyetti Ateenassa, kuiva ja pedantti- 
nen käsityöläissuoritus. Pään voima ja kauneus tulee vahvim- 

min esiin eräässä valitettavasti pahoin hankautuneessa ko- 
piossa Kööpenhaminassa. Siellä on myös mukaelma eräästä kil- 
ven amatfsonitaistelun kohtauksesta, ks. s. 282, joka on voitu 
määritellä Feidiaan mukaan tehdyksi kopioksi äskettäin Pei- 
raieuksen satamasta löydettyjen samankaltaisten kopioiden 
ansiosta. Kameet ja muutamat kultamedaljongit antavat tär- 
keitä tietoja kypärän koristelusta. 

Feidiaan suurin panos oli se uusi henkinen ulottuvuus, jonka 
hän antoi teoksilleen. Hänen jumalakuvillaan oli eettistä yle- 
vyyttä, jota kukaan kuvanveistäjä ennen häntä ei ollut kyennyt 
ilmaisemaan. 

Täysklassillinen taide kuvasi ihmisen puhtaana, irti kaikesta 
tilapäisestä. Se koetti muovailla figuurinsa sellaisiksi kuin 
he olivat itsessään, käyttääksemme Sokrateen filosofiassa usein 
esiintyvää ilmaisua. Henkilöt ajateltiin riippumattomiksi kai- 
kista ulkonaisista satunnaisuuksista. Samalla tavoin yritettiin 
myös tulkita itse jumaluuden olemusta ja löydettiin sille il- 
maisu ylevimmässä ihmisyydessä. Feidiaan, Polykleitoksen ja 
Myronin suuret nimet saattavat kaikki muut varjoon tänä aika- 
kautena. Mutta heillä oli kuitenkin kilpailijoita, jotka kulki- 
vat omaa tietään. Kresilaalta tunnemme erään amatsonin Ii- 
säksi Perikleen muotokuvan, joka esittää suuren valtiomiehen 
tyypitellyssä muodossa sotapäällikkönä korinttilainen kypärä 
päässään. Eräs edellämainituista taiteilijoista riippumaton mes- 
tari on tehnyt kuolevien niobidien päätyryhmän, jonka origi- 
naaliveistoksia on tavattu Roomasta ja nyt sijoitettu osittain 
Termimuseoon, osoittain Kööpenhaminan Glyptoteekkiin. 
Muotoilun hauras sävy Termimuseon nuoressa naisessa, joka 
nuolen satuttamana vaipuu polvilleen, vaikuttaa tässä syvem- 
min kuin missään toisessa klassillisessa taideteoksessa. 

Peloponnesolaissodan syttyminen v. 431 merkitsee jyrkkää 
rajaa Hellaan henkisessä elämässä. Ulkoisissa myrskyissä ja 
sisäisissä puolueriidoissa särkyivät vanhat uskonnolliset ja po- 
liittiset ihanteet. Edeltäneen ajan pyrittyä kokonaisuuteen, 
tyyppiin, yleispätevään, sofistit nyt kielsivät tämän kaiken. He 
julistivat sen sijaan kaiken suhteellisuutta. » Yksityinen ihmi- 
nen on kaiken mitta» on yhteenvetona heidän monitahoisessa 
julistuksessaan. Kun yleiset normit, lakien korkeus ja jumal- 
ten sanoma selitettiin arvottomiksi, tuli yksilöstä se, joka oik- 
kuineen ja päähänpistoineen asetettiin kunniasijalle. Kirjalli- 
suudessa Euripides tutki ihmisten luonteita hyvässä ja pahassa; 
Aristofanes karikoi aikalaisiaan näyttämöllä ja Thukydides 
kuvaa poliitikkojen ja puolueiden pyrkimyksiä ja etutaiste- 
lua sofistisen maailmankuvan näkökannalta. Yksilöllisen tutki- 
misesta tuli taiteelle uusi ja tärkeä tehtävä. Alkibiades to- 
teutti ensimmäisenä uutta elämänteoriaa, joka ei tunnustanut 
mitään siteitä yläpuolellaan, ei julkisessa eikä yksityisessä elä- 
mässä. Hän on myös ensimmäinen, jonka tiedämme antaneen 
tunnetun taiteilijan tehtäväksi asuntonsa koristamisen. 

Kun toisaalta kriitillinen tutkimus, skeptinen äly otti joh- 
don, pakenivat ne ihmiset, jotka eivät halunneet tai voineet 
seurata sen jälkiä, taikauskon turviin. Massan uskonnollisia 
tarpeita tyydytettiin ihmeillä ja tunnusmerkeillä uudistetuissa 
kulttimenoissa. Niihin jumaliin, joiden suosio nopeasti laa- 
jeni, kuului lääkintätaidon jumala Asklepios sekä ulkomaisia 
jumalia, jotka olivat lähempänä luonnonelämää kuin olympo- 
laiset, esim. Kybele Vähästä Aasiasta. Taiteilijat saivat tehtä- 
väkseen antaa helleenistä leimaa näille vieraille hahmoille. 

Ateena tosin menetti peloponnesolaissotien ansiosta imperiu- 
minsa ja verotulonsa, mutta pysyi edelleen Hellaan parhaana 
kulttuurikeskuksena. Kaupunki antoi sävyn älylliselle ja kir- 
jalliselle elämälle ja se oli huomattavien taiteilijain asuin- 
paikka. Ateenalainen yleisö oli sivistyneintä ja kulttuurista 
kiinnostuneinta koko Kreikassa. Tämä oli Perikleen suuren- 
moisen kulttuuripolitiikan pysyviä tuloksia. 


9 Kreikan ja Rooman taide 

Feidias jätti jälkeensä joukon oppilaita ja apulaisia, jotka 
jatkoivat työtä hänen luomaansa tyyliin. Heidän joukostaan 
olivat perimätiedon mukaan merkittävimmät Alkamenes ja 
Agorakritos. Jälkimmäinen teki Nemesiksen kolossaalipatsaan 
Ramnoukseen koiillis-Attikaan. Paikallinen traditio pani pat- 
saan Feidiaan itsensä nimiin, mutta tämä voidaan kuitenkin 
varmuudella todeta vääräksi. Katkelma patsaan päästä on säi- 
lynyt, sen käsittely on kovaa ja tyylillisesti se vastaa ns. 
Laborden päätä Parthenonin itäpäädyssä. 

Alkameneen teoksista mainitaan mm. Afrodite, joka oli pys- 
tytetty »puutarhoihin» Ateenan lähellä, Hefaistoksen ja Athe- 
nen ryhmä ja jumalatar Hekaten patsas, jolla oli kolme ruu- 
mista. 

Alkameneelta meillä on edelleen eräs Hermeksen kuva van- 
hanaikaisessa nelikulmaisen kivipilarin ja siihen veistetyn 
pään muodossa, joka on saanut nimensä (hermi) juuri tästä 
jumalasta. Antiikin aikainen kopia tästä hänen Hermeksestään 
on tavattu Pergamonista. 

Pelononnesolaissodan puhjetessa keskeytettiin välittömästi 
Akropoliin rakennustyöt. Propylaiain seinät eivät koskaan saa- 
neet viimeistä hiontaansa. Ja ne työt, joihin myöhemmin ryh- 
dyttiin, olivat laajuudeltaan paljon vähäisemmät kuin Perik- 
leen suunnitelmat. Siellä toiminut marmorityöläisten joukko 
sai nyt hakeutua muihin tehtäviin, osittain toiselle suunnalle. 
Parthenonissa kehittynyt marmorityyli, sen vaikuttava drape- 
rian käyttö, joka samalla kertaa peitti ja korosti ruumiin- 
muotoja, ja sen suoraviivainen laskosten käsittely tulivat nyt 
yleiseksi omaisuudeksi. Sitä sovellettiin kaikkiin koristeelli- 
siin reliefeihin ja marmoriveistoksiin koko Kreikassa, vaikka- 
kin paikallisia muunnoksia on havaittavissa. Se tuli hallitse- 
vaksi Vähästä Aasiasta idässä Italiaan lännessä aina 300-luvun 
puoliväliin saakka. Tyyli kehittyi yhä enemmän puhtaasti orna- 
mentaaliseen suuntaan, ja pääpaino pantiin harmoniseen ja il- 
meikkääseen viivankäyttöön. Edellinen aikakausi oli antanut 
ihmisen henkisen ja ruumiillisen kuvan pääpiirteet; nyt kuvan- 
veistäjät täyttivät myös detaljit, samalla kun he panivat pää- 
painon sulouteen ja sopusointuiseen liikkeeseen. 

Ateenassa tyylikehityksen ensi vaiheita voidaan seurata Ak- 
ropoliille Nikiaan rauhan (421) jälkeen rakennetun pienen Ni- 
ken temppelin reliefeistä. Tänä aikana aloitettiin myös työt 
Erekhteionissa. Sen tunnettu karyatidihalli näyttää valmistu- 
neen vain muutamia vuosia myöhemmin. Saman temppelin frii- 

sissä tehtiin värillinen kokeilu: valkoisesta marmorista veiste- 
tyt figuurit kiinnitettiin Eleusiin siniharmaasta kalkkikivestä 
tehdylle pohjalle. Aikaisemmin vastaavanlainen värivaikutus 
oli saatu aikaan maalaamalla pohja siniseksi. Reliefit ovat ko- 
risteellisimmat kaiteessa, joka ympäröi Niken temppelin teras- 
sia; ne ovat peräisin sodan viimeisiltä vuosilta 408—404. Näem- 
me täällä uhraavia voitonjumalattaria voitonmerkkeineen, joi- 
hin he ripustavat vihollisten aseita, seppeleitä ja nauhoja; eräs 
heistä, kaikkein parhaiten säilynyt, sitoo sandaaleja jalkaansa, 
ks. s. 283. Samoin kuin Parthenonin itäpäädyn Afroditen tu- 
levat näidenkin naisten kauniit vartalot selvästi esiin puvun 
alta. Pukujen poimut ovat aaltoilevammat, ne mukailevat 
ja korostavat ruumiin asentoa ja liikettä hienostuneemmin. 
Vaatepoimujen viivarytmi on tullut itsenäiseksi ilmaisukeinok- 
si. Yksityisten figuurien veistoksellisesta syvyydestä huolimatta 
tämä tyyli palaa yhä enemmän korostamaan pinnan viivoja; 
se on piirustuksellista ja se pyrkii sommittelemaan pinnan 
kauniilla aaltoleikillään. Kun tätä tekniikkaa sovelletaan täys- 
plastilliseen kuvanveistoon, on tarkoituksena, että taideteosta 
lähinnä tarkastellaan vain yhdeltä sivulta. 

Ateenan ulkopuolelta on huomattava veistokset Argoksen 
Heran-temppelissä, johon Polykleitoksen edellä mainittu kul- 
lasta ja norsunluusta tehty jumalattaren kuva pystytettiin. 
Arkadian Bassaista on peräisin friisi, jossa kentaurit ryöstävät 
naisia ja amatsonit taistelevat kreikkalaisia vastaan. Raju tem- 
peramentti ja figuurien raskaat suhteet eivät vaikuta attika- 
laisilta, mutta osoittavat attikalaisen taiteen voimakasta vaiku- 
tusta. Laskokset piirtyvät terävinä viivoina, jotka jännittyvät 
jäsenten liikkeiden mukaan ja viitanliepeet hulmuavat kuin 
viirit taustaa vasten. 

Aasiassa ottivat ne kotimaiset ruhtinaat, jotka pakenivat per- 
sialaisten yliherruuden aikana, myös kreikkalaisia kuvanveis- 
täjiä palvelukseensa. Kuninkaalliselta hautapaikalta Foinikian 
Sidonissa on peräisin useita sarkofageja, jotka jakaantuvat lä- 
hes 200 vuoden ajalle, persialaissodista 300-luvun loppuun. 
Neljä niistä on taideteoksina korkeata luokkaa. Vanhin, ns. 
satraappisarkofagi, on vielä säilyttänyt osan vanhempia piir- 
teitä, mutta lienee kuitenkin syntynyt myöhemmin kuin Par- 
thenonin friisi. Lähinnä vanhimmassa nähdään kattomuoto, jo- 
ka on tyypillinen lyykialaisille haudoille, ja sitä kutsutaan sen 
tähden lyykialaiseksi. Päädyt on koristettu sfinkseillä, pitkä- 
sivut ratsastajia ja metsästyskohtauksia esittävillä reliefeillä. 

Nelivaljakot on sijoitettu matoperspektiiviin ja voidaan havaita 
selvää pyrkimystä tilavaikutukseen. Molemmat muut Sidonin 
sarkofagit kuuluvat seuraavaan aikakauteen. 

Attikalaisen dekoratiivisen reliefityylin kohtaamme edelleen 
pinnallistuneemmassa muodossa Ksanthoksen ns. Nereidimonu- 
mentissä, ks. s. 282. Tämä on saanut nimensä voimakkaassa 
liikkeessä esitetyistä naiskuvista, jotka oli sijoitettu kolonna- 
diin. Ne tosin symbolisoivat todennäköisesti tuulia eivätkä ne- 
reidejä. Tämän suuren monumentin reliefeissä koristeellinen 
taituruus on rappeutunut mekaanisesti sovelletuksi maneeriksi. 
Korkealla reliefifriisein koristetulla jalustalla kohosi temppeliä 
muistuttava rakennus. Veistosten liehuvat vaatteet merkitsevät 
sen tyylin jatkoa, jonka paras edustaja on Paionioksen Nike 
420-luvulta. Reliefit esittävät taistelukohtauksia lyykialaisten 
ja muiden itämaalaisten välillä, erään kaupungin piiritystä ja 
valloittamista sekä muita tapauksia vähäaasialaisen suurmie- 
hen elämästä. Vaikka tilaajan toivomukset siten ovat tulleet 
ratkaiseviksi aiheenvalinnassa, tyyli on kuitenkin täysin kreik- 
kalainen. Myös täällä pistää silmään tilavaikutuksen syvyys 
ja tietynlainen perspektiivi, ks. s. 282. Nereidimonumentin ark- 
kitehtuuri on Erektheionin muotojen läpikotainen jäljitelmä 
eikä sitä siis voida ajoittaa aikaisemmaksi kuin 400-luvun vii- 
meiselle vuosikymmenelle. Todennäköisesti se on syntynyt jo- 
nakin seuraavan vuosisadan ensimmäisistä vuosikymmenistä. 
Patsaat ovat kuitenkin tyylillisesti vanhempia kuin Epidaurok- 
sen Asklepioksen-temppelin veistokset, jotka mm. ateenalaisen 
Timotheoksen myötävaikutuksella valmistuivat 370-luvulla. 

Tämä myöhäisempi temppeli osoittaa akroterioiden, pääty- 
veistosten ja metooppireliefien käsittelyssä erityistä suloutta. 
Tuulenjumalattarien ruumiit tulevat puhtaammin esiin drape- 
riapoimujen verkosta kuin esim. Ateenan Nike-balustradissa 
tai Ksanthoksen veistoksissa. Samalla voidaan draperiankäsitte- 
lyssä nähdä voimakkaampaa aineen, massan, korostamista, 
mikä Nike-balustradissa ja Ksanthoksessa hajosi terävästi 
esiintyöntyvien laskosviivojen ja niiden välisten syvien laakso- 
jen verkostoksi. 

400-luvun lopulta lähtien voidaan myös seurata ateenalais- 
ten hautareliefien tyylikehitystä. Tapa koristaa manalle men- 
neitten haudat oli jo arkaaisena aikana hyvin tunnettu Atti- 
kassa, mutta se hävisi klassillisena kautena, luultavasti koska 
täliainen ylellisyys kiellettiin. Voimakkaasti kehittyneen kan- 
salaishengen mukaista ei ollut koristaa hautoja kailisarvoisilla 

taideteoksilla, jotka korostivat rikkaan ja mahtavan lepopaik- 
kaa. Vain niille, jotka olivat kaatuneet taistelussa isänmaan 
puolesta, valtio pystytti suuria yhteisiä muistomerkkejä. Pe- 
loponnesolaissodan aikana esiintyi jälleen yksityisiä hautarelie- 
fejä. Vanhemmissa esiintyy sama tyyli kuin Parthenonin frii- 
sissä. Monet ovat peräisin vuonna 394 uudelleenrakennetulta 
hautapaikalta Eridanos-puron varrelta Ateenan komeimman 
kaupunginportin ulkopuolella. Näihin kuuluu maineikas Hege- 
soksen reliefi, ks. s. 284. Istuva nainen poimii korujaan lippaas- 
ta, jota seisova palvelijatar ojentaa häntä kohden. Vaikka aihe 
sellaisenaan on arkipäiväinen, se tässä yhteydessään kohoaa 
uskonnolliseen ilmapiiriin. Muistamme Alkestiin valmistelut 
poismenoaan varten palvelijattaren kertomuksen mukaan Euri- 
pideen draamassa: 


Kun impi tunsi juhlahetken tulleen, 
hän virran hyökyyn valkovarren kastoi; 
myös helmet kalliit seetriarkustansa 
ja viitat tuotti, lähteäkseen juhlaan. 


(Suom. Päivö Oksala) 


Maalaustaiteen läpimurto 


Se suuri arvonanto, jonka Polygnotos ja hänen apulaisensa 
olivat hankkineet teoksillaan ja joka kaikuu vastaamme roo- 
malaisajan kuvauksissa, ei estä myöhempien aikojen ihmisiä 
pitämästä heidän maalauksiaan vanhanaikaisen kankeina. Ar- 
kaaisen maalauksen täydellistäjä oli pysähtynyt juuri siihen, 
mistä maalaustaide uudempien aikojen merkityksessä saattoi 
lähteä alkuun. Monille myöhemmille tuntijoille vasta seuraa- 
va maalarisukupolvi 400-luvun viimeiseltä kolmannekselta 
merkitsi tämän taiteen haaran perustajien ilmestymistä. Aga- 
tarkhos Samokselta, joka avusti Aiskhylosta (k. 454) dekoraa- 
tioissa hänen tragedioitaan varten ja n. v. 420 koristeli Alkibia- 
deen talon, näyttää olleen originelli ja uudenaikainen taiteilija, 
mutta ratkaisevat edistysaskeleet otti hänen nuorempi aikalai- 
sensa, ateenalainen Apollodoros, ja mestaruuden tällä suun- 
nalla saavuttivat Zeuksis ja Parrhasios. Heidän kouluaan on ta- 
pana kutsua aasialaiseksi, koska molemmat olivat kotoisin Vä- 
hästä Aasiasta, mutta on selvää, että Ateena oli heidän toimin- 
tansa keskipisteenä ja että ratkaisevat edistysaskeleet otettiin 
siellä. N 

Säilyneiden maalausten puuttuessa on vaikeata lähemmin 
valaista näiden mestarien edistysaskeleita. Mutta erilaisten pin- 
tataiteen tuotteiden, reliefien ja maljakkokuvien, analyysi, 
yhdistettynä siihen mitä muinaisajan taidehistorioitsijoilla on 
kerrottavanaan, voi antaa käsityksen niiden uutuuksien laa- 
dusta, jotka nyt pääsivät käytäntöön maalaustaiteessa ja jotka 
laskivat perustan koko myöhemmälle antiikille. Tärkeintä oli, 
että tilankuvaus nyt sai kuvasommittelussa keskeisen merki- 
tyksen. Verratkaa esim. Parthenonin friisin kappaletta Hegesos- 
reliefiin. Jos tutkimme niitä tarkkaavaisesti, huomaamme että 
figuurien asento ja siluettivaikutus friisissä ei millään tavoin 
välitä tilankuvausta. Figuurit ikäänkuin kuvastuvat ilmaa vas- 
ten, mutta tällä ilmatilalla ei kuitenkaan ole loppumattomuu- 
den vaikutusta. Parthenonin friisin tausta ei pyri antamaan 
illuusiota taivaasta, maasta eikä seinästä. Se on neutraali tai 
kuten taideteoreetikot sanovat, ideaalinen. Hegesos-reliefissä 
vaikutelma on toinen. Sen tekee ensi sijassa sivuilla oleva ke- 

hys korkeine profiileineen, joka sinänsä aiheuttaa tilavaiku- 
tuksen. Reliefi tunkeutuu molemmin puolin hivenen verran 
kehyksen eteen; näin tila laajenee eteenpäin, ja kehyksen sy- 
vyys saa aikaan tunnun, että tilaa on olemassa hieman sisään- 
päin. 

Eräs keino ilmaista tila yhtenäisenä kuvan sisällä on valo. 
Hyvin toteutettu valaistus ilmaistaan maalauksessa yksinker- 
taisimmin heittovarjojen avulla. Aikaisemmin oli maalauksessa 
käytetty yksityisten syvemmällä olevien kohtien kuten vaat- 
teenpoimujen syvennyksien, kilpien sisäpuolien jne. varjosta- 
mista, mutta 400-luvun lopulla eräs maalari keksi heittovar- 
jon merkityksen kuvaesityksessä. Hän oli edellä mainittu atee- 
nalainen Apollodoros, joka sai lisänimen Skiagrafos, varjo- 
maalari. Apollodoroksen keksintö antoi aiheen kiivaaseen kiis- 
taan: toisten mielestä taiteen tuli pyrkiä totuuteen ja kuvata 
ruumiit sellaisina kuin ne todellisuudessa olivat, toiset taas 
väittivät, että taiteen tuli maalata todellisuuden ulkonäkö, sel- 
laisena kuin silmä sen näki. Sokraattiset filosofit taistelivat 
edellisen käsityksen puolesta, mutta taiteilijain keskuudessa 
voitti jälkimmäinen. 

Uusi tilankäsitys sai helpommin ilmaisun pienessä koossa 
kuin suuressa ja soveltui paremmin sommitelmiin, joissa oli 
vähän figuureja, kuin niihin, joissa oli paljon. Maalarit pitivät 
nyt parempana staffli- kuin freskomaalausta. Tavallinen tek- 
niikka oli puupohjalle tehty temperamaalaus. Zeuksis lienee 
erityisesti kehittänyt taitoa kuvata varjoja, kun sen sijaan 
Parrhasiosta ylistetään hänen taulujensa täydellisistä viivoista 
ja hienosta imelähköstä värityksestä. Hänen Theseuksen ku- 
vastaan sanottiin, että sankari nähtävästi oli syntynyt ruusuilla. 

Uutta tilankäsitystä valaisee parhaiten eräs samanaikainen 
maljakkomaalaus, Pelops-amfora, ks. s. 286. Aiheena on sa- 
man kilpajuoksun päättyminen, jonka valmisteluja näimme 
Olympian itäpäädyssä. Matka käy yli meren, jota aallot ja 
delfiinit kuvastavat. Maisema piirretään lähinnä parin puun 
avulla ja näkymän rajoittavat taustan kukkulat. Maljakko 
merkitsee suurta edistysaskelta polygnotokselaiseen Orvieto- 
kraateriin verrattuna, mutta se ei saa ilmi sitä syvyyspers- 
pektiiviä, sitä maiseman avautumista sisäänpäin, mikä tuli 
tavalliseksi Italian varhaisrenessanssin maalaustaiteessa. Sei- 
nämaalauksissa, ns. toisen koristelutyylin kaudelta Pompeijissa, 
Herculaneumissa ja Roomassa, meillä on kopioita ja jäljitel- 
miä Zeuksiin ja hänen aikalaistensa teoksista. 

Maljakkomaalaus erosi vähitellen varsinaisesta maalaustai- 
teesta. Sen tehtävä sai yhä yksinomaisemmin koristeellisen 
luonteen. Enää ei tyydytty punaisen ja mustan vastakkain 
asetteluun, vaan käytettiin usein valkoista ja kultaa. 

Oman luokkansa muodostavat hautalekyytit, joissa käytet- 
tiin valkoista pohjaväriä. Näille maalattiin kohtauksia — ta- 
vallisesti kuvattiin hautauhria — muilla himmeillä väreillä: 
sinisellä, punaisella, ruskealla ja kullalla, eri vivahteisina. Mo- 
net niistä olivat erittäin kauniita ja tunnelmallisia. Lähimpinä 
vuosikymmeninä ennen ja jälkeen vuoden 400 havaitaan maa- 
laustaiteessa muutos taiteilijan näkemyksessä yksityisestä ihmi- 
sestä. Häntä ei enää tarkastella eristettynä, jonkinlaisena olen- 
tona sinänsä, vaan osana suurempaa kokonaisuutta, johon hän 
sisältyy ja jonka lakeihin ja rakenteeseen hänen on alistut- 
tava. 

300-luvulla jatkui uraauurtavien mestarien toiminta attika- 
laisessa maalauskoulussa. Sen kanssa kilpaili muuan toinen 
koulu Sikyonissa. 


Myöhempi klassillinen kausi 


Praksiteles 


Kuvanveistossa olivat Feidiaan ja Polykleitoksen seuraajat 
kauan jatkaneet mestariensa jäljissä. He olivat tutkineet niitä 
mahdollisuuksia, joihin suurten taiteilijain ajatukset näyttivät 
tietä, ja muunnelleet aiheita sekä draperiafiguurien että alas- 
tomien atleettipatsaiden kohdalla. 

Noin vuonna 370 pystytettiin Ateenan torille Kefisodotok- 
sen tekemä pronssipatsas, joka esitti Eireneä, rauhan jumala- 
tarta, lapsi Ploutos, rikkaus, käsivarrellaan. Patsas on samais- 
tettu erään tyypin kanssa, joka esiintyy sekä ateenalaisissa ra- 
hoissa roomalaisaikana että roomalaisina marmorikopioina, 
joista kaksi parasta on Miinchenissä ja New Yorkissa (identi- 
fikaation oikeus on kuitenkin asetettu kyseenalaiseksi). 

Uuden ajan piirteitä tulee tässä vastaamme, mutta negatii- 
visella tavalla. Emme löydä enää sitä terävästi hahmottavaa, 
kiinteän pinnan rajoittamaa muotoa, jonka voimme nähdä Fei- 
diaan ja Polykleitoksen töissä. Kaikki on tullut pehmeämmäksi, 
seurailemmepa ulkoista ääriviivaa tai pinnan heikosti aaltoile- 
vaa muotoa. Kasvot ilmaisevat enemmän lempeyttä kuin yle- 
vyyttä, ja lapsifiguuri silmääkiehtovine liikkeineen antaa koko 
ryhmälle idyllin kevyen sivumaun. Se on ensimmäinen klas- 
sillinen esimerkki äiti ja lapsi ryhmästä, joka myöhemmin 
palautui kristillisen taiteen lukemattomissa madonnakuvissa. 

Mutta' Kefisodotoksen teokset himmensi pian taiteilijan 
suuri poika Praksiteles. Tämä kehitti uuden jumalaihanteen. 
Vakavuutta seurasi sulous. Asennot tulivat pehmeämmiksi. Ju- 
malat tulivat lähemmäs ihmisiä, kauniiden ihmisten kaltaisiksi. 
Kuuluisimmat olivat hänen kuvansa rakkauden jumaluuksista, 
Afroditesta ja Eroksesta. Suuri taide on hänen mukanaan op- 
pinut käyttelemään uutta tunneasteikkoa. Kukaan muinaisajan 
kuvanveistäjä ei ole saavuttanut sellaista kansansuosiota kuin 
Praksiteles. Ihmiset matkustivat pitkiä matkoja nähdäkseen 
hänen teoksiaan. Knidos-niminen pieni kaupunki ei tahtonut 
mihinkään hintaan luopua hänen Afroditen patsaastaan. Praksi- 
teleen teoksia on kopioitu suuria määriä, ja monia antiikin 
patsaita on onnistuttu määrittelemään hänen töittensä jäl- 

jitelmiksi. Muutamat originaalit ovat olleet pronssia, mutta 
useimmat ja kuuluisimmat olivat marmoria. 

Apollon-jumala, joka sata vuotta aikaisemmin oli käsitetty 
totiseksi ja ankaraksi kostajaksi, muuttui Praksiteleen kuvaa- 
mana hennoksi nuorukaiseksi, kasvonpiirteiltään naisellisen 
pehmeäksi. Hänen Apollon Sauroktonos -patsaansa on tälläi- 
nen nuorukainen. Hän nojaa vasemmalla kädellään puunrun- 
koon. Näin ruumis saa pehmeän ja joustavan kaarroksen, ääri- 
viivat tulevat luistavammiksi kuin Polykleitoksen teoksissa. 
Oikeassa kädessään hän on pitänyt nuolta, jolla hän tähtäsi 
pitkin puunrunkoa kiipeävää sisiliskoa. Kuvaus on vanhan 
tarun inspiroima, mutta juuri tämän tilanteen valinta jumalaa 
karakterisoimaan on taiteilijalle ominainen. Jumala on koko- 
naan keskittynyt pyydystämiseensä; mikään syrjäsilmäys ei 
paljasta, että hän tietäisi olevansa tarkkailun kohteena. Tällä 
tavoin mestari sentään on korostanut tiettyä etäisyyttä hänen 
ja ihmisten välillä, vaikkakin välimatka on tullut paljon pie- 
nemmäksi sitten Feidiaan päivien. Antamalla figuureille jon- 
kin tuen sivulle Praksiteles myös välttää sen jäykkyyden, 
mikä haittasi Polykleitoksen ja hänen seuraajainsa figuureja. 
Tällainen tuki tavataan hänen kuuluisissa satyyreissään ja 
Olympian Hermes-patsaassa. Pään kääntäminen ja jäsenten 
liikkeet eteen ja sivuille päin saavat koko figuurin sijoittu- 
maan tilaan. Näin hän on koettanut mukauttaa kuvanveistoa 
siihen tilankäsitykseen, johon samanaikainen maalaustaide oli 
päätynyt. 

Praksiteleen satyyri oli asennoltaan läheistä sukua Apollon 
Sauroktonokselle. Se on jalostettu luonnonolento. Kun van- 
hempi taide kuvasi satyyrin villiksi ja karkeaksi olennoksi suu- 
rine häntineen ja eläimen korvineen, Praksiteles on tehnyt sen 
voimakkaaksi ja terveeksi nuorukaiseksi; vain teräväpäiset 
korvat ja pieni hännäntynkä ilmaisevat sen alkuperän. Satyy- 
rin kasvonpiirteistä loistaa sen sijaan terve ja voimakas mutta 
ei raaka aistillisuus. Karakterisointi on tällä tavoin tullut hie- 
nostuneemmaksi. 

Muinaisaika ylisti Praksitelesta hänen hienosta marmori- 
pinnan käsittelystään. Erityisesti eräästä hänen teoksestaan 
on kauan uskottu voitavan tutkia hänen tekniikkaansa, nimit- 
täin Olympian Hermes-patsaasta, ks. s. 298. Se on vivahteik- 
kaasti ja hyvin herkästi tehty. Pinnan eri tasot, vireät lihak- 
set soluvat mitä pehmeimmin toisiinsa. Se on hienostuneisuutta, 
jota myöhemmin tavataan Rooman keisarivallan aikana, mutta 

joka kreikkalaisena aikakautena on erillinen ilmiö. Kun päi- 
vänvalo osuu figuuriin, se vaikuttaa miltei sairaalloisen peh- 
meältä; muoto on vailla kiinteyttä. Vain hillityssä valossa sen 
hienous pääsee oikeuksiinsa. Takasivu on osittain viimeistele- 
mätön. Pyörötaltan jälkiä näkyy joissakin kohdissa. Tämä 
on senlaatuista talttatyötä, jota voidaan tavata vain puhtaan 
käsityöläismäisesti tehdyissä veistoksissa tänä aikana. 300-lu- 
vulla tehtiin kaikkien korkeamman luokan marmoriteosten 
alastomat osat kärkitaltalla. Toinen häiritsevä tekijä on tuki, 
joka yhdistää figuurin ja puunrungon. Sitä ei mielellään lukisi 
Praksiteleen arvoisen mestarin tekemäksi. Kaikki tämä on 
johtanut tutkijat siihen olettamukseen, että kysymyksessä on 
kopio, joka on tehty originaalin korvaamiseksi, kun tämä jon- 
kun roomalaisen vallanpitäjän toimesta vietiin Italiaan. Täl- 
laisista taideryöstöistä on olemassa useita esimerkkejä. Patsas 
löydettiin Heran temppelistä. Tämän temppelin kuvauksessaan 
Pausanias kuitenkin sanoo: »muun Heraioniin lahjana sijoite- 
tun joukossa on kivestä tehty Hermes, joka kantaa Dionysos- 
lasta; se on Praksiteleen työ». Hermes-patsaan arvoitus on 
edelleen erilaisten ratkaisuehdotusten kohteena. 

Jos verrataan Hermestä Eirene-ryhmään, havaitaan, että 
taiteilija on edellisessä paremmin onnistunut ilmaisemaan yh- 
teyttä aikuisen ja lapsen välillä. Pikku Dionysos on tässä enem- 
män keskipisteenä ja jumala askartelee suoranaisesti hänen 
kanssaan. Lapsen muodot ovat todenmukaisemmat. Vanhempi 
taide oli kuvannut lapsia pienikokoisina aikaihmisinä. Kefiso- 
dotoksenkaan ei vielä ollut onnistunut voittaa tätä vaikeutta. 
Lapsenruumiin palleroisuutta hän ei vielä ymmärtänyt. Vasta 
Praksiteles antoi paksun ja elävän lihan lapsen kehittymät- 
tömien lihasten peitteeksi. 

Mutta lapsiveistokset eivät olleet Praksiteleen ainoa uusi luo- 
mus. Hän oli myös uranuurtaja naisruumiin kuvaamisessa ta- 
valla, joka perusteellisesti poikkesi atleetti-ihanteesta. Näemme 
sen hänen kuuluisassa knidolaisessa Afroditessaan. 

Se on tuttu monista kopioista; paras pää on eräässä berlii- 
niläisessä yksityiskokoelmassa, kun sen sijaan muut osat on 
parhaiten kuvattu Vatikaanissa olevassa veistoksessa. Afrodite 
on kuvattu hetkenä, jolloin hän riisuu vaatteensa astuakseen 
kylpyyn. Hänen katseensa suuntautuu vasemmalle. Hän katsoo 
kauas etäisyyteen, johonkin, mikä ei kuulu tähän maailmaan. 
Oikeata kättään hän pitää aivan luonnollisesti ja ikäänkuin 
itsetiedottomasti edessään. Hänen vartalonsa on sopusuhtai- 

sesti kehittynyt eikä siinä ole jäljellä mitään siitä miehisestä 
olemuksesta, jonka olemme tavanneet aikaisemmissa Afrodi- 
te-figuureissa. Hänen lantionsa on leveä, vyötärö ja olkapäät 
pyöreät, sääret ja käsivarret pitkät ja naisellisen pehmeät. Hä- 
nen levollinen, suuri kauneutensa on kaiken koketerian, hä- 
nen alastomuutensa jokaisen miellyttämisyrityksen yläpuo- 
lella. 

Patsas oli sijoitettu pieneen temppelirakennukseen Knidok- 
sessa, ja jotta sitä olisi voitu katsoa kaikilta puolilta, oli tehty 
ovi myös temppelin takaseinään. Selkä oli nimittäin patsaan 
eniten ihailtu osa. 

Knidolaisen Afroditen lisäksi Praksiteles oli tehnyt myös 
muita kuvia jumalattaresta. Eräästä niistä, Kos-nimisellä saa- 
rella olevasta, tiedämme että se esitti jumalatarta puettuna. 
Tyylillisillä perusteilla on Praksiteleen työksi luettu muiden 
muassa arlesilainen Afrodite, jonka viitta verhoaa alhaalta lan- 
tioihin saakka. 

Praksiteles on edelleen veistänyt muutamia kuvia Afrodi- 
teen pojasta Eroksesta. Kuuluisimman niistä lahjoitti hetaira 
Fryne, taiteilijan malli ja rakastajatar, Eroksen pyhäkköön 
omassa kotikaupungissaan Thespiaissa. Ajan käsitystavalle on 
kuvaavaa, että Frynen muotokuva sallittiin pystyttää jumalan- 
kuvan viereen. Fryne oli lisäksi antanut pystyttää Delfoihin- 
kin oman, myös Praksiteleen veistämän kullatun muotokuva- 
patsaansa. 

Praksiteles, joka oli mestari draperiankäsittelyssäkin, pystyi 
houkuttelemaan myös kreikkalaisista puvuista esiin uusia kau- 
neusarvoja korostamalla kankaiden erilaista luonnetta ja itses- 
sään yksinkertaisia perusmuotoja vaihtelevasti poimuttamalla. 
Näytteen tällaisista pukumuunnelmista tarjoaa Mantineiasta 
löydetty jalusta, joka kerran on kannattanut Praksiteleen Letoa 
ja hänen kahta lastaan, Apollonia ja Artemista, esittävää ryh- 
mää. Jalustan reliefeissä nähdään Apollon ja huilua soittava 
Marsyas sekä fryygialainen orja. Tämä pitää veistä kädessään 
osoittaakseen, mikä kauhea rangaistus odotti Marsyasta hänen 
röyhkeästä halustaan kilpailla soittotaidossa jumalien kanssa. 
Kahdella muulla säilyneellä sivulla näkyy muusaryhmiä. Muu- 
tamat tutkijat lukevat kuitenkin Mantineian jalustan Praksite- 
leen pojanpojan nimiin. 

Praksiteleen vaikutus omaan aikaansa ja jälkipolviin oli erit- 
täin suuri. Hänen muotojensa harvinainen viehätys houkut- 
teli alituisesti jäljittelyyn. Hänen nuorten ihannehahmojensa 

kasvotyypeistä tuli miltei kanonisia ja niitä toistettiin loputto- 
masti hellenistisessä ja vielä enemmän roomalaisessa kuvan- 
veistossa. Hänen naiskuvien muotoilulle antamiaan herätteitä 
käytettiin hyväksi enemmän kuin kenenkään toisen. Hänen 
poikansa ja pojanpoikansa, joiden joukossa esiintyvät nimet 
Praksiteles ja Kefisodotos, kulkivat hänen jälkiään. Tyyliin 
kuuluvien teosten suuri lukumäärä tekee vaikeaksi erottaa 
mestarin töitä hänen oppilaittensa töistä. 

Merkittävien draperiafiguurien joukossa, jotka todistavat 
Praksiteleen vaikutusta, ovat Sidonista löydetyn sarkofagin 
itkijänaisten kuvat. Temppelinmuotoisen sargofagin joonialais- 
ten pilasterien välissä on seisovia, erilaisiin pukuihin pukeutu- 
neita naisia, jotka erilaisin asennoin ja elein ilmaisevat suruaan 
sarkofagiin haudatun hallitsijan poismenon johdosta. 

Praksiteleen koulun nuorukaistyyppiä edustaa hyvin se kau- 
nis pronssiveistos, ks. s. 288, joka vuonna 1925 löydettiin meres- 
tä Marathonin ulkopuolelta. Poika lienee ollut kuvattu suoritta- 
massa uhraustoimia. Vasemmassa kädessä hän on nähtävästi 
pitänyt kulhoa tai maljaa tai jotakin sen tapaista. Ruumiin 
liikkeiden ja muotojen tietyn raukeuden vastapainona kasvot 
on kuvattu erityisen elävinä ja ilmeikkäinä. 

Myös taidekäsityö sai voimakkaita vaikutteita Praksiteleen 
tyylistä. Ne lukuisat savistatyetit, joita 300-luvun puolivälistä 
noin vuoteen 200 valmistettiin Tanagrassa, ovat suurelta osalta 
hänen tyylinsä innoittamia. Vaikutteet juurtuivat edelleen 
muille seuduille, joilla pian kasvoi vastaavaa teollisuutta aina 
Vähästä Aasiasta Sisiliaan asti. 


Skopas ja Maussolleionin veistokset 


Skopas oli Praksiteleen aikalainen ja kilpailija. Marmori 
oli hänen paras ilmaisuvälineensä, mutta hän nautti myös 
arvonantoa arkkitehtinä. Hän oli kotoisin Parokselta ja hänen 
toimintansa johti hänet sekä Peloponnesokselle että Vähään 
Aasiaan. 

Peloponnesoksen suurin temppeli oli Athene Aleas Arkadian 
Tegeassa. Se oli rakennettu vanhemman tilalle, joka oli tuhou- 
tunut 390-luvulla ja sen sekä arkkitehti että kuvanveistäjä 
oli Skopas. Rakentamisen ajankohta voidaan vain osapuilleen 
määritellä. Historiallisten, Tegean tämänaikaisiin kohtaloihin 
liittyvien syiden ja myös tyylillisten seikkojen nojalla pää- 

tellään, että pari vuosikymmentä oli kulunut vanhan temppelin 
palosta, ennenkuin uusi rakennettiin. Skopaan toiminta täällä 
alkoi siis todennäköisesti n. v. 370. 

Temppelin päätyryhmät olivat tämän mestarin käsialaa. 
Itäpääty, josta merkittävimmät jäännökset ovat säilyneet, esitti 
Atalantan ja Meleagrosin villisianmetsästystä Kalydonissa. 
Joitakin päitä, suuri osa villisian ruhoa sekä muuten vain 
merkityksettömiä katkelmia on jäljellä. Kaikki päät ovat tois- 
tensa kaltaisia ja hyvin omituisen tyyppisiä. Niiden muoto 
lähenee kuutiota. Otsat ovat matalat ja leveät ja työntyvät 
voimakkaasti ulospäin nenänjuuren ja syvälle upotettujen 
silmien yli. Varjostuksen avulla ja kääntämällä vahvasti ku- 
perat silmämunat on katseet suunnattu ylöspäin äärettömän 
tuskaisin ilmein. Leukapielet ovat leveät, suu on saanut tun- 
teikkaan kaarteen. Ks. Herakleen päätä Tegean temppelin 
päätyveistoksista, s. 289. 

Voimakas tunteen ilmaisu oli uutta taiteessa, ja antiikin 
taiteentuomarit korostavat myös Skopaan paatosta eräänä hä- 
nen teostensa voimakkaimmin esiin tulevana piirteenä. Hän 
näyttää myös pystyneen ilmaisemaan hienompia luonne- ja 
tunnevivahteita. Siitä todistavat hänen ryhmänsä Rakkaus, 
Kaipaus ja Himo. Skopaan Bakkantti oli kuuluisa haltioitu- 
neesta ilmeestään ja välittämästään liikkeen illuusiosta. Pat- 
saan pieni marmorikopio on Dresdenissä. 

Skopaan osaksi antiikin aikana tullut arvonanto käy ilmi 
myös siitä, että keisari Augustus kuljetutti pois erään hänen 
Apollon-patsaansa ja antoi pystyttää sen Palatinumille suu- 
reen loistotemppeliin, jonka hän rakensi tälle jumalalle. Pat- 
saan yleiset piirteet selviävät rahoissa ja reliefeissä näkyvistä 
pienistä jäljitelmistä. 

Skopaan miesfiguurit ovat raskaampia ja massiivisempia 
kuin Praksiteleen, ja hän sijoittautuu siten Polykleitoksesta 
lähtevään traditioon. Mutta ei ole olemassa mitään suoranaisia 
tietoja siitä, että hän olisi kuulunut johonkin Argoksen tai 
Sikyonin peloponnesolaiseen kuvanveistäjäkouluun. Kun Prak- 
siteles oli valoisien, kevyiden tunteiden tulkki, Skopas toi 
kuvanveistoon kärsimyksen ja intohimon, paatoksen. 

Skopas oli jo kuuluisa kuvanveistäjä, kun hän sai tehtäväk- 
seen osallistua kolmen muun kuvanveistäjän ohella kaaria- 
laisen kuninkaan Mausolloksen ja hänen puolisonsa Artemi- 
siaan hautarakennuksen koristeluun. 

Kun Ateena ei enää voinut tarjota taiteilijoille monumen- 

taalisten mittasuhteiden tehtäviä, avautui 300-luvulla uusi 
toimintakenttä Vähässä Aasiassa. Sikäläiset kreikkalaiset kau- 
pungit olivat Ateenan suurvalta-aseman hävittyä ripeästi 
kohonneet hyvinvointiin ja saattoivat kustantaa suuria raken- 
nusyrityksiä. Sitäpaitsi kotimaiset ruhtinaat pyrkivät kreikka- 
laisten taiteilijain teosten avulla kaunistamaan kaupunkejaan 
ja siten ylistämään itseään. 

Se hauta, jonka Kaarian Maussollos pystytti Halikarnassok- 
sessa olevaan asuinpaikkaansa, merkitsi typologisesti katsoen 
Nereidi-monumentistä lähtevän tradition jatkoa, mutta se ylit- 
tää kaikki edeltäjänsä suuruudessa ja loistossa. Se luettiin 
yhdeksi maailman seitsemästä ihmeestä. Pohjakaava oli mel- 
kein neliömäinen. Korkealta sokkelilta kohosi joonialaisen 
kolonnadin ympäröimä hautakammio. Kokonaisuuden kruu- 
nasi tavallisen katon asemesta porraspyramidi, jonka huipulle 
pystytettiin suuri nelivaljakko ja siihen liittyvät muotokuvat 
hallitsijasta ja hänen puolisostaan. Tämä ryhmä oli arkkitehti 
Pytheoksen käsialaa. Muun koristelun muodostivat kolonnadin 
patsaat ja kolme reliefifriisiä, jotka todennäköisesti oli kiinni- 
tetty sokkelin ympärille. Työ oli jaettu siten, että neljä taiteili- 
jaa vastasi kukin omasta sivustaan; Skopas, Timotheos, 
Leokhares ja Bryaksis. 

Friiseistä on parhaiten säilynyt kreikkalaisten ja amatsonien 
taistelua esittävä, ks. s. 289. Rakennuksen eri sivuista peräisin 
olevat laatat sisältävät tyylillisiä erilaisuuksia; tämän nojalla 
on yritetty määritellä niiden mestarit ja sovittaa teokset taitei- 
lijain muuhun tuotantoon. Kysymystä ei kuitenkaan vielä ole 
lopullisesti ratkaistu. Itäsivun reliefit, jotka Pliniuksen mukaan 
ovat Skopaan työtä, ylittävät muut kompositionsa raikkaan 
rytmin ja figuuriensa vaikuttavan suorituksen ansiosta. 

Maussolleionin friisissä figuurit eivät enää täytä koko pinnan 
korkeutta kuten Parthenonissa ja Bassaissa. Päiden yläpuolelle 
on tullut ilmaa. Taiteilijat eivät enää ole yrittäneet aikaan- 
saada syvyysvaikutusta tunkemalla figuureja yhteen tiheisiin 
parviin, vaan ne ovat vapaasti jakaantuneina pinnalla. Taiste- 
levat liikkuvat sivullepäin katsojasta nähden eivätkä pyri ulos 
reliefistä eivätkä liioin sen sisälle. He toimivat kuten näyttä- 
möllä, jossa on vähän syvyyttä. Klassillinen reliefi on täällä 
taistellut itselleen juuri sen määrän tilaa, mikä tarvitaan 
etenevälle eeppiselle taistelunkuvaukselle. Tämän friisin yllä 
on kuin tuulahdus Homeroksen taistelunäyistä. Yksityiset tais- 
telijat piirtyvät plastillisesti ja selvästi taustaa vasten. Täällä 

Halikarnassoksen Maussolleionin julkisivu. Rekonstruktio. 
(F. Krischenin mukaan) 


on ilmeistä, että korvaamalla ideaalinen pohja todellisuus- 
tuntuisemmalla taustalla on myös voitettu jotakin yksityisten 
hahmojen piirustuksen kannalta. Vallitsee onnellinen tasapaino 
figuurien ja taustan välillä. Maussolleion-friisi merkitsee siten 
yhtä kreikkalaisen reliefityylin huippukohtaa. Niinkuin Parthe- 
noninfriisi on täysklassillisen tyylin täysipainoisin ilmaisu, 

niin toisen klassillisen kauden tyyli heijastuu Maussolleionin 
friisissä. 

Pari erään hallitsijan ja tämän puolison patsasta on peräisin 
monumentin pohjoispuolelta ja niitä pidetään sentähden Bryak- 
siin käsialana. Kuninkaan kasvonpiirteet ja ohut parta ovat 
epäkreikkalaista tyyppiä, ja voimme siksi oikeutetusti olettaa, 
että ne ovat realistisesti kuvatut, ks. s. 290. Pyrkimys muoto- 
kuvamaisuuteen oli silloin vielä uusi piirre taiteessa. 

Kun Maussollos kuoli v. 353, hänen puolisonsa Artemisia 
jatkoi haudan rakentamista. Hänen kuollessaan v. 351 se ei 
vielä ollut täysin valmis, mutta taiteilijat lienevät oman 
kunniansa vuoksi täydentäneet teoksen ilman korvausta. 

Niistä taiteilijoista, jotka Skopaan ohella työskentelivät 
Maussolieionissa, olemme jo maininneet ateenalaisen Timothe- 
oksen, kenties saman, joka toimi Epidauroksessa. Hän näyttää 
olleen vanhempi kuin Skopas, kun sen sijaan molemmat muut, 
Leokhares ja Bryaksis, olivat Skopaan oppilaita. 

Timotheoksen teokseksi luetaan Leda ja joutsen, joka tyy- 
lillisesti läheisesti kuuluu yhteen Epidauroksesta peräisin ole- 
vien akroterioiden kanssa. 

Hänen maanmiehensä Leokhares nautti suurta arvonantoa. 
Platon osti v. 367 erään hänen veistämänsä Apollonin ja 
lähetti sen tyranni Dionysios II:lle Syrakusaan. Kolmekym- 
mentä vuotta myöhemmin Leokhares sai tehtäväkseen muo- 
vailla kullasta ja norsunluusta muotokuvat makedonialaisen 
kuningasperheen jäsenistä. Ne pystytettiin Olympian Filip- 
peioniin. 

Sikäli kuin voimme arvioida Leokhareksen taidetta, hän ei 
pyrkinyt ilmaisemaan tunteiden voimaa kuten Skopas. Hänen 
veistosryhmäänsä, joka esittää Zeuksen kotkaa ryöstämässä 
Ganymedestä, ylistettiin siitä, että kotkasta voitiin nähdä 
sen olevan tietoinen, miten kallisarvoista taakkaa se kantoi 
herralleen. Alkuperäinen patsas oli pronssia; pieni marmori- 
kopio Vatikaanissa auttaa luomaan käsityksen sen ulkonäöstä. 
Valitettavasti kopio on laadultaan hyvin heikko, mutta se on 
ollut avuksi tunnistettaessa mestarin muita teoksia. Merkittä- 
vin niistä on suuri Apollon-patsas, jonka tunnetuin kopio on 
Belvederen Apollo Vatikaanissa. Sen joustavan kevyt käynti 
oli Sergelin esikuvana Kustaa III:n patsaassa, ja monet muut 
uudempien aikojen taiteilijat ovat saaneet innoitusta samasta 
veistoksesta. Belvederen kappaleessa kasvot ovat jäykät ja 
vaikuttavat hyvin akateemisilta, mutta eräs pään toisinto 

Baselissa todistaa, ettei Leokhares turhaan ollut käynyt Sko- 
paan koulua. Apollon-figuuria vastaavalta vaikuttaa aistikas 
Versaillesin Artemis Louvressa. Metsästyksen jumalatar rien- 
tää nopein askelin kantaen nuoliviintä selässään. 

Monista attikalaisista hautareliefeistä voidaan myös seurata 
Skopaan teosten vaikutusta. Surun ilmaisu tulee voimakkaam- 
maksi. Edelleen tulivat suosituiksi suuret ryhmät, jotka esitti- 
vät koko perhettä kokoontuneina jättämään jäähyväisiä. 
Reliefit tehtiin syvemmiksi kuin Hegesoksen steelessa. Sivujen 
kehys ja yläkappale tehtiin erikseen, ja ne muodostavat kome- 
ron, jonka tilan sisällä kohtaus tapahtuu, ks. s. 291. 

Taiteilijasukupolvi vuoden 350 vaiheilla on psykologisessa 
ja muodollisessa mielessä tehnyt kaikki johtopäätökset täys- 
klassillisen kauden saavutuksista. Nämä taiteilijat pystyivät 
käyttämään koko inhimillisten tunteiden asteikkoa kiihkeim- 
mästä intohimosta hennoimpiin sielunilmaisuihin. Jumalien 
korkeuden ja majesteettisuuden ohella, jota Feidias oli tulkin- 
nut ylittämättömällä tavalla, he saattoivat kuvata hymyilevää 
viehkeyttä ja osaaottavaa lempeyttä. Rakkauden jumalatar oli 
itse astunut alas maan päälle ja ilmestynyt taiteelle. Asennot 
olivat tulleet pehmeämmiksi ja oli löydetty välitön ilmaisu 
liikkeelle, olipa se myrskyisen raju tai kevyt kuin veden vä- 
reily kesäpäivänä. 


Lysippos 


Kreikan kuvanveistotaide oli löytöretkellään kulkenut eteen- 
päin askel askelelta. Se oli irrottanut itsensä frontaliteetin 
siteistä, se oli Polykleitoksen mukana oppinut luomaan eriste- 
tyn ideaalikuvan miehestä. Praksiteles oli hahmotellut heidän 
viehättävyytensä ja antanut ilmaisun hymyilevälle ja lempe- 
älle mielelle. Skopas puolestaan oli personoinut intohimon ja 
kiihkeän tunnevyöryn. Pintataiteessa, lähinnä maalauksessa 
mutta senjälkeen myös reliefikuvanveistossa, tunkeutui esille 
käsitys tilasta, joka vähemmän korosti yksityisiä figuureja 
kuin mukautti ne osina suurempaan kokonaisuuteen. Skopas 
ja varsinkin Praksiteles sovittivat patsaansa tähän tilankäsityk- 
seen; jälkimmäisellä voidaan panna merkille sommittelun tietty 
pintamainen luonne. Tällä tavoin hän sovellutti taiteeseensa 
maalarien iskulausetta, jonka mukaan esineet oli kuvattava 
sellaisina millaisia ne näyttivät olevan, eikä sellaisina kuin 
ne olivat. Hänen kohdaltaan se jäi kuitenkin puolinaiseksi. 

Se, joka tietoisesti kävi käsiksi tehtävään hahmotella veis- 
tos edellämainitun säännön mukaiseksi, oli Lysippos. Hän syn- 
tyi ja työskenteli Sikyonissa, missä merkittäviä taiteilijoita oli 
toiminut kokonaisen vuosisadan ajan ennen häntä sekä kuvan- 
veiston että maalauksen alalla. Hän kielsi käyneensä kenen- 
kään muun taiteilijan opissa ja selitti, että luonto oli hänen 
ainoa oppimestarinsa. Eräässä toisessa yhteydessä hän mainitsi 
Polykleitoksen Doryforos-veistoksen kouluksi, joka hänet oli 
kasvattanut. Hän korosti kuitenkin itsenäisyyttään selittä- 
mällä, että Polykleitos oli kuvannut ihmiset sellaisina kuin 
he olivat, mutta hän kuvasi heitä sellaisina kuin he näyttivät 
olevan. 

Lysippos omistautui kokonaan pronssiveistosten luomiseen 
ja saavutti tällä alalla suurenmoisen produktiivisuuden. Hänen 
elämäntyönsä sanotaan käsittäneen 1500 veistosta. Hän teki 
mieluimmin kuvia urheilumiehistä ja muotokuvia. Hänen teke- 
mänsä jumalankuvat eivät olleet aivan yhtä tavallisia. 

Suurimman arvonannon hänen atleettipatsaittensa joukossa 
sai Kaapija, Apoksyomenos; sen paras kopio on Vatikaanissa, 
ks. s. 292. Seisova alaston nuori mies kaapii likaa ja öljyä 
iholtaan urheilemisen jäljiltä. Käsivarret ovat eteenpäin ojen- 
netut, ruumiinpaino on jaettu epätasaisesti jaloille, jotka ke- 
vyesti joustavat polventaipeista. Vartalon lihaksisto on hyvin 
kehittynyt. 

Ero Doryforokseen verrattuna on huomattava. Pää on pie- 
nempi, vain kymmenesosa koko figuurin pituudesta, kun se 
Doryforoksessa on kahdeksasosan mittainen. Sääret ja käsi- 
varret ovat suhteellisesti pitemmät, vartalo lyhyempi. Koko 
figuuri vaikuttaa sirommalta ja solakammalta. Kun Doryforok- 
sessa eri jäsenet ja lihasosat olivat jyrkästi erilliset ja muo- 
vaillut suurina, tasaisina, yhtenäisinä pintoina, näemme Apok- 
syöomenoksessa — sekin voimakaslihaksinen atleettifiguuri — 
että yksityiset jäsenet ja lihakset sulautuvat toisiinsa ilman 
teräviä rajoja. Pintaosat mutkittelevat epäsäännöllisesti ja aal- 
toilevat toistensa yli ilman että silmä löytää kiinteitä tasoja 
tai viivoja kiinnittyäkseen. Polykleitoksen tieteellisen analyy- 
sin asemesta meillä on tässä koe koko hahmon optiseksi syn- 
teesiksi. Mutta tämän synteesin takana on syvä ja perusteelli- 
nen anatominen tietous. 

Figuurin eri puolet rajoittuvat yhtä vähän kuin yksityiset 
lihasten osat toisiaan vasten. Vaikka katsoisimmekin miltä 
puolelta, johtaa joukko linjoja aina viereiselle sivulle. Mikään 

sivu ei tarjoa täysin suljettua näkymää, vaan saamme alituisia 
yllykkeitä kiertää patsaan ympäri. Torson pyöreä muoto ja 
kaareutuvasti eteen ojennetut käsivarret ovat ne muodolli- 
set apukeinot, jotka näkyvimmin aikaansaavat tämän tu- 
loksen. 

Ojennetuilla käsivarsillaan Kaapija näyttää ikäänkuin tavoit- 
tavan osan ympärillä olevasta tilasta. Sillä on suorempi ja 
elävämpi kosketus ympäröivään atmosfääriin kuin millään 
edeltäjällään Kreikan taiteen historiassa. Tätä tehostaa edelleen 
pinnan liikkuva muovailu, jonka valot ja varjot suoraan yhty- 
vät figuuria ympäröivään tilaan. 

Lysippos on tehnyt lukuisia kuvia Herakieesta ja esittänyt 
sankarin erilaisissa tilanteissa ja tunnelmissa. Kuuluisimmaksi 
tuli se veistos, joka esitti Heraklesta kypsällä iällä, kun hän 
on suorittanut kaikki suurtyönsä ja väsyneenä nojautuu nui- 
jaansa. Tästä patsaasta on useita kopioita, joista paras on 
jättiläismäinen Hercules Farnese Napolissa. 

Herculaneumista löytynyt erinomainen istuvaa Hermestä 
esittävä pronssiveistos osoittaa, miten vapautuneesti ja luonnol- 
lisesti Lysippos pystyi kuvaamaan. Saamme vaikutelman elä- 
västä ihmisestä, ei patsaasta; sillä ei nimittäin ole sitä 
abstraktis-geometrisen muodon kuorta, mikä rajoitti kaikki 
aikaisemmat veistokset ympäristöstään. 

Kuuluisin oli Lysippos kuitenkin Aleksanteri Suuren muoto- 
kuvaajana. Hänen oli onnistunut käyttää hyväkseen tiettyjä 
epäsäännöllisyyksiä kuninkaan ulkonäössä, kaulan vinoutta ja 
siitä johtuvaa pään kallistumista korostaessaan herooisuutta 
hänen ilmeessään, ja sen tähden hän oli saanut ehdottoman 
etuoikeuden veistää hänen kuvansa. Aleksanterista on suuri 
joukko muotokuvia, mutta enimmät niistä ovat seuraavan aika- 
kauden ihannoituja muunnoksia, ks. s. 294. 

Muotokuvataidetta oli harjoitettu Kreikassa jo ennen Lysip- 
posta. Ensimmäiset realistisen muotokuvaveistännän kokeet 
arvellaan Alopekesta kotoisin olleen Demetrioksen tekemiksi ja 
ne mainitaan samanaikaisiksi Euripideen realististen draamojen 
kanssa. 300-luvun keskivaiheilla tuli yhä yleisemmäksi kun- 
nioittaa huomattuja miehiä muotokuvaveistoksilla. Ensimmäi- 
siä tällaisen kunnianosoituksen kohteita oli filosofi Platon, 
vrt. s. 167. 

Realisminsa ansiosta Lysippoksesta tuli muotokuvataiteen 
todellinen perustaja. Hänen koulunsa realismi meni niin pit- 
källe, että hänen veljensä Lysistratos otti valoksia elävistä 

malleista ja tarpeellisen korjailun jälkeen valoi ne uudelleen 
pronssiin. 

Lysippos merkitsee huippua kreikkalaisen kuvanveiston pyr- 
kimyksessä tutkia ihmisen fyysistä olemusta. Tällä tavoin hän 
avasi teitä uudelle aikakaudelle, mikä Aleksanteri Suuren 
valloitusten mukana alkoi Kreikan kansalle ja kreikkalaiselle 
kulttuurille, hellenismin aikakaudelle. 


Hellenistinen aika 
300-luvun lopulta vuoteen 27 eKr. 


Aleksanteri Suuren valloitukset toivat mukanaan syvälle- 
käyviä mullistuksia kreikkalaiseen kulttuuriin. Samanaikaisesti 
avautui Etu-Aasia aina Intian rajoille saakka helleeniselle 
sivilisaatiolle. Vanhat keskukset saivat väistyä uusien, Aleksan- 
drian, Antiokian ja Pergamonin tieltä. Monet vieraat kansan- 
heimot tulivat nyt osallisiksi kreikkalaisesta kulttuurista, ja 
siinä määrin kuin ne pystyivät käyttämään kulttuuriperintöä 
hyväkseen, ne osallistuivat uuteen kehitykseen. Oltuaan kan- 
sallisesti rajoittunut kulttuuri tuli nyt kansainväliseksi. 

Sivistyneistön.internationalismi oli kasvanut esiin 300-luvun 
filosofian individualistisesta suuntauksesta. Individualismi 
synnytti yli-ihmismoraalin. Niille miehille, jotka olivat seu- 
ranneet Aleksanteri Suurta hänen ihmeellisille sotaretkilleen 
ja sitten ottivat perinnön vastaan hänen jälkeensä, ei mikään 
näyttänyt mahdottomalta. Lyhyessä ajassa heidän uransa oli 
vienyt heidät korkeuksiin vallassa ja rikkaudessa, jollaisesta 
kukaan ei osannut uneksiakaan, silloin kun makedonialaiset 
ensi kertaa menivät Aasian puolelle. Rajat inhimillisen ja ju- 
malallisen välillä häipyivät. Vanhaa helleenistä pelkoa hyhbristä, 
ylpeyttä, kohtaan halveksittiin nyt. Mikä pitää paikkansa joh- 
tajiin itseensä nähden, pätee myös vaikkakin pienemmässä 
määrässä heidän apulaisiinsa. 

Taiteen tehtäväksi yhteiskunnassa tuli nyt lähinnä uusien 
hallitsijain ylistäminen. Antoivatpa nämä palvoa itseään juma- 
lina tai eivät, he vaativat että heidät kuvattiin parempina kuin 
tavalliset ihmiset. Lysippoksen ja Apelleen kuvat Aleksanteri 
Suuresta antoivat merkin. Muut taiteilijat olivat valmiit seu- 
raamaan sitä. 

Tällä tavoin Aleksanteri Suuren valloitukset muuttivat tai- 
teen sekä aineellisia että psykologisia edellytyksiä. Edeltänyt 
aika oli myös johtanut siihen, että taide nyt oli kypsä otta- 
maan uudet tehtävät vastaan. 

Suurilla monarkioilla oli verrattomasti suuremmat taloudel- 
liset resurssit kuin vanhoilla helleenisillä kaupunkivaltioilla. 
Hallitsijat tahtoivat koristaa vastaperustetut hallintopaikkansa 
loistavilla rakennuksilla, sen helleenisen kulttuurin arvoisilla, 

josta myös makedonialaiset olivat ylpeitä. He eivät säästäneet 
kustannuksia, kun oli hankittava oivallisia taideteoksia tai ete- 
viä taiteilijoita hovin palvelukseen. He osoittivat myös anteli- 
aisuuttaan vanhoja helleenisiä pyhäkköjä kohtaan ja yrittivät 
lahjoin, rakennusteoksin ja veistoksin voittaa jäljelläolevien 
vapaiden valtioiden myötätunnon. Ateena oli edelleen tärkeä 
kulttuurikeskus ja Rhodos sai suuren merkityksen, koska se 
viisaalla ja urhealla politiikallaan onnistui säilyttämään riip- 
pumattomuutensa suurvaltojen välissä. Sikyonissa Lysippoksen 
koulu vaikutti edelleen jonkin aikaa ja saattoi iloita kaikilta 
tahoilta tulevista tilauksista. Maalaustaide näyttää kehittyneen 
etenkin Vähässä Aasiassa, vaikkakin taiteilijat suuressa mää- 
rin hakeutuivat eri ruhtinashoveihin. 


Myöhäisklassillinen ja hellenistinen arkkitehtuuri 


Arkkitehtuurissa aikakaudelle antaa leimansa rakennustöi- 
den päättyminen Ateenan Akropoliilla. Sekä doorilainen että 
joonialainen tyyli olivat saaneet klassillisen muotonsa Parthe- 
nonissa tai vastaavasti Erektheionissa. Propylaioissa ne olivat 
vieläpä alkaneet tulla läheisempään yhteyteen toistensa kans- 
sa. Suuren aikakauden tunnusmerkkinä oli ääriviivojen sa- 
moin kuin koristeellisten detaljien selkeys ja teräväviivaisuus. 
Lähinnä seuraavat sukupolvet pyrkivät perityltä pohjalta löy- 
tämään rikkaampia muotoja; molemmat tyylilajit lähenivät 
edelleen toisiaan, kuten voimme todeta temppeleistä Bassaissa 
ja Tegeassa, missä joonialaisia muotoja on käytetty doorilais- 
ten rinnalla. 

300-luvun puolivälistä peräisin olevissa Maussolleionissa ja 
Efesoksen Artemis-temppelissä voidaan panna merkille aasia- 
lais-joonialaisen tyylin renessanssia. Samanaikaisesti varsinai- 
sessa Kreikassa nousee esille dekoratiivisia muotoja, jotka to- 
distavat uudesta muoto- ja tyylitunteesta. Nämä uudet ainekset 
saivat lopullisen ilmaisunsa hellenismin aikana. 

Poliittiset ja sosiaaliset mullistukset saivat poikkeuksellisen 
suuren merkityksen arkkitehtuurin kannaita, kun oli rakennet- 
tava uudet pääkaupungit Syyriaan, Egyptiin ja Vähään Aasiaan 
helleenisen rakennustaiteen vaatimusten mukaan. Hellenistis- 
ten hallituspaikkojen joukosta pidettiin Aleksandriaa komeim- 
pana. Sen asemakaava oli tehty Hippodamoksen klassillisen 
järjestelmän mukaisesti suorin kaduin ja suorakulmaisin kort- 

Prienen asemakaava. 300-luku. 


telein. Pääkatu oli erityisesti kuuluisa leveydestään (30 m) ja 
pituudestaan (7,5 km). 

Tällainen katusysteemi, vrt. kuvaa yllä, oli luonteen- 
omaista hellenismin asemakaavataiteelle. Kaupungissa oli myös 
suuria toreja, jotka mieluimmin ympäröitiin pilarikäytävillä. 
Näiden sisällä olivat myymäläin rivit. Julkiset rakennukset 
neuvostoa ja kansankokousta varten sekä temppelit sijoitet- 
tiin mieluimmin avoimien paikkojen varrelle. 

Artemiin temppeli Magnesiassa. Arkkit. Hermogenes. 


Doorilaisen tyylin soinnukas harmonia oli liian yksitoikkoi- 
nen soveltuakseen uuteen aikaan. Usein sen ankara pohjakaava 
rikottiin, osa muotoja yksinkertaistettiin, niin että ekinos me- 
netti kaarroksensa ja sai miltei suoran ääriviivan; arkkitraavi 
tehtiin kapeammaksi kuin triglyfifriisi, jolloin koko ylärakenne 
tuli vaikuttamaan kevyemmältä. 

Yleensä asetettiin joonialainen tyyli tai sen istukas, korintti- 
lainen, etusijalle. Joonialaisista monumentaalirakennuksista on 
huomattava Efesoksen Artemiin-temppeli, joka aloitettiin jo 
350-luvulla, ja Didyman Apollonin-temppeli, joka oli työn alla 
läpi koko aikakauden eikä koskaan tullut täysin valmiiksi. 
Näissä temppeleissä voitiin jo niiden vanhimmassa asussa sel- 
västi tehdä ero sisäänkäyntipuolen ja taaemman lyhyen sivun 
välillä, toisin kuin doorilaisessa temppelissä, jonka kaikki sivut 
on samalla tavoin eristetty ympäristöstä. Tämä yhden suun- 
nan korostaminen jatkui edelleen hellenistisessä arkkitehtuu- 
rissa. 300-luvulla arkkitehti Pytheos oli johtavia taiteilijoita. 
Hän oli Maussolleionin, ks. kuvaa s. 144, 'ja Prienen Athene- 
temppelin mestari. Näissä hän palasi takaisin joonialaisen ko- 
lonnin vanhempaan muotoon, kun sen sijaan Efesoksen Arte- 
mis-temppelissä on osittain attikalaisten esikuvien vaikutusta. 
Missään Pytheoksen rakennuksessa ei ollut friisiä, mutta sen 
asemesta hammastus esiintyi voimakkaana, mikä antoi tukea 
ulkonevalle geisonille. Sima on korkea ja hallitsee voimakkaal- 
la akantinlehtiköynnös-, palmetti- ja leijonanpääornamentil- 
laan kokonaan kapeata geisonia. 

Prienen tori ja sitä ympäröivät pylväshallit. Torilla kunnia- 
patsaiden jalustoja ym. 


Koko Maussolleion, joka alhaalta oli 39 m pitkä ja 33 m le- 
veä, lepäsi korkealla, mainituin veistokuvafriisein koristetulla 
alustalla. Kolonnadin ja sen palkiston yläpuolella oli por- 
raspyramidin muotoinen katto, jonka kruunasivat hallitsijapa- 
rin patsaat kuvattuina neljän hevosen vetämissä vaunuissa. 

Pytheos on luultavasti myös ollut mukana siinä uudesti- 
muotoilussa, joka suoritettiin Labraundan Zeuksen-temppelissä 
Maussolloksen ja tämän veljen Idrieuksen aikana. 

Vuoden 150 vaiheilla vaikutti arkkitehti Hermogenes, jonka 
töitä roomalainen aika piti kanonisina. Artemiin temppeli 
Magnesiassa on hänen käsialaansa, ks. s. 298. Täällä Hermo- 
genes on, ilmeisesti saadakseen aikaan voimakkaamman ko- 
rostuksen horisontaaliselle osalle kolonnien yläpuolella, otta- 
nut jälleen ateenalaisen esikuvan mukaisesti käytäntöön arkki- 
traavin yli ulottuvan figuurein koristetun friisin. Hermogeneen 
seuraajat säilyttivät friisin, mutta korvasivat ihmishahmot or- 
namentaalisella koristelulla, lehtiköynnöksillä, kukilla yms. He 
huomasivat nähtävästi, että hellenistisen kuvanveiston figuu- 
reilla ei ollut sitä lujaa ryhtiä mikä soveltuisi arkkitehtuu- 

rin dekoratiiviseksi niveleksi. Hermogenes korosti edelleen si- 
säänkäyntiä tekemällä lyhyiden sivujen keskimmäisten pylväi- 
den välit huomattavasti suuremmiksi kuin muut. Ympäryshalli 
tehtiin kaksi kertaa niin leveäksi kuin tavallisesti. Etummai- 
nen esihalli on kaksi kertaa niin syvä kuin takimmainen. Sen 
sijaan Hermogenes oli taipuvainen antamaan temppelille eri- 
tyisen tehostetun julkisivun korostaakseen sen suuntaa, siihen 
tapaan kuin varhaisjoonialaisissa kolossaalitemppeleissä. 

Joonialaisen kolonnin voluutit vedettiin lähemmäs toisiaan, 
ja horisontaalinen nauha niiden välillä tuli kapeammaksi ja 
menetti kimmoisuuttaan. Selvää on että tunne sen alkuperäi- 
sestä funktiosta oli heikentynyt; tämä ilmenee edelleen siinä, 
että runsaamman plastillisen koristelun vuoksi sen muodot me- 
nettivät selkeyttään. Voluuttien keskukseen sijoitettiin osaksi 
kasviornamentteja ja osaksi figuurireliefejä. 


Korinttilainen tyyli 


Tämä tyyli ei ole itsenäinen samalla tavoin kuin molemmat 
muut rakennustyylit, jotka ilmaisivat erityistä mielenlaatua 
ja olivat omien kehityslakiensa alaisia. Korinttilainen tyyli 
on joonialaisen haara. Se noudattaa sen yleistä rakennetta, 
ainoana poikkeamana pylvään kapiteelin muoto. 

Ymmärtääksemme sen muotoutumisen meidän on siirryttävä 
hieman taaksepäin kreikkalaisen ornamentiikan kehityksessä. 

Orientista lainatut koristeelliset kukka-aiheet, palmetti, lilja 
ja lootuksennuppu, olivat kreikkalaisilla muuttuneet puhtaasti 
ornamentaalisiksi aiheiksi, jotka eivät suoranaisesti johtaneet 
ajatusta luonnossa oleviin lähtökohtiinsa. Sama koskee lehti- 
friisejä, joista erilaiset kymat ja astragaali ovat syntyneet. 
Palmetit ja kukat yhdistettiin vaihtelevan muotoisin kaarivii- 
voin yhtenäisiksi ornamenttinauhoiksi, joista ei voinut nähdä 
niiden alkuperää, puunoksia ja lehtiköynnöksiä. Köynnösorna- 
mentti kehittyi usein monimutkaisiksi muodostelmiksi haarau- 
tuvine spiraalivoluutteineen, kannattavine palmetteineen ja ro- 
setteineen. Köynnöksillä oli geometrisesti määräytyvät muodot, 
niin että ne vaikuttivat täydellisesti nauhalta. Mutta ajan oloon 
tämä kaikki vaikutti liian abstraktiselta ja kevyeltä esim. suu- 
rissa temppeleissä. Vaikutuksen vahvistamiseksi köynnökset 
tehtiin uurteisiksi, kukanvarsia muistuttaviksi, ja lehtiä liitet- 
tiin alku- ja solmukohtiin. Esikuvaksi otettiin akantinlehti, 

sen runsaasti haarautuvat ääriviivat ja pehmeä taipuisuus. 
Akantinlehden yhä kasvavaa osuutta köynnöskoristelussa voi- 
daan seurata siitä ajasta alkaen, jolloin ne ensi kertaa esiin- 
tyivät Parthenonin akroterioissa, aina siihen asti jolloin ne saa- 
vat samanarvoisen aseman palmettien rinnalla. Luonto on voit- 
tanut puhtaan muodon. Tämä on tietenkin yhteydessä sen 
400-luvulta lähtien heräävän tilantunteen kanssa, joka ei pitä- 
nyt abstraktisista, lineaarisuutta korostavista ääriviivoista tai 
pinnoista. 

Joonialaisella kapiteelilla oli muuan omituinen piirre, mikä 
vaikeutti sen käyttöä. Sen pitkien ja lyhyiden sivujen välillä 
oli selvästi korostettu ero. Kulmapylväisiin täytyi sen tähden 
aina käyttää muunnettua muotoa, jossa toinen voluutti työn- 
tyi diagonaalin suuntaisesti rakennuksesta ulospäin. Tämä ei 
ollut tyydyttävää. Tarvittiin kapiteelimuoto, joka oli saman- 
lainen kaikilta neljältä sivulta. 

Korinttilainen kapiteeli 
Lysikrateen muistomer- 
kistä Ateenassa. 300- 
luku. (Erik Lundbergin 
mukaan) 


Korinttilaisen kapiteelin luojaksi arvellaan vuoden 400 vai- 
heilla toiminutta ateenalaista kuvanveistäjää Kallimakhosta. 
Kapiteelin kanonisen muodon tapaamme ensimmäisenä arkki- 
tehti Polykleitos nuoremman Epidaurokseen rakentamassa 
Toloksessa. Tolos oli pyöreä pylväiden ympäröimä rakennus, 
ulkoarkkitehtuurilta doorilaista tyyliä. Korinttilaiset pylväät 
ympäröivät sisällä olevaa cellaa. 

Kapiteelin ydin on pyöreä (ks. kuvaa). Alhaalla sen ympä- 
rillä on kaksi riviä akantinlehtiä — muunnos joonialaisen 
kapiteelin palmettiseppeleestä. Niiden yläpuolelta kohoavat 
kapeat voluutit, joista suurimmat kannattavat nelisivuisen aba- 
koksen ulkonevia kulmia. Vertikaalisten kulmavoluuttien väli- 
set sivut on koristettu pienemmillä voluuteilla, akantinleh- 
dillä ja ruusukkeilla. 

Lysikrateen muistomerkissä Ateenassa voluutit ovat saa- 
neet enemmän voimakkuutta ja koko koristelu on runsaam- 
paa. Muuten tämän pienen rakennuksen muodot liittyvät 
joonialaiseen tyyliin. 

Korinttilaista pylväsjärjestystä sävyttää vielä enemmän kuin 
joonialaista pyrkimys ylöspäin, ja loistoa rakastavana aikana 
tarjoutui enemmän tilaisuuksia rikkaan koristelun toteuttami- 
seen. Arkkitehdit käyttivät sen muotoja hyvin vapaasti, ja koko 
joukko uusia tyyppejä ilmaantui. Korinttilainen kapiteelityyp- 
pi oli vasta roomalaisaikana saavuttava suurimman kehityk- 
sensä. Se on antanut alun myöhäisroomalaisille lehtikapitee- 

Asuintalo Prienessä. Perspektiivinen rekonstruktio. Noin 300. 


leille ja niiden välityksellä sekä bysanttilaisen että romaanisen 
tyylin kapiteelimuodoille. 

300-luku samoinkuin hellenismin ensimmäinen vuosisata oli- 
vat voimakkaasti kasvavan hyvinvoinnin aikaa. Vaikka valtiot 
kuten esimerkiksi Ateena kärsivät taloudellisista vaikeuksista, 
oli paljon varakkaita yksityishenkilöitä, ja elintaso kohosi. Tä-- 
mä koitui yksityisasuntojen muotoilun hyväksi. Vanhimmat 
säilyneet ja tutkitut esimerkit ovat Olynthoksessa Makedonian 
rannikolta. Talot voidaan luotettavasti ajoittaa kaupungin 
vuonna 348 tapahtuneen tuhoutumisen perusteella. Täällä on 
voitu todeta esiintyneen mosaiikkilattioita ja maalattuja sei- 
niä. Täydellisempiä ja paremmin säilyneitä taloja on löydetty 
Prienestä. Talojen perustyyppi palautuu megarontyyppiin, 
mutta tätä on laajennettu sivuhuoneilla; lisäksi tulee merkit- 
tävänä osana varakkaampien asunnoissa pilarikäytäväin ympä- 
röimä piha, peristyyli. Peristyylipihat hallitsevat pergamoni- 
laisen kuninkaanpalatsin pohjakaavaa, ks. s. 159. Prienen löy- 
töjä täydentävät tutkimukset Deloksella, jossa löydöt ulottuvat 
roomalaiskauteen saakka. 

Peristyl 


Pergamonin kuningaspalatsin pohjakuva. 


Kuvanveisto 


Tunnemme hyvin hellenistisen kuvanveiston lähimmät edel- 
täjät, Praksiteleen, Skopaan ja Lysippoksen taiteen, ja tun- 
nemme myös useiden aikakauden omien mestareiden nimet. 
Sitäpaitsi suuri joukko taideteoksia on säilynyt osittain origi- 
naaleina, osittain kopioina. Tästä huolimatta hellenistisen tai- 
teen historia on vielä suhteellisen hämärä luku. Moni taideteos 
etsii mestariaan ja moni mestari teoksiaan. Suurimpana vai- 
keutena on kuitenkin tällä kaudella varman kronologian puut- 
tuminen. Noin vuoden 300 ja 220-luvun väliseltä ajalta ei tun- 
neta yhtään suurempia monumentaalisia veistosryhmiä, jotka 
olisivat peräisin varmasti ajoitetuista monumenteista. 

Noin vuodesta 230 kuusikymmentä vuotta eteenpäin saamme 
varmaa tukea suurista pergamonilaisista monumenteista, gallia- 
laisista soturiryhmistä ja Pergamonin Zeuksen alttarin relie- 
feistä. Tämä aikakausi merkitsee hellenistisen taiteen koho- 
kohtaa. Sitä seuraavan periodin kohdalla olemme jälleen huo- 
nommassa asemassa. Vain löydöt Deloksen saarelta, joka 
autioitettiin 69 eKr., antavat opastusta ajoituksille. 

Rekonstruktio Oropoksen teatterista. Noin 150 eKr. 


Taiteilijain teoksissa ilmenevä vapaus ja monipuolisuus vai- 
keuttaa runsaan materiaalin järjestämistä ja valikoimista. 
Ajan mestarit saattoivat vapaasti käyttää kaikkia niitä taitoja 
ja saavutuksia, jotka heidän suuret edeltäjänsä molempina 
klassillisina aikakausina olivat taiteelle voittaneet. He hallitsi- 
vat anatomiaa ja suhdeoppia, he olivat perehtyneet vaikeimpien 
taivutusten ja väännösten kuvaamiseen. Skopas ja Praksiteles 
olivat osoittaneet heille, miten voitiin ilmaista inhimillisiä tun- 
teita ja tunnelmia alkaen syvästä kärsimyksestä aina kevyeen 
mielihyvään asti. Lysippoksen realismi oli antanut heille 
mahdollisuudet tavoittaa niiden välillä olevat vivahteet. Ku- 
vanveiston sijoittamisen annettuun tilaan he olivat niin ikään 
saaneet oppia Lysippokselta. 

Kaikilla suunnilla hellenismin taiteilijat pyrkivät ylittämään 
edeltäjänsä. Kärsimys kasvoi tuskaksi, ilo riemuksi, lempeä 
hymy tehtiin yhä makeammaksi. Työ perustui tarkkaan todel- 
lisuuden tutkimiseen. Kreikkalaisten käsissä realismista tuli 
keino terävöittää ja syventää ilmaisua; siitä ei tullut itsetar- 
koitusta kuten Italiassa. 

Taiteilijain ohjelmisto laajeni. Tosin atleetinpatsaat eivät 
olleet yhtä tavallisia aikana, jolloin ammattilaisuus sai ylival- 
lan urheilussa, mutta niiden tilalle tulivat ajan suurmiesten 

herooisoidut patsaat. Jumalankuvia tarvittiin uusien kaupun- 
kien temppeleihin. Lisäksi taide otettiin käyttöön myös yksi- 
tyisten talojen ja puutarhojen koristelussa. Tehtiin kuvapatsaita 
arkielämästä, milloin rakastettavan suloisia, milloin selkeän 
realistisia. Karikatyyrit sekä ihmisistä että eläimistä olivat hy- 
vin suosittuja. 

Aleksanterin sarkofagi Sidonista (noin 300 eKr.) osoittaa, 
miten kuvanveistäjät pystyivät kokoamaan taajoja henkilöryh- 
miä eläväksi kokonaisuudeksi. Tämä sarkofagi on nuorin Sido- 
nin kuninkaalliselta hautapaikalta löydetyistä veistoksin koris- 
telluista arkuista, ja se on todennäköisesti sisältänyt sen koti- 
maisen ruhtinaan maalliset jäännökset, jonka Aleksanteri asetti 
Foinikian hallitusmieheksi. Täyteläiset, hyvin säilyneet värit 
tekevät sen erityisen merkittäväksi. Värinkäytössä pyrittiin 
enemmän harmoniaan ja koristeelliseen vaikutukseen kuin 
luonnonmukaisuuteen. Pääsävyt olivat violetti ja keltainen; sen 
lisäksi esiintyi jonkin verran vaaleansinistä ja -punaista. Jois- 
sakin paikoin aseet olivat kullattuja. 

Toiminta tapahtuu matalassa tilassa. Figuurien tiheämmän 
asettelun ansiosta se vaikuttaa jonkin verran syvemmältä kuin 
Maussolleion-friisissä, mutta mitään pyrkimystä loputtomaan 
syvyyteen tai pitkälle vietyyn perspektiiviseen kuvaamiseen ei 
voida havaita. Sarkofagin tilankäsitys on ajalle tyypillinen; se 
ei ole riippuvainen reliefin teknillisistä edellytyksistä. Sama 
tilankäsitys antaa leimansa myös ajan maalaustaiteelle. 

Plyeuktoksen Demosthenesta esittävä patsas, ks. kuvaa s. 
295, pystytettiin Ateenaan kansankokouksen päätöksellä vuon- 
na 280. Puhuja seisoo levollisena, käsivarret alhaalla; kädet oli- 
vat kuten tiedetään erään kopion katkelmasta ristissä vartalon 
edessä. Ala- ja yläruumis muodostavat pienen kulman, jota 
säärien asento korostaa. Tällä tavoin on vältetty frontaalisuu- 
den vaikutelma; näemme tässä Lysippokselta saatuja oppeja. 
Patsas vaikuttaa kuitenkin kulmikkaammalta ja kovemmalta 
kuin tämän teoksissa. Figuurin ympäri ulottuva spiraaliliike, 
joka alkaa vinoilla viitanpoimuilla oikealta sääreltä ylöspäin, 
saa hillitsevän vastapainon vasemman puolen pystysuorista poi- 
muista sekä terävästi esiintyöntyvästä kokoonkääritystä viitan 
osasta rinnan alapuolella. Taiteilija on tavoitellut liikkeen tasa- 
painoa. Tämä vaakasuora laskososa liittää veistoksen horison- 
taalitasoon ja muistuttaa siten Kaapijaa, jossa eteen ojenne- 
tuilla käsivarsilla oli vastaava tehtävä. Tämä saattaa havain- 
nollistaa sitä, mitä hellenismin taideteoreetikot nimittivät »kar- 

keaksi rytmiksi» vastakohtana miellyttävämmälle »eurytmial- 
le», josta tunnettu Sofokleen patsas Lateraanimuseossa antaa 
esimerkin. 

Kuivan ja jänteisen ruumiin samoinkuin kasvojen lihakset 
pistävät esiin jyrkkärajaisten kovettumien tavoin; ne puhuvat 
intensiivisestä sisäisestä elämästä. Syvät varjot silmien ja suun 
alla tuovat lisäksi purevan kiihkeyden piirteen. Patsas on ylis- 
tys suurelle patriootille, jonka kaikki vetoomukset yhdessä 
pysyttelemisestä ja päättävästä taistelusta lähestyvää vihollista 
vastaan saivat kaikua kuuroille korville. 

Demostheneen patsas antaa meille silmäyksen hellenismin 
alkuvaiheessa voimassa olleisiin veistoksen sommitteluperiaat- 
teisiin sekä lihaksiston ja draperian käyttöön ilmaisukeinoina. 
Sitäpaitsi se on muotokuvataiteen mestariteoksia. 

Tyypillinen hellenistinen kompositio on Eutykideen kuu- 
luisa kaupunginjumalattaren Antiokeian patsas, joka esittää 
jumalattaren istuvassa asennossa käsivarsi polveen nojaavana. 
Näemme vinoviivojen leikin, jonka voimakas pystyviiva kat- 
kaisee. Eutykides oli Lysippoksen oppilas samoinkuin tämän 
poika Boedas, jonka rukoilevan pojan tunnemme Berliinin 
erinomaisesta pronssikopiosta. Tämä ilmaisee kaikilla viivoil- 
laan pyrkimystä ylöspäin käyttämättä myöhemmin tavallista 
spiraalisommittelua. 

Suuri herooisoitua hellenististä hallitsijaa esittävä pronssi- 
patsas Roomassa, ks. kuvaa s. 296, ilmaisee tämän ylöspäin 
suuntautuvan tendenssin siten, että ruumis muodostaa yhdessä 
raajojen kanssa nousevan spiraalin, joka päättyy kohotettuun 
vasempaan käteen. Tämän patsaan mukana olemme tuileet 
hellenistisen taiteen keskimmäiseen vaiheeseen, jolloin Perga- 
mon oli määräävänä keskuksena. Tämän ajan kuvanveistäjät 
eivät etsineet sitä, mikä aiheissa oli pysyvää kuten klassilli- 
nen taide, vaan tahtoivat antaa ilmaisun liikkeelle. Muodot on 
äärimmäisyyteen saakka jännitetty, sommittelu ei koskaan pyö- 
reästi viimeistelty. Hellenistinen aikakausi ei pyri klassillisen 
ajan kohotettuun staattiseen tasapainoon. Pikemminkin sen tai- 
teesta helähtää epäsointu, joka voi saada kiihottavan fanfaa- 
rin luonteen. 

Kuuluisin kaikista hellenistisistä veistoksista on Samothra- 
keen Nike, ks. kuvaa s. 297, joka voidaan ajoittaa hieman jäl- 
keen vuoden 200 eKr. Suurikasvuinen nainen ryntää laivan- 
kannella keulaa kohden. Horinsontaalisesti asetetut siivet 
antavat tasapainoa figuurille, joka muuten näyttäisi kaatu- 

van eteenpäin. Ilmavirta pusertaa vaatteet hänen vartaloaan 
vasten, niin että sen jalo muoto pääsee oikeuksiinsa. Vaattei- 
den liepeet hulmuavat taaksepäin. Voitonriemu ja tuulten leik- 
ki Aigeian meren yllä on tuskin koskaan saanut täyteläisempää 
ilmaisua kuin tässä veistoksessa, joka nyt on Louvren suurim- 
pia aarteita. Spiraalisommittelu tulee selvästi esiin vaatteiden 
poimuissa ja ruumiin liikkeessä ja on yhtenäisen ilmaisun pe- 
rustana. 

Erinomaisen esimerkin vaihtelusta, jolla osattiin kuvata 
erilaisia pukujen kangaslaatuja, tarjoaa kaunis tytönkuva An- 
ziosta. Siinäkin panemme merkille läpiviedyn spiraalikomposi- 
tion, 

Hellenismin naisihanne ei kuitenkaan ollut herooinen Nike, 
vaan rakkauden viehkeä jumalatar. Praksiteleen veistämä Kni- 
doksen Afrodite tuli lähtökohdaksi pitkälle sarjalle Afrodite- 
figuureja, jotka olivat enemmän tai vähemmän alastomia. Ju- 
malatar kuvattiin yhä enemmän ihmisen kaltaisena. Capitoliu- 
min Afrodite näyttää olevan tietoinen sekä kauneudestaan että 
alastomuudestaan. Kuuluisalla Mediciläisellä Afroditella puo- 
lestaan on herttainen ja viekotteleva hymy. Hienostunut pin- 
takäsittely korostaa muotojen pehmeää pyöreyttä. 

Myös jumalattaren asentoa muunneltiin. Doidalsas esitti 
Afroditen polvistuneena kuivaamassa itseään kylvyn jälkeen. 

Monet kuvat esittävät jumalattaren puolialastomana. Paras 
niistä on Melokselta peräisin oleva Afrodite. Komposition läpi- 
viedyssä spiraaliliikkeessä, kyvyssään luoda ehyt täysplastilli- 
nen veistos, melokselaisen Afroditen veistäjä edustaa aikansa 
taiteen huippua. 

Pergamonin valtakunnassa taide ja kulttuuri olivat kunin- 
kaan suojeluksessa. Eumenes I:n lujitettua valtansa voitta- 
malla villit gallialaiset joukot, jotka olivat asettuneet Vähään 
Aasiaan, hänen seuraajansa Attalos I (241—197) ja Eumenes 
II (197—159) ikuistivat tämän tapahtuman suurin monumen- 
tein. On olemassa jäännöksiä kahdesta erilaisesta sarjasta. Toi- 
nen käsittää pronssiryhmiä yliluonnollisessa koossa. Kuolevaa 
gallialaista ja gallialaista ja hänen vaimoaan esittävät kopiot 
ovat Roomassa. Lisäksi on muita, tyylillisesti näihin kuulu- 
via fragmentaarisia figuureja. Barbaarien tunnusmerkkeinä 
ovat takkuinen tukka ja kaularengas, mutta heidät kuvataan 
herooisen alastomina kreikkalaisen taiteen tapaan. Hiljaisen 
tuskan tunne lähestyvän kuoleman edessä antaa leimansa kuo- 
levalle gallialaiselle. Hänen maanmiehensä, joka välttääkseen 

vankeuden häpeää on surmannut vaimonsa ja nyt työntää 
miekkansa omaan rintaansa, ilmentää päättäväistä miehek- 
kyyttä. Hänen piirteissään ei ole mitään pingoittunuita. Lyöty- 
jen vihollisten kuvaukselle on ominaista aito kreikkalainen hu- 
maanisuus. 

Luultavasti Attaloksen seuraajan Eumenes II:n aikana Perga- 
mon sai kaikkein hienoimman taiteellisen koristuksensa, suu- 
ren Zeuksen alttarin, ks. s. 299. Se oli korkean linnavuoren pen- 
kereellä ja näkyi kauas ympäristöön. Se rakennettiin valtaval- 
le, miltei neliömäiselle muuratulle korokkeelle, jonka mitat oli- 
vat 35x38 m. Tämän leikkasivat toiselta pitkältä sivulta leveät 
portaat. Itse alttari oli korokkeen päällä, jota kehystivät joka 
puolelta joonialaiset pylväshallit. 

Koroketta ympäröi yli miehenkorkuisen jalustan yläpuolella 
2,3 m korkea ja 130 m pitkä kohokuvafriisi, joka esitti jumal- 
ten taistelua gigantteja vastaan. Ikivanha myytti merkitsi tässä 
samalla viittausta pergamonilaisten voittoon gallialaisista. 

Alttari, joka kaivettiin esiin saksalaisten tiedemiesten toi- 
mesta, pystytettiin kahden maailmansodan välillä Berliinin 
Pergamonmuseoon. Teoksen luoneiden taiteilijain nimet oli 
hakattu reliefien alapuolelle. Yksi niistä oli Menekrates. 

Alttarifriisi ei ole vain Kreikan taiteen lajin monumentaali- 
veistos. Giganttien taistelu, ks. s. 299, merkitsee myös veistok- 
sellista ilmaisua kokonaiselle kulttuurikaudelle. 

Friisissä vilisee tavattomasti figuureja. Giganttien jalat 
työntyvät esiin käärmeinä, joiden päät puremillaan osallistuvat 
taisteluun ja joiden kiemurtelevat ruumiit tarrautuvat juma- 
liin ja täyttävät kaikki tyhjät tilat taistelevien välillä. Ilon ja 
voitonylpeyden ilmeet vaihtelevat tuskan, surun, pelon, säälin 
ja jalomielisyyden ilmaisujen kanssa. 

Ruumiiden muodot ovat voimakkaita ja lihaksikkaita; juma- 
lattarien ja giganttien naispuolisten heimolaisten yllä on 
yleensä vaatteet, jotka poimuisine pintoineen muodostavat vai- 
kuttavan vastakohdan alastomille figuureille. 

Kompositio jatkuu ilman jyrkkiä katkeamia rakennuksen 
ympäri kiertäen portaiden toiselta sivulta toiselle. Voidaan 
kuitenkin erottaa eri ryhmiä, joista varsinkin Zeus ja Athene 
vastustajineen muodostavat suurenmoisen kokonaisuuden. Kyp- 
sän miehuuden voima on harvoin saanut täydemmän ilmaisun 
kuin Zeuksen valtavassa hahmossa. Kuunjumalatar Selenen 
kuva herättää erityistä ihailua hienon suorituksensa ansiosta. 

Muutamia epätasaisuuksia lukuunottamatta työ on hämmäs- 

tyttävän korkeatasoista ottaen huomioon teoksen tavattoman 
laajuuden, mikä luonnollisesti edellytti suurta avustajajouk- 
koa. 

Kohokuvan pohja katoaa tyystin henkilöiden vilinään. Re- 
liefi on niin syvä, että joiltakin kohdiltaan figuurit ovat irral- 
laan taustasta. 

Tämän reliefin tyyliä on usein verrattu eurooppalaiseen ba- 
rokkitaiteeseen ja sen mukaan puhutaan kreikkalaisesta ba- 
rokista. Vertailulla on oikeutuksensa, jos ajatellaan detalji- 
muotoja ja pintasommittelua, mutta syvyyssommittelu, ilman 
ja valon käsittely on alttarireliefissä täysin erilainen kuin 
barokissa, samoin henki on toinen. 

Joonialaisen kolonnadin sisällä, joka kaapin tavoin ympäröi 
korokkeen päällyspintaa, oli Telefoksen kohtaloita ja urotöitä 
esittävä reliefi. Telefos oli Herakleen poika, ja häntä pidet- 
tiin Pergamonin perustajana. Tämä friisi on matalampi kuin 
giganttifriisi ja figuurit ovat vielä matalampia, niin että ne 
eivät ulotu reliefin- ulkoreunan tasalle. Ne ovat yleensä har- 
vassa, ja niitä ympäröivä maisema on yksityiskohtaisesti 
kuvattu. Telefos-friisi on siten tärkein dokumentti kreikkalai- 
sen maisemankuvauksen historiassa. Maa kuvataan yleensä ko- 
hoavana; kalliot ja rakennukset peittävät horisontin ja rajoit- 
tavat tilan. 

Friisin eri kohtauksia erottavat vain sellaiset esineet, puut, 
rakennukset ym., jotka kuuluvat kuvaesitykseen. Kertomus 
muodostuu siis yhtäjaksoiseksi. Tämä sommittelukeino kehittyi 
sitten edelleen Rooman historiallisessa reliefitaiteessa. 

Pergamonin löytöihin kuuluu myös runsaasti veistokuvia. 
Suuressa osassa niistä esiintyy erittäin hienostunutta draperia- 
tekniikkaa, joka menee jopa niin pitkälle, että alemman vaa- 
tekerran laskokset kuvastuvat päällimmäisen läpi. 

Pergamonilaiseen traditioon liittyy edelleen vertaansa vailla 
oleva ns. Barberinin fauni Miänchenissä, joka on löydetty Roo- 
masta, ks. s. 293. Naturalistisen ilmaisun teho mutta myös mil- 
tei Feidiasta muistuttava suuruus on ominaista tälle kuvalle 
satyyristä, joka nukkuu autuasta dionysolaista unta. 

Roomalaiset olivat jo vuoden 200 vaiheilla alkaneet sekaan- 
tua hellenististen valtioiden kiistoihin, ja pian Balkanin niemi- 
maan kulttuurisesti merkittävät osat olivat heidän hallinnas- 
saan. Pergamonin siirtyminen Rooman hallintaan vuonna 133 
merkitsi itsenäisen taidetuotannon loppua. Syyria oli sisäisten 
riitojen rikkoma, ja Egyptin mahti oli heikentymässä. Taiteili- 

jat saivat turvapaikan Rhodoksesta ja muilta kreikkalaisilta 
seuduilta, mm. Deloksesta. Rhodoslaiset kuvanveistäjät jatkoi- 
vat pergamonilaisia perinteitä luomalla pateettisia ryhmäsom- 
mitelmia kuten Apollonioksen ja Tauriskoksen ns. »Farnesen 
härkä», jossa kuvataan Dirken kuolemaa, sekä Hagesandrok- 
sen ja hänen poikiensa Polydoroksen ja Atanodoroksen veis- 
tämä Laokoon-ryhmä, ks. s. 301. 

Molemmissa ryhmissä on dramaattisesta käsittelystä huoli- 
matta tietty akateeminen leima. Ne ovat näytteitä erinomaisen 
taidokkaasta sommittelusta, ja Laokoon-ryhmässä nähdään Ili- 
säksi vaikuttavaa detaljien käsittelyä, mikä herätti renessans- 
sin ja barokin ihailua. Vielä 1700-luvun puolivälin jälkeen 
Lessing nimitti esteettisen ohjelmansa Laokooniksi. Verrattuna 
varhaisempiin hellenistisiin ryhmäsommitelmiin kuten »Gal- 
lialaiseen ja hänen vaimoonsa», »Farnesen härkään» ja muihin 
Laokoon ja hänen poikansa ovat täysin reliefinomaisesti ase- 
tetut toistensa viereen. Tämäkin on alkavan klassisismin piir- 
teitä. 

Naturalistinen tekniikka, jonka hellenismi oli perinyt Lysip- 
pokselta, oli ollut keino kohottaa ilmaisukykyä. Pergamonilai- 
sen ajan paatos oli jalostanut naturalismia ja antanut sille 
idealistisen piirteen. Ei kuitenkaan arkailtu käydä käsiksi pii- 
nallisiin aiheisiin. Satyyri Marsyaksen vaivat ja sieluntuskat 
ovat houkutelleet useampia hellenistisiä taiteilijoita osoitta- 
maan taitavuuttaan kärsimyksen kuvaamisessa. Hellenismin 
loppua kohden esiintyy itsetarkoituksellista realismia. Sielulli- 
nen aines astuu taka-alalle vanhuuden heikkouden tunnus- 
merkkien ja muun sellaisen tieltä, jonka klassillisen ajan ku- 
vanveistäjä mieluummin sivuutti. Vanha kalastaja, työmies, 
juopunut eukko, kerjäläisfilosofi ja muut tämäntapaiset aiheet 
tulevat nyt taiteilijain virtuoosimaisen käsittelyn kohteiksi. 

Eräs etevä tutkija on yhdistänyt hellenistiset laatukuva- 
maiset ja idylliset kuvanveistokset yhteen tyyliluokkaan ja 
kutsunut sitä antiikkiseksi rokokooksi, jonka hän panee seu- 
raamaan Pergamonin barokkimaisen giganttien taistelun jäl- 
keen. Hän on oikeassa sikäli, että idyllinen suuntaus, joka voi- 
makkaasti korostaa sekä sentimentaalisuutta että luonnonlas- 
ten, faunien ja nymfien leikkejä ja kujeita, tulee hallitsevaksi 
hellenistisen ajan lopulla. Tätä valaisevat mm. ne muutokset, 
joiden alaiseksi rakkauden jumala joutui. Nyt häntä ei kuvata 
vain hilpeänä ja ilkikurisena olentona ja elämäntunnon edus- 
tajana, vaan hänet käsitetään myös olemassaolon vastakkai- 

sen puolen valtiaaksi. Nukkuva Eros, ks. s. 302, ruumiillistaa 
milloin unta, milloin tämän tummaa veljeä, kuolemaa. Idylli- 
nen motiivi on kuitenkin usein vanhempi ja voidaan todeta jo 
hellenismin aikaisemmissa vaiheissa. 

Hyvin tunnetuksi tuli ryhmä poika ja hanhi, Boethoksen teos. 
Mitä tulee laatukuviin ja mytologisaiheisiin reliefeihin, joihin 
liittyy täysin kehittynyttä maisemaympäristöä, on vielä vai- 
keata varmuudella erottaa hellenistisellä kaudella syntyneitä 
niistä, jotka on tehty vasta roomalaisena keisariaikana. 


Muotokuvataide 


Hellenismin aika oli muotokuvataiteen kulta-aikaa. Varhais- 
klassillinen ja feidiaaninen taide oli lisännyt mielenkiintoa ja 
kykyä fysionomisten erikoispiirteiden esittämiseen. Toisena 
edellytyksenä muotokuvataiteelle oli uusi asennoituminen ih- 
miseen yksilönä, mikä ilmenee Perikleen ajan lopulla. Indivi- 
dualismi, joka juhlii voittokulkuaan hellenismin aikana, tekee 
läpimurron Ateenassa jo vuosisataa ennen Aleksanteri Suurta, 
ei vähiten sellaisten hallitsevien ja värikkäiden persoonalli- 
suuksien kuin Perikleen ja Alkibiadeen ansiosta. 

Kleobiin ja Bitonin patsaat Delfoissa ja Harmodioksen ja 
Aristogeitonin Ateenassa, vieläpä Kresilaan tunnettu Perikleen 
patsas eivät olleet muotokuvia nykyaikaisessa mielessä vaan 
ideaalikuvia. Ensimmäiset muotokuvamaiset veistokset kreik- 
kalaisella kulttuurialueella lienevät syntyneet persialaisten 
hallitsemissa Vähän Aasian kaupungeissa persialaisten satraap- 
pien tilauksesta tai heidän kunnioittamisekseen. On tuskin sat- 
tuma, että kreikkalaisten hallitsijamuotokuvien sarjan aloittaa 
Maussolloksen suuri patsas Maussolleionissa (n. v:lta 350 eKr.), 
ks. s. 290. 

Aina 400-luvun jälkipuoliskolle saakka kaikki kreikkalai- 
nen taide oli uskonnollista. Myös muotokuvaveistokset sopeu- 
tuivat alusta alkaen uskonnolliseen ilmapiiriin ja liittyivät 
temppelien ja pyhäkköjen votiivikuvina tai heros-patsaina lä- 
heisesti sankarikulttiin. Kresilaan veistämä Perikleen patsas 
oli siten votiivilahja, joka sai paikkansa Pallas Athenen lin- 
nanpyhäkössä. Silanionin tekemässä, Akatemiaan pystytetyssä 
Platonin muotokuvassa on Muusille osoitettu votiivikirjoitus. 

Ateenan demokratian sankarien tavoin Harmodios ja Aristo- 
geiton saivat patsaansa Ateenan torille. Samoin pystytettiin 

noin v. 460 Themistokleen patsas herooisessa alastomuudessaan 
Magnesian torille. Patsaan vierellä oli uhriaittari. Myös filo- 
sofi Epikouroksen patsaan edessä hänen oppilaansa uhrasivat 
muistopäivinä. 

Lopullisen läpimurtonsa kreikkalainen muotokuvataide sai 
Ateenassa, kun siellä 300-luvulla alettiin pystyttää muotoku- 
vapatsaita vielä eläville henkilöille. Säilyneiden kopioiden pe- 
rusteella tiedämme tällaisia kunniapatsaita omistetun mm. 
Aiskhineelle ja Demostheneelle, ks. s. 295. 

Ennen hellenismiä kunnioitettiin muotokuvapatsailla vain 
varsin suppeata piiriä: kuninkaita, valtiomiehiä, puhujia, ru- 
noilijoita, filosofeja ja urheilukisojen voittajia. Mutta kun kau- 
punkien olemassaolo yhä suuremmassa määrin tuli riippuvai- 
seksi yksityisten varakkaiden kansalaisten uhrimielestä, oli 
seurauksena kunniapatsaiden inflaatio, sillä ne olivat yhteis- 
kunnan paras keino kiittää hyväntekijöitään. 

Toisen tärkeän muotokuvaryhmän muodostivat ne ideaali- 
muotokuvat, joita taiteilijat oman aikansa ihanteenmuodos- 
tus lähtökohtanaan loivat kauan sitten edesmenneistä kulttuu- 
rin sankareista. Sellaisia ideaalimuotokuvia olivat esimerkiksi 
Silanionin Sapfon ja hellenismin erilaiset Homeroksen muoto- 
kuvat, ks. s. 300. 

Yhä taidokkaammaksi kehittyneestä individualisoimiskyvys- 
tään huolimatta helleenien muotokuvaveistäjät eivät koskaan 
täysin luopuneet muotokuvan idealisoivista ja herooisoivista 
perinteistä. Tässä kreikkalaiset muotokuvat, myös roomalaisia 
esittävät, eroavat niistä veristisistä muotokuvista, joita tehtiin 
kreikkalaisen vaikutusalueen ulkopuolella, Etruriassa ja tasa- 
valtaisessa Roomassa. 


Maalaustaide 


300-luvun jälkipuolisko näyttäytyi roomalaisen ajan taide- 
kriitikoille maalaustaiteen todellisena kultakautena. Apelleen 
nimi väikkyi kaikkien aikojen loistavimpana taiteen taivaalla 
eivätkä sitä himmentäneet edes suurimmat kuvanveistäjät. Ja 
Apelleen rinnalla oli useita muita ensi luokan mestareita, 
Protogenes, Aetion, Antifilos ym. Myös Vesuviuksen vuonna 
79 jKr. tuhoamien kaupunkien säilyneet antiikin aikaiset maa- 
laukset tukevat kirjallisuuden antamaa käsitystä. Nämä esiin- 
kaivetut maalaukset ovat nimittäin suureksi osaksi jäljitelmiä 

ja muunnelmia 300-luvun jälkipuoliskon ja hellenismin alun, 
antiikin maalaustaiteen klassillisen aikakauden, kreikkalaisista 
originaaleista. 

Koska lähdeaineistomme ei oikeuta tämän kukoistuskauden 
puitteissa selvästi erottamaan tiettyjä kehitysvaiheita, on sopi- 
vinta liittää Apelleen ajanjakson kuvaus hellenistisen maalaus- 
taiteen yleiskatsaukseen. 

Apelleen mukana maalaustaiteen johtoasema siirtyi Hellaasta 
Jooniaan. Apelles oli tosin itse käynyt opissa Sikyonissa, mutta 
hänen tyylinsä ja työskentelytapansa poikkesi kuitenkin huo- 
mattavasti sikyonilaisesta koulusta. Oppiaikansa jälkeen hän 
asettui elpyvään Efesoksen kaupunkiin kotimaassaan Jooniassa. 

Hänen arvoasemaansa osoittaa ilmoitus, että hän oli ainoa 
maalari, jolle Aleksanteri antoi luvan maalata hänen muoto- 
kuvansa, samoin kuin Lysippoksella oli vastaava etuoikeus 
kuvanveistäjäin joukossa. Apelles esitti kuninkaan käyttäen 
Zeuksen tunnuskuvaa, salamaa. 

Apelleen kuuluisin taulu oli Afrodite Anadyomene, joka 
esitti jumalatarta vedessä seisovana ja samalla kiertämässä vet- 
tä hiuksistaan. Jotkin hänen kuvistaan olivat monihenkilöisiä 
sommitelmia, mutta useimmissa figuurien lukumäärä näyttää 
olleen vähäinen. Paletin perusvärien valinnassa hän lienee 
pysytellyt Polygnotoksen käyttämissä neljässä, mutta hän on 
ilmeisesti osannut ottaa niistä irti suuren joukon nyansseja, 
koskapa hän oli erityisen kuuluisa rikkaasta ja miellyttävästä 
värinkäytöstään. Hän asetti temperatekniikan vahavärien 
edelle. Apellesta kiitettiin siitä, että hän osasi selkeästi karak- 
terisoida henkilöittensä tunnelmia ja luonteenlaatua, vaikka 
ne olisivat poikenneet toisistaan miten paljon hyvänsä. Samalla 
kertaa luettiin kuitenkin miellyttävyys hänen taulujensa par- 
haaksi ominaisuudeksi. 

Ei ole voitu osoittaa mitään uskollista kopiota, joka voisi 
antaa meille suoranaisen vaikutelman Apelleen tyylistä. Hä- 
nelle kuten muille samanaikaisille maalareille ihminen oli 
maalauksessa pääasia. Maiseman osuus oli hyvin vähäinen. 
Sitä edustivat sen sijaan nymfit ja muut sopivat olennot. 
Aihepiiri laajeni käsittämään taruston ja historian lisäksi myös 
laatukuvia ja välistä myös asetelmia. Tapaamme esimerkkejä 
siitä, että valo- ja valaistusongelmat ovat kiinnostaneet taiteili- 
joita. Plinius kertoo eräästä Antifiloksen taulusta, jossa poika 
puhalsi uhrituleen ja jossa erityisesti ihailtiin heijastuksia 
pojan kasvoilla. 

Monista Pompejin ja sen naapurikaupunkien tauluista, jotka 
palautuivat Apelleen ja hänen lähimpien seuraajiensa aikaan, 
näyttää lähimpänä originaalia olevan suuri mosaiikki Aleksan- 
terin ja Dareioksen kohtaamisesta taistelussa. Kaikesta päät- 
täen se on kopio Ateenassa työskennelleen Filoksenoksen alku- 
peräisteoksesta aivan Aleksanterin kuolemaa seuranneelta 
ajalta. Sama originaali on innoittanut myös edellä mainitun, 
Sidonista peräisin olevan Aleksanterin-sargofagin mestaria. 
Mosaiikkikopiosta, ks. s. 303, on tosin poistettu osa originaalin 
figuureista, mutta sommittelun kokonaisvaikutuksesta näyttää 
uskollisesti pidetyn kiinni. Kohtaus on kuvattu matalalla sijait- 
sevasta näköpisteestä. Etumaiset ryhmät peittävät sen vuoksi 
taistelunvilskeessä kauempana olevat. Päiden yläpuolella ku- 
vastuvat taivasta vasten makedonialaisen jalkaväen keihäät. 
Taulun syvyysvaikutus jää näin ollen hyvin vähäiseksi, mutta 
tämän tilan puitteissa vilisee liikkeitä eri suuntiin, vasemmalta 
oikealle, syvyyttä kohden ja katsojaa kohden. Dareios hallitsee 
toista sivustaa, jossa hän kohottautuu suurissa vaunuissaan 
pystyyn täynnä myötätuntoa uskollista persialaista kohtaan, 
jonka Aleksanterin keihäs on kaatanut vaunujen viereen. Ku- 
van toista puoliskoa hallitsee Makedonian kuninkaan hahmo, 
joka ryntää eteenpäin hyökkäykseen. Taiteilija on taitavasti 
osannut suunnata katsojan huomion häneen. Aleksanteri on 
toimintaa hallitseva voimakeskus. Väri ja viivasommittelu 
tukevat tätä vaikutelmaa. 

Taulun perusvärinä on lämpimän keltainen, joka yhdessä 
muiden värien, ruskean, mustan ja punaisen, kanssa luo täyte- 
läisen koloristisen sinfonian. 

Taistelunhalu ja voitontahto, uskollisuus kuolemaan saakka, 
myötätunto kaatuneita kohtaan, kaikki tuo sisältyy tämän 
inhimillisesti ja taiteellisesti niin rikkaan maalauksen puit- 
teisiin, 

Kompositio eri suuntiin risteilevine liikkeineen, monet kaar- 
tuvat viivat ja massavaikutus tuovat mieleen barokin muoto- 
kielen, mutta Filoksenoksen teoksessa on kuitenkin yksinker- 
taisempi, klassillisempi henki kuin Rubensin ja hänen aika- 
laistensa taistelukuvauksissa. 

Hellenistisessä maalaustaiteessa ihmiskuvaus oli jatkuvasti 
hallitsevana. Osassa Herculaneumin ja Boscorealen maalauk- 
sia näemme ihmishahmoja sijoitetun kapealle näyttämölle, 
jonka taustana on seinä. Figuurit on maalattu suurella huolella 
ja ne nousevat hyvin plastillisesti ympäristöstään. Väritys ja 

valonkäsittely korostavat erillisiä hahmoja. Siveltimenkäyttö 
on plastillisesti muotoilevaa. 

Iso monifiguurinen ja suurisuuntaiseen plastilliseen tyyliin 
tehty sommitelma nähdään ns. Mysteerihuvilan (Villa dei Mis- 
teri) suuressa salissa Pompeijin ulkopuolella. Maalaus on sovi- 
tettu toisen pompeijilaisen tyylin mukaiseen arkkitehtuuriko- 
risteluun. Kolmella salin seinällä kuvataan uskonnollisia me- 
noja, jotka liittyvät dionysolaisiin mysteereihin. Peräseinän 
keskellä istuu jumala itse valtaistuimellaan morsiamensa 
Ariadnen kanssa. Sivulla 303 kuvatussa yksityiskohdassa muori 
nainen polvistuu puolialastomana ja odottaa pyhän ruoskan 
iskuja sitä heiluttavalta siivekkäältä naisdemonilta erään alas- 
toman naisen esittäessä hurmioitunutta tanssia. Tässä friisissä, 
jonka figuurit ovat luonnollista kokoa, maalaukselliset ilmaisu- 
keinot on alistettu palvelemaan figuurien plastillisten arvojen 
esittämistä. Henkilöhahmot tekevät elävien patsaiden vaiku- 
tuksen. 

Vasta hellenistisen ajan jälkipuoliskolla maisemamaalaus 
kehittyy itsenäisemmäksi; esimerkkejä siitä voidaan nähdä 
erään roomalaisen talon maalauksissa, joiden aiheet perustuvat 
Odysseiaan. Figuurit ovat täällä pieniä ympäröivään alaan 
verrattuina. Etualan toiminta nähdään ylhäältä, ikään kuin 
katsoja olisi näkötornissa; näkymän maisemaan sulkevat enim- 
mäkseen rosoisten kalliomuodostelmain korkeat röykkiöt, vain 
siellä täällä näköala avautuu kaukaiselle merelle, jonka hori- 
sontti on ylhäällä, lähellä taulun yläreunaa, ks. s. 302. 

Havaintomateriaalin katkelmallisuus aiheuttaa, että vain 
epätäydellisesti voimme seurata hellenistisen maalauksen ke- 
hitystä puhtaasti taiteellisessa ja teknillisessä mielessä. Sitä- 
vastoin tiedämme, että aihepiiri on sen mukana huomattavasti 
monipuolistunut. Suureen osaan niitä ihastuttavia ja suloisia 
Eroksen kuvauksia, joita Pompeijin taloissa on niin paljon, 
sisältyy varmaan monia suoranaisesti hellenistisiin tauluihin 
palautuvia, mutta meiltä puuttuu se taikasauva, jolla voisimme 
erottaa hellenistiset tyypit roomalaisten maalarien itsenäisistä 
luomuksista. 

Hellenistinen taide on kehittänyt ja rikastanut klassillisen 
taiteen perintöä. Sen muotorunsaus teki sen käyttökelpoiseksi 
mitä erilaisimpiin tehtäviin. Se on ylistänyt maailmanvaltojen 
mahtia, se on tehnyt havainnolliseksi kreikkalaisen myytin ja 
sankaritarun ja tuonut iloa ja kauneutta yksityisen kodin 
rauhaan. Jos sen päätepisteestä silmäilemme taaksepäin hel- 

Apenniinien niemimaa oli jo ikivanhoista ajoista lähtien 
ottanut vaikutteita idän kehittyneemmistä kulttuureista, minkä 
lisäksi sillä oli Itäalppien yli yhteyksiä Keski-Eurooppaan. 
Ennen kreikkalaisten siirtokuntien aikaa Apenniinien niemi- 
maan kulttuuri oli pääasiassa Keski-Euroopan ja Balkanin 
kulttuurien haarautuma.: Sisilia ja niemimaan eteläisin osa 
kuuluivat sen sijaan Välimeren-kulttuurin piiriin. Rautakau- 
den mukana tilanne muuttui. Tyrrhenan rannikkovyöhyke 
vedettiin yhä enemmän aigeialaiseen ja itäisen Välimeren vai- 
kutusalueeseen. Kulttuuri, joka merkittävällä tavalla poikkesi 
pronssikauden kulttuurista, teki nyt tuloaan Italiaan. Tämän 
»tyrrhenalais-arkaaisen» kulttuurin kannattajat miehittivät 
aluksi vain yksityisiä tukikohtia Tyrrhenan meren rannikolla. 
Ensimmäinen maahanmuuttajain aalto hautasi kuolleensa suo- 
rakaiteenmuotoisiin hautakuiluihin, ns. fossahautoihin; myö- 
hemmille muuttajille olivat tyypillisiä uurnahautausmaat. 
Nämä molemmat muutot tapahtuivat 700-luvun aikana eKr, 
ennen varsinaista helleenien siirtoasutusta. 

Maahanmuuttajat ovat ilmeisesti tulleet pääasiassa meritietä 
ja erinäiset seikat osoittavat, että he ovat astuneet laivaan 
pohjoisaigeialaisella alueella. He ovat muun muassa tuoneet 
maahan uuden asutustyypin ja asuinpaikan valinnallaan luo- 
neet perustan myöhempien etruskilaisten kaupunkien kehitty- 
miselle. 

Tietyt huolellisesti valitut ylätasangot Etrurian rannikkoalu- 
eella saivat nyt tuota pikaa kyliksi yhdistyneen maanviljelijä- 
asutuksen. Juuri nämä yhdyskunnat kehittyvät suhteellisen 
lyhyessä ajassa tunnetuiksi etruskilaisiksi metropoleiksi: 
Tarauinii, Vulci, Caere, Veji ja muut. Saman kehityksen 
kävi läpi myös Rooman kukkulain asutus. Jo 600-luvun lopulla 
etrurialaiset kyläyhteisöt olivat saaneet kaupungin luonnetta. 
Tästä ajasta lähtien meillä myös on oikeus puhua etruskilai- 
sesta kansakunnasta ja etruskilaisesta kulttuurista. Samalta 
ajalta ovat niinikään peräisin vanhimmat piirtokirjoitukset et- 
ruskien kielellä. 

Lisääntyvä hyvinvointi, jonka päätekijöinä oli rautamalmin 
ja muiden metallien sekä metsien runsaus, tehostuneet kauppa- 
yhteydet itäisen Välimeren alueeseen ja huomattavassa määrin 

myös maahanmuuttaneiden kreikkalaisten vaikutus vetivät Et- 
rurian lopullisesti itä-Välimeren kaupunkisivilisaation piiriin. 

Eteläetrurialaiset kaupungit perustivat vuorostaan uusia kau- 
punkeja pohjois-Etruriaan, Po-joen tasangolle ja Adrianmeren 
rannikolle sekä etelään Latiumiin ja Campaniaan. Rooman 
kukkulain kyläyhteiskunnat muuttuivat noin v. 575 etruskilais- 
tyyppiseksi kaupungiksi, jolla oli etruskilaiset kuninkaat. 
Capuasta tuli Campanian voliittinen ja kulttuurikeskus. 500-lu- 
vulla etruskilaiset kaupunkiliitot hallitsivat siten suurinta osaa 
Apenniinien niemimaata Paestumin pohjoispuolella. Etruskit 
kilpailivat nyt kreikkalaisten ja karthagolaisten kanssa ylival- 
lasta Välimeren länsiosassa. Mutta vuonna 474 Syrakusan 
Hieron I aiheutti etruskeille murskaavan tappion merellä. Mo- 
niksi kaupunkivaltioiksi hajaantuneina etruskit eivät enää pys- 
tyneet vastustamaan roomalaisten kasvavaa valtaa. 300- ja 
200-luvuilla heidän maansa liitettiin lopullisesti Rooman val- 
takuntaan. 

Etruskilaisen taiteen kehitystä määräsivät pääasiassa vaikut- 
teet itäisistä kulttuurimaista. Tyrrhenalais-arkaaiset pioneerit 
olivat uudessa kotimaassaan nojautuneet jokseenkin harvaan, 
puolipaimentolaiseen asutukseen, jonka kulttuurilla oli lähim- 
mät vastaavuutensa Keski-Euroopassa ja Balkanin niemimaal- 
la. Nämä paimenet koristivat hienommat saviastiansa piirre- 
tyin tai koverretuin geometrisin kuvioin, joita korostettiin val- 
koisella kalkkiaineella vastakohdaksi harmaanmustalle savi- 
materiaalille. 

On luultavaa, että Etrurian uudet asukkaat ovat oppineet 
edeltäjiltään teknillisessä mielessä. Mutta suurin piirtein kat- 
soen Etrurian tyrrhenalais-arkaainen keramiikka eroaa selvästi 
sitä edeltäneestä ns. apenniinilaisesta sekä ornamentiikaltaan 
että astiamuodoiltaan. Uusia johtomuotoja on kaksoiskartio- 
mainen hautauurna horisontaalisine kädensijoineen. Se on 
usein koristelematon, mutta toisinaan siinä on kuvioita, jotka 
lienevät saaneet inspiraationsa samanaikaisten aseiden ja me- 
tallisten koriste-esineiden kaiverretusta geometrisesta deko- 
raatiosta. Meanderi ja hakaristi eri tavoin muunneltuina näyt- 
televät täällä tärkeätä osaa. Koristeluperiaate on pääasiassa 
rakenteellinen. 

Hyvin pian syntyy maata omistava valtiasluokka, jolla on 
huomattavasti suuremmat taiteelliset vaatimukset kuin fossa- 
hautojen kansalla. Etruskilaiset lukumonit eivät olleet vain 
suurtilallisia vaan myös kaivoksenomistajia, teollisuudenhar- 

joittajia ja suurkauppiaita omine kauppalaivastoineen. Heidän 
loistonhaluaan eivät tyydyttäneet enää keskieurooppalaiselta 
rautakaudenkulttuurilta periytyvät tuotteet. Kreikkalaiset ja 
vähän aikaa myös foinikialaiset varustivat lukumonit niillä 
ylellisyystavaroilla, mitä nämä kaipasivat juhlistaakseen elä- 
mää ja kuolemaa. Etruriasta tuli 600-luvulla rajaprovinssi suu- 
ressa itämaistuneessa taidealueessa, mutta provinssi jolla oli 
omalaatuinen, väliin hieman barbaarinen profiilinsa. 

Hallitsevana oli 500-luvun puoliväliin saakka lähinnä korint- 
tilainen vaikutus. Perimätiedossa tätä vastaa kertomus ylhäisen 
korinttilaisen Demaratoksen muuttamisesta Targuiniaan yh- 
dessä neljän maanmiehensä kanssa, »jotka toivat taiteen Etru- 
riaan». Noin vuoden 550 jälkeen on joonialainen tai attika- 
lainen vaikutus hallitseva. 

Olosuhteet ovat tehneet sen, että tunnemme etruskilaista 
taidetta pääasiassa hautojen ja niiden sisällön perusteella, jos- 
sakin määrin myös siitä, mitä on säilynyt etruskilaisten temp- 
pelien koristelusta. Profaanista arkkitehtuurista emme sen 
sijaan toistaiseksi tiedä paljon. Kammiohautojen arkkitehtuuri 
korvaa sitä jonkin verran, ainakin talojen sisäpuolen suhteen, 
ks. s. 308. 

Etruskilaisessa temppelissä primitiivinen tyyppi säilyi pitem- 
pään kuin kreikkalaisessa. Puu ja savi olivat hallitsevia raken- 
nusaineita lukuunottamatta perustassa, joka säännöllisesti teh- 
tiin tuffilohkoista. Ylärakenteen puuaines peitettiin terrako- 
talla kuten vanhimmissa doorilaisissa temppeleissä. Etruskilai- 
sissa pylväissä ekinoksen pyöristys on tasaisempi kuin doori- 
laisissa. Näiden vastapainoksi etruskilaisessa pylväässä on 
erityinen alusta. 

Kun temppelien ylärakenne ei ollut kiveä, etruskien ei tar- 
vinnut sijoittaa pylväitä yhtä tiheään kuin kreikkalaisten ark- 
kitehtien. Ympäryshalli ei ollut yleinen, vaan sen tilalla oli 
esihalli, joka oli niin syvä, että cellan oven kynnys tuli koko 
pohjakaavan keskukseksi. Tämän pohjajärjestyksen määräsi- 
vät uskonnolliset syyt, sillä kynnyskivi oli tarkoitettu käytettä- 
väksi etruskien uskonnossa tärkeänä ennusmerkkien näytös- 
paikkana. Koko temppeli oli korkealla korokkeella (podiu- 
milla), jolle etusivulta johtivat portaat. 

Roomalaiset pitivät tyypillisesti etruskilaisena sitä temppeli- 
tyyppiä, jossa oli kolme cellaa toistensa vieressä. Sivucellat 
saattoivat olla etupuolelta avoimia. 

Päinvastoin kuin doorilainen temppeli etruskilainen korosti 

voimakkaasti fasadia. Tämä on piirre, jonka roomalaiset säilyt- 
tivät. On myös esimerkkejä siitä, että etruskilainen temppeli 
sijoitettiin temppelialueelle lähelle takamuuria, samalla tavalla 
kuin esimerkiksi »Capitolium» (Jupiter-temppeli) Ostian tai 
Pompeijin forunilla. 

Toinen etruskien jälkeensä jättämä arkkitehtonisen muisto- 
merkin laji ovat haudat. 

Etruskilaisissa monumentaalihaudoissa erotetaan kaksi pää- 
tyyppiä, tumulushauta ja kalliohauta. Tumulushauta on hal- 
litseva tyyppi rannikkoalueella, kun sen sijaan kalliohauta on 
tunnusomainen suppealle alueelle keski-Eitruriassa. Luonnon- 
olot suosivat siellä tätä hautatyyppiä. 

Tumulushauta muodostuu yhdestä tai useammasta kammios- 
ta, ks. s. 308, joiden päälle on kasattu ympyränmuotoisella 
sokkelilla oleva kartiomainen hautakumpu. Hautakammio voi 
olla latomalla tehty tai hakattu suhteellisen pehmeään tuffi- 
kallioon. Se sai välistä ja varsinkin uudemmissa haudoissa 
rikkaan arkkitehtonisen muotoilun, kuten voimme todeta var- 
sinkin Caeren hyvin säilyneessä ja vaikuttavassa hautakau- 
pungissa. Vanhimmat tumulushaudat ovat peräisin 600-luvul- 
ta. Vastaavia hautatyyppejä esiintyy aigeialaisella alueella 
esimykeneläiseltä ajalta periytyvinä. 

Kalliohaudat kuuluvat hautatyyppiin, jolla on luonteenomai- 
sia ja suurenmoisia edustajia läntisestä Vähästä Aasiasta Per- 
siaan ulottuvalla alueella. Ei voida kuitenkaan väittää, että 
etruskilaisella hautatyypillä olisi läheisempää yhteyttä aasia- 
laiseen. Kalliohauta, joka yksinkertaisimmassa muodossaan kä- 
sittää yhden pystysuoraan kallioseinämään hakatun kammion, 
oli luonnollisin tyyppi sillä Etrurian alueella, missä sitä esiin- 
tyy, sillä syvälle syöpyneitä jokilaaksoja reunustavat siellä jyr- 
kästi kohoavat tuffikalliot. Melkein läpitunkematon muratti-, 
väriherne- ja kuusamakasvullisuus kalliohauta-alueella Nor- 
chian ja Bleran ympärillä tekee unohtumattoman ja alkuperäi- 
simmässä merkityksessä dionysolaisen vaikutuksen. Kalliohau- 
dat on myöhemmällä kaudella, hellenismin aikana, varustettu 
rikkaasti muotoilluilla arkkitehtonisilla fasadeilla. 

Hautakammiot, varsinkin tumulushaudoissa, koristeltiin usein 
freskomaalauksilla. Ne ovat verrattomia todisteita etruskien, 
ainakin ylempien yhteiskuntaluokkien, mielenlaadusta ja elä- 
mänmuodoista (ne merkitsevät lisäksi, tosin usein provinsi- 
aalisesti karkeutunutta, korviketta sille suurelle kreikkalaiselle 
maalaustaiteelle, mikä ikuisiksi ajoiksi on tuhoutunut). Hau- 


Etruskien taide 179 


Etruskilainen kalliohauta. Hellenistinen aika. 


tamaalausten paras löytöpaikka on Targuinia, mutta myös 
Vulcissa, Chiusissa ja muilla Etrurian seuduilla voidaan nähdä 
tumulushautoja säilyneine maalauksineen. Vejissä on eräs hau- 
ta, Tomba Campana, jonka itämaistyyliset maalaukset on tehty 
noin 600 eKr. Muuten pääosa hautamaalauksista kuuluu 500- 
luvun puolivälin ja 300-luvun lopun väliseen aikaan. 
Maalaustyön suorittaneet taiteilijat ovat varmasti olleet sekä 
syntyperäisiä etruskeja ja italialaisia että maahanmuuttaneita 
kreikkalaisia. Tomba del Baronessa, ks. s. 306, on todettu kreik- 
kalaisia taiteilijasigneerauksia. Ne esikuvat, joita taiteilijat jäl- 
jittelivät, ovat joka tapauksessa olleet kreikkalaisia: 500- 
luvulla ensi sijassa joonialaisia, myöhemmin pääasiassa atti- 
kalaisia. Yleensäkin etruskilaisten lukumonien elämäntavoilla 
arkaaisena aikana näyttää olleen lähimmät vastineensa van- 
hemmassa joonialais-aiolilaisessa tilanomistajakulttuurissa. 
Hautamaalausten kuvaesitykset liikkuvat niinkuin luonnol- 
lista on tässä dionysolaisessa — varsinaisesti Bacchuksen — 
ilmapiirissä: juominkeja ja ekstaattisia tansseja kuvataan mu- 
rattien ja Elysiumin puiden kehystäminä. Kilpailuleikit, vä- 
liin sangen veriset, ovat myös pidettyjä aiheita. Roomalaiset 
gladiaattorikisat olivat varsinaisesti etruskilainen keksintö. Ai- 
heita kreikkalaisista myyteistä ja taruista esiintyy myös, nekin 
yleensä verisiä. Harvinaisempia ovat sen tapaiset kuvaukset 
valoisammasta arkielämästä kuin viehättävät kalastus- ja 
metsästyskohtaukset Targuinian »Tomba della caccia e pes- 

cassa». Etruskilaisen hautamaalauksen myöhempää periodia 
hallitsevat kuvaukset manalasta. Mutta näissä ollaan kaukana 
vanhempien hautojen elysiolaisesta ilosta — tunnelma on ma- 
kabeeri ja muistuttaa Lucretiuksen kuvauksia manalan kau- 
huista. 

Parhaat arkaaisten hautojen maalaukset ovat sen laatuisia, 
että ne voivat auttaa meitä luomaan mielikuvan samanaikai- 
sen kreikkalaisen maalaustaiteen tyylistä ja ilmaisukeinoista. 
Värien raikkaus ja iloinen sopusointu oli ensimmäisten löytö- 
jen mukaan vertaansa vailla. Ilman pääsy hautoihin ja kos- 
teus ovat vaikuttaneet tuhoisasti joihinkin maalauksiin, mutta 
monet niistä antavat yhä voimakkaan vaikutelman etruskilais- 
ten taiteilijain alkuperäisestä väri-ilosta. 

Hautojen sisältämä esineistö oli usein tavattoman runsas ja 
käsitti sekä ulkomaisia että kotimaisia kalleuksia. Ns. Regu- 
linin-Galassin haudasta on peräisin valtava kultainen solki, ns. 
fibula, ks. s. 304. Leijona ja palmetit muodostavat 2 dm:n le- 
vyisen laatan itämaistyylisen koristelun. Mutta työ on var- 
masti etruskilainen, koska tällainen solki ei ollut muodissa 
missään muualla kuin Etruriassa. Tekniikka, jota etruskilai- 
set kultasepät mestarillisesti hallitsivat, oli granulointi. 

Etruskilaisten pronssitöiden joukosta on huomattava varsin- 
kin muuan vaunu pakotettuine heloineen, joka on löydetty 
Monteleonesta Spoleton läheltä, ks. s. 305. Tyylissä on voimak- 
kaita vaikutteita joonialaisesta taiteesta. Tällaisia vaikutteita 
voidaan myös nähdä tunnetussa naarassuden kuvassa, »Roo- 
man sudessa», noin vuodelta 500 eKr., ks. s. 310. Se oli Roo- 
man vaakuna, Mars-jumalan pyhä eläin. Siihen osui salama 
vuonna 65 eKr., ja sen vuoksi pronssifiguuri kaivettiin maa- 
han pyhälle alueelle Capitoliumilla. Kaikki, mihin salama osui, 
tuli antiikin käsityksen mukaan tällä tavoin pyhittää jumalalle. 
Susiemon ilmeessä on villiä voimaa, mikä on etruskilaisen tai- 
teen vaikuttavimpia piirteitä. 

Tämä voimakas ilmaisukyky tulee näkyviin myös Vejin 
Apollonin-temppelin terrakottaryhmissä, joista parhain on 
Apollonin patsas, ks. s. 311. Apollonin liike häntä vastassa 
olevaa Heraklesta kohden osoittaa taiteilijan suurta varmuut- 
ta. Kasvot kiinnittävät huomion puoleensa; niiden piirteissä 
on tuota kesyttömyyttä, mitä emme tapaa kreikkalaisissa teok- 
sissa. Ryhmä on ollut sijoitettuna temppelin katonharjalle. 

Marmorin ja sopivan kalkkikiven puutteessa etruskit käytti- 
vät pitkään terrakottaa kuvanveistomateriaalina sekä temp- 

pelinpäätyjä ja akroterioita että vapaita veistoksia varten. 
Myöhäisarkaaisesta temppelistä Satricumissa on esimerkiksi 
löydetty karkean ilmeikkäitä satyyri- ja mainadiryhmiä. Ter- 
rakottaplastiikan loistavia näytteitä ovat edelleen puhtaasti 
hellenistisessä tyylissä pysyttäytyvät temppeliveistokset Fa- 
leriista ja Tarauiniasta. 

Suunnilleen sinä aikana, jolloin Vejin Apollon syntyi, kut- 
suttiin taiteilija Vulca — etruskilainen nimi — Roomaan koris- 
tamaan Capitoliumilla olevaa Jupiterin temppeliä terrakottai- 
silla päätyfiguureilla. 

Niissä osissa Etruriaa, joissa ruumiin polttaminen oli tapana, 
esimerkiksi pohjoisosassa, valmistettiin kivestä ja terrakotasta 
tuhkauurnia, joissa sarkofagien traditionaalinen muoto oli säi- 
lytetty, vaikkakin pienemmässä koossa. Etusivut koristettiin 
reliefeillä, jotka harvoin saavuttavat merkittävää taiteellista 
vaikutusta. Taistelukohtaukset kuten veljesten Eteokleen ja 
Polyneikeen kaksintaistelu kuuluvat suosituimpiin aiheisiin. 

Taide oli Italiassa muodostunut itäisen Välimeren alueen 
suurten taidekeskusten haarautumaksi. Huolimatta puhtaasti 
tyylillisestä riipuvuussuhteesta etruskeilla esiintyi verististä 
tendenssiä, joka pohjautui syvälle kansanluonteeseen ja tuli 
säilymään merkittävänä tekijänä Rooman maailmanvallan tai- 
teenkehityksessä. 

Se näyttäytyy selvästi etruskien muotokuvataiteessa, joka 
alusta alkaen oli intiimissä yhteydessä hautataiteeseen, vrt. 
kuvaa s. 309. 

Muissa Italian osissa kreikkalainen vaikutus tuli sitä voi- 
makkaammaksi mitä etelämmäs mentiin. 300-luvun alussa 
Apuliassa, Lucaniassa ja Campaniassa aloitettiin maalattujen 
vaasien tuotanto ateenalaisen esikuvan mukaan. Ne eivät voi 
piirustuksen hienoudessa, värien ja materiaalin laadussa kil- 
pailla esikuviensa kanssa, mutta niiden joukossa tapaamme 
kuitenkin monia erittäin dekoratiivisia ja komeita kappaleita. 
Erityisen huomattavia ovat suuret amforat Tarentista, joissa 
on monifiguurisia sommitelmia kreikkalaisesta mytologiasta. 
Hannibalin sota (218—201) tuhosi eteläisen Italian taloudelli- 
sen kukoistuksen ja sen mukana perustan itsenäiselle taideteol- 
liselle tuotannolle. 

Hellenististen suurvaltojen hävitessä taistelussa Roomaa vas- 
taan taiteen edellytykset muuttuivat. Kehityksensä varhaisina 
kausina Rooma ei ollut itsenäinen taidekeskus. Rooman johta- 
valla luokalla, aristokratialla, oli vähän mielenkiintoa muu- 
hun kuin sotalaitokseen, politiikkaan ja talousasioihin. 

Monet tutkijat ovat siksi kokonaan kieltäneet, että on ole- 
massa roomalaista taidetta, ja sen sijaan pitäneet antiikin nel- 
jän viimeisen vuosisadan taidetta kreikkalaisen jälkikaikuna. 
Toiset ovat puolestaan korostaneet puhtaasti roomalaista luon- 
netta aiheissa ja erityisissä Roomassa kehitetyissä monumen- 
taalimuodoissa, esim. triumfikaarissa ja reliefipylväissä. Mo- 
lemmat näkökannat perustuvat kieltämättömiin tosiasioihin. 
Roomalaiset olivat ottaneet omakseen hellenistisen taiteen val- 
miiksi kehitettynä. Sen muotokieli ja tapa nähdä esineitä ja 
ihmisiä oli kehittynyt ilmapiirissä, mihin roomalaisilla ei ollut 
ollut taiteellista vaikutusta. Mutta roomalaisten maulla tuli 
olemaan merkitystä paitsi aiheenvalinnalle myös sille tyyli- 
muodolle, mikä alun pitäen tuli hallitsevaksi. Kun roomalai- 
set ensin ottivat helleenitaiteilijoita palvelukseensa, oli luon- 
nollista että he mieluimmin pyrkivät saamaan sitä, mikä kuit- 
tuurimaissa oli uudenaikaista. Myöhempänä aikana on esimer- 
kiksi oivallettu, että monet niistä hellenistisistä muotokuvista, 
joiden aikaisemmin tyylillisten seikkojen perusteella oli luuitu 
esittävän kreikkalaisia, itse asiassa kuvaavatkin roomalaisia. 
Mutta kun roomalaiset lähemmin tutustuivat Kreikan eri aiko- 
jen taiteeseen, he alkoivat vallitsevista muotisuunnista välittä- 
mättä valita sitä taidetta, mikä miellytti heitä eniten, ja taitei- 
lijat saivat mukautua tilaajain toivomuksiin. Cicero alkoi ke- 
hittää puhetaitoaan ns. aasialaisen tyylin vaikutuksen alaisena, 
mutta piti myöhemmin parempina klassillisia esikuvia. Catul- 
lus ja Horatius ovat kulkeneet samantapaisia uria runoudes- 
sa. 

Ensimmäisellä vuosisadalla ennen Kristusta roomalaiset ihai- 
livat Kreikan taiteessa eniten Feidiaan ja hänen aikalaistensa 
ylevää vakavuutta ja Praksiteleen suloa. Täten he noudattivat 
hellenismin piirissä jo ilmenevää klassistista virtausta ja aut- 
toivat sen voittoon. Tämä kehityskulku tavataan selvimmin 
kuvanveistossa, mutta se voidaan myös nähdä maalaustaiteessa 
ja arkkitehtuurissa. 

Sen sijaan hellenistinen taide jatkui muuttumattomampana 
itäisissä provinsseissa; näin muodostui kaksi samansuun- 
taista virtaa, jotka molemminpuolisesti vaikuttivat toisiinsa, 
kunnes ne sulautuivat samaan suureen tulvaan, Rooman valta- 
kunnan taiteeseen, ilmauksena roomalaisen maailmanvallan 
yhdistävästä kulttuuripolitiikasta. 


Augustuksesta Trajanukseen 


Hellenistinen taide oli tunkeutunut Roomaan katkeamatto- 
mana virtana siitä alkaen, kun etelä-Italian kreikkalaiset kau- 
pungit tulivat Rooman vallan alaisuuteen. Muutamat kansalli- 
set piirit olivat tosin asettuneet vastustamaan ylellisyystava- 
rain tuontia idästä. Cato vanhempi (k. 149) kävi tuloksetonta 
kamppailua hellenismiä vastaan ja rankaisi erästä ylhäistä roo- 
malaista karkottamalla hänet senaatista, koska hän omisti suu- 
ret määrät hopeisia talousesineitä. Mutta roomalaisilla itsel- 
lään ei ollut mitään vastaavaa asettaa kreikkalaisten tuottei- 
den rinnalle, ja jatkuvasti kasvava varakkuus ja sotasaaliit 
tekivät kaikki ylellisyyssäädökset tyhjiksi. Tunnettiin yhä vaa- 
tivammin, että maailman herrojen tuli luoda itselleen ympä- 
ristö, joka oli heidän asemansa arvoinen. Kreikkalaiset olivat 
ainoat, jotka pystyivät antamaan roomalaisten elämälle sellai- 
set komeat kehykset. 

Erittäin merkittäväksi dekoratiiviselle taiteelle tuli Sullan 
suorittama Ateenan ryöstö vuonna 88, jonka yhteydessä hän 
kuljetutti Zeun temppelin pylväät Rooman Capitoliumille. 

Pompeius ja Caesar saattoivat käyntiin suuria rakennusyri- 
tyksiä Rooman koristamiseksi, mutta Augustuksen hallitus 
merkitsi kuitenkin varsinaista käännekohtaa, jolloin roomalai- 
nen henki antoi leimansa sille taiteelle, mitä luotiin valtakun- 
nan pääkaupungin ja provinssikaupunkien kaunistamiseksi. 

Augustuksen aika (27 eKr. — 14 jKr.) on kulttuurielämän 
kaikilla aloilla tietoista reaktiota yhä hillittömämmin maahan 
virtaavia hellenistisiä vaikutteita vastaan. Roomalaiset tarttui- 
vat ohjaksiin myös kulttuurin alalla. 

Rooman keisarikunta oli myös lahjoittanut maailmalle rau- 
han hellenismin alituisten sotien ja Rooman tasavallan pitkän 
kuolinkamppailun jälkeen. Voidaan nähdä yleistä hyvinvoinnin 
lisääntymistä valtakunnan eri osissa keisarikunnan ensimmäi- 
seltä vuosisadalta alkaen 100-luvulle jKr. saakka. Mutta ensim- 

Tabularium. Poikkileikkaus keskikerroksen portiikista. Opus 
guadratum ja opus caementicium (laastikivimassa). 


mäisenä rikkaudessa oli Italia. Siellä luotiin nyt taidetyyli, 
joka vuorostaan vaikutti hedelmöittävästi provinsseihin. Val- 
takunnan läntiselle osalle Rooma oli kaikki varjoon saattava 
kulttuurikeskus. Itäiset osat, jotka ennen olivat olleet hellenis- 
tisen taiteen kotipaikka, ottivat nyt Roomasta vastaan voi- 
makkaita vaikutteita, jotka olivat omiaan häivyttämään pro- 
vinsiaalisia erikoisuuksia. 

Rooman taiteen historiaa koskevat todisteet ovat antiikin 
kirjallisuudessa harvalukuisia. Arkkitehti Vitruvius kirjoitti 
teoksensa arkkitehtuurista jo Augustuksen aikana ja Plinius 
vanhempi käytti pääasiassa vanhempia kreikkalaisia lähteitä. 
Rakennuksia ja muistomerkkejä mainitaan satunnaisesti histo- 
riankirjoittajain teoksissa, mutta tietomme tärkeimpänä perus- 
tana ovat kuitenkin itse monumentit, joita on säilynyt runsaas- 
ti. Ne ovat sitäpaitsi usein piirtokirjoituksin tai muuten ajoi- 

tettuja. Monumentaaliveistosten lisäksi myös keisariperheen 
jäsenten muotokuvat tekevät mahdolliseksi seurata tyylikehi- 
tystä vuosikymmenestä toiseen. 


Arkkitehtuuri 


Rooman ajan rakennustaide saattoi työskennellä uusia ra- 
kennusaineita ja -menetelmiä käyttäen, jotka loivat sille ko- 
konaan uudet edellytykset. Hellenismin aikana oli opittu val- 
mistamaan laastia kalkista ja vulkaanisesta maasta, pozzola- 
nasta. Laastiin sekoitettiin kivensirpaleita ja julkipuoli päällys- 
tettiin tuffista hakatuilla kvaaderi- eli nupukivillä. Keisari- 
kunnan ensimmäisestä vuosisadasta alkaen käytettiin pääasias- 
sa poltettua tiiltä muuriytimen fasadipeitteenä. 

Toinen suuri uutuus oli oikea holvi, joka oli konstruoitu kii- 
lanmuotoisiksi hakatuista kivistä. Tätä tekniikkaa oli käy- 
tetty myös hellenismin aikana puhtaasti käytännöllistä tarkoi- 
tusta palveleviin rakenteisiin, mutta vasta roomalaiset arkki- 
tehdit keksivät sen taiteelliset mahdollisuudet. Kreikkalainen 
pylväsarkkitehtuuri kuitenkin säilytettiin koristeellisena muo- 
tona. 

Ensimmäinen esimerkki holvin käyttämisestä dekoratiivis- 
ten kolonnien yhteydessä on Tabularium (noin 80 eKr.) Roo- 
man Forumilla. Tabularium on roomalaisen hellenismin monu- 
mentaaliarkkitehtuurin parhaita esimerkkejä. Niihin voidaan 
lukea myös ne vanhan, tasavallan aikaisen kaupunginmuurin 
osat, jotka rakennettiin aikakauden tekniikalla 80-luvulla eKr. 

Hannibalin sodan jälkeen ja hellenistisiä valtioita vastaan 
suunnattujen sotaretkien päätyttyä toisen vuosisadan alkupuo- 
liskolla eKr. johtavat ylimysperheet alkoivat toden teolla 
uudistaa Roomaa hellenististen mallien mukaiseksi. Rakennet- 
tiin basilikoja, esim. Basilica Aemilia, ja pylväskäytäviä, laitu- 
reita ja siltoja. Koko Tiberin varren alue Capitoliumin ja 
Aventinuksen välillä systematisoitiin ja laajennettiin satama- 
laitoksilla; torikauppa säännösteltiin ja sijoitettiin pylväskäy- 
tävän kehystämälle erikoistorilleen. Akvedukteja johdettiin 
lukemattomien kvaaderikivistä muurattujen arkadikaarien va- 
rassa yli Campanian. 

Monumentaaliarkkitehtuuri ei mitenkään rajoittunut pää- 
kaupunkiin. Näemme siitä vaikuttavia näytteitä Latiumin eri 
puolilla: Ferentinumissa kauppahalleja ja muurilinnoituksia, 

Rekonstruktioluonnos Praenesten hellenistisestä Fortunan py- 
häköstä. 


Terracinassa Jupiterin temppelin suurine laastikivimassasta 
tehtyine alusrakenteineen, joiden siloitettu julkipuoli muodos- 
tuu epäsäännöllisistä tuffilohkareista. Corassa ja Tiburissa ta- 
paamme hyvin säilyneitä aistikkaita myöhäisdoorilaiseen ja ko- 
rinttilaiseen tyyliin tehtyjä temppeleitä. Tiburissa, ja ennen 
kaikkea Praenestessa, tapaamme myös monimutkaisia ja suu- 
renmoisia temppelilaitoksia, ks. kuvaa. Praenesten Fortuna- 
pyhäkkö, jonka viime maailmansodan tehokkaat pommituk- 
set paljastivat, kohoaa jyrkältä kaupungin rinteeltä suurpiir- 
teisenä ramppi- ja portiikkijärjestelmänä. Se johtaa ylös ca- 
veaa kruunaavaan puoliympyränmuotoiseen kolonnadiin, joka 
ympäröi itse temppeliä. Suunnitelmassa on samaa henkeä 
kuin italialaisen renessanssin ja barokin suurissa huvilara- 
kennelmissa. 

Hellenismin aikana muutettiin myös roomalainen linnoitus- 
järjestelmä Rooman ulkopuolelle. Jo 200-luvulla saivat soti- 
laskoloniat kuten Norba ja Mons Circaeus volskien maassa 
ja Cosa Etruriassa ensimmäiset vahvat kehämuurinsa. Myö- 
hempään vaiheeseen kuuluvat Aletriumin ja Praenesten vai- 
kuttavat muurit, joiden ulkosivut ovat polygonaalikiveä. Sullan 
ja triumvirien aikana siirryttiin yleensä myös linnoituksissa 
laastikivitekniikkaan, päällystyksenä kvaaderikiveä tai epä- 
säännöllisiä, ulospäin tasoitettuja tuffikiviä, ns. opus incertum. 

Rooman tärkeimpiin rakennusteoksiin Sullan ja Augustuk- 
sen väliseltä ajalta kuuluu Pompeiuksen teatteri Mars-kentällä. 

Vanharoomalainen henki oli niin kauan kuin mahdollista vas- 
tustanut pysyviä teatterirakennuksia. Pompeius kiersi vasta- 
rinnan rakentamalla teatterin yhdenmukaisesti sen suunnitel- 
man kanssa, jonka hellenistinen aika oli luonut curian ja comi- 
tiumin kompleksia varten. Sama ajatus oli muuten myös Prae- 
nesten Fortunan-pyhäkön pohjana. Teatterin katsomo, cavea, 
tehtiin comitiumin tavoin temppelin alapuolelle, mikä tarvit- 

taessa saattoi toimia euriana. Temppeli oli pyhitetty Venuksel- 
le. Näyttämörakennus muodosti suuren portiikkialan toisen 
lyhyen sivun. Siitä tuli Rooman hienoston suosituimpia kävely- 
ja kohtauspaikkoja. 

Pompeiuksen teatterissa pidettiin se senaatin kokous, jossa 
Caesar murhattiin. Samalla tukahdutettiin myös Caesarin suu- 
risuuntaiset rakennussuunnitelmat, jotka tähtäsivät Rooman 
kohottamiseen samalle tasolle idän suurkaupunkien kanssa. 

Augustuksen osalle tuli ottoisänsä rakennusohjelman päätök- 
seen saattaminen. 

Niiden rakennusten joukossa, jotka Caesar oli suunnitellut 
ja jotka Augustus toteutti, Marcelluksen teatteri (vihitty vuon- 
na 11 eKr.) on valaiseva esimerkki kreikkalaisten muotojen 
käytöstä uuden tekniikan yhteydessä. Holvikaaret ovat raken- 
nuksen konstruktiivinen elementti; niiden väliin liitetyt puoli- 
pylväät kannattavat arkkitraaveja, jotka friiseillään ja listoil- 


Rooman Colosseumin rakennusjärjestelmä. 

laan erottavat kerrokset. Alakerroksessa on doorilaiset pylväät 
etruskilaisia muistuttavine kapiteeleineen, yläkerros on koris- 
tettu joonialaisilla puolipylväillä. Koko dekoraatio puhuu klas- 
sillisen yksinkertaista muotokieltä muodostaen samalla raken- 
nuksen järkiperäisen jaoittelun. 

Pyrkimys suuntautui nyt yhä suurempaa muotojen runsautta 
kohden, kuten ilmenee Flavius-keisarien aikana rakennetusta 
Colosseumista (79—80 jKr.), ks. s. 323. Doorilaisten ja joonia- 
laisten pylväsjärjestelmien yläpuolella tapaamme täällä ker- 
roksen, jossa on korinttilaiset pylväät, ja ylhäällä vielä rivin 
kevyitä korinttilaisia pilastereita. Tässä rakennuksessa on myös 
holvirakenteita käytetty hyväksi enemmän kuin ennen. Ympy- 
ränmuotoista tynnyriholvien järjestelmää leikkaavat säteet- 
täisesti toiset tynnyriholvit. Leikkauskohdissa esiintyy — ensi 
kertaa historiassa — ristiholveja. Näin kootaan paine ylöspäin 
kohoavilta katsomopaikoilta ja jaetaan se sisäosiin. Tämä por- 
taiden yhdistämien holvikäytävien järjestelmä teki mahdolli- 
seksi ohjata valtavia kansanjoukkoja nopeasti katsomoon ja 
sieltä pois. Kun kreikkalaiset valitsivat teattereilleen mieluim- 
min sopivia vuorenrinteitä, ovat roomalaiset pystyttäneet tä- 
män jättiläisrakennuksen tasaiselle maalle. Koko rakennus on 
88 m pitkä, ja sen ympärysmitta on 527 m. Ulkomuurien kor- 
keus nousee 48 metriin. Katsomo oli avoin kuten muinaisajan 
teattereissa yleensä ja siihen mahtui 44 000 henkeä. 

Roomalaisten holvikonstruktioiden kantovoima näkyy sel- 
vimmin siltarakennuksissa ja akvedukteissa. Mahtavassa Pont 
du Gardissa Provencessa lähellä Nimes'iä on holvi, jonka jän- 
neväli on 24 m. 

Parhaiten säilynyt kaikista roomalaisista temppeleistä on 
Augustuksen ajalta peräisin oleva Maison carröe Nimes'issä. Se 
on korinttilainen pseudoperipteros, jossa on koroke, leveät 
sisääntuloportaat ja syvä esihalli etruskilaisen mallin mukaan. 
Korokkeen profilointi ylä- ja alareunalistoilla kuvastaa liitty- 
mistä helleeniseen arkkitehtuuriin. Sirot kolonnit kannattavat 
kapiteelia, jonka tuuheat akantinlehtikoristeet on tehty pehme- 
ämpään ja täyteläisempään tyyliin kuin hellenistisillä arkkiteh- 
deillä oli tapana. Friisi on koristeltu lehtiköynnöksillä, ja ka- 
tonreunus pysyttelee yleensä hienossa ja elegantissa tyylissä. 

Toinen temppelirakennus Nimes'issä, jota tavallisesti kut- 
sutaan Dianan kylpyläksi, näyttää meille myös yhden var- 
haisimpia esimerkkejä holvikonstruktion käytöstä taiteellisena 
kattomuotona. Holvia kannattaa vyökaarijärjestelmä. 


13 Kreikan ja Rooman taide 

Flaviusten palatsi Palatinuksella. A. seremoniaosasto. B. asuin- 
osa. 1. Vestibulum (»tablinum»). 2. Basilika. 3. Lararium. 4. 
Atrium. 5. Triclinium. 6. Nymfeumit. 7. Hippodrom. 


Provinssien hyvin säilyneet rakennukset älkööt peittäkö sitä 
tosiasiaa, että Rooma oli johtava taidekeskus. Neron Kultai- 
nen talo ei ole käänteentekevä niinkään koristelun tuhlaile- 
van loiston vuoksi kuin suunnittelunsa ansiosta: se oli ruhti- 
naanhuvila raffinoidulla taidolla loihditussa luonnonmaisemas- 
sa. Tosin keisarin kuolema keskeytti sen rakennustyöt, ja jo 
valmiit osat käytettiin muihin kuin alkuperäisen suunnitelman 
mukaisiin tarkoituksiin, mutta taide jatkui niitä uria, jotka 
arkkitehdit siellä olivat avanneet. Suuri Flaviusten keisaripa- 
latsi Palatinuksen huipulla jatkoi ja täydensi Kultaisen talon 
tyyliä ja pysyi kauan normatiivisena rakennuksille sekä Roo- 
massa että provinsseissa. Rakennusmestari oli nimeltään Rabi- 


Arkkitehtuuri 195 


rius. Palatsi kohosi suurelta pengermältä, jonka alusrakenteet 
hautasivat alleen Neron palatsin ja useita alkuperäisen Pala- 
tinus-kukkulan kaakkoisrinteen vanhempia aatelistaloja. Pa- 
latsissa, joka mahtavuudellaan ja ylellisyydellään teki aika- 
laisiin suunnattoman vaikutuksen, oli kolme pääosaa; seremo- 
niaosa lännessä, varsinainen asuinosa keskellä sekä puutar- 
haosa. 

Seremoniaosaa hallitsee suuri vastaanottosivusta. Se käsittää 
mahtavan esihallin, vestibulumin (jota pohjakaavoissa nimite- 
tään »tablinumiksi»), edelleen kaksikerroksisten pylväshallien 
ympäröimän pihan, atriumin (vperistyliumin») sekä vihdoin 
varsinaisen valtaistuinsalin, tricliniumin. 

Esihallin kummallakin puolella on kasilikanmuotoinen sali 
ja pienempi suorakulmainen sali (»lararium»). Sen seiniä jä- 
sentelivät komerot ja pylväät, siihen tapaan kuin näemme ku- 
vattuna ajan arkkitehtuurimaalauksissa (»neljäs tyyli»). Salia 
peitti jättiläismäinen, luultavasti puurakenteinen, 52 m leveä 
katto. 

Atriumin keskellä oli puutarhalavojen muodostama oktogoni 
ja niiden ympärillä, alemmalla tasolla, puutarha. Joka puo- 
lella oli seinäkomeroita veistoksia, suihkuvettä ja istutuksia 
varten. Alhaalla oleva puutarha peitettiin myöhempänä aikana 
marmorilattialla. 

Atriumista on molemmin puolin pääsy peräkkäisiin suurem- 
piin ja pienempiin saleihin. Läntisiä, huomattavan aistik- 
kaasti suunniteltuja huoneita ovat kattaneet kupolit ja puoli- 
kupolit. 

Viiden korkean graniittipylvään kannattama monumentaa- 
linen pääty johti sisälle tricliniumiin. Pylväiden väliin oli luul- 
tavasti ripustettu runsaskoristeisia verhoja. Salin perällä on 
absidi. Siitä on yhä jäljellä kuvioitu marmorilattia, jota 
lämmitettiin alhaalta käsin vieläkin nähtävällä lämminilma- 
laitteella. Tricliniumin sivuseinissä olleiden matalien aukkojen 
kautta avautui näkymä kahteen nymfeumiin. Hienot kuvan- 
veistokset koristivat palatsia. Seinät oli koristeltu pintaupo- 
tuksin, johon oli käytetty kallisarvoisia kivilajeja. 

Tricliniumista tultiin absidinmuotoisen hallin läpi asuinosaan, 
joka ryhmittyy huomattavasti matalammalla olevan peristyy- 
lipihan ympärille. Tämän palatsin osan julkisivu oli seremo- 
niaosan vastakkaisella puolella, Circus Maximukseen päin. 
Täällä se nosti ilmoihin mahtavan fasadin — kuten Pelion 
Ossassa, Martialiksen mukaan -— valtavan puolipyöreän laa- 

jennuksen muodossa, suorakaiteenmuotoisten siipirakennel- 
mien levittäytyessä kahden puolen. 

Pohjoispuolella, seremoniasiiven ja hippodromin välissä oli 
vielä pylväskäytävien ympäröimä piha, samalla tasolla kuin 
seremoniaosa. Täilä pihalla oli lammikko ja siinä keinotekoi- 
nen saari, jolle oli rakennettu temppeliä muistuttava huvitalo. 
Siihen päästiin rannalta sillan kautta. Lammen reuna oli muo- 
toiltu rytmillisesti toistuvilla syvennyksillä ja ulkonemilla. 

Flaviusten palatsirakennuksen huvilamaisuutta korosti hip- 
podromin muotoinen puutarha. Vielä suuremmissa mitoissa 
tällainen järjestely uusiutuu Hadrianuksen huvilassa Tivolissa. 
Plinius nuorempi on eräässä kirjeessään antanut asiantuntevan 
kuvauksen tällaisesta hippodromista, jossa antiikin puutarha- 
taide teki parastaan luodakseen puiden, kasvien, veden ja ark- 
kitehtuurin yhteissointina miellyttävät ja arvokkaat kehykset 
herransa ja hänen vieraittensa lepoa varten. 

Saattaa olla opettavaista verrata Flaviusten palatsia helle- 
nistiseen kuningaspalatsiin Pergamonissa, ks. s. 159. Molem- 
missa peristyylipiha muodostaa keskeisen elementin. Mutta 
Pergamonissa ympäröivien salien ryhmitys on löyhä ja epä- 
symmetrinen; Flaviusten palatsissa sen sijaan pohjakaavaa 
määrää läpiviety akselijärjestelmä, joka jaoittelee symmetri- 
sesti eri huonekompleksit. 

Ensimmäinen keisariajan klassisismi oli työnnetty syrjään. 
Koristelu tuli kilpailemaan itse suunnittelun ja rakenteen 
suurellisuuden kanssa. Samaa tendenssiä tavataan muissa tä- 
män ajan rakennuksissa; esim. Vespasianuksen temppelissä Fo- 
rumilla harjan koristeellisesti muotoiltujen listojen lukumää- 
rää lisättiin aikaisempaan verrattuna, ja jokainen osa tulee 
voimakkaammin korostetuksi suuremman reliefinkorkeuden 
vuoksi. Pyrittiin eloisiin ja liikkuviin pintoihin, joissa oli vah-- 
voja valon ja varjon kontrasteja. 

Tässä mielessä Nervan forum, jonka voidaan sanoa merkit-- 
sevän Flaviusten tyylin kehityksen päätepistettä, menee vielä 
pitemmälle. Ensi kertaa esiintyy täällä kolonneja, joiden yli 
takana olevan seinän palkisto jatkuu eräänlaisena ulkonemana. 
Koko seinä saa näin voimakkaan reliefivaikutuksen. 

Muuan erikoinen muistomerkin muoto on myös syntynyt kei-- 
sariajan ensimmäisen osan aikana, nimittäin ns. triumfikaari, 
jolla ei kuitenkaan ollut suoranaista yhteyttä itse triumfin 
juhlimiseen. Sen tarkoituksena oli toisaalta kunnioittaa jon- 
kun sotapäällikön urotöitä, toisaalta korostaa tärkeätä koh- 

taa kaupungin asemakaavassa, toriaukean sisääntulopaikkaa, 
pääkatujen risteystä tai kaupunginporttia. Holvikaaria kehysti 
aina koristelu, joka käsitti pylväitä niihin kuuluvine arkkitraa- 
veineen ja päällä olevan korkean, veistoksia kannattavan atti- 
kan. Yksinkertaisessa tyypissä, jollaisesta Rooman Tituksen 
kaari on parhaiten tunnettu esimerkki, on vain yksi holvattu 
läpikäytävä. Trajanuksen kaari Beneventumissa, ks. s. 326, on 
säilyneistä rikkaimmin reliefeillä koristeltu. Suuremmassa tyy- 
pissä on kaksi pienempää holviaukkoa isomman sivuilla. Sen 
tyyppi jatkui seuraavana ajanjaksona Septimus Severuksen ja 
Konstantinuksen riemukaarissa Roomassa sekä Galeriuksen 
kaaressa Salonikissa. 

Roomassa keisarit pyrkivät ylittämään hellenistiset suurkau- 
pungit suunnittelemalla komeita avoimia paikkoja, jotka pa- 
remmin kuin ahdas ja epäsäännöilinen Forum Romanum vas- 
taisivat kaupungin tarpeita ja arvoasemaa maailmanvallan 
pääkaupunkina. Näin ilmestyi keisariforumeja pitkäksi riviksi 
vanhan torin itäpuolelle. 

Augustuksen forum muodosti eräänlaisen esipihan Mars 
Ultorin temppelille, joka välittömästi liittyi torin takaseinään. 
Sivuseinät olivat absidinmuotoisia pylväskäytävineen. Pyrki- 
mystä alistaa paikka tietyn rakennusrintaman alaisuuteen 
esiintyi kuten olemme nähneet jo etruskeilla. Sitä tavataan 
esimerkiksi Pompejin torilla. Mutta Marsin temppelin korintti- 
lainen pylväsarkkitehtuuri on lopultakin hankittu Kreikasta. 
Caesarin ja Vespasianuksen forumit liittyvät lähemmin helle- 
nistisiin esikuviin: niiden keskuksessa on temppeli, ja suorat 
pilarikäytävät ympäröivät niiden suorakaiteenmuotoista alu- 
etta. Nervan forum on suhteellisen ahdas käytävä, jota hallit- 
see peräseinällä oleva temppeli. Mikään antiikin aukioista ei 
kuitenkaan voinut kilpailla Trajanuksen forumin kanssa. 
Suunnitelma tähtää jatkuvaan efektien kasvuun. Kuljettiin 
portaalirakennuksen läpi ja neliönmuotoisen valtavan pihan 
poikki, jonka sivut olivat 126 metrin pituiset, jättiläismäiseen 
Basilica Ulpiaan ja sen kaksinkertaisen pilaririvin ympäröi- 
mään keskisaliin. Sen jälkeen tila kapenee kahden kirjaston 
välillä ja ikäänkuin keskittyy Trajanuksen pylvääseen, joka 
sisälsi keisarin tuhkan. Siitä noustiin leveitä portaita myöten 
temppeliin, jossa palvottiin Trajanuksen kuvaa. Erityisen huo- 
mattavia ovat suuret absidit sekä aukion että basilikan si- 
vuilla. Ne toistivat paljon suuremmassa koossa aihetta, jon- 
ka tulimme tuntemaan Augustuksen forumilla. 

Hellenistisen torin arkkitehtoninen koristelu oli säännöllisesti 
tyytynyt korostamaan paikan erillisen tilan ominaisuutta. 
Suunnittelemalla tori mieluimmin siten että pääkadut kulkivat 
sen reunoja pitkin se nivellettiin kaupungin liikennejärjestel- 
mään. Roomalainen edustustori ei pyri sovittautumaan katu- 
systeemiin. Se johtaa tulijan komean, kunnioitusta herättävän 
rakennuksen luo ja pakottaa pysähtymään sen eteen. Roomalai- 
sen sotaleirin suunnittelussa sovellettiin periaatteita, jotka sai- 
vat seuraamuksia antiikin ja uudempienkin aikojen asemakaa- 
vataiteessa. Leirin pohjakaava on nelisivuinen, ja pääkadut, 
cardo ja decumanus, leikkaavat toisensa suorakulmaisesti kes- 
kuksessa. Päämaja on sijoitettu pääkatujen risteykseen siten 
että toinen niistä leikkaa sen. Päämajan edessä on tribunaali 
sotapäällikköä ja hänen esikuntaansa varten. Päämajan kul- 
missa on kadun molemmin puolin jätetty tilaa avoimeksi ko- 
koontumispaikaksi, jota päämaja hallitsee. Roomalaisilla foru- 
meilla sotaleirin päämajaa vastaa Jupiterin temppeli, mikä 
niinikään sijoitettiin siten, että se hallitsi toria. Ne kohdat, 
joissa kadut avautuivat toriaukiolle, varustettiin komeilla hol- 
vikaarilla, ns. triumfikaarilla. Timgadissa, valtakunnan Saha- 
ran vastaisella etelärajalla, on säilynyt hyvin puhtaana esi- 
merkki kaupungin asemakaavaksi muuntuneesta leirin poh- 
jakaavasta. Siellä forum on vieläpä nostettu hieman ylemmälle 
tasolle kuin siihen rajoittuvat kadut ja saanut siten vieläkin 
voimakkaamman korostuksen keskipisteenä. Kreikkalaisen 
arkkitehtuurin ja asemakaavataiteen pyrkiessä harmoniseen 
kokonaisuuteen, jossa kaikki osat ovat samalla tavoin arvostet- 
tuja, roomalaiset pyrkivät virkamiesvaltiolle ominaiseen ta- 
paan osoittamaan arvosuhteet, ylemmyyden ja alemmuuden. 


Kuvanveisto 


Erityisesti Rooman ajan kuvanveisto on antanut lähtökoh- 
dan välistä esitetyille väitteille roomalaisen taiteen epäitsenäi- 
syydestä ja hengettömyydestä kreikkalaiseen verrattuna. On 
osoitettu, miten roomalaiset veistokset ovat vain kopioita kreik- 
kalaisista; on evätty kaikkinainen kekseliäisyys tämän kauden 
kuvanveistäjiltä. Itse työsuorituksen laatu näyttää usein jää- 
vän jälkeen kreikkalaisten kuvanveistäjäin teoksiin verrattu- 
na. Viimeksimainittu huomio pitää paikkansa sikäli, että työ 
tehtiin usein ylimalkaisemmin ja enemmän aikaa säästävin vä- 

linein ja menetelmin kuin Kreikassa arkaaisena ja klassillisena 
aikana. Työ oli teollistunut. Klassillista kreikkalaista taidetta 
ihannoiva maku johti Kreikan suuruudenajan taideteosten mu- 
kaan tehtyjen kopioiden suureen kysyntään, ja kuvanveistäjäin 
työhuoneet tuottivat niitä massoittain. 

Mutta emme saa unohtaa, että tämän teollisen taidetuotan- 
non rinnalla oli toinen, joka suuntautui laatuun. Nirsoja tai- 
teentuntijoita oli myös roomalaisten suurmiesten joukossa. 
Keisari Nero näyttää oileen sellainen. Laadullisesti korkeata- 
soiset veistokset Rooman keisariajalta eivät ole niinkään har- 
vinaisia, varsinkaan muotokuvataiteen alalla. 

Mitä roomalaisten kuvanveiston väitettyyn epäitsenäisyyteen 
tulee, emme saa tässä sovelluttaa oman aikamme mittapuuta, 
jossa originaliteetti esiintyy niin tärkeänä tekijänä. Kun on 
todettu, että roomalainen veistos suurin piirtein muistuttaa 
kreikkalaista, ollaan helposti valmiit tuomitsemaan se vain 
mielikuvituksettomaksi jäljitelmäksi. Mutta usein joudutaan 
lähemmin tarkasteltaessa havaitsemaan, että roomalainen ku- 
vanveistäjä on yrittänyt ja myös onnistunut saamaan esille ko- 
konaan toisen vaikutuksen kuin helleeninen. Välistä tuo uusi 
voi sisältyä pintakäsittelyyn, valojen ja varjojen käyttöön. 
Tärkeätä on lukea itse teoksesta, minkä vaikutuksen juuri 
tämä roomalaisen taiteen vaihe tahtoi aikaansaada. Tällöin 
täytyy luonnollisesti jättää huomiotta tusinatöiden suuri jouk- 
ko. Korkeatasoinen roomalainen kuvanveisto on oman aikansa 
ideain ja pyrkimysten itsenäistä ilmaisua. Antiikin kirjallisuus 
ei kuitenkaan anna käsiimme mitään tietoja taiteellisesta toi- 
minnasta tai taiteilijain teorioista. Vain teokset puhuvat. 

Domitius Ahenobarbuksen alttarireliefeissä, jotka luultavasti 
ovat peräisin ensimmäiseltä vuosisadalta eKr., kohtaamme toi- 
sella puolella puhtaasti hellenistisen kuvan Poseidonin ja Am- 
fitriteen hääkulkueesta tritonien ja nereidien keskellä ja toi- 
sella realistisen uhrauskohtauksen. Viimeksimainittu puoli on 
raskas ja massiivinen suurine yksinkertaisine muotoineen. Mes- 
tarin ei ole kuitenkaan siinä onnistunut luoda harmonisesti 
punnittua kompositiota. Sen sijaan hääkulkue on täynnä su- 
loutta ja liikettä, mihin taiteilijalla oli ollut esikuvia käytettä- 
vissään. 

Augustuksen rauhanalttarissa, joka vihittiin vuonna 9 eKr, 
roomalainen kovuus on hienostunut. Sen eri kuvissa keisari 
ja hänen perheensä, senaattorit ja papit vaeltavat kulkueena 
tuomaan kiitosuhria. Jalo arvokkuus antaa leimansa henkilö- 


Kuvanveisto 201 


Ara Pacis Augustae. Rauhanalttari Rooman Mars-kentällä. 


hahmoille. Parilla pinnalla kuvataan Aeneaan uhria ja Maa- 
äitiä »Jupiterin terveyttä tuovien tuulenhenkien» syleilemänä. 
Ne ylistävät Augustuksen poliittista ohjelmaa. Reliefit koris- 
tivat muuria, joka kaikilta puolilta ympäröi itse alttaripaikkaa. 
Muuri oli pilastereilla jaettu pinnoiksi ja muutoin koristeltu 
harvinaisen jalomuotoisin lehtiköynnösreliefein, ks. s. 313. 
Sisäpuolelle oli hakattu leveitä girlandeja samalla kertaa va- 
paasti ja täyteläisesti muotoillen. Vastaavanlaisia girlandiai- 
heita esiintyy myös maalattuina joissakin samanaikaisissa ta- 
loissa. Rauhanalttarin koristelussa taiteilija osoittaa täydellistä 
ainesten hallintaa. Hän hallitsee niin hyvin sommittelun kuin 
detaljit. Tämän teoksen mukana on syntynyt aivan uusi kuva- 
esityksen laji: historiallisesti edustava, todellisuuden tuntui- 
nen reliefi. 

Augustus ei ole tässä antanut kuvata itseään itsevaltiaana 
vaan ensimmäisenä kansalaisena perheensä ja valtakunnan kor- 
keimmassa asemassa olevien piirissä. Siten rauhanalttari on 
ylevin ilmaisu prinsipaattiin perustuvalle valtiomuodolle, sel- 
laisena miksi Augustus sen kehitti. 

Rauhanalttari on näyte elävästä klassisismista, joka pystyy 
käyttämään Kreikan suuruudenajan tyyppejä ja sulattamaan 
ne uudeksi itsenäiseksi tyylimuodoksi, mikä on ajan tunteen 
todellista ilmaisua. Se vakavuus ja rauhallinen arvokkuus, 
jonka roomalaiset korottivat ihanteekseen, on tässä saanut 
erinomaisen toteutuksen. Tilavaikutus on hyvin vakuuttava, 
varsinkin reliefeissä joissa on maisemataustaa. 

Rauhanalttarin maisemankuvauksiin liittyy tyylillisessä mie- 
lessä joitakin muita reliefejä, joissa tausta on yksityiskoh- 

taisesti muotoiltu. Maisema saa näin omaa merkitystään, tulee 
itsetarkoitukseksi figuurien rinnalla. Kaivojen ja seinäpinto- 
jen koristelussa tällaiset taulureliefit maisemataustoineen tu- 
livat suosituiksi yli yhden vuosisadan ulottuvana aikana. 

Tätä modernia suuntausta vastassa oli toinen, joka tietoisesti 
pyrki johtamaan ajan klassisismia vanhentuneeseen tyyliin. 
Ns. uusattikalaiset taiteilijat tekivät jäljitelmiä 400- ja 300- 
luvun tyyleistä. Erityisen mielellään koristeltiin maljakoita ja 
kandelaabereita vanhoista esikuvista otetuilla figuurireliefeillä. 
Muotivirtaukset vaihtelivat, niin että ajoittain myös arkaainen 
taide tuli suosituksi ja sitä ahkerasti jäljiteltiin. Tämä arkais- 
tinen virtaus säilyi miltei koko keisariajan läpi. 

Ajan yleinen klassisismi hallitsi myös muotokuvataidetta. Ei 
kuitenkaan kopioitu orjallisesti vanhoja esikuvia. Jotkin Au- 
gustuksen muotokuvat voivat auttaa valaisemaan ajan tyyli- 
ihannetta. Hänen panssariin puettu patsaansa Prima Portasta 
Rooman ulkopuolelta, ks. s. 316, huvilasta joka kuului hänen 
puolisolleen Livialle, on sävyltään vahvasti Polykleitoksen Do- 
ryforoksen tyyliä, mutta panssari runsainen reliefikoristeineen 
ja varusteineen, laskoksikas viitta sekä oikean käsivarren 
puhuva ele korostavat patsaan edustavaa luonnetta. Pieni Eros, 
joka istuu kahareisin delfiinin selässä keisarin jalkojen juu- 
ressa, muistuttaa diskreetisti Juliusten suvun jumalallisesta 
kantaäidistä Venuksesta, samalla kun se palauttaa mieliin kei- 
sarin merivoitot. Tiivis ja selkeä rakenne sekä kontuurien var- 
mat ja puhtaat linjat ovat määrääviä klassilliselle vaikutelmal- 
le, mutta niiden puitteisiin sisältyy elävien detaljien rikkautta. 
Liikuttavan kuvan ruuniiillisesti riutuneesta keisarista antaa 
Rooman Via Lahbicanalta löydetty marmoriveistos. Augustus 
kuvataan siinä pontifex maximuksena, mutta tooga vedettynä 
päälaen yli, ks. s. 317. 

Kreikkalaisilla muotokuva oli aina ollut luonteeltaan julkinen 
ja edustava, joko kunnianosoitus kaupungin taholta tai omistus 
temppeliä tai hautamuistomerkkiä varten. Sen vuoksi muoto- 
kuvissa oli käytetty yksinomaan seisovaa kokovartalokuvaa. 
Roomalainen tapa säilyttää kuolleiden esi-isien vahanaamioita 
kodeissa ja pystyttää talon isännän kuvia siihen taloon, joka oli 
hänen henkensä suojeluksessa, sekä halu koristella asuntoja, 
kirjastoja ja puistoja kuuluisien miesten kuvilla oli synnyttänyt 
yksinkertaisempien ja huokeampien muotokuvamuotojen tar- 
peen. Alettiin käyttää milloin hermejä, tätä aikaisemmin juma- 
lille varattua muotoa, milloin rintakuvia. Augustuksen aikana 

rintakuvat olivat aivan pieniä, niin että ne ulottuivat vain 
kaulakuoppaan ja olkapäiden alkuun saakka kaulan molemmin 
puolin. Vähitellen ne tulivat suuremmiksi. Flaviusten aikana 
ne saavuttivat olkapään pyöristyksen, ja seuraavalla vuosisa- 
dalla tuli mukaan myös osa olkavarsia ja yläruumista aina 
pallean tienoille asti. 

Augustuksen aikainen klassisismi on tuottanut joukon deko- 
ratiivisia teoksia rauhanalttarin suurten koristeköynnösten li- 
säksi. Niihin kuuluu pieniä hienoja taidekokoelmaesineitä kuten 
pilariornamentit ja pylväänjalat Basilica Aemiliasta Forumilla 
sekä Italian eri seuduilta tavattujen terrakottaisten rakennus- 
detaljien moninaisuus. Keisariajan ensimmäisessä vaiheessa 
kukoistivat Arezzossa myös savitavaratehtaat, jotka valmistivat 
hienoin puristetuin reliefein koristeltuja astioita lakanpunai- 
sesta materiaalista. Nämä sirot maljakot kilpailivat menestyk- 
sellisesti hellenististen vaasien kanssa. Niiden koristelu mukai- 
lee reliefikoristeisia hopeatöitä, joita merkittäviä löytöjä on 
tehty Boscorealessa Pompeijin ulkopuolella, Bernayssa, Hil- 
desheimissa ja niinkin kaukana pohjoisessa kuin Hobyssä 
Lollandissa. 

Ajalle ominaisia ovat myös lukuisat stukkireliefit, joita käy- 
tettiin seinäkoristeluna haudoissa ja asunnoissa. Sivulla 314 
kuvattu reliefi viehättää kevyen ja ilmavan maisemankäsitte- 
lynsä ansiosta, joka merkitsee askelta eteenpäin maisemakuvan 
itsenäisen kehityksen tiellä. 

Kuvanveiston tyyli kehittyy seuraavien keisarien aikana yhä 
liikkuvammaksi. Klassisistiset kehykset murtuvat, ja Neron 
ajan lopulla huomaamme kehittyneen impressionistisen teknii- 
kan, joka rikkain valon ja varjon vaihteluin pyrkii antamaan 
esineistä illusorisen kuvan. Tämä tyyli eli kukoistuskauttaan 
Flaviusten keisarikaudella (vv. 70-96), ja sen parhaimmat 
muistomerkit ovat Tituksen triumfikaaren ja Hateriusten hau- 
dan reliefit sekä varsinkin joukko erinomaisia muotokuva- 
päitä. 

Tämän uuden tyylin perustana on halu vangita todellisuus 
välittömämmin; se on osoitus roomalaisten veristisestä mielen- 
laadusta. Se ottaa lähtökohdakseen myöhäishellenismin realis- 
min, jota se kehittää edelleen, mutta käyttäen enemmän optisia 
tehoja kuin tämä. Muotokuvissa kohtaamme selkeän ja orgaani- 
sen luuston rakenteen liittyneenä pinnan muotoiluun, joka eri- 
tyisesti korostaa kasvojen liikkuvaa lihaksistoa. Pienempiäkin 
kauniita yksityiskohtia mallin fysionomiassa otetaan totuuden 

harrastuksesta mukaan. Katsokaamme esim. pankkiiri Lucius 
Caecilius Jucunduksen muotokuvaa s. 318. Karakteristiikka on 
häikäilemättömän terävää jyrkkine uurteineen ja eloisine kas- 
volihaksineen, mutta nämä detaljit on kuitenkin alistettu var- 
masti muotoiltuun kokonaisuuteen. Voimakas otsa ja ohimoiden 
selkeä muovailu, kupera päälaki, esiintyöntyvä nenä ja leuan 
selvästi ulkoneva viiva paljastavat meille muotokuvan orgaani- 
sen yhtenäisyyden. 

Aäriviivat ovat vapaammat kuin Augustuksen ajan taide- 
teoksissa. Kiinteä runko on ikäänkuin vedetty sisään, ja kas- 
volihakset ovat saaneet ilmaisussa enemmän merkitystä. 

Mutta Flaviusten ajan taiteen rauhaton vitaalisuus näyttää 
vaikuttaneen kyllästyttävästi. Jo Trajanuksen hallituskaudella 
tulee vastaamme reaktio, joka selvästi hankkii innoituksensa 
Kreikan klassillisesta taiteesta. 

Keskeisimpänä on Trajanuksen forumin koristelu Roomassa. 
Suuri kokoelma etnograafisen uskollisesti ja luonteenomaisine 
piirteineen kuvattuja barbaarityyppejä on peräisin täältä. Pari 
suurta taistelukohtauksia esittävää reliefiä on jo antiikin aikana 
siirretty Konstantinuksen riemukaareen. Sen taistelunvilskeen 
kuvaus kilpailee tehokkuudessa Aleksanterin-mosaiikin kanssa. 
Kun hyökkäävä roomalainen armeija ryntää kaukaa kuvasta 
eteenpäin, katsojaa suggeroi ajatus valtavasta syvyydestä, josta 
sotilaiden vyöry purkautuu esiin. 

Omalaatuisin veistokuvaesitys Trajanuksen forumilla on kui- 
tenkin 30 m korkea pylväs spiraalinauhareliefeineen, joka 
kuvaa keisarin molempia daakialaisia sotia (vv. 101—107), 
ks. s. 318. Ajatus koristaa pylväänomainen muistomerkki var- 
ren ympäri kiertävällä reliefinauhalla oli kieltämättä originelli. 
Se on myös saanut erilaisia seuraajia. 

Reliefin kuvaesitys on jatkuvaa, kohtaus seuraa siinä toista 
ilman rajoittavaa kehystystä, mikä voisi katkaista nauhan yhte- 
näisen vaikutuksen. Figuurien ryhmityksellä, kuva-aiheen 
muuttumisilla ja maastoon kuuluvia esineitä häivyttämällä on 
kuitenkin eri kohtaukset erotettu toisistaan. Roomalaisten kuri 
ja urhoollisuus, heidän taitavuutensa rakentaa siltoja ja varus- 
tuksia, lyhyesti sanoen Rooman armeijan Trajanuksen erin- 
omaisella johdolla suorittamat urotyöt ovat pääaiheena. 

Näkymät kaupungeista, linnoitetuista leireistä, metsistä, To- 
navavirrasta jne. on yksityiskohtaisesti kuvattu, mutta maise- 
mankuvaus on kuitenkin vähemmän seikkaperäistä kuin edel- 
lisen ajan reliefikuvissa. Ihmiset ovat hallitsevina. Heitä on yh- 

distelty taajoihin joukkoihin, jotka suljetulla massallaan ovat 
komposition määräävät tekijät. Lähemmin tarkastellessa näissä 
tiheissä ryhmissä nähdään suuri joukko loistavasti muotoiltuja 
päitä, jotka vaikuttavat muotokuvan tavoin. 

Trajanuksen ajalle ominainen uusi klassisismi tulee vieläkin 
voimakkaammin näkyviin keisarin triumfikaaressa Beneven- 
tumissa, jossa pinnan kauttaaltaan peittävät suurikokoiset re- 
liefit. 


Maalaustaide ja huoneenkoristelu 


Pompejin ja Herculaneumin löydöt ovat antaneet meille niin 
täydellisen kuvan roomalaisten yksityistalojen taiteellisesta 
muotoilusta, että ne ansaitsevat erityisen käsittelyn. Kuvaa 
täydentävät Rooman samanaikaisista rakennuksista peräisin 
olevat maalaukset. 

Ylemmän kansanluokan asumuksissa Pompejissa kohtaamme 
talotyypin, joka on kotimaisten italialaisten ainesten ja kreik- 
kalaisen peristyylitalon yhdistelmä. Italialaisen atriumtalon 
tunnuksena on keskeinen halli, atrium, kattoaukkoineen ja sen 
alla lattiassa olevine vesialtaineen. Peräseinällä halli päättyy 
tablinumiin, edestä avoimeen tilaan, joka vanhan tradition 
mukaan alunperin oli tarkoitettu makuuhuoneeksi. Lisääntynyt 
tilan tarve oli aiheuttanut atriumin varustamisen sivuhuoneilla 
perheenjäseniä varten, ja tablinumista oli tullut ruokasali. Kun 
myöhempi peristyylijärjestely tuli uutena elementtinä talon 
arkkitehtuuriin, muutettiin perheen yksityiset suojat uuteen 
rakennusosaan ja atriumista tuli yhdessä tablinumin kanssa 
edustava vastaanottohuone ja talon isännän toimisto. Hallin 
ikivanhaa keskeistä merkitystä kodissa osoittivat vielä kotiju- 
malien (laarien) pyhäkkö yhdessä sivukomerossa ja altaan 
vierellä atriumin keskellä oleva alttari. 

Pompejin vanhimmissa taloissa on säilynyt hellenistisen 
ajan seinäkoristeluja. Näissä seinät on koristettu stukilla ja 
jaettu eri värisiin suorakaiteenmuotoisiin kenttiin, jotka jäljit- 
televät erilaisia kvaaderikiviä, ks. s. 320. Tämä koristelutapa, 
ensimmäinen tyyli, näyttää olleen käytännössä lähes viimeisen 
vuosisadan puoliväliin saakka eKr. 

Toisessa tyylissä esiintyy maalattua pylväsarkkitehtuuria 
ympäri huoneen kulkevalla sokkelilla, ks. s. 306. Seinät ikään- 
kuin työntyvät taaksepäin ja niiden yläosa näyttää muodostu- 
van avoimista gallerioista, joiden läpi voidaan katsella kaukai- 

Huvilan seinämaalaus Boscorealesta läheltä Pompejia. Ns. toi- 
nen tyyli. 


suuteen ulottuvia kaupunkinäkymiä ja pylväspihoja. Pylväs- 
rivien väliin on upotettu joko puusta tai tavallisesti muun 
seinäkoristelun tapaan stukista valmistettuja tauluja. Hienos- 
tuneisuuteen liittynyt arvokkuus on ominaista tälle tyylille, 
joka käy läpi useita kehitysvaiheita Augustuksen aikana. Sen 
parhaita esimerkkejä ovat mm. Villa dei Misteri ja Boscorealen 
huvila, Livian talo Palatinuksella ja ns. Farnesinan talo Roo- 
massa. Seiniin upotetut maalaukset käsittävät mytologisia ai- 
heita, laatu- ja maisemakuvia sekä asetelmia. Ne palautuvat 
suureksi osaksi kreikkalaisten maalarien esikuviin 300- ja 200- 
luvuilta. Vertailu pompejilaisten taulujen välillä, jotka selvästi 
palautuvat yhteiseen originaaliin, on osoittanut että jäljentäjät 
käsittelivät vapaasti esikuviaan. Kuvaavaa on, että kopioiden 
tyyli on aivan erilainen eri koristelutyyleissä. 

Kolmas tyyli merkitsee tietoista reaktiota tätä tyyliä vastaan, 
joka hajoitti seinäpinnat yhä fantastisemmaksi maiseman ja 
arkkitehtuurin yhdistelmäksi. Seinät päättyvät jälleen suuriin 
rauhallisiin kenttiin; loistava ja lämmin punainen väri on 
hallitsevana yhdessä mustan kanssa. Arkkitehtuurikoristelu 
muuttuu hienoiksi ornamenteiksi, kandelaabereiksi yms., jotka 
eivät pyri vaikuttamaan realistisilta vaan pelkästään suljetun 

seinän koristeilta ja jaoittelulta. Seiniin upotetut taulut pysyt- 
täytyvät vaaleissa, kirkkaissa sävyissä. Maisema ottaa suuren 
sijan figuureihin verrattuna. Kolmannen tyylin huoneessa on 
jalo, aristokraattinen sävy, ks. s. 320. 

Mutta tämä on vain episodi kehityksen kulussa. Ns. neljäs 
tyyli, joka yksin oli vallitsevana Pompejissa kahden viimeisen 
vuosikymmenen aikana ennen katastrofia, kehittää toisen tyy- 
lin pyrkimyksiä yhä voimakkaampaa dynamiikkaa kohden. 
Kiihkeä rauhattomuus täyttää seinäpinnat, mitään lepokohtia ei 
niihin jätetä. Itse maalaustekniikalle on moninaista silmään- 
pistävä impressionismi. Voimakkaat valovastakohdat, kiilto- 
valot ja valohämymaalaus ovat tyylin tunnusmerkkejä. Upo- 
tetut taulut tavoittelevat vastaavia maalauksellisia efektejä. 
Neljännen tyylin mielikuvitukselliset arkkitehtuurimuodot, sei- 
nien hajoittaminen komeroiksi ja ulkonemiksi osoittaa suuria 
yhtäläisyyksiä roomalaisten teatterien näyttämöseinien kanssa. 

Tässä hahmotellun dekoratiivisen maalauksen kehityksellä 
on epäilemättä ollut keskuksensa Roomassa. Se oli vuorovaiku- 
tuksessa taulumaalauksen samanaikaisten muutosten kanssa. 
Tosin kaikki tyylit, ensimmäistä lukuunottamatta, ovat yhtä- 
läisiä sillä tavoin, että ne mielellään jäljittelevät kreikkalaisia 
originaaleja, mutta tapa maalata oli erilainen. Toinen ja kol- 
mas tyyli sulattavat mielellään yhteen erilaisia esikuvia uusiksi 
tauluiksi. Tämän eklektisen (valikoivan) maun tunnetuin esi- 
merkki on ns. Aldobrandinin häät, ks. s. 324. Siinä 300-luvun 
aihe on sulautettu yhteen hellenistisen kanssa. Väriasteikossa 
hallitsevat vaalea violetti, vihreä ja keltainen — samat värit 
jotka hallitsivat Aleksanterin sarkofagin väritystä. Vain Hy- 
menaios-figuuri rikkoo asteikon syvän punaruskealla sävyllään. 
Se on maalattu levein, täyteläisin siveltimenvedoin. Suurin 
osa siitä on varjossa, mutta terävät kiiltovalot korostavat 
muotoilun kannalta tärkeimpiä kohtia. 

Pompejin toisen ja kolmannen tyylin puitteissa havaitaan 
harvoja vastineita Hymenaios-figuurille mutta sen sijaan mo- 
nia kosketuskohtia saman taulun muihin figuureihin. Kolmas 
tyyli lainaa erityisen mielellään henkilöitä vaaleista ja aistik- 
kaasti maalatuista klassillisista maisemakuvista, joissa figuurit 
usein vaikuttavat oudoilta. Nämä maalaukset ovat siten vasti- 
neita aikaisemmin mainituille maisema-aiheisille reliefeille. 

Neljännessä tyylissä impressionistinen tekniikka murtautuu 
jälleen esille. Sen parhaita tuotteita on Akhilleusta Skyroksella 
esittävä taulu ns. Dioskuurien talosta. Samaa aihetta on käsi- 

Vettiusten talo Pompejissa. Perspektiivinen rekonstruktio. 
(Kochin mukaan) 


tellyt eräs toisen tyylin aikainen maalari. Molemmat taulut 
palautuvat selvästi samaan kreikkalaiseen originaaliin. Viimek- 
simainittu jäljennös on tosin poropeukalon tekemä, mutta se 
näyttää säilyttäneen enemmän alkuperäisteoksen sommittelusta 
ja värityksestä. Ruskeat ja valkoiset, punaisiin, vihreisiin tai 
violetteihin vaatteisiin puetut henkilöt on sijoitettu vaalean- 
keltaista arkkitehtuuria ja sinistä taustaa vasten. Kilvet ja 
muut aseet välkkyvät vihreän tai kellervän pronssinsävyisinä. 
Paikallisvärit hallitsevat. Dioskuurien talon maalauksessa pää- 
värinä on etualan figuurien syvä ruskeanpunainen. Saman pe- 
rusvärin yhä vaalenevien sävyjen asteikko ulottuu keskialan 
henkilöiden kautta taustan figuureihin. Akhilleuksen vaalean- 
vihreä ja erään naisen vaaleanvioletti viitta antavat välttä- 
mättömän kontrastin. Tämä maalaus perustuu valöörivaikutuk- 
seen vanhan kirjavuuden asemesta. Taidehistoria tuntee vain 
yhden vastaavan ilmiön: Frans Halsin ja hänen alankomaalais- 
ten aikalaistensa valohämy (clairobscur)-maalauksen. Valohä- 
myn käsittely antaa koko taululle harvinaisen intensiteetin 
ja kohottaa sen paljon yksinkertaisten ja uskollisten jäljen- 
nösten yläpuolelle. Draperian käsittely ja figuurien liikkeet 
ovat täynnä draamallista jännitystä. Kuvauksen kohteena on 

se hetki, jolloin nuori Akhilleus kuullessaan trumpetin äänen 
tarttuu aseisiin ja siten paljastaa oikean minänsä, sen jälkeen 
kun häntä kauan oli salassa kasvatettu naisenvaatteisiin puet- 
tuna kuningas Lykomedeen naistuvassa. 

Impressionistinen tekniikka on ominainen suurimmalle osalle 
parhaita tauluja neljännen tyylin huoneissa, vaikka tuskin mi- 
kään niistä saavuttaa Akhilleus-kuvan mestaruutta. Vettiusten 
talo tarjoaa esimerkiksi runsaan sarjan sekä mytologisia tau- 
luja että laatukuvia. Sieltä tapaamme myös ihastuttavat pienet 
friisit, joissa esiintyy amoriineja monissa eri toimissa ja amma- 
teissa. Lisäksi tulevat maisemakuvat ja merinäkymät. Impres- 
sionismin olemukseen kuuluu panna pääpaino puhtaasti maa- 
lauksellisille arvoille. Merkityksettömimmätkin aiheet tulevat 
mielenkiintoisiksi todelliselle maalarinsilmälle. Asetelmamaa- 
lausta edustavat myös muutamat erinomaiset kappaleet Pom- 
pejista, jotka voivat kestää vertailun barokin ja rokokoon 
saman alan parhaiden teosten kanssa. 

Missä määrin impressionistisella seinämaalauksella on ollut 
vastineita stafflimaalaustuotannossa, siitä meillä ei ole varmaa 
tietoa. Tunnetut Faijumista Egyptistä löydetyt muumiomuo- 
tokuvat eivät tässä mielessä yllä pompeijilaisten tasolle, vaikka 
osa niistä on samanaikaisia. 

Parhaat Faijumin muotokuvista, jotka ovat peräisin Clau- 
diusten ja Flaviusten ajalta, osoittavat kuitenkin täyteläisellä 
värinkäytöllään, jyrkillä kiiltovaloillaan ja vaalean ja tum- 
man kontrasteillaan saaneensa vaikutusta Rooman impressio- 
nistisesta maalaustaiteesta. Myöhemmin Antoniuksen aikana 
ilmaisutapa edelleen yksinkertaistuu. Ekspressionististen pyr- 
kimysten ohella näemme monumentaalitaiteen vaikutusta. Sil- 
mät suurenevat luonnottomasti ja ääriviivat tulevat kovem- 
miksi, väripinnat asettuvat jyrkemmin toisiaan vastaan. 

Sen seinämaalauksen, jonka Pompejin löydöistä olemme 
oppineet tuntemaan, korvasivat pian muut koristelutavat. 
Keisaripalatsissa ja suurissa julkisissa rakennuksissa siirryt- 
tiin kalliimpaan menetelmään ja seinät peitettiin kirjavista 
kivilajeista tehdyillä laatoilla. Vaatimattomammat huoneet 
päällystettiin stukkireliefikoristeilla. Impressionismin vaatima 
intiimisyys ja pieni koko ei soveltunut monumentaalisen valta- 
kunnantaiteen lisääntynyttä loistonhalua tyydyttämään. 

Keisariajan ensimmäiset 150 vuotta olivat muokanneet helle- 
nistisen taiteen Rooman maailmanvallan hengen ilmaisuksi. 
Historiallisissa reliefeissä ja triumfikaarissa taide oli löytänyt 

keinon, mikä aivan erityisesti oli omiaan ilmaisemaan valtion 
olemusta. Mutta myös tyylikehityksessä keisarikunnan alku 
voidaan merkitä käännekohdaksi, jossa uudet pyrkimykset al- 
kavat häämöttää noustakseen vihdoin esiin täydessä puhtau- 
dessaan. 


Hadrianuksen ja Antoninusten aika 


Roomalainen prinsipaatti muodostui tänä kautena yhä enem- 
män itsevaltiudeksi. Stoalaisten opinkappaleet hallitsijasta val- 
tion valittuna palvelijana antoivat tosin Marcus Aureliuksen 
aikana leimansa keisarin käsitykseen kutsumuksestaan, mutta 
filosofien ja sivistyneistön teoriat eivät voineet pitää puoli- 
aan sotilaiden kouriintuntuvia argumentteja vastaan. Italian 
johtoasema heikentyi, kun maa menetti sen etumatkan talou- 
dellisessa kehityksessä mikä sillä kauan oli ollut valtakunnan 
läntisen osan provinsseihin nähden. Alkava väestön vähenemi- 
nen ja maanviljelyksen siihen liittyvä rappiotila olivat tär- 
keimpiä syitä Italian taloudelliseen taantumiseen. Provins- 
seista Välimeren itäosan ympärillä sijaitsevat elivät suurta 
kukoistuskautta, mikä sai koko valtakunnan painopisteen siir- 
tymään yhä enemmän itään. Rooma säilyi kuitenkin edelleen 
merkittävänä taidekeskuksena. 

Itämaiset uskonnot saivat yhä kiinteämmän otteen massoi- 
hin valtakunnan eri osissa. Valtakunnan raja-alueilta kotoi- 
sin olevat sotajoukot pakottivat verotuspolitiikkaan, joka saat- 
toi kulttuurisesti korkeampitasoisen kansanaineksen taloudelli- 
seen ahdinkoon. Yleinen sivistystaso laski ratkaisevasti, var- 
sinkin jos katsomme asiaa vanhan helleenisen kulttuurin nä- 
kökulmasta, mikä tähän saakka oli hallinnut Roomaa. Mutta 
emme saa unohtaa toisaalta niitä hengen suurmiehiä, jotka 
vaikuttivat kristillisen kirkon piirissä ja jotka nyt alkoivat 
nostaa sitä kulttuurivoimaksi. 

Oliko taide joutunut saman rappeutumisen uhriksi kuin kult- 
tuurielämän muut alat? Tähän kysymykseen on vastattu jok- 
seenkin yksimielisen myöntävästi ja selitetty ajan taide voi- 
mattomaksi ja dekadentiksi. Mutta jos langetamme näin kate- 
gorisen tuomion, meidän ei myös ole mahdollista ymmärtää 
tämän murrosajan taidetta. 

Tarkasteltaessa taidetuotannon ulkoisia ehtoja voidaan heti 
todeta, että tuotannon määrä ei ole supistunut. Valtion ja yksi- 
tyisten mielenkiinto taidetta kohtaan ei siis ollut vähentynyt. 
Mikään antiikin vaihe ei ole jättänyt jälkeensä niin monia 
valtavia monumentaalirakennuksia kuin keisariajan toinen ja 
kolmas vuosisata. Taiteilijain teknillinen materiaalin käsittely- 

kyky ei liioin ole huonontunut edellisiin kausiin verrattuna. 
Sen osoittaa suuri joukko korkealaatuisia teoksia. Nämä ovat 
todistusvoimaisempia kuin lukuisat teollisuustuotteet. Mutta 
erot tämän kauden parhaiden teosten ja edellisten vaiheiden 
välillä eivät liity työn laatuun vaan taiteelliseen tarkoituk- 
seen. 


Arkkitehtuuri 


Suljetun tilan taiteellinen muodostaminen on roomalaisten 
merkittävin panos taiteen historiassa. Holvikonstruktio nimen- 
omaan tuli antamaan sisätilalle uuden luonteen. Tynnyriholvi 
oli tullut käytäntöön jo tasavallan lopulla. Hadrianuksen aika 
tarjoaa meille Rooman Pantheonissa ensimmäisen esimerkin 
kokonaan kupolilla katetusta monumentaalirakennuksesta, ks. 
s. 324. Pääosana on ympyränmuotoinen rakennus, jonka läpi- 
mitta on 43,5 m. Valo pääsee sisään kupolin huipulla olevasta 
isosta pyöreästä aukosta. Suhteet ovat mahdollisimman yksin- 
kertaiset. Holvi on täsmälleen puolipallon muotoinen ja lepää 
ympyränmuotoisen seinän päällä, jonka korkeus on sama kuin 
ympyrän säde. Seinän alaosan rikkoo kahdeksan vuoroin neli- 
kulmaista, vuoroin puoliympyränmuotoista komeroa. Niitä 
peittävät sivukaaret auttavat ottamaan vastaan sivupainetta 
kupolista. Komeroita elävöittävät pylväsasettelut, joiden arkki- 
traavi juoksee yhdistävänä vyönä salin sisäosan ympäri. Arkki- 
traavin ja kupolin välistä osaa on vääristelty 1700-luvulla. 

Valtava holvi vaikuttaa kevyeltä ja ilmavalta ylhäältä vir- 
taavan valon ansiosta sekä kannatettavan massan ja kantavien 
voimien harmonisten suhteiden vuoksi. Mahtava suuruus yhdis- 
tyneenä ilmavuuteen ja avaruuteen tekee Pantheonin klassil- 
sen taiteen kauneimmaksi tilaksi. 

Keskeinen kupolirakennus ei kuitenkaan työntänyt tiel- 
tään muita rakennusmuotoja. Venuksen ja Roman kaksois- 
temppelissä Roomassa Hadrianus, joka lienee ollutrakennuksen 
arkkitehtinä, otti käytäntöön Flaviusten palatsin basilikasta 
tuntemamme talotyypin toisella lyhytsivulla olevine absidei- 
neen ja sijoitti kaksi rakennusta siten, että niiden absidit olivat 
selätysten. Täysin varmaa ei ole, oliko katto alusta alkaen 
holvattu vai saanut holvinsa myöhemmän uudestirakennuksen 
yhteydessä. 

Seinien muotoilu saattoi nyt tapahtua vapaammin ja vaih- 
televammin kuin ennen, sillä kaari- ja holvikonstruktiot teki- 

Pantheon, 
Rooma. 

R. Biolchin 
aksonomet- 
rinen 
piirustus. 


vät mahdolliseksi koota paineen vain harvoihin pisteisiin, joi- 
den väliset osat jäivät rakenteellisessa mielessä merkitykset- 
tömiksi. Hadrianuksen huvilassa Tivolissa tapaamme esimer- 
kiksi salin, jonka kattoa kannattaa kahdeksan vahvaa pilaria. 
Niiden väliin on sijoitettu keveitä pylväitä milloin sisään-, mil- 
loin ulospäin kaareutuvaan riviin. Koko salin pohjakaava muis- 
tuttaa kreikkalaista ristiä, jonka käsivarret ovat pyöristetyt. Se 
on oikullinen ja vaihteleva kuin rokokoopaviljonki, ks. s. 214. 

Hadrianuksen huvila merkitsee yritystä sulattaa yhteen 
yhteensopimattomia vastakohtia. Toisaalta keisarin maku suo- 
sii klassillista yksinkertaisuutta suosivana — tämä näkyy jou- 
kossa yksityiskohtia —, toisaalta koko kompleksi osoittaa pyr- 
kimystä vaihteluun, mikä täysin sotii klassillista henkeä vas- 

Hadrianuksen huvila Tivolissa, »Piazza d'Oro». Aksonometri- 
nen rekonstruktio. (Kählerin mukaan) 


taan. Hadrianuksen liiaksi sivilisoitunut aika tahtoi tuoda itse 
luonnon sisälle keisarin hallintopaikkaan, mutta ei malttanut 
olla muotoilematta sitä kokonaan uudelleen ja paloittelematta 
sitä kappaleiksi pilarikäytävillä, loggioilla, avoimilla ja sulje- 
tuilla pihoilla. Patsaitten paljous kansoitti huvilan, ja vaikka 
monet niistä esittivät kentaureja ja satyyreja ja muita luonnon- 
olentoja tai suorastaan villieläimiä, se teki koko laitoksen kei- 
notekoisuuden vain tuntuvammaksi. Itse asiassa pyrittiin luo- 
maan mytologinen maisema, ainoa kyllin arvokkaaksi katsot- 
tu kehys keisarijumalan ympärille. 

Keisari Hadrianuksen mausoleumi on vastustanut ajan tu- 
hoavaa vaikutusta; sen ydin on murtumatta palvellut Rooman 
tukevimpana vallituksena vihollisten hyökkäyksiä vastaan. Jo 
Augustus oli tuonut sen tyypin Roomaan. Mausoleumit liittyvät 
suuruudessaan ja rikkaassa — joka tosin nyt on poissa — Hali- 
karnassoksessa olevaan perikuvaan (ks. s. 144), mutta perus- 
muotona on muurin ympäröimä hautakumpu, minkä olemme 
tavanneet jo etruskilaisten suurmiesten haudoissa, esim. Cae- 
ressa, 

Suuri pyhäkkö Baalbekissa esipihoineen ja propylaioineen. 


Se talon seinien jaoittelu: komeroilla ja eteen sijoitetuilla 
pylväsryhmillä baldakiineineen, mikä esiintyy jo Flaviusten 
aikana, tuli Antoninusten aikana hallitsevaksi piirteeksi raken- 
nustaiteessa. Varsinkin itämaisista provinsseista ja pohjoisesta 
Afrikasta tuli huomattavan rakennustoiminnan näyttämö, jon- 
ka innoitus oli lähtöisin Hadrianuksesta. Miletoksen suuri tori- 
portti, ks. s. 325, voi palvella kuvaavana esimerkkinä Marcus 
Aureliuksen ajan roomalaisesta loistofasadista. Sama koristelu- 
järjestelmä tavataan jälleen myös keisariajan suurissa teatte- 
rijulkisivuissa, ts. näyttämörakennuksen katsomon-vastaisessa 
takaseinässä. 

Rooman keisariajan rakennustoiminnan vaikuttavin muisto- 
merkki provinsseissa on suuri pyhäkkö Baalbekissa, ks. yliä. 
Sen rakennushistoria ulottuu lähes kahden vuosisadan yli. 
Päätemppeli kilpailee koossa Joonian suurimpien temppelien 
Didymaionin ja Artemisionin kanssa. Se kohosi korkealta po- 
diumilta, jonka pengermuureissa on käytetty jopa yli 60 ton- 
nin painoisia kivilohkareita. Temppelin rakentaminen näyttää 
aloitetun Augustuksen aikana mutta päättyneen vasta Anto- 
ninus Piuksen aikana (138—161). Tämän vuosisadan jälkipuo- 
liskolla kaksinkertaiset esipihat saivat kehyksensä kaksinker- 
taisista pylväskäytävistä ja komeasta 73 m:n levyisestä portaa- 
lirakennuksesta. Suuri pilaririvi sen edessä on erityisesti mark- 
keerattu keskimmäisten pylväiden yli rakennetulla holvikaa- 
rella. Rakennuksen kupeille pystytettiin kaksi tornia. Koko 
kompleksi täydennettiin Caracallan aikana. 

Holvirakenteet kokivat uuden voittokulun aikakauden lo- 
pulla Caracallan termeissä Roomassa. Tämä ennenkuulumat- 
toman suuri kylpylä käsitti huoneita kylmiä, haaleita ja läm- 

pimiä kylpyjä varten, järjestettyinä riviin rakennuksen leveys- 
akselille. Haaleiden kylpyjen sali, tepidarium, varasi 55 m pi- 
tuisen suurimman osan pituusakselista. Sitä kattoi ristiholvi, 
joka lattiatasosta kohosi 33 metrin korkeuteen. 

Termeillä oli takanaan pitkä kehityshistoria, ennen kuin ne 
saavuttivat tämän täydellisen, samalla kertaa selkeän ja impo- 
neeraavan muodon. Caracallan termien ulkofasadit olivat 
melko yksinkertaiset, mutta sisältä se oli tuhlailevan loiste- 
liaasti koristeltu. 

Kaupunkien kasvot muuttuivat myös toisella tavalla kuin 
näiden loistorakennusten ansiosta. Hellenistisen Pompeijin ta- 
painen kaupunkityyppi laajoine, katuun päättyvine patriisi- 
taloineen oli aikaa sitten vanhentunut. Roomassa oli jo puuni- 
laissodan aikana käsityöläisten ja muiden plebeijien suuri 
massa saanut sulloutua enemmän suurkaupunkilaistyyppisiin 
asuntoihin, joissa oli vaihteleva määrä kerroksia ja ikkunat ka- 
dulle päin. Näiden talojen pohjakerros oli säännöllisesti va- 
rattu myymälöille ja työhuoneille, tabernae. Tällaiset myymä- 
lärivit ovat rakennusmuoto, jolla on ikivanhat perinteet Väli- 
meren alueella. Roomassa tyyppi on varmuudella esiintynyt 
jo kaupungin etruskilaisessa vaiheessa. Vicus Tuscuksen ja Vi- 
cus lugariuksen (»Etruskikatu» ja »Ikeentekijänkatu») tapai- 
sia katuja Capitoliumin ja Palatinuksen välisessä laaksossa 
ovat epäilemättä reunustaneet tällaiset käsityöläispuodit. 

Rooman alituisesti lisääntyvä asutus pakotti pian siirtymään 
korkeisiin rakennuksiin, jolloin yksinkertaisesti rakennettiin 
tabernajakson päälle useita kerroksia. Se Rooma, joka suu- 
reksi osaksi tuhoutui Neron palon liekkeihin, on katujen ja 
kujien varsille ahtautuneine korkeine ristikkotaloineen tarjon- 
nut näyn, jonka tietyt arabialaiset ja pohjoisafrikkalaiset kau- 
pungit ovat säilyttäneet vielä meidän päivinämme. 

Uudessa kaupungissa — nova urbs — jonka Nero tahtoi luoda 
vanhan raunioille, piti palovaaraa vähennettämän leveämmillä 
kaduilla ja paremmilla rakennusmenetelmillä. Ostiassa näem- 
me Neron ihanteiden toteutuneen ja täydellistyneen. Vanhan 
patriisikulttuurin Ostiasta on yhä jäljellä jokunen patriisitalo 
— pari vaikuttavan kokoista on peräisin Augustuksen ajalta — 
mutta pääasissa hallitsee täällä vuokratalo, joka tuli yleiseksi 
Roomassa ja Ostiassa keisariajan toisella vuosisadalla. 

Täällä on lopullisesti hylätty vanhempien aikojen puutteelli- 
set ja tulenvaaralliset raakatiili- ja ristikkorakenteet. Talo- 
jen tavallisesti parvekkeilla varustetut tiilifasadit antavat ka- 

dulle, joka on sirosti päällystetty basalttikivillä. Pohjakerros 
on edelleen varattu myymälöille, jotka levein aukoin avautu- 
vat kadulle päin. Pääväylien varrella pohjakerrokseen usein 
rakennettiin portiikkeja, kuten myöhemmin esim. pohjoisita- 
lialaisissa kaupungeissa. Ks. s. 218. 

Ylemmät kerrokset, joihin johti erityinen porraskäytävä, oli 
jaettu huonekomplekseihin, jotka saivat valaistuksensa suurista 
kadunpuoleisista ikkuna-aukoista. Ostiassa näyttää kolme tai 
neljä kerrosta olleen tavallinen talonkorkeus. 20 m oli valtio- 
vallan sallima maksimikorkeus. Tämä erittäin toimintakelpoi- 
nen suurkaupunkitalon tyyppi sai suoranaisen jatkon Italian 
ja sen naapurimaiden kaupungeissa keskiaikana. 


Kuvanveisto 


Kuten Trajanuksen aikaa myös Hadrianuksen aikakautta on 
tapana luonnehtia maultaan klassistiseksi, mutta se ei suun- 
taudu vain menneeseen päin. Se pitää kiinni klassillisen ajan 
vanhoista ja yksinkertaisista muodoista, mutta tätä taustaa 
vasten piirtyy myös uusia tendenssejä. Niillä oli alkuperänsä 
olemassaolon näkemistavassa, ja tämä oli sukua Flaviusten 
ajan impressionismiille, jonka levoton vitaalisuus oli jäähtynyt 
Trajanuksen ajan klassismin sitomana. .Nyt taiteellinen ilma- 
piiri oli tullut J]empeämmäksi. Lievä sentimentaalisuuden aalto 
käy läpi ajan. Ajan maku näyttäytyy kaihoisan kauniissa nuo- 
ren miehen, Antinouksen tai Endymionin, kuvissa. Tavallinen 
huomautus, että nämä figuurit ovat kreikkalaisten originaa- 
lien jäljitelmiä, ei osu asian ytimeen. Taidehistoriallisesti mer- 
kittävää ei ole, missä määrin ne muistuttavat esikuvia, vaan 
missä määrin ne poikkeavat niistä. Mitä Endymioniin tulee, 
oletettua esikuvaa ei edes ole voitu osoittaa. Antinouksen pat- 
sailla on itse asiassa hyvin yhteistä niiden 400-luvun alku- 
puoliskon atleettiveistosten kanssa, joiden mukaan ne näyttä- 
vät jäljennetyn. Pehmeys, miltei huomaamattomasti toistensa 
yli aaltoilevat lihakset, unelmoiva ilme, antavat kuvalle äärim- 
mäisen herkän luonteen. Mutta tällä herkkyydellä ei ole mi- 
tään yhteistä sen hienostuneen tunteellisuuden kanssa, mikä 
oli ominaista Praksiteleen ja hänen aikalaistensa parhaille 
teoksille. Antinouksen kuvalta puuttuu kiinteä muoto; pintakä- 
sittely on sen laatuinen, että valo näyttää tunkeutuvan kiven 
sisälle. Taiteilija on ennen kaikkea halunnut tuoda esille valon 

Katukuva Ostiasta. Gismondin rekonstruktio. 


hienot vivahteet pinnalla, ja nämä ovat hänen paras ilmaisu- 
keinonsa. 

Hienoa maalauksellista tyyliä edustavat Antoninusten aikana 
myös laadullisesti parhaat muotokuvat. Keisarit ja heidän per- 
heensä jäsenet sekä monet yksityishenkilöt on ikuistettu mar- 
moriin ja pronssiin, niin että luulemme siitä voivamme lukea 
heidän luonteensa ja intohimonsa. Prinssien kehitystä voim- 
me seurata luotettavista muotokuvista lapsuudesta miehuuteen 
saakka. Uudella tekniikalla luodut kuvat eivät ole vähemmän 
todellisuustuntuisia kuin edellisten aikakausien työtavan ai- 
kaansaannokset. Uutta tyylitunnetta korostaa myös muodin 
perusteellinen muuttuminen. Hadrianuksen ajasta alkaen tuli 
jälleen tavaksi käyttää täyspartaa, mikä Aleksanteri Suuren 
jälkeen yleensä oli ollut merkkinä siitä, ettei asianomainen 
pannut erityistä painoa huoliteltuun ulkonäköön. Pupillit ku- 
vattiin nyt myös marmoriveistoksissa syvennyksillä. Pieni ul- 
konema kuvasti niille lankeavan valon loistetta. Tukka ja parta 
olivat usein hyvin tuuheat; niiden luonnetta kuvattiin tiheään 
ja syvälle poratuin revin ja uurroksin. Syntyi voimakas vasta- 
kohta tukan ja parran rosoisen pinnan ja hienosti muotoiltujen 


Kuvanveisto 219 


kasvojen välillä. Antoninusten aikana luovuttiin vähitellen siitä 
pehmeydestä, mikä oli ominaista Antinous-tyypille, ja kasvo- 
jen muodot tulivat eloisammiksi, mutta mielenkiinto pysyi kui- 
tenkin itse pinnan vaikuttavasti maalauksellisessa käsittelyssä. 
Pinnan valoefektejä korostettiin yhä enemmän kiillotuksen 
avulla. Commoduksen kuva s. 327 osoittaa, miten poraustek- 
niikalla pyrittiin tukasta ja parrasta luomaan kontrasti kas- 
voille, joiden pinta vaikuttaa posliinimaiselta. Posliinin vaiku- 
telma voi kuitenkin johtua myöhempänä aikana suoritetusta 
kiillotuksesta. Rikas koristeellinen asu luonnehtii keisaria maa- 
ilman hallitsijana ja ihmisyyden hyväntekijänä. Stoalaisen fi- 
losofian mukaan kuningasihanne ruumiillistui Herakleessa. 

Tämä hadriaaninen ja antoniininen tyyli soveltui intiimeihin 
kabinetteihin ja varjoisille lehtikujille huvilain puistoissa. Se 
oli jyrkästi maalauksellista ja saattoi kuvanveiston tyystin 
valonkäsittelyn palvelukseen. Äärimmäisen hieno yksityiskoh- 
tien käsittely ei sopinut monumentaalikuvanveistoon. Siinä 
noudatettiin Trajanuksen aikaisen edustustaiteen traditioita. 

Marcus Aureliuksen pylväässä, joka käsittelee sotaa marko- 
manneja vastaan, voidaan havaita miten taiteilijat ovat koet- 
taneet ylittää edeltäjänsä. Figuurit ovat hieman suurempia 
kuin Trajanuksen pylväässä, reliefit erottuvat selvemmin taus- 
tasta, osittain siksi että ne ovat korkeammat, osittain maisema- 
detaljien yksinkertaistamisen ansiosta. Figuuriryhmäton enem- 
män kuin ennen koottu suljettuihin parviin, jolloin ne saavat 
suuremman painon sommittelussa. Sitä vastoin yksityiset hen- 
kilöt on käsitelty summittaisemmin. Kaariporan ahkera käyt- 
tö on omiaan antamaan detaljimuodoille kovemman sävyn. 
Kun Trajanuksen pylväs ilmentää rauhallista arvokkuutta, 
Marcuksen pylväs pyrkii kuvaamaan kuohuvia tunteita. Sen 
mestarit suosivat tunteelle puhuvia kohtauksia; sodan raakuus 
ja siihen osallistuvien kansojen julma kiihko on saanut suuren 
sijan. Missä vain tilanne sallii, figuurit tekevät pateettisia elei- 
tä, niiden kasvot vääntyvät hädästä, tuskasta, taistelunhalusta 
tai ylimielisyydestä. 

Tämän kovemman reliefityylin tapaamme myös Antoninus 
Piuksen pylvään jalustassa, jonka toisella sivulla jumalatar 
Roma katsoo keisariparin taivaaseenastumista, kun taas mo- 
lemmilla lyhyillä sivuilla ratsuväenosasto ratsastaa paraatissa. 
Jälkimmäinen kuva yllättää lintuperspektiivillään, mikä antaa 
meidän nähdä kaukaisemman osan ratsastajain kehää lähem- 
män yläpuolella. 

Maisemankuvaus, joka Marcuksen pylväässä on jätetty taka- 
alalle, tunkeutuu jälleen esiin Septimus Severuksen triumfi- 
kaaressa Rooman Forumilla. Siinä on suuria panoraamantapai- 
sia näkymiä, joissa samassa kuvakentässä nähdään kokonaisten 
taistelujen luku ryhmittymisestä vihollisen takaa-ajoon saak- 
ka. Tässäkin tapaamme pyrkimyksen koota figuurit suurem- 
miksi ryhmiksi, jotka ovat sommittelun kannalta määrääviä. 
Maalauksellisessa käsittelyssään tämä kaikki muistuttaa kupa- 
ripiirroksia kolmikymmenvuotisen sodan taisteluista. 

Mitä lähemmäs aikakauden loppua tullaan, sitä hermostu- 
neempaa rauhattomuutta ilmentävät intiimit kabinettimuoto- 
kuvat. Tyylikehitys päätyy Caracallan muotokuvan tapaisiin 
esityksiin, ks. s. 328. Maalauksellista tekniikkaa on tässä käy- 
tetty ilmaisemaan mitä voimakkainta levottomuutta. Valon- 
heijastukset risteilevät toistensa kanssa kasvoilla, joiden eri 
osia korostetaan terävillä uurroksilla. Tukka ja parta eivät ole 
pitkät, mutta niissä on villeyttä, mikä ylittää kaiken antiikin 
taiteessa aikaisemmin näkemämme. Taiteilija ei ole arastellut 
osoittaa heikkouksia keisarin luonteessa: pelkuruuteen yhtynyt 
julmuus puhuu hänen piirteistään. Ilmaisun tavaton intensi- 
teetti kohottaa muotokuvan suuren taiteen piiriin. 

Osa Caracallan termeihin sijoitetuista vanhempien kreikka- 
laisten originaalien kopioista antaa meille silmäyksen ajan pat- 
sastyyliin. Ne ovat yhtä rauhattomia ja efektiä tavoittelevia 
kuin muotokuvapäät. Herakles Farnesen paisuvat lihakset 
Napolissa osoittavat, miten jäljentäjä tänä aikana muotoili Ly- 
sippoksen tosin voimakasta mutta ei paisuttelevaa tyyliä. Cara- 
callan aikaa voidaan paremmalla syyllä kuin pergamonilaista 
kautta pitää antiikin barokkina. 

100-luvulla otettiin jälleen käytäntöön tapa panna vainajat 
sarkofageihin. Kansi sai usein itämaisten esikuvien mukaisen 
sohvan muodon, ja vainaja kuvattiin sillä lepäävänä, kun sen 
sijaan itse arkku koristeltiin reliefeillä. Näihin otettiin aiheet 
etupäässä kreikkalaisesta mytologiasta. Tyylin perusteella voi- 
daan erottaa italialainen ja kreikkalainen sarja sarkofageja. 
Jälkimmäisissä ovat erityisesti huomattavia ne, joita ympäröi 
kolonnadi arkadikaarineen. 

Rooman keisariaikana taiteilijain mielenkiinnon painopiste 
ihmiskuvauksessa on yhä enemmän siirtynyt keskuksesta peri- 
feriaan. Sen sijaan että Augustuksen aikana sisäinen konstruk- 
tiivinen rakenne, luusto, korostuu tavalla joka antaa ryhtiä 
ja kiinteyttä kuvalle, Flaviusten aikana lihaksisto esiintyy 

elävänä ja luotettavana. Edelliseltä ajalta peritty sisäinen 
konstruktiivinen kiinteys on edelleen jäljellä. Antoninusten 
aika menee mielenkiinnossaan optisia tehoja kohtaan niin pit- 
källe, että se unohtaa sisäisen rakenteen. Kallon muoto lai- 
minlyödään; tapaamme voimakkaita deformaatioita, jotka suu- 
resti ylittävät edeltäneen ajan mukautumisen perspektiivin 
vaatimuksiin. Intensiivinen ilmaisu voi yhtä vähän kuin lois- 
telias pintakäsittely kätkeä sen, että taiteilija on laiminlyönyt 
kiinnittää huomiota luurankoon. Tuntuu siltä kuin juuri roo- 
malaisen verismin mielenkiinto pintaefektejä kohtaan olisi saa- 
nut taiteen menettämään anatomisten perussuhteiden tunte- 
muksen ja kiinnostuksen niihin. 


Myöhäisantiikki 
Noin vv. 220—330 


Armeijat ja rajojen puolustus muodostuivat 200-luvulla hal- 
litseviksi poliittisiksi tekijöiksi. Keisari tuli yhä riippuvaisem- 
maksi sotilaista, jotka kernaasti soivat valtaistuimen haltijan 
nopeasti vaihtuvan, koska he siten pääsivät osallisiksi uuden 
hallitsijan antamista palkkioista — niiden jakaminen oli näet 
tullut vastavalitun keisarin tavaksi. Seurauksena tästä olivat 
salaliitot, keisarien murhat, tiheät sisällissodat. Valtakunnan 
taloudellinen mahti alkoi rappeutua nopeassa tahdissa, Italian 
valtiollinen merkitys väheni vähenemistään. Itämaiden ja Af- 
rikan provinsseissa, jotka olivat vähemmän alttiita germaa- 
nien hyökkäyksille, ei tämä rappeutuminen tullut niin sel- 
västi ilmi. Vaikka taloudelliset vaikeudet kasvoivatkin, onnis- 
tuttiin kuitenkin vielä rahoittamaan suuria rakennusyrityksiä. 
Keisareiden ja hovin ulkonaista loistoa paisutettiin paisuttamis- 
taan, vaikka se tapahtuikin verojen näännyttämien alamaisten 
kustannuksella. Valtion antamat tehtävät ja propagandan tarve 
asettivat edelleen suuria vaatimuksia taiteelle ja sen harjoit- 
tajille. 


Arkkitehtuuri 


Tämän kauden alussa laajennettiin ikivanhaa Baalbekin py- 
hättöä Syyriassa rakentamalla sinne temppeli Dionysokselle 
ja toinen Sattumalle, Tykhelle. Niissä näkyy sekä puhtaan 
roomalaisen että hellenistisen taiteen vaikutusta. Dionysoksen 
temppelissa (sitä sanottiin ennen Jupiterin temppeliksi) on 
korinttilainen peristyyli korkealla korokkeella; edessä on pyl- 
väsrivi kaksinkertainen. Sisällä kiertävät seiniä ulkonevat puo- 
lipylväät, jotka jakavat seinät listoilla reunustettuihin kome- 
roihin kahdessa kerroksessa. Takaseinä on myös runsaasti muo- 
toiltu pylväin ja komeroin. Dekoratiiviset osat on koristettu 
erittäin runsain yksityiskohdin: lehtiaiheiden keskellä on rin- 
takuvia ja vartalohahmoja. 

Kattoa kannattivat puupalkit, jotka eivät tietenkään enää 
ole säilyneet. Suurta ovea kattoi kaari. 

Diocletianuksen termit Roomassa. 


Tykhen temppeli ei ulkonaisilta mitoiltaan ole niin vaikut- 
tava kuin Baalbekin toinen temppeli, mutta sen muoto on 
hyvin erikoinen. Pohja on pyöreä, mutta ympyrässä on edestä 
leikattu pois neljännes ja siihen on rakennettu eteishalli. Pyö- 
reää seinää ympäröivät korinttilaiset pylväät, joiden arkki- 
traavi kaartuu seinään ja taas takaisin pylväisiin tuoden mie- 
leen rokokoopaviljongin. 

Lähistöllä Arabian erämaassa on Palmyra, joka 200-luvulla 
koki kukoistuksensa ja rappeutumisensa. Erityisen huomattavia 
siellä ovat pääkatuja reunustavat mahtavat pylväsrivit, jotka 
leikkasivat toisensa kaupungin keskustassa; sama tyyli esiin- 


Konstantinuksen basilika Rooomassa. 

tyy roomalaisten sotaleireissä. Risteyskohtia tehostettiin erityi- 
sen komeilla kaarilla. Pylväskoristeiset kadut olivat tavallisia 
keisariajan kaupungeissa. Ennen luultiin, että ne olisivat helle- 
nismin perintöä, mutta nyttemmin on täydellä syyllä huo- 
mautettu, ettei mitään sellaisia pylväsrivejä ole voitu varmasti 
ajoittaa roomalaiskautta aikaisemmaksi. 

Rooman kaupunki sai Diocletianuksen suuren uudestijärjes- 
telyn aikana taas pari upeaa kylpylääkin: Diocletianuksen 
termit ovat suurimmalta osaltaan pystyssä tänäkin päivänä. 
Michelangelo rakensi niiden pääsalin kirkoksi, Santa Märia 
degli Angeliksi, ja sen nojalla saa elävän käsityksen niiden 
suurenmoisesti tilavaikutelmasta. Konstantinuksen täyden- 
tämä Maxentiuksen basilika Forumilla oli sisäkuvana var- 
maan vielä vaikuttavampi. Hallin kolmesta laivasta keskim- 


Frigidarium eli kylmien kylpyjen huone ns. keisarintermeissä 
Trierissä. Krenckerin rekonstruoima. 

Trierin keisarintermit idästä katsoen. Krenckerin mukaan. 


mäinen nousi 35 m:n korkeuteen, holvin jänneväli oli 24 m ja 
salin lattiapinta 6000 m?. Vaikka basilikan keskilaiva ja ete- 
länpuoleinen sivulaiva ovat tuhoutuneet, on rakennus yksin- 
kertaisen ylväine suhteineen Rooman raunioista suurenmoisim- 
pia. 

Rooman vallan viimeinen aika on jättänyt monia muisto- 
merkkejä muuallekin länsimaihin. Trierissä, keisarien kaupun- 
gissa, joka aikanaan oli Constantius Chloruksen ja hänen poi- 
kansa Konstantinus Suuren hallituskaupunki, on mm. jäljellä 
kaupunginmuurin portti, Porta Nigra, todistamassa myöhäis- 
roomalaisen arkkitehtuurin kykyä saada suhteellisen yksinker- 
taisin keinoin aikaan monumentaalinen vaikutus. Kaupungissa 
on lisäksi kahden kylpylaitoksen jäännökset, joista näkyy, 
että vain Rooman termit ovat olleet niitä suurempia. Varsin 
merkillinen on edelleen sikäläinen basilika, jonka seinät ovat 
peräisin antiikin ajoilta ja sisusta on nyt kirkkona. Sen suuri 
yksilaivainen sali kuului todennäköisesti vanhaan keisarinpa- 
latsiin. 

Splitin kaupunki Dalmatiassa on alun alkaen rakennettu sen 
suuren palatsin jäännösten sisään, jonka keisari Diocletianus 
rakennutti vanhuudenpäiviensä asumukseksi. Se ei ole — kuten 
Palatinuksen keisarinlinna — rakennettu pelkästään edustusta 
ja juhlia varten, vaan se on myös luja linnoitus. Sen pohja- 
piirros, s. 226, on samantapainen kuin roomalaisten leirien: ne- 
likulmio, jonka pituus on 191 m ja leveys 157 m. Kaksi pää- 


15 Kreikan ja Rooman taide 

Diocletianuksen palatsi Splitissä. 1. Pääkatu. 2. Pylväshalli 
(Peristyyli). 3. Jupiterin temppeli. 4. Diocletianuksen mauso- 
leumi. 5. Eteishalli (Vestibulum). 


katua leikkaa toisensa keskellä ja jakaa alueen neljään kuta- 
kuinkin yhtä suureen osaan. Yhdessä niistä oli temppeli kei- 
sarin palvontaa varten, toisessa keisarin mausoleumi. Siitä tuli 
sittemmin kaupungin tuomiokirkko. Se on sisältä pyöreä, kupo- 
lin kattama rakennus. Myöhäisantiikin värisymboliikka ilme- 
nee sisimpien pylväiden punaisessa värissä. 

Tämän kauden rakennukset koristettiin aluksi niin, että vaa- 
leat reliefipinnat liitettiin monin eri tavoin tummiin taustoi- 
hin. Mutta lopulta luovuttiin tästä vivahduksekkuudesta ja 
veistettiin koristeiden etupinnat terävästi erottumaan varjoi- 
sista syvennyksistä. 

Diocletianuksen Dalmatian-palatsin vastine ja samalla mer- 
killinen vastakohta on upea keisarinhuvila Piazza Armerinassa 
Sisiliassa, s. 228. Siinä ei ole samaa jäykkää vastakkaisasettelua 
kuin Splitin palatsissa, vaan se noudattaa pikemminkin Had- 
rianuksen Tivolin-huvilan perinteitä. 

Piazza Armerinan huvila tuli tunnetuksi heti kaivausten jäl- 
keen, jotka saatiin loppuun suoritetuksi 1950-luvun alussa. 
Etenkin on kuuluisa sen ainoalaatuinen mosaiikkikoristelu, 
jonka pinta-ala on n. 3500 m? Meillä on siinä onni nähdä 
kuvat alkuperäisessä yhteydessään eikä toisistaan irrotettui- 
na ja mielivaltaisesti ryhmitettyinä kuten museoissa. Näemme 
myös, ettei kuvia suinkaan ole valittu umpimähkään: ne ovat 
tärkeässä elimellisessä yhteydessä koristamiinsa huoneisiin, 
niillä on oleellinen tehtävä rakennussuunnitelmassa. Tässä ra- 
kennuksen ja sen koristelun yhteenkuuluvuudessa tulee näky- 
viin muuan peruseroavuus antiikin ja meidän päiviemme ko- 
ristetaiteen (ainakin sen valtaosan) välillä. 

Palatsihuvilan selkärankana on suuri edustushuoneisto, joka 
kulkee suunnilleen idästä länteen: siihen kuuluu eteishalli, 
pylväiden reunustama piha ja suuri suorakaiteenmuotoinen 
sali, jonka päässä on absidi. Suuresta eteishallista lounaaseen 
mennään kylpylaitokseen, ja sinne pääsee myös pylväspihan 
luoteisnurkasta. Etelän puolella on pienempi juhlahuoneisto; 
siinä on esipiha, jonka kahdella sivulla pylväsrivi, ja sali kol- 
mikaarisine absideineen. Tämän lisärakennuksen pohjapiirros 
on laadittu kokonaan puoliympyrän tai ympyränsegmentin 
merkeissä, ja sen ja suoraviivaisen päärakennuksen yhtymä- 
kohtana on kolme huoneistoa suuren suorakaiteenmuotoisen 
salin eteläsivulla, huoneistoissa on puoliympyrän muotoinen 
esipiha ja saleissa absidit. 

Tämän mahtavan rakennuksen on ajoittanut ja sen todellisen 
luonteen — selvittänyt norjalainen ftaidehistorioitsija H.P. 
L'Orange. Hänen tulkintansa käy yksiin niiden tulosten kanssa, 
joihin tanskalainen arkkitehti-arkeologi E. Dyggve on tullut 
tutkiessaan myöhäisantiikin palatsiarkkitehtuuria. L'Orangen 
selostus on suurin piirtein tällainen: 

Piazza Armerinan huvila on Diocletianuksen rinnakkaiskei- 
sarin Maximianuksen asunto; edustamansa jumalan mukaan 
Maximianus otti lisänimekseen Herculeus. Palatsin pohjapiir- 
ros on suunniteltu keisarillisten seremoniain vaatimusten mu- 
kaiseksi. Itämais-hellenististen kuningasideologiain vaikutuk- 
sesta oli Rooman keisarista tullut palvontamenojen keskipiste, 

Piazza Armerinan huvilan pohjapiirros. 1. Sisäänkäynti. 2. Pi- 
ha. 3. Eteishalli. 4. Komero. 5—11. Kylpysaleja: 7. Necessarium, 
8. Apodyterium (riisuutumishuone), 9. Frigidarium, 10. Tepi- 
darium (haaleiden kylpyjen huone), 11. Caldarium (kuumien 
kylpyjen huone). 12. Atrium (38x18 m.). 13. Suuri metsästys- 
galleria, jonka kummassakin päässä eksedrat. 14. Triclinium. 
15. Eksedra. 16. Triclinium. 17. Piha. 

ja tämä edellytti palatsin sisään erityistä seremoniahuoneis- 
toa. Näin syntyi keisarin persoonan ympärille pyhättöarkki- 
tehtuuri ja tuloksena oli palatium sacrum, johon kuului pää- 
asiassa kaksi osaa: monumentaalinen esipiha (atrium), johon 
hovi, puheillepyrkijät ja anojat kerääntyivät, ja sen kanssa 
samansuuntainen valtaistuinsali (triclinium), joka oli koko 
rakennelman kruunu. 

Tämä järjestely on jo periaatteessa toteutettu Domitianuk- 
sen palatsin seremoniaosastossa Rooman Palatinuksella (vrt. 
s. 194). 

Täysin valmiina se Dyggven tutkimusten mukaan esiintyy 
Diocletianuksen palatsissa Splitissä (n. v:lta 300 jKr.), Kons- 
tantinus Suuren Magnaurassa Konstantinopolissa (n. v:lta 300) 
ja itägoottilaiskuninkaan Teoderikin palatsissa Ravennassa 
(n. v:lta 500). 

Se rakennustaiteellinen idea, joka tässä on toteutettu, on 
saanut mitä suurimman merkityksen koko pyhättöarkkiteh- 
tuurin historiassa. 

Monumentaalinen esipiha, atrium, oli näissä palatseissa suuri 
peristyylipiha. Sitä kiertävien pylväsrivien yläosassa saattoi 
olla gallerioita, jonne hovin naiset todennäköisesti ohjattiin. 
Atriumin perältä aukeni silmien eteen valtaistuinsalin, tricli- 
niumin, juhlava pääty. Sen keskiaukosta näkyi audienssi- 
menojen salaperäinen huippu: jumalallinen keisari-majesteetti 
istumassa valtaistuimellaan valtaistuinsalin perällä baldakiinin 
(eiboriumin) alla. Tämän salinosan peitti palvojien näky- 
vistä upeasti koristeltu verho, kuten bysanttilaisissa kirkoissa 
ikonostaasi. Kun keisari oli istuutunut valtaistuimelleen ja 
verho vedettiin syrjään, lankesivat länsäolijat kasvoilleen. 

Piazza Armerinan palatsissa oli siis kaksi tuollaista seremo- 
niahuoneistoa, isompi ja pienempi. Pääsisäänkäytävä oli lou- 
naassa. Palatsia ympäröivässä muurissa on siinä kohden mo- 
numentaalinen kolmiosainen portti, joka johtaa pylväiden reu- 
nustamaan pihaan. Sekä porttirakennelmassa että pihassa on 
suihkulähteitä. Lattian peittävät yksinkertaisesti koristetut 
mosaiikit. Pihalta käännytään oikealle ja noustaan portaita 
myöten atriumin eteishalliin. 

Täällä ovat meitä vastassa ensimmäiset kuvamosaiikit. Kes- 
kellä yksiväristä geometrisesti sommiteltua mosaiikkilattiaa on 
monivärinen kuvasarja, joka valitettavasti on vain osittain säi- 
lynyt. Siinä on eri-ikäisten miesten kulkue: kaikki ovat juh- 
lapukuisia, seppelpäisiä, käsissä laakerinlehvät tai kyntteliköt, 

joissa palavat vahakynttilät. Edessä seisoo nuorukainen kir- 
joitustaulu kädessään, hän ilmeisesti lukee siitä jotakin. Kaik- 
kien katseet ovat kääntyneet tulijaan: he lausuvat tervetul- 
leeksi keisarin, kuten L'Orange sattuvasti huomauttaa, odot- 
tavat hänen sisääntuloaan, adventus Augusti. 

Eteishallista tullaan palatsin atriumiin. Se on hieman epä- 
säännöllinen neliö, sivut 40 m:n pituiset, ja joka sivulla on pila- 
rihalli. Näiden pilarihallien lattiaa peittää mosaiikkimatto, joka 
on jaettu neliönmuotoisiin kenttiin: joka kentässä on medal- 
jonki, jossa on laakeriseppeleen keskellä eläimen pää. Siinä 
on roomalaisille areenalta tuttuja villieläimiä: norsu, leijona, 
pantteri, villisika jne., jopa strutsikin. 

Atriumin idänpuoleisesta galleriasta nousevat leveät marmo- 
riportaat valtaistuinsalin eteishalliin, ns. suureen metsästys- 
galleriaan. Se on yli 60 m pitkä ja n. 5 m. leveä, ja sen kum- 
massakin päässä on puoliympyrän muotoinen laajennus, ns. 
exedra. Lattiaa peittää yhtenäinen mosaiikkikuva, jonka pinta- 
ala on yli 300 m? suuri metsästysmosaiikki. Se on erinomai- 
sen hyvin säilynyt, tavattoman voimakas ja intensiivinen ku- 
vaus suurriistan metsästyksestä summittaisesti mutta tehok- 
kaasti hahmotellussa maisemassa. Eksedrojen mosaiikeissa ku- 
vataan symbolisesti kahta itäistä maakuntaa, todennäköisesti 
Egyptiä ja Armeniaa, ja tällä on kaiketi tarkoitus ilmaista, mis- 
sä metsästys tapahtuu. Metsästyksen tarkoitus on pyydystää 
eläimiä kuljetettavaksi Rooman areenalle. Siinä näkyy samoja 
eläimiä kuin atriumin mosaiikkimedaljongeissa: mm. sarvi- 
kuono ja virtahepo, biisoni, villihevonen ja tiikeri. 

Tätä metsästystä seuraamassa näemme lattiamosaiikissa van- 
han miehen, joka nojaa sauvaansa. Hänen otsansa on uurtei- 
nen, partansa harmaa, silmät katselevat raskasmielisesti puo- 
littain suljettujen luomien alta, eikä hän näytä sanottavasti vä- 
littävän vaarallisesta touhusta ympärillään. Puku on tyylilli- 
. nen myöhäisantiikin sotilaspuku: pitkät housut, pitkähihainen 
tunika ja viitta (chlamys). Päässään hänellä on matala silinte- 
rinmuotoinen hattu, sekin tyypillinen tetrarkkikeisarien ajan 
upseerinpäähine. Siinä on todennäköisesti itse palatsin raken- 
taja, jonka L'Orange ilmeisesti aivan oikein on tunnistanut 
Diocletianuksen kanssahallitsijaksi Maximianukseksi. 

Keisarin kummallakin puolen on henkivartija kilpineen. Kei- 
sari seuraa tässä tosin passiivisena urheilulajeista kuninkaal- 
lisinta, suurriistan metsästystä, mutta toisaalta hän toteuttaa 
tärkeätä tehtäväänsä: valvoo, että Rooman kansa saa tyydyt- 
tää nautintoaan ja katsella taisteluita areenalla. 


Arkkitehtuuri 231 


Keskeltä suurta metsästysgalleriaa johtavat matalat, leveät 
portaat tricliniumiin, valtaistuinsaliin. Sisäänkäynnin molem- 
min puolin on punainen graniittipylväs. Sali on n. 30 m:n pi- 
tuinen ja 14 m:n levyinen. Seiniä peittävät inkrustaatiot, mar- 
moripäällystykset: koristelutapa, joka keisariaikana syrjäytti 
maalaukset, kun tulivat kysymykseen edustussalien dekoraa- 
tiot. Lattiaa koristavat kiviupotukset (intarsia) ja niissä on 
runsaasti käytetty porfyyria, keisarin purppuran kivistä vasti- 
netta. Absidin aukko on triumfikaaren tapainen, ja sen molem- 
milla puolilla on pylväs. Keskellä absidia on komero: suuren 
patsaan paikka. Komeron edessä on valtaistuimen jäännöksiä. 
Absidin holvia peitti ennen mosaiikki. Kaivauksissa löydettiin 
suuren patsaan pää, joka todennäköisesti esitti Herkulesta. 

Pienemmässä seremoniahuoneryhmässäkin on atrium ja tric- 
linium. Atrium on ellipsin muotoinen, n. 30 m:n pituinen. Pi- 
han erottavat sivukäytävistä pylväsrivit. Pihassa on kaksi suih- 
kulähdädettä. Pilarihallien mosaiikkiin on kuvattu uhkeita köyn- 
nöksiä, voluuteissa erilaisia eläimiä. 

Leveät portaat nousevat atriumista tricliniumiin. Se on ne- 
liön muotoinen, ja siinä on kolme absidia; pylväsrivit erottavat 
ne salista. Keskiosan mosaiikki esittää Herkuleen urotöitä. 
Keskimmäisessä absidissa kuvataan Jupiterin taistelua jätti- 
läisiä vastaan: Herkules on siinä olympolaisten liittolaisena. 
Toisen sivuabsidin lattiamosaiikki esittää Herkuleen korotta- 
mista jumalaksi. Vastapäisessä absidissa nähdään Dionysos 
rankaisemassa Lykurgosta. Lykurgos sinkoaa kaksoiskirveensä 
bakkantia kohti, joka muuttuu viiniköynnökseksi; köynnök- 
sen lehvistössä näkyy lemmenpareja. Tässä Herkuleen hallitse- 
massa salissa on palatsikoristelun ideologia saavuttanut huip- 
punsa. 

Maatalojen ja huviloiden arkkitehtuurin kehitys on yhtey- 
dessä niihin yhteiskunnallisiin muutoksiin, joiden ansiosta 
suurtilanomistajain merkitys kasvoi ja kaupungin porvariston 
väheni. Kun kansainvaellusten aikana ja niiden jälkeen uusien 
kansojen suurmiehet rakensivat itselleen pysyviä asuinsijoja, 
ottivat he vaikutteita antiikin huvila-arkkitehtuurista: siinä- 
kin siis jäi antiikin piirteitä näkyviin. 


232 


Kuvanveisto 


Jo Antoninusten ajan lopulla ja vielä selvemmin Septimius 
Severuksen aikana alkaa klassismin plastillinen käsitys ihmis- 
ruumiista muuttua yhä mielikuvitukseilisemmaksi. Vanha talt- 
tatekniikka alkaa niin ikään jäädä syrjään ja tilalle tulee 
kaariporatekniikka. Sama ilmiö tulee näkyviin rakennusten- 
kin koristelussa. Kasvikunnasta saadut koristeaiheet häipyvät 
tuntemattomiksi ja muuttuvat dekoratiivisiksi mallikuvioiksi, 
joissa valolla ja varjoilla on tärkeä tehtävänsä. 

Tämä tekniikka soveltui erinomaisesti 200-luvun reliefitai- 
teen elävään maalaukselliseen tyyliin. Loistava esimerkki siitä 
on Rooman Termimuseon ns. Ludovisin sarkofagi, ks. s. 331. 
Se esittää tavattoman intensiivisesti roomalaisten ja barbaa- 
rien välistä taistelua ja on kiteytynyt juuri siihen hetkeen, 
jolloin barbaarien vastarinta luhistuu. Keskellä oleva sotapääl- 
likkö, jonka kasvot ovat kuin muotokuva, toteaa tilanteen te- 
kemällä voitonriemuisen eleen. Vaikka hänen ympärillään on- 
kin tiheää myllerrystä, hallitsee hän täydellisesti koko veis- 
tosta asentonsa ja huolitellusti muovatun päänsä ansiosta. 
Sen tyyni asiallisuus on kuin lepoa silmälle tuon yleisen le- 
vottomuuden keskellä. Taistelun tuoksinassa näemme monen- 
moisia kasvojenilmeitä ja eleitä, joiden vivahduksekkuutta ja 
runsautta tuskin gotiikankaan veistokset ylittävät. 

Mikään muu taiteen ala ei niin havainnollisesti heijasta 
antiikin maailman henkistä kriisiä ja muutosta kuin muoto- 
kuvanveisto. Suuri klassinen traditio, joka kaikesta huoli- 
matta vielä Antoninusten aikana hallitsi käsitystä ihmisestä, 
häviää 200-luvulla. Kreikkalaisessa taiteessa oli Feidiaan ja 
hänen aikalaistensa ansiosta syntynyt täydellisesti yhtenäinen 
taideluomus: ruumis ja sielu. Ihmisruumis kokonaisuutena — 
kauniina tai ei-atleettisena — merkitsi kreikkalaisille sielun 
ilmaisijaa ja tyyssijaa. Siksi kreikkalaiset muotokuvat olivat 
aina patsaita eivätkä rintakuvia tai päitä kuten roomalaisilla 
usein. 

Roomalaisten samoin kuin etruskienkin mielestä yksilön per- 
soonallisuus kuvastui hänen kasvojenpiirteistään. Ruumiin teh- 
tävä roomalaisissa kuvapatsaissa on lähinnä vain luonnehtia 
kuvauksen kohteen yhteiskunnallista asemaa. Keisarien pat- 
saissa ruumis ja sen verhot saavat propagandan luonteen, kuten 
osoittavat Augustuksen patsas Prima Portassa, ks. s. 316 tai 
Commoduksen rintakuva Konservaattorien palatsissa Roomas- 
sa, ks. s. 327. 

200-luvun muotokuvataiteessa on selvästi impressionistisen 
realismin leima. Persoonallisuus ikäänkuin vangitaan silmänrä- 
päyskuvaan, josta voi heijastua koko aikakauden ahdistus. 
Tämä impressionismi saavuttaa 200-luvun keskivaiheilla huip- 
punsa sellaisissa muotokuvissa kuin keisarien Filippus Ara- 
bialaisen (244—249), ks. s. 329 ja Deciuksen (249—251), ks. s. 
330. Näissä suurenmoisissa muotokuvissa kuvastuu keisarinval- 
lan epävarmuus. Katse kohdistuu hermostuneesti tai ikään- 
kuin salaa sivuun: malli tuntuu pälyilevän mahdollisia kei- 
sarinmurhaajia. 

Mutta seuraavien sukupolvien aikana tämä veristinen impe- 
rialismi täydellisesti muuttuu: elävät, säännöttömät piirteet 
muovataan abstraktisen symmetrisiksi, kasvot jäykistyvät naa- 
mioiksi. Tämä kehitys tapahtuu asteittain vuosisadan loppu- 
puoliskolla, kun ensin oli Galienuksen aikana esitetty klassis- 
tinen välinäytös. 

Impressionismin muuttumista ekspressionismiksi kuvastaa 
merkillinen muotokuva (pää) Napolin museossa. Siitä heijas- 
tuu järkyttävästi ja havainnollisesti vanhan maailman ja en- 
tisten arvojen sortuminen. 

Sellaisen muotokuvan jälkeen on suorastaan vapauttavaa 
katsoa Konstantinuksen ajan tyyliteltyjä muotokuvia: niissä 
ihminen yhä enemmän suuntaa katseensa maallisesta ja tilapäi- 
sestä tuonpuoleiseen henkiseen todellisuuteen. 

300-luvun muotokuvissa keskittyy ilme suuriin, useimmiten 
suoraan eteenpäin katsoviin silmiin, joita vielä tehostetaan 
niitä ympäröivien ilmeikkäiden kaarien avulla. 

Taiteilijat pyrkivät ilmaisemaan transsendenttista ihmisihan- 
nettaan, jonka mukaan ruumis on hengen kotelo — tai vankila. 
Henki heijastuu ruumiissa vain katseesta ja silmistä. Sellainen 
on »pneumaattisen» ihmisen ihannekuva, jonka luoja on eten- 
kin ajan suuri filosofi Plotinos. 

Tämä ihanne vaikuttaa myös hallitsijan muotokuvaan; hallit- 
sijahan on Rooman valtio-organismin jumalallinen kruunu, 
taivaallisen maailmanjärjestyksen maallinen kuva. Keisarin 
muotokuvan on kuvattava hallitsijan jumalallista majesteetti- 
suutta, divina maiestas, ja siksi sen on oltava kooltaan muh- 
kea ja asennossaan eteenpäin suuntautuva, palvonnan koh- 
teeksi sopiva. Vaikuttava esimerkki siitä on Konstantinuksen 
jättiläiskuva Konservaattorien palatsin pihassa Roomassa, 
ks. s. 333. Se on istuvassa asennossa olleen patsaanpää, ja patsas 
oli alunalkaen sijoitettu Forumille, Maxentiuksen suunnittele- 

man basilikan absidiin. Hiukset kiertävät tutkimattomia kas- 
voja tasaisesti, silmät kaartuvat luonnottoman tuijottavina, ja 
niitä ympäröivät niin ikään säännölliset kaariviivat. Kasvot 
ovat tavattoman vaikuttavat: ne kuuluvat olennolle, joka on 
korkealla ihmisten tason yläpuolella. 

»Pneumaattisesta» muotokuvasta tuli myöhäisantiikin perintö 
Bysantille ja keskiajan Euroopalle. Voimme seurata muotoku- 
vien tyylittelyä ja abstraktista keskittämistä askel askelelta, 
vaihtuvien tyylilajien tietä sellaiseen askeettisen ihanteen 
huippuun kuin kuuluisaan Efesoksesta löydettyyn päähän, ks. s. 
335; se on peräisin 400-luvun toiselta puoliskolta. Siinä on ajan 
henkinen kauneusihanne veistokseen valettuna. Samaa muotoa 
käyttää kristillinen taide pyhimysveistoksissaan. Kristusta ku- 
vatessa käytetään samoja keinoja kuin keisarillista majesteettia 
kuvatessa, ja hänen enkelinsä, apostolinsa ja marttyyrinsa saa- 
vat keisarillisen hoviväen asennot ja hahmot. 

Reliefitaide kehittyy rinnakkain muotokuvataiteen kanssa 
sekä teknillisesti että sisällyksensä puolesta. Taiteen kertovaa, 
historiallista linjaa edustavat säilyneissä muistomerkeissä etu- 
päässä sarkofagien reliefit. Ludovisin sarkofagin 200-luvulta 
peräisin olevaa maalauksellista impressionismia seuraa Diocle- 
tianuksen aikana vastavaikutus: antiklassillinen sommittelu ja 
tyylittely. Konstantinuksen riemukaari Roomassa, ks. s. 332, 
tarjoaa tehokkaalla, havainnollisella tavalla näytteitä Traja- 
nuksen, Hadrianuksen ja Antoninusten ajan klassisesta reliefi- 
tyylistä, ja näiden rinnalla on uudempia laattoja, joista kuvas- 
tuu Diocletianuksen ajan antiklassismi. Viimeksimainittuihin 
kuuluu reliefi, jossa nähdään keisari pitämässä puhetta kansal- 
le. Aikaisemmin tällainen tilanne on esitetty niin, että keisari 
on lähellä reliefin reunaa ja kuulijat täyttävät etuosan. Mutta 
nyt keisari seisoo keskellä, puhujalavalla. Mikään ei saa peittää 
häntä näkyvistä, ja siksi on kuulijat sijoitettu molemmin puo- 
lin puhujatribuunia. Hahmoja ei ole ryhmitetty luonnonmukai- 
sesti, vaan ne on järjestetty sisäisen merkityksensä mukaan, ns. 
arvoperspektiiviin. Keisari hallitsee reliefin keskustaa. Kuuli- 
jat on asetettu symmetrisiin riveihin hänen kummallekin puo- 
lelleen, ja heidät on kuvattu profiilista, millä on tahdottu 
korostaa heidän alamaisuussuhdettaan keisarilliseen majesteet- 
tiin nähden. Hahmojen suuruutta ei myöskään määrää mikään 
luonnonmukaisuus, vaan heidän merkityksensä tässä kokonai- 
suudessa. 

Ihmisruumiiden ja ylipäänsä maallisten esineiden kuvaami- 

nen sai myöhäisantiikin aikana yhä enemmän symbolisen lei- 
man. Samalla tavoin ruvettiin käsittelemään klassillisia juma- 
laistaruja. Ihmisruumis pelkistettiin tiettyihin perusaineksiinsa 
asti — samoin kuin myytit —, ja niiden tehtävä oli kuvastaa 
ajan henkistä sisällystä, niin hyvin pakanallista kuin kristillis- 
täkin. Taiteesta tuli suuremmassa määrin kuin koskaan aikai- 
semmin propagandaa, joka suggestiivisesti, vastustamattomasti 
syövytti sanomansa ihmisten mieleen. 

Johtavien taidekeskusten hallitsevat virtaukset tuntuivat 
valtakunnan etäisemmissäkin maakunnissa, ja sinne tänne syn- 
tyi huomattavia kuvanveistokouluja. Näytteenä sellaisesta ovat 
mm. Neumagenin veistokset läheltä Trieriä. Vastaava koulu 
on Palmyrassa, ja sen tyylissä on samoja piirteitä kuin myö- 
hemmässä bysanttilaisessa. Yhteistä näille koulukunnille on, 
että ne pyrkivät seuraamaan johtavien taidekeskusten kehitys- 
tä, kukin kuvanveistäjiensä kykyjen mukaan. Kuitenkin ne 
useimmiten onnistuivat vain jäljittelemään ulkonaisia yksityis- 
kohtia. Antoninusten ajan hovin taiteen hieno valohämy on esi- 
merkiksi jäänyt maakuntien koulukunnilta saavuttamatta. Kun 
johtavat keskukset sitten siirtyivät tyyliin, jossa enemmän 
harrastettiin ornamentteja, omaksuivat provinssien koulut sa- 
man tyylin, mutta eivät pystyneet yhtä hienoihin kompositioi- 
hin ja viivoihin, siis juuri siihen, mikä oli uuden tyylin tärkein 
positiivinen anti. 


Konstantinuksesta Justinianukseen 
Noin vv. 330 — 550 


Konstantinus Suuren aikana tuli kristinuskosta virallinen 
uskonto. Aikaisemmin lopetettiin antiikin taiteen historian 
käsittely tavallisesti tähän vaiheeseen; mutta uskonnon muutos 
ei kuitenkaan merkinnyt mitään jyrkkää käännettä taiteen ke- 
hityksessä. Virallinen taide samoin kuin ylimysten harrastama 
taide ammensivat jatkuvasti innoitusta klassillisista esikuvista: 
nehän olivat aina silmien edessä. 

Rooman valtion taide ei voinut tulla toimeen ilman keisariu- 
den symbolien klassillisia ilmaisuvälineitä, ja ne oli myös 
muovattava uuden virkavaltion ja uuden ideologian mukaisiksi. 
Klassillisen mytologian hahmot ja ainekset jäivät elämään tie- 
tyissä yhteyksissä ja kristityt tulkitsivat niitä kristillisen hen- 
gen mukaisesti. Samalla tavoin kristityt käyttivät hyväkseen 
200-luvun julkisten rakennusten arkkitehtuuria sikäli mikäli 
se sopi uusiin tarkoituksiin: esimerkiksi palatsien seremonia- 
huoneisto (vestibulum, atrium ja triclinium) sovellettiin basi- 
likoihin siten, että tricliniumin valtaistuimen tilalle tuli kris- 
tillisissä kirkoissa pääalttari. 

Tetrarkkikeisarien reliefityyli oli vielä Konstantinuksen rie- 
mukaaressa esiintynyt välittömästi klassillisen reliefityylin rin- 
nalla; eikä niiden välillä vallinnutkaan sovittamatonta vasta- 
kohtaa. Ne sulautuivat vähitellen synteesiksi, kuten näkyy 
Theodosiuksen obeliskista Konstantinopolissa, ks. s. 335. 

Jo Konstantinuksen hallituksen loppuaikoina suli Diocleti- 
anuksen ajan ankara veistos- ja maalaustyyli pehmeämmäksi 
ja kukkeammaksi. Ruumiit muotoutuivat vähemmän kulmik- 
kaiksi, vaatteet laskostuivat sulavammin. Esimerkkeinä tästä 
tyylistä, joka oli vallalla noin vv. 325 — 360, mainittakoon ne 
Konstantinus Augustuksen ja Konstantinus Caesarin patsaat, 
jotka nyt nähdään pilarikäytävässä Rooman Capitoliumille 
noustessa. Vastaava esimerkki kristillisen taiteen piiristä on 
kuuluisa Junius Bassuksen sarkofagi Rooman Pietarinkirkossa, 
ks. s. 336. Junius Bassus oli Rooman kaupungin prefekti ja 
kuoli v. 359. Aiheensa valinnassa ja jalossa pintakäsittelyssään 
sarkofagi on ehdottomasti klassillinen. Samaan tyyliin ja aikaan 

Sofiankirkon rakenne perspektiivisesti esitettynä. 
(Erik Lundbergin mukaan) 


— n v:een 350 — kuuluu myös istuvaa Kristusta esittävä 
pienoispatsas Rooman Termimuseossa, ks. s. 332. 

Näytteen sen ajan maalaustaiteesta antavat Syyrian Antioki- 
assa säilyneet Dafnen huvilan mosaiikit, ks. s. 334, joissa mm. 
esiintyy tuolloinen lempiaihe, metsästys. Läpikäyvänä piir- 
teenä tuossa tyylissä on voimakkaasti korostettu liikunta-aihe. 
Samaa mosaiikkityyliä edustavat myös Rooman Santa Cons- 
tanzan kattomosaiikit n. v:lta 350. 

Seuraavan sukupolven aikana tyyli käy selkeämmäksi, hah- 
mot solakammiksi ja elegantimmiksi. Esimerkkinä siitä on 
kuuluisa Madridin hopeakilpi v:lta 388, ks. s. 334. Se esittää 
keisari Theodosiusta valtaistuimella upean päätykolmion alla 
ja hänen kanssahallitsijoitaan. Alapuolella näkyy Tellus-jumala 
pikku-Cupidojen ympäröimänä. Vanhan uskonnon haltiat elivät 
tuohon aikaan renessanssiaan niinhyvin ei-kristillisissä kuin 
kristillisissäkin monumenteissa. 

Samaan aikakauteen kuuluu Theodosiuksen obeliski Kon- 
stantinopolin hippodromilla; se on säilynyt paikallaan pystyt- 
*tämisestään asti, v:sta 390, ks. s. 335. Se seuraa sommitelmas- 
saan samaa hieraattista arvojärjestelmää kuin Konstantinus 
Suurta esittävät reliefit riemukaaressa Roomassa. Keisari nä- 

kyy koko majesteettisuudessaan hippodromin keisarillisessa 
aitiossa, ja hänen kummallakin puolellaan, alemmalla tasolla, 
on henkivartijoita ja hoviväkeä. Aitioiden alapuolella on pie- 
nempinä hahmoina kaksi riviä katsojia, päät tiukassa rivissä, 
yläruumis suurpiirteisesti hahmoteltuna. Alimpana ja kaikkein 
pienimpinä on soittajia ja tanssijoita, jotka parhaillaan esiin- 
tyvät. 

Arvohenkilöiden toogat on tiukasti laskostettu, niin että ne 
leviävät olkapäiltä käsin kuin viuhkat; tämä tyyli näkyy sel- 
västi kahdessa muotokuvassa Rooman Konservaattorien palat- 
sissa. Kasvojen ilme on uupunut ja kaukainen, kuten hopea- 
kilven Theodosiuksellakin. Tämä piirre näkyy olevan ajalle 
tyypillinen. 

400-luku oli Roomalle kriisien ja katastrofien kautta, joka 
ei ole voinut olla vaikuttamatta taiteeseen. Vieraat maahan- 
tunkeutujat valtasivat ja ryöstivät Rooman kolmesti tuona 
aikana. V. 476 täytyi Länsi-Rooman keisarin luovuttaa purp- 
puransa ja valtansa barbaariruhtinas Odovakarille. Sillä välin 
Rooman kansa eli huvien pyörteessä. Se oli dekadenttia elämää 
maailmanlopun varjossa: populus Romanus moritur et ridet, 
Rooman kansa kuolee ja hymyilee, kuten muuan sen ajan 
kristitty kirjailija kirjoittaa. 

Edellisen aikakauden elegantti tyyli kehittyy kiinteämmäksi 
ja arvokkaammaksi. Kristinusko voittaa lopullisesti vanhat 
uskonnot. Tuhojen kohtaama Rooma menettää johtoasemansa 
Ravennalle, josta nyt hetkeksi tulee valtakunnan läntisen osan 
pääkaupunki. Kaikesta huolimatta Roomassa kuitenkin syntyy 
400-luvun alkupuoliskolla ihania taideteoksia. Ryöstöltä säilyi- 
vät mm. suurenmoiset puuovet Aventinuksen Santa Sabinassa, 
joka vihittiin v. 432, ks. s. 336. Niistä henkii suorastaan klas- 
sillinen yksinkertaisuus ja luonnollisuus, esimerkiksi viittojen 
laskokset on tuossa aineessa saatu esiin yllättävän luonnon- 
mukaisesti. 

Samaan klassillista vaikutusta ilmaisevaan tyyliin kuuluvat 
Rooman Santa Maria Maggioren riemukaaren mosaiikit — ne 
ovat peräisin Sixtus III:n paavikaudelta vv. 432-440 — ja 
Galla Placidian mausoleumin mosaiikit Ravennassa. 

400-luvun puolivälin maissa seuraa tätä yksinkertaista natu- 
ralistista tyyliä eräänlainen transsendentaalinen ekspressionis-- 
mi. Sille antoi leimansa haltioitunut innostus, mikä tulee näky-- 
viin mm. aikaisemmin mainitussa Efesoksesta löydetystä muo-- 
tokuvasta, joka nykyään on Wienissä, ks. s. 335. Pää on luon- 

nottomasti venytetty, silmät ja kulmakarvat jännitetty, ikään 
kuin asianomainen tuijottaisi maailmaan, joka on kaukana 
tästä olevasta. 

Tämä »näkyjä-näkevä» tyyli ei suinkaan ollut vallalla aino- 
astaan valtakunnan itäosissa, koskapa vastaava muotokuva on 
löydetty Ostiasta. 

400-luvun kiihkeän jännittyneisyyden ja sen loppupuolen 
haltioituneen maailmasta-paon jälkeen seuraa vuosisadan vaih- 
teessa tyven. Piirteet kovettuvat ja yksinkertaistuvat, kasvot 
jäykistyvät ilmeettömäksi naamioksi. Sant' Apollinare nuovon 
mosaiikit Ravennassa n. v:lta 500 ovat tämän ajan tyypillisiä 
luomuksia. Samalta ajalta ovat todennäköisesti myös peräisin 
Santa Maria Maggioren keskilaivan mosaiikit Roomassa. 

Seuraavan sukupolven aikana, n. v. 525 päästään taas irti 
jäykkyydestä, tyyli käy pehmeäksi, maalauksellisemmaksi ja 
pitäytyy selvästi antiikista saatuihin esikuviin. Ravennan S. 
Vitalen kuorin kuuluisat reliefit, jotka valmistuivat v. 547, 
ovat vielä esimerkkinä näiden tyylien välivaiheesta. Mutta uut- 
ta, uhkeata tyyliä edustavat erinomaisesti Justinianuksen palat- 
sin suurenmoiset lattiamosaiikit, jotka jokin aika sitten kaivet- 
tiin esiin Konstantinopolissa. Nämä mosaiikit todistavat omalta 
osaltaan, että Konstantinopolista tuli Justinianuksen aikana 
lopullisesti antiikin kulttuurin keskipiste. Sellaiset arkkiteh- 
tuurin ja taiteen suursaavutukset kuin Hagia Sofian ja Hagios 
Sergioksen ja Bacchoksen runsaasti mosaiikilla koristetut 
kupolikirkot ovat selvänä esimerkkinä antiikin kulttuurin val- 
tavasta elinvoimasta. 

Suurin piirtein katsoen voidaan sanoa, että se melodia, joka 
yksinkertaisen suurena kajahtaa Pantheonissa, toistuu katkea- 
mattoman sävelkulun jälkeen rohkeasti orkestroituna Sofian- 
kirkossa. Antiikin taide jatkaa kutakuinkin keskeytymättä 
elämäänsä Levantissa ja Euroopassa: kaikialla, minne antiikin 
kulttuuri oli päässyt syvemmin juurtumaan. Myöhäisantiikin 
ja keskiajan taidetta ei mikään kuilu erota toisistaan. Taiteili- 
jan tehtävät ja heidän toimintansa edellytykset kyllä muuttu- 
vat yhteiskunnan muotojen muuttuessa. Mutta koko sillä laajal- 
la alueella, jonka kerran oli hapattanut kreikkalainen ja roo- 
malainen kulttuuri, jäävät antiikin muotokieli ja antiikin ideat 
ja symbolit elämään ehtymättömänä innoituksen lähteenä. 

SA 


Ylh. peltokana ja harjalintuja. Fresko ns. karavaaniseraijista Knos- 
soksessa. Restauroitu 


Alh. punainen apina kallioisessa puistomaisemassa. Fresko Knossok- 
sesta. Korkeus n. 80 cm. Restauroitu 

Ylh. kultapikari Vafiossa 
lähellä Spartaa olevasta 
kupolihaudasta. Korkeus 
8,4 cm 


Oik. — härkäakrobaatti, 
norsunluinen pienoispat- 
sas Knossoksesta 


Vas. maalattu stukkire- 
liefi Knossoksen palatsis- 
ta. Korkeus 2,2 m. Res- 
tauroitu 

Kaksi jumalatarta ja lapsi, norsunluinen pienoispatsas Mykenestä 


244 


Ylh. kaksi sinettiä, puolijalokivea, vas. Vafiosta, oik. Kreetalta 


Alh. villisianmetsästys, fresko Tirynsin palatsista 


245 


Naisenryöstökohtaus thebalaisesta maljakosta, 700-luku 


Sarkofagi Hagia Triadasta 


Dipylonmaljakko, 700-luku 


247 


Vas. — attikalainen 
malja, ns. deinos, 
jossa kalydonialaisen 
villisian metsästystä 
kuvaava friisi ja mui- 
ta eläinfriisejä. 500- 
luvun alku. Jalka ko- 
rinttilainen, ei kuulu 
tähän maljaan 


Oik. oinokhoe, kaa- 
din Rhodokselta. 600- 
luku. Korkeus 41 cm 


Alh. amfora, kyklä- 
dista tyyliä, kuva 
esittää kuusipeuraa 
laitumella. 600-luku. 
Korkeus 59 cm. Na- 
tionalmuseum, Tuk- 
holma 


249 


Vas. ylh. Korinttilainen sekoitusmalja, kraateri. 500-luvun alku 


Vas. alh. Pariksen tuomio, ns. pontilaisesta amforasta. 500-luvun 
jälkipuoliskolta 


Alh. Kalkkikivistatyetti, Daidalos-koulun tyyliä, Auxerrestä. 600- 
luku. Korkeus 65 cm 


Jumalatar (Kore) ja granaattiomena. Attika. Marmoria. Korkeus 
jalustoineen 1,93 m. Jälkiä alkuperäisestä maalauksesta, mm. pu- 
naisesta khitonissa ja sranaattiomenassa ja keltaisesta viitassa ja 
tukassa 


252 


Hera. Votiivikuva Heran pyhäköstä Samoksella. Kykladien marmo- 
ria. Korkeus 1,92 m 


253 


Vas. Polymedeen vo- 
tiivipatsas Delfoissa 
(Kleobis). Marmoria. 
Noin 600 eKr. Kor- 
keus 2,16 m 


Oik. Kouros. Prons- 
sia. Noin 600 eKr. Na- 
tionalmuseum, Tuk- 
holma. Korkeus 16,4 
om. — Joonialaista 
työtä 


255 


AI. friisi sifnolaisten aarretalosta Delfoissa. Marmoria. 500-luvun 
lopulta 


Ylh. painiottelu. Reliefi patsaan jalustassa, löydetty Themistokleen 
muurista Ateenassa. Pentelikonin marmoria. Noin 500 eKr. 


Alh. metooppireliefi Heran temppelistä Silaros-joen suussa. Hiekka- 
kiveä. 500-luku 

Sfinksin pää. Moniväristä terrakottaa. Korinttilaista työtä. Kor- 
keus 20 cm 


258 


Eos itkee Memnonia. Mustakuvioisesta amforasta. Noin 530 eKr, 


Alh. detalji Klitiaan ja Ergotimoksen Frangois-vaasista. Noin 
560 eKr. 

Ylh. pronssinen atleettipatsas, löydetty merestä Piombinon ulko- 
puolelta. Noin 480 


Vas. Aias ja Akilleus pelaavat lautapeliä, 540-luku 


Vas. Kritioksen poi- 

ka. — Votiiviveistos 

Akropoliilta. Paro) 

sen marmoria. Kor- 
us 86 cm 


ik. ns. vaalea efebi. 
Marmorissa — jälki: 
alkuperäisestä maa. 
lauksesta. Noin 480 


Alh. kaksi nuorta 
naista. Hautareliefi 
Farsaloksesta. Noin 
460 


Poseidon. Pronssia. Löydetty merestä Kap Artemisionin luota. 
Korkeus 2,09 m 


Vas. Ajomies, löydetty Delfoista valjakon jäännösten ohella. Prons- 
sia. Korkeus 1,80 m. Silmät lasimassaa: iiris ruskea, pupilli musta, 
Huulet alunperin hopealevyllä päällystetyt. Noin 460 


265 


Ylh. ns. Ludovisin valtaistuin. Afroditen syntymä (?). Paroksen 
marmoria. Noin 450 eKr. Löydetty Roomasta. Etusivun pituus 1,40 
m, korkeus noin 1 m 


Oik. ns. Bostonin valtaistuimen sivukappaleet. Paroksen marmoria. 
Korkeus 82 cm, pituus 78—55 cm 


266 


Herakles taistelussa Antaiosta vastaan. Eufronioksen maalaama 
juoma-astia, kyliks. Noin 510 eKr. 


Ateenalainen aatelismies hevosen selässä. Eufronioksen maalaus 


ylläolevan kyliksin sisäpuolella 


Amfora, jonka maalaus esittää jäähyväisuhria sotilaalle. Kleofrades- 
maalarin työtä. Noin 500 


269 


Yllä diskoksenheittäjä Berliinin-maalarin amforasta. 470-luku 


Oik. ylh. maalaus valkoisella pohjalla. Kyliks, Eufronioksen ateljeen 
työtä 

Oik. alh. saturunoilija Aisopos keskustelee ketun kanssa. Varhaista 
klassillista realismia. Kyliksin sisäkuva 400-luvun puolivälistä 

Apollon. Keskusfiguuri Olympian Zeuksen-temppelin länsipäädystä. 
Marmoria. Korkeus noin 3 m. Noin 460 eKr. 


Vas. ylh. Herakles ja kreikkalaisia sankareita. Niobe-maalari. Vaa- 
sikuvassa Polygnotoksen teosten vaikutusta. Noin 450 


Vas. alh. Akhilleus ja Penthesileia. Monivärinen kyliks. 460-luku 

Ylh. Myronin Diadoumenos. 
Roomalainen marmorijäljen- 
nös päästä. Nationalmuseum, 
Tukholma 


Oik. Myronin diskoksenheit- 
täjä. Roomalainen marmori- 
jäljennös 


274 


Ylh. Polykleitoksen Doryforos. 
Pronssijäljennös Herculanumis- 
ta 


Oik. Polykleitoksen Doryforok- 
sen pää. Pronssijäljennös Her- 
eulanumista 


276 


Ylh. Propylaiat, Akropoliin monumentaalinen sisaankäytävä. 430- 
luku 


Alh. Erektheion lännestä katsottuna. 420-luku 


Parthenon (447—432). Länsipääty 


278 


Yllä kentauri ja lapithi. Metooppi Parthenonin eteläsivustalta. 
Kuuluu sarjan vanhimpiin. Pentelikonin marmoria 

Alla hevosen pää Selenen valjakosta Parthenonin itäpäädyssä. 
Marmoria 


Ateenalaisia. sankareita. Vas. Eros Afroditen polven vi 
Parthenon-friisin itäsivustalta. Pentelikonin marmoria 


Surmattuja Nioben lapsia. Detalji Feidiaan Zeus-patsaan marmori- 
kopian jalustassa. olevista reliefsistä Olympiass 


Jumalatar Parthenonin itäpäädystä. Marmoria 


Taistelu amatsoneja vastaan. Roomalainen kopio Feidiaan Athene 
Parthenoksen kilvestä 


Amatsoneja. t: 


s 4 


Sandaalia sitova Nike. Akropoliin Nike-temppelin terassia ympä- 
röivästä kaiteesta. Marmoria. Korkeus 1,06 m. Noin 410 eKr. 

Ylh. Tyttö Khiokselta. Marmoria. Korkeus 36 cm. 300-luku 


Vas. Hegesoksen hautakivi. Pentelikonin marmoria. Korkeus 1,49 m 

Pelopsin ja Hippodameian pako. Amfora. 400-luvun lopulta 
Alh. Kadmos. Karikatyyri boiotialaisesta pikarista. Sankari on 
puettu komedianäyttelijän tapaan 

Hermes ja Dionysos-lapsi. Praksiteleen veistos Olympian Heran- 
temppelistä. Paroksen marmoria. Korkeus 2,15 m 

Praksiteleen koulukuntaan kuuluva pronssioriginaali. Löydetty 
merestä Marathonin ulkopuolelta. Noin 340 eKr. 


288 


Ylh. Herakles. Detalji Skopaan päätyveistoksista Tegean temppe- 
lissä. Marmoria 

Alh. amatsonitaistelu. Halikarnassoksen Maussolleionin reliefi, to- 
dennäköisesti Skopaan kasialaa. Korkeus 89 cm 


Vas. Kipsivalos Labra- 
undasta löydetystä ame- 
tistikameesta. Korkeus 
3,2 om 


Alla Maussolloksen muo- 
tokuvapatsas Halikarnas- 
soksen — Mausolleionista. 
Marmoria. Koko patsaan 


Hautareliefi. Marmoria. 300-luku 

Kaapija (Apoksyomenos). Lysippoksen pronssipatsaan mukaan tehty 
roomalainen marmorijäljennös 

Nukkuva satyyri, ns. barberinilainen fauni. Paroksen marmoria. 
Korkeus 2,15 m 


293 


Aleksanteri Suuri. Marmorijäljennös Lysippoksen veistoksesta 


Oik. Demosthenes. Roomalainen marmorijäljennös. Alkuperäinen 
patsas pystytettiin Ateenaan 280 eKr. 

Samothrakeen Nike. Paroksen marmoria. Korkeus 2,45 m. Noin 190 
eKr. 


Vas. Hellenistinen hallitsija. Demetrios I(?) Syyrialainen. Pronssia. 
Korkeus 2,37 m. Sauva uusi. 


297 


M=: 


Yllä Magnesian Artemiin-temppelin palkistoa, arkkitehti Hermoge- 
nes. Noin 200 eKr. 

Oik. ylh. Hekate ja Artemis taistelussa sigantteja v vastaan. Perga- 
mon-alttarista 

Oik. alla Pergamonin Zeuksen-alttari. Marmoria. Friisi lähes 120 m 
pitkä ja 2,3 m korkea. Noin 180 eKr. 


298 


Laokoon ja hänen poikansa. Marmoria. Korkeus 2,42 m. Ryhmä 
löydettiin 1506 Neron Kultaisesta talosta. Laokoonin oikea käsi vir- 
heellisesti rekonstruoitu (alunperin se oli taivutettu päätä kohden) 


Vas. ylh. Homeros. Ideaalimuotokuva. Toisinto eräästä 100-luvun 
teoksesta 


Vas. alla myöhäishellenistinen muotokuva Delokselta. Pronssia 


301 


'gonien luona. Freskomaalaus eräästä talosta Roo- 
man Esguilinus-kukkulalla 


Nukkuva Eros. Marmoria 


Ylh. kohtauksia Dionysoksen mysteereistä. Seinämaalaus. Villa dei 
Misteri, Pompeji 


Alh. Aleksanteri. Detalji Aleksanterintaistelusta, mosaiikkijäljen- 
mös Eretriassa olleesta Filoksenoksen maalauksesta. Ns. Faunien 
talosta Pompejissa 


Ylh. tuhka-astia. Harmaata savea (impasto) pohjois-Etru- 
riasta. Korkeus 17,7 cm. Noin 600 eKr. 


Alla kultainen korusolki Resulinin-Galassin haudasta 
Caeren lähellä. Noin 600 eKr. 


Pronssivaunut Monteleonesta. 500-luvun puolivälistä 


20 Kreikan ja Rooman taide 305 


Tomba del Barone, Targuinia. 500-luvun lopulta. 


Alla Tomba del Toro, Tarduinia. 500-luvun jälkipuoliskolta 

Soittava ja tanssiva nuorukainen. Freskomaalaus Tomba del Tricli- 
niossa, Targuiniassa. 400-luvun alkupuoliskolta. 

"Maanalainen hautakammio tumulushaudassa. Tomba della Casetta, 
Caere 

Oik. muotokuva tuhkauurnan 
kantena. Chiusista. Arkaaista 
tyyliä. Korkeus 47 cm 


Alla muotokuva Caeresta. Ter- 
rakottaa. Korkeus 32 cm. En- 
simmäiseltä vuosisadalta eKr. 

*Ylh. Capitoliumin naa. 
rassusi. Etruskilainen 
pronssiteos. Noin 500 
eKr. 


Vas. Apollo. Vasta! 
kaisella sivulla kuva- 
tun terrakottamuoto- 
kuvan pää 


Oik. Apollo. Terrakot- 
tapatsas Vejin Apol- 
lon-temppelistä. Noin 
500 eKr. 


Tasavallan aikainen muotokuvapää. Marmoria 

”Akanthusköynnös. Detalji rauhanalttarin reliefiko- 
ristelusta Roomassa 


313 


Yllä Portland-vaasi. Sinistä ja valkoista lasia. Varhaiselta 
keisariajalta 

Vas. ylh. stukkireliefi. Pieniä temppeleitä ja figuureja maise- 
massa, vas, Priapus. Ns. Villa Farnesinasta Roomassa 

Vas, alh. »Saturnia Tellus». Detalji rauhanalttarin reliefeistä 
Roomassa. Marmoria 

Augustus. Villa Liviasta läheltä Prima Portaa löydetty marmori- 


patsas. Korkeus noin 2 m 

Augustus »pontifex maximus». Marmoria 

Oik. Lucius Caecilius 
Tucundus, pompejilai- 
nen pankkiiri. Prons- 
sia 


Alla — daakialaiset 
hyökkäävät — rooma- 
laista linno; 

taan. Reli 

nulssen pylvi 

massa. Marmoria, va- 
loksen mukaan 


Keisari Claudius. 
Marmoria 


Keisari Nero. 
Marmoria 


Ylh. seinän maalauskoristelua, ns. kol- 
matta tyyliä. Napoli 


Vas. seinän maalauskoristelua, ns. 
ensimmäistä tyyliä. Delos 


Ns. neljättä tyyliä edustavaa seinäkoristelua. Vettiusten talo, 
Pompeji 


21 Kreikan ja Rooman taide 321 


Paris Ida-vuorella. Impressionistinen maalaus Pompejista 

Colosseum, alkuaan Amphitheatrum Flavium. Rooma 


Yllä Miletoksessa olevan torin monumentaalinen porttirakennus 


Vas. ylh. Rooman Pantheon. Attika uudistettu 1700-luvulla. Alt- 
tari ja sarkofagit myös myöhemmiltä ajoilta 


Vas. alh. Ns. Aldobrandinin häiden keskiryhmä. Fresko 


325 


Trajanuksen riemukaari Beneventumissa 

Commodus Herkulekseksi kuvattuna 


Caracalla. Marmoria 


328 


Ylh. vestaali Seve- 
rusten ajalta. Palati- 
nus-kukkulalta löy- 
detty — muotokuva. 
Marmoria 


Oik. Filippus Arabia- 
lainen. Marmoria 


Ylh. muotokuva 200-luvun 
jälkipuoliskolta. Marmoria 


Oik. Decius. Marmoria 


330 


Ns. Ludovisin sarkofagi. Roomalaisten ja barbaarien vä- 
Tinen taistelu. 260-luku 


Kaksi tetrarkkaa. Porfyyrisraniittia. Noin 300 jKr. 

YIh. reliefi Konstan- 
tinuksen riemukaa- 
resta 


Vas. Kristus, Mar- 
moristatyetti. Noin 
360 


Konstantinus Suuren kolossaalipää Forum Romanumilta 

Ylh. keisari Theodosiuksen 


j missorium. Hopeaa. 388 jKr. 


Vas. metsästyskohtaus 
erään Dafnessa Syyriassa 
olevan — huvilan lattia- 
mosaiikista 


Ylh. reliefi. 
Theodosiuksen 
obeliskin jalus- 
tassa, pystytet- 
ty 390 jKr. Kon- 
stantinopoli. 
Marmoria. 


Oik. muotoku- 
vapää, ns. Eut- 
ropius. Marmo- 
ria. Korkeus 32 
om 


Yllä detalji Santa Sabinan puuovista Roomassa. Kristus kahden 
apostolin välissä. Kirkko vihitty 432 

Alla detalji Iunius Bassuksen sarkofagista. Marmoria. Korkeus 
59 cm. Noin 360 

"Troija'ja Vähän- 
Aasian länsiran- 


3000 Kreeta Kreikka nikko 
eKr. 

Neolithieum 

Tithi- / v anais | (Sesklo-kausi) 
2500 | cum. lainen | Subneo- /"ar| Troija 1 

Itä-Kreetalla | kausi) /nen kausi "Troija I 
Pyöröhandat tuhoutuu 
Mesara-tasangolla m tulipalossa 

Hieroglyfi- keramiikka 
kirjoitus 
200 |. m Troija 111-V 

kausi IIN A || 
"Ensimmäiset | Keskihellaäinen 
palatsit kausi 
Zineaari A — | Minyalainen ja Troija VI 
kirjoitus himmeäksi 

vakoista | "Ykä | Tota vi 
2 | — Kuiluhaudat tuhoutuu 
kaut AI S MUT. tulipalossa. 
1500 | häisminolainen 


II Lineaari B Mykeneläinen 
-kirjoitus kausi 

|—| 1! Kupolihaudat 

Knossoksen palat- | III A 


: a tuhoutuu 
sin tuhoutuminen B Pylos p 
(n. 1400) tuhoutuu (Troijan sota») 
Myöhäis- 0 Mykene "Troija VI B 
minolainen II tuhoutuu | pryygialaisten 
Submykeneläinen | "*ehanmuutto 
Subminolainen usi 
1000 kausi —) rroija viit 
Protogeometri- & 
; Pos one Kreikkalaiset 
Geometrinen siirtokunnat 
kausi Geometrinen muodostuvat 
kausi Homeros 


700 


22 Kreikan ja Rooman taide 


700 


300 


27 eKr. 


jKr. 


300 


400 


Kreikka Vähä-Aasia 


Orientalisoiva tyyli 
Arkaistinen tyyli 
546 Kyyros valloittaa 
Vähän Aasian 


Persialaissodat 
Klassillinen tyyli 
Maussollos 
Aleksanteri Suuri 


He 11 enismi == v 
n. 300—225 Vanhempi vaihe 


325—150 Pergamonilainen vaihe 
150—27 Myöhäishellenismi Klassisismi 


Augustus 
Rooman valtakunnantaide 
13—9 eKr. Ara Pacis Augustae 
Augustolainen klassisismi 


Hadriaaninen ja antoniininen 
klassisismi ja arkaismi 


Seveerinen tyyli 
Myöhäisantiikki 
Tetrarkkinen tyyli 
315 Konstantinuksen triumfikaari 
330 Konstantinopoli pääkaupungiksi 
Myöhäisantiikin klassisismi 


396 Rooman valtakunta jakaantuu 
Ravenna 


Kristillinen myöhäisantiikki 


568 Langobardit valloittavat Italian 

Hakemisto ja sanasto 
Kursiivinumerot viittaavat kuviin 


aarrehuone Pieni, temppelintapainen rakennus, jossa säilytet- 
tiin esim. kallisarvoisia votiivilahjoja 79 

abakus Nelikulmainen laatta antiikin temppelin kapiteelin ja 
palkiston välissä 54, 103 

absidi Pyöristyvä temppelin takaosa, johon kulttikuva useim- 
miten oli sijoitettu. Kreikkalaisessa rakennustaiteessa se 
esiintyy harvoin, roomalaisessa usein, mutta vasta myöhäis- 
antiikin aikana puolipyöreätä ulkonemaa korostettiin myös 
ulkopuolelta ja katettiin se usein puolikupolilla 

absiditalo 54 

adorantti Rukoileva figuuri, usein kuvattu kohotetuin käsin 

adyton »Jolle ei saa astua», temppelin pyhin osa 

Aetion 168 

aetos 106 

Afaian temppeli, Aigina 91, 99, 108 

Afrodite, Arlesin 140, Capitoliumin 163, Kos-saaren 140, Kni- 
doksen. 139, 163, Medicien 163, Meloksen 163 

agalma Votiivilahja, jumalankuva 

Agatarkhos 134 

Aglaofon 115 

agon Kaikenlainen ottelu, ennen muuta vanhoissa kreikkalai- 
sissa kisoissa Olympiassa, Delfoissa, Ateenassa, Nemeassa 
ja Isthmoksella. Voimisteluun ja urheiluun liittyvien ago- 
nien lisäksi oli myös musiikkiin ja runouteen liittyviä 

agora Muinaiskreikkalaisten kaupunkien tori, roomalaisen fo- 
rumin vastine 

Agorakritos 123, 130 

Aigina, Afaian temppeli 91, 99, 108 

Aigospotamos-monumentti 78 

aiolilainen tyyli 56, 113, 354 

akantti Acanthus mollis, Välimeren maissa kasvava iso yrtti, 
jolla on piikkiset, syvään liuskaiset lehdet. Tyylitellyssä 
muodossa nämä ovat tärkeä koristeaihe klassillisessa ja 
klassisoivassa taiteessa. 400-luvulta eKr. lähtien ne ovat 
pääosana korinttilaisessa kapiteelissa 156 

akropoli Yläkaupunki. Linnoitettu kaupunginosa useimmissa 
kreikkalaisissa kaupungeissa. Tunnetuin on Ateenan akro- 
poli 

Akropolis, Ateena, pohjakaava 104 

akroterion Veistoskoriste temppelin päätykolmion keski- ja si- 
vukulmissa, savea tai marmoria. Se käsittää ornamentteja 
tai figuureja ja esiintyy myös hautapatsaissa (steeloissa) 

alabastron ks. maljakkomuodot 

ä la grecgue ks. meanderi 

Aldobrandinin häät 207, 324 

Aleksanteri 148, 149, 150, 294 

Aleksanterinmosaiikki 170, 303 

— -sarkofagi 161, 170 

Alkamenes 123, 130 

Amasis 83 

amfiprostylos 54, 106, ks. myös temppeli 

amfora Antiikkinen ahdaskaulainen saviastia, jossa on kaksi 
kädensijaa, 249, 269, ks. myös maljakkomuodot 

Andokides 83, 84 

anta Ulostyöntyvä sivuseinä sisäänkäynnin kahden puolen 
(vrt. templum in antis, ks. temppeli) 

Antenor 79, 89 

Antifilos 169 

Antiokeia, Eutykideen veistos 162 

Antoninus Piuksen pylväs 219 

Apelles 150, 168, 169 

apodyterium 228 

Apollodoros 134 

Apollo(n), Belvederen 145, Filesios 87, Kasselin 90, Olympian 
273, Piombino 77, 88, 261, Sauroktonos 138, Strangfordin 
17, Tenean 77, 88, Vejin 181, 310, 311 

Apollonin temppeli, Delfoissa 78, 81, Didymassa 153, Korin- 
tissa 56, Thermoksessa 110, Vejissä 181 

Apollonios 166 

Apoksyomenos 147 

apoptygma ks. peplos 

Ara Pacis (Rauhanalttari) 200, 201, 313, 314 

arkkitraavi Klassillisessa rakennustaiteessa palkiston alin osa, 
joka lepää kapiteelien päällä, 103, 113, ks, myös pylväs- 
järjestelmä 

arkkivoltti Kaarenmuotoinen yhdysosa kahden pylvään tai 
muun kantavan rakennusosan välillä 

Artemiin temppeli, Efesos 153, Korfu 63, Magnesia 153, 154, 
298 

aryballos, ks. maljakkomuodot 

asiaaninen Paisutteleva, retorisia efektejä käyttävä tyyli, joka 
oli Vähän Aasian kaupunkien ja Rhodoksen kaunopuhu- 
jain suosiossa 

Asklepioksen temppeli, Epidauros 132 

askos 304, 309, ks. myös maljakkomuodot 

astragaali Tärkeä koristedetalji kreikkalaisessa, erityisesti joo- 
nialaisessa rakennustaiteessa, johon kuuluu helmisauva ja 
vaakasuora, usein pyöristetty osa ja yksi tai kaksi pysty- 
suoraa osaa 

Ateena, Akropolis, pohjakaava 104, Erekhteion 101, 104, 112, 
130, 277, Hekatompedon 64, 104, Lysikrateen muistomerkki 
157, Niken temppeli 101, 104, 131, Parthenon 101, 102, 103, 
104, 105, 277, 278, 279, 280, 281, friisi 134, pohjakaava 105, 
veistokset 122 ja seur. vanha Parthenon 104, Propylaiat 
104, 112, 277, Theseion 111 

Ateenalaisten aarretalo, Delfoi 78, 82 

Ateenalaisten halli, Delfoi 78 

Athene Aleas temppeli, Tegea 141 

Athene, Lemnia 127, Myronin 275, Parthenos 105, 107, 112, 
Promakhos 104, 127 

Athenen temppeli, Priene 153 

atlantit Jättiläisfiguureja, joita sijoitettiin ulkoneviin raken- 
nusosiin kannattavina elementteinä 

Atreuksen aarrekammio, Mykene 12, 35, 55 

atrium Antiikin roomalaisen asuintalon keskushalli, jossa säi- 
lytettiin myös esi-isäin kuvia 

attika Sokkelintapainen julkisivun osa rakennuksen tai 
triumfikaaren kattolistan yläpuolella 

Augustuksen forum 197, 198 

Augustuksen rauhanalttari ks. Ara Pacis 

Augustus 186, 203, 316, 317 

Auxerren statyetti 92, 251 


Baalbek, Dionysos-temppeli 222, Suuri pyhäkkö 215, Tyke- 
temppeli 223 

Barberinin fauni 165, 293 

Basilica Aemilia, Rooma 188, 198, 203 

— , Paestum 110 

— Ulpia, Rooma 197, 198 

basilika Suorakaiteen muotoinen, pylväsriveillä kolmeen tai 
viiteen laivaan jaettu huone. Myöhäisantiikin aikana kes- 
kilaiva oli muita korkeampi ja ikkunoilla varustettu 

Batykles 70, 72, 75 

Beneventum, Trajanuksen triumfikaari 197, 205, 326 

Berliinin-maalari 98, 270 

Boedas 162 

Boethos 167 

Boscoreale 170 

— -huvila 206 


Konstantinuksen basilika Roomassa kuuluu 
myöhäisantiikkiseen tyyppiin, jossa keski- 
laiva on korkeampi kuin muut 


Bostonin valtaistuin 94, 267 
Bryaksis 143 
Brygos 98 


Caere etruskilainen kaupunki, nyk. Cerveteri 178 

Caesarin forum, Rooma 197, 198 

caldarium Kuumailmakylpylä ja lämminvesiallas, roomalais- 
ten termien osa 228 

Caracalla 220, 328 

Caracallan termit 215 

cavea Teatterin katsomo 

cella Kreikkalaisen ja roomalaisen temppelin keskihuone, jos- 
sa jumalan kuvalla oli paikkansa 

Cerveteri (Caere), Regulini-Galassin hauta 180 

Chigi-kannu 65 

cire perdue Taidevalannassa vahansulatusmenetelmän vakiin- 
tunut nimitys. Sen etuna muihin valamistapoihin verrat- 
tuna on, että se sallii lopullisen viimeistelyn suorittamisen 
vahakopiossa. Valettaessa on ytimenä tulenkestävään ainee- 
seen muovailtu veistos, joka suunnilleen vastaa lopullista. 
Se päällystetään vahakerroksella ja pinta muovaillaan lo- 
pulliseen muotoon. Vahakerros ympäröidään vaipalla, joka 
on samaa massaa kuin ydin. Vaippaan jätetään vahanpois- 
toaukot ja se yhdistetään ytimeen metallipiikeillä. Lämmi- 
tettäessä vaha sulaa ja poistuu aukkojen kautta. Näin muo- 
dostuneeseen tyhjään tilaan kaadetaan sulaa pronssia, joka 
jähmetyttyään paljastetaan vaipan alta 86 

Claudius 319 

Clivus Argentarius, Rooma 198 

Colosseum, Rooma 192, 193, 323 

Commodus 219, 232, 327 


Dafne, lattiamosaiikki 334 

Daidalos-koulu 62, 251 

Decius 233, 330 

deinos Korinttilainen malja 60, 248, ks. myös maljakkomuodot 

Delfoi Muinaiskreikkalainen Apollonille pyhitetty temppelialue 
Fokis maakunnassa keski-Kreikassa, kuuluisa oraakkelis- 
taan 53, 78, 79, 80, 81, 256, 264 

Delfoin ajomies 92, 264 

Demetrios 148, 296 

Demosthenes 161, 295 

diadeemi Metallinen, jalokivillä koristettu otsaside, jota juma- 
lat ja kuninkaat sekä erityisen mielellään myöhäisantiikin 
keisarit käyttivät 

diadokit Aleksanteri Suuren kenraalit, jotka hänen kuoleman- 
sa jälkeen taistelivat vallasta 

Diadoumenos Nuorukainen, joka kiinnittää voitonsidettä hiuk- 
siinsa. Sekä maalaus- että kuvanveistotaiteessa usein käy- 
tetty aihe. D. on eräs Polykleitoksen tunnetuimpia teoksia 
122, 274 

Dianan kylpylä, Nimes 193 

Didyma, Apollonin temppeli 153 

Diocletianuksen palatsi, Spalato (Split) 225, 226 

— termit, Rooma 223 

Dionysoksen temppeli, Baalbek 222 

Dioskuurien talo, Pompeiji 

Dipoinos 70 

dipteros ks. temppeli 

dipylon » Kaksoisportti», muinaisen Ateenan luoteinen kaupun- 
ginportti. Siitä alkoi Pyhä tie Eleusikseen ja sen vierellä 
oli hautapaikka, josta löydettiin suuri määrä geometrisen 
kauden maljakoita, ns. dipylon-maljakkoja 

dipylon-maljakko 46 

Diskoksenheittäjä 120, 274 

Doidalsas 163 

Domitius Ahenobarbus 200 

doorilainen järjestelmä Yksi kreikkalaisen rakennustaiteen 
kolmesta pylvästyypistä 54, 55, 103, ks. myös temppeli 

Doryforos Keihäänkantaja. Polykleitoksen tunnetuin veistos 
on nimeltään Doryforos. Sitä on myös kutsuttu kaanoniksi, 
koska P. lienee tämän figuurin perusteella kehittänyt suh- 
dejärjestelmänsä ihmisruumista varten 107, 276 

Douris 98 

draperiatyyli 123 


efebi Muinaisessa Kreikassa 18 vuoden ikäinen nuorukainen 263 

Efesos, Artemis-temppeli 151, 153 

egidi (aigis) Vuohennahka, Zeuksen ja Athenen käyt- 
tämä rintapanssari, jonka keskellä on kuvattu Medusan 
pää 

Eirene, Ateena 137 

ekhinos 1. ekinus Pyöreä, ulkoneva laatta, joka doorilaisessa 
kapiteelissa välittää siirtymistä pylväänvarresta abakukseen 
55, 103, 111 

eksedra Tavallisesti puolipyöreä, istuimilla varustettu raken- 
nusosa (vrt. absidi) antiikin puutarha- ja asuntoarkkiteh- 
tuurissa, kylpylöissä ja temppeleissä 228 

Eksekias 83 

ensimmäinen tyyli 205, 320 

entablement Palkisto 

entasis Pylväänvarren paisutus, joka antaa pehmeää jännittei- 
syyttä doorilaiselle kolonnille 

Epidauros, Asklepioksen temppeli 132, Tolos 157 

Epiktetos 84 

Erekhtheion Parthenonin jälkeen Ateenan Akropoliin tunne- 
tuin temppeli 101, 104, 112, 130, 277 

Esguilinus Yksi Rooman seitsemästä kukkulasta, lähellä Co- 
losseumia. Monien tunnettujen taideteosten löytöpaikka, 
jossa mm. oli Maecenaan huvilapuisto ja Neron Kultainen 
talo 

Etruskien valtakunta, kartta 174 

Eufronios 96, 268, 271 

Eutropius 335 

Eutydikos 79 

Eutykides 162 

Eutymides 97 

Evans 10, 21 


Faijumin muotokuvat 209 

Faistos 11, 26 

Farnesinan huvila, Villa Farnesina, Rooma 206, 314 

Farsalos, hautareliefi 263 

Feidias 107, 122 ja seur., 280, 282 

feston Tavallinen koristeaihe, kukkien, lehtien tai hedelmien 
muodostama kaariköynnös 

fibula Solki, jossa on joustava tai joustamaton neula ja lähi- 
main lukkoneulaa muistuttava rakenne 

Filippus Arabialainen 233, 329 

Filoksenos 170, 303 

Flaviusten palatsi, Palatinus 194 

Fortuna-pyhäkkö, Praeneste 189, 190, 191 

forum Roomalaisen kaupungin keskustori, jota Kreikassa vas- 
taa agora. Rooman keisariforumit 198 

fossahaudat 176 

Francois-maljakko 83, 259 

fresko Vielä kostealle kalkkilaastipohjalle veteen livotetuin 
värein suoritettu seinämaalaus 

Freskojen talo, Knossos 28, 241 

frigidarium Kylmäkylpy, roomalaisten termien osa 228 

friisi Ulko- tai sisäseinissä tavallisesti lähellä katon rajaa 
kulkeva vaakasuora, nauhamainen pinta, joka usein on 
koristetu ornamenteilla tai kuvilla 

frontespiisi Rakennuksen kattolistan yläpuolella oleva, päädyn 
tapaan koristeltu osa 

frontoni Koristepääty julkisivun yläpuolella tai ikkunoiden, 
ovien, huonekalujen jne. ylimpänä osana. 

geison Reunalista, joka työntyy palkiston yli 103 

gemmi Kaiverretuilla kuvilla koristettu, jalo- tai puolijaio- 
kivistä, simpukankuorista tms. tehty koru. Vastaavanlaista 
mutta kohokuvilla koristeltua korua kutsutaan kameeksi 

geometrinen tyyli 43 ja seur. 

gesimssi Lista, joka päättää ylhäällä tai horisontaalisesti jakaa 
seinän tai on ikkuna- ja oviaukkojen ja paneelien ylimpänä 
koristeena 

Gitiades 70, 75 

gorgonit Kolme naispuolista kummitusta kreikkalaisessa myto- 
logiassa. Tunnetuin niistä on Medusa, käärmetukkaisena 
kuvattu, jolla oli kivettävä katse, mutta jonka sankari Per- 
seus kukisti hakkaamalla pään poikki 

Gournia 11, 21 

granulointi Pienten metallijyvästen kiinnittäminen kuvioiksi 
pinnalle 


Hadrianuksen huvila, Rooma 213, 214 

Hageladas 119, 121, 123 

Hagia Sofia, Konstantinopoli 237 

Hagia Triada 16, 19, 27, 246 

Halikarnassos, Maussolleion 143, 144, 154, 289, 290 

Harpyiain monumentti, Ksanthos 94 

Hateriusten hauta 203 

Hegesoksen hautareliefi 133, 284 

Hekatompedon, Ateena 64, 104 

hellenismi 150 ja seur. 

Hera, Samoksen 253 

Heraion, ks. Heren temppeli 

Herakles Farnese 148, 220 

— Tegea 142, 289 

Heran temppeli, Olympia 55, 59, 110, 111, 139, Samos, 110, 112, 
Silaros 95, 257 

Hermes, Olympia 138, 287 

hermi Jalusta tai maahan päin kapeneva nelikulmainen pilari, 
joka ylhäällä päättyy ihmispäähän. H. pystytettiin antii- 
kin aikana teiden tai katujen vierustoille. Nimi johtuu 
Hermes-jumalasta, liikenteen suojelijasta, jolle h. oli pyhi- 
tetty 

Hermogenes 154, 298 

hieron Kulttipaikan yleinen kreikkalainen nimitys 

Hippodamos 113 

Homeros 168, 300 

horat Luonnon lainmukaisen järjestyksen jumalattaret kreik- 
kalaisessa mytologiassa 

hydria ks. maljakkomuodot 


ideaalitausta 134 

idoli Epäjumalan kuva 

Iktinos 102 

inkrustaatio Koristelutekniikka, jossa kuviot upotetaan toista 
väriä tai materiaalia olevaan pohjapintaan. Erivärisiä mar- 
morilajeja käyttävä i. on keisariajan palatsiarkkitehtuurille 
tyypillinen seinän- ja lattiankoristelumuoto 

intarsia Sahaamalla irrotettujen puu- (tai norsunluu-, hel- 
miäis- jne.) kappaleiden yhteenliittäminen ornamenteiksi, 
kuvaesityksiksi tms. 

interkolumnium Pylväiden keskiakseleiden etäisyys pylväs- 
rivissä 

isodominen rakenne Nelikulmaisista ja samankorkuisista loh- 
kareista tehty muuri 

Istanbul ks. Konstantinopoli 

Italia, kartta 184 


joonialainen tyyli 111, 112, 113 
Junius Bassuksen sarkofagi, Rooma 236, 336 


kaanon Ojennusnuora, sääntö. Mittasuhteita koskevat sään- 
nöt ihmisruumiin taiteellisessa kuvaamisessa, Polykleitok- 
sen laatimat, ks. Doryforos 121 

Kaapija 147, 292 

Kallimakhos 157 

Kalliohaudat 178, 179 

kamares-maljakko Maljakkotyyppi Kreetan keskiminolaiselta 
kaudelta 14, 15 

kamea 1. kamee Kohokuvallinen, kivestä, jalokivestä tai sim- 
pukankuoresta veistetty koru, ks. gemmi 

Kammiohauta 177 

Kanakos 87, 88 

kanneluuri Antiikin pilarin pystyuurrostus 

kantharos ks. maljakkomuodot 

kapiteeli Pylvään, pilarin tai pilasterin ylin, tavallisesti run- 
saimmin koristeltu osa, jonka muoto eri tyyleissä on eri- 


23 Kreikan ja Rooman taide 

lainen: aiolilainen 56, 354, doorilainen 103, joonialainen 113, 
komposita 354, korinttilainen 157, kehitys 55 

karyatidi Naista esittävä patsas, joka kannattaa palkistoa tai 
muita rakennusosia 


SAKTAANIIKAAP 


Kapiteelimuotoja: Vas. aiolilainen, kesk. korinttilainen, oik. 
kompositakapiteeli 


kasetti Neliömäinen tai monisivuinen syvennys, joilla antiikin 
ja renessanssin aikana koristeltiin sisäkatto- ja holvipin- 
toja (kasettikatto) 

Kefisodotos 137 

kentauri Kreikkalaisessa mytologiassa esiintyvä olento, jolla 
on ihmisen yläruumis ja hevosen vartalo 

keramiikka Poltetusta savesta tehdyt esineet. Sana on alkui- 
sin Kerameikos-nimisestä savenvalajakorttelista Ateenassa 

kithara Kielisoitin, Apollonin ja muusain tunnus 

kitoni, khiton Muinaiskreikkalainen vaate, joka vedettiin pään 
yli ja kiinnitettiin olkapäiltä. Esiintyi myös hihallisena 


Kasettikatto 

Kleofrades-maalari 98, 269 

Knidolaisten aarretalo, Delfoi 78, 79 

Knossos, palatsi 22, 23, 24, 25, 242, »Freskojen talo» 28, 241 

kolmas tyyli 206, 320 

kolmikärki Poseidonin tunnus 

kolonni Perusmuodoltaan sylinterimäinen vapaasti seisova pyl- 
väs, joka kannattaa jotakin rakennusosaa, tav. kattoa. Se 
muodostuu yhdestä (monoliitti) tai useammasta kivilohkosta 
ja käsittää jalustan, varren ja kapiteelin (vrt. pilari). Ja- 
lusta on, toisin kuin pilarissa, ympyränmuotoinen 

kolonnijärjestelmä, ks. pylväsjärjestelmä 

Kolotes 123 

kolpos ks. peplos 

konsoli Ulkoneva kiinnityskohta tai tuki kaaria, gesimssejä, 
parvekkeita ym. varten 

Konstantinopoli, Aleksanterinsarkofagi 161, 170, Hagia Sofia 
237, Hagios Sergios ja Bacchos 239, Justinianuksen palatsi 
239, Sidonin sarkofagit 131, 141, 161 

Konstantinuksen basilika, Rooma 224, 348 

— triumfikaari, Rooma 234, 332 

Konstantinus 225, 233, 236, 333 

kore mon. korai Tyttö. Nuoria naisia esittävien muinaiskreik- 
kalaisten veistosten nimitys 252 

Korfu, Artemiin temppeli 63 

Korintti, Apollonin temppeli 56 

korinttilainen tyyli 155, 156, 157 

kouros, mon. kouroi Nuorukainen. Yleinen aihe arkaaisissa 
veistoksissa 255 


kraateri Viinin sekoitusastia 250, ks. myös maljakkomuodot 

Kreeta, kartta 42 

Kreikka, kartta 42 

Kresilas 128,167 

Kritioksen poika 89, 262 

Kritios 89 

kryselefantiini Kuvanveistos, jossa ihon pinta on tehty norsun- 
luusta ja koko muu kuva kullasta (tav. puurungon va- 
raan) 

Ksanthos, Harpyiain monumentti 94, Nereidimonumentti 132, 
282 

kuiluhauta Maahan kaivettu suorakulmainen, katokseton hauta. 
Kuuluisia ovat varsinkin ne runsaasti kultaesineitä sisäl- 

Helmisauva (astragaali) HOWOIKOMOMOWOWMO n 


Munasauva (joonialainen 
kymäation) 


Lesbolainen kymation 


Nouseva karnis 


Vulsti 


Doorilainen kymäation 


täneet varhaismykeneläisen kauden kuiluhaudat, jotka 
Schliemann löysi Mykenestä 

kulmasupistus 108, 109 

Kultainen talo, Neron 194 

Kupolihauta Tavallisesti pohjaltaan ympyränmuotoinen monu- 
mentaalihauta, jota kattaa limittämällä tehty holvi. Kuului- 
sin k. on ns. Atreuksen aarrekammio Mykenessä 35 

kyliks Matalan maljan muotoinen, jalalla varustettu juoma- 
astia 84, 268, ks. myös maljakkomuodot 

kymäa 1. kymation Vahvasti tyylitellyn lehtinauhan muodostama 
ornamentti, jonka eri lajeina puhutaan doorilaisesta, joo- 
nialaisesta (munasauva) ja lesbolaisesta kymasta 155, 356 
Kypseloksen arkku 59 


Labraunda 154, 290 

Laokoon-ryhmä 166, 301 

Leijonaportii, Mykene 12, 39 

lekythos Öljypullo. Usein parfyymipullona käytetty antiikki- 
nen saviastia: korkea jalallinen, kapeakaulainen mutta laa- 
jasuinen kannu, joita on paljon löydetty arkaaisen ja klas- 
sillisen ajan haudoista, ks. maljakkomuodot 

Leokares 143 

Livian talo, Rooma 206 

Lucius Caecilius Iucundus 204, 318 

Ludovisin sarkofagi, Rooma 232, 331 

— valtaistuin, Rooma 95, 266 

Lysikrates-monumentti, Ateena 157 

Lysippos 146 ja seur., 292, 294 

Lysistratos 148 


Macmillan-lekythos, Lontoo 57 

Magnesia, Artemis-temppeli 153, 154, 298 

Maison carree, Nimes 193 

maljakkomuodot Kuljetus- ja säilytysastiat, sekoitusastiat, 
kaatimet, juoma-astiat ja parfyymipullot 358 


Mantineian jalusta 140 

Marathonin nuorukainen 141, 288 

Marcelluksen teatteri, Rooma 192 

Marcus Aureliuksen pylväs, Rooma 219 

Mars Ultor temppeli, Rooma 197, 198 

Massalialaisten aarrehuone, Delfoi 79 

mausoleumi Alunperin satraappi Maussolloksen hautamuisto- 
merkki Halikarnassoksessa 350-luvulta eKr., myöhemmin 
nimitystä on käytetty merkitsemään kaikkia suurempia 
hautarakennuksia 

Maussolleion, Halikarnassos 142, 143, 144, 145, 153, 154, 289, 
290 

Maussollos 142, 143, 290 

meanderi Spiraalimaisesti tai suorakulmaisesti etenevä nauha- 

ornamentti, myös tunnettu nimellä ä la grecgue (meanderi- 

JUOTnaS 


Ji .a 
0 V.es0trä 


Maljakkomuotoja. A. Kuljetus- ja säilytysastioita: a kuljetus- 
amfora, b kaulasanka-amfora, c pelike, d psykter, e stamnos, 
f hydria. B. Sekoitusastioita: g pylvässankakraateri, h kalkin- 
muotoinen kraateri, i kellokraateri. C Kaatimia: k oinokhoe. D. 
Juoma-astioita: 1 kyliks, m skyfos, n kantharos. E. Parfyymi- 
pulloja ja rasioita: o aryballos, p ja r alabastron, s pyksis, t 
lekythos 


A 


nimitys johtuu vähäaasialaisen Maiandros-joen kiemurtele- 
vasta juoksusta) 

megaron a) mykeneläisen palatsin keskushuone, b) rakennus- 
tyyppi, jonka tunnusmerkkeinä ovat suuri huone, sen kes- 
kellä liesi katossa olevine savuaukkoineen ja toisesta pää- 
dystä avoimen esihallin kautta tapahtuva sisäänkäynti 

Menekrates 164 

metooppi Nelikulmainen, usein maalauksilla tai reliefeillä ko- 
risteltu laatta, joka triglyyfien kanssa vuorotellen muo- 
dostaa doorilaisen palkiston friisin 

Mikon 115 

Miletos, torin portti 325 

Minervan temppeli, Rooma 198 

minolainen aika 10, 11 

Mnesikles 112 

Moklos 11 

monoliitti Yhdestä kivilohkareesta tehty veistos tai rakennus- 
osa, tavallisesti kolonni. Kreikkalaiset kolonnit eivät yleen- 
sä olleet monoliitteja, mutta sitävastoin usein roomalaiset 
ja varhaiskristilliset 

Mustakuvioinen vaasityyli Figuurit ovat siluetin tavoin 
maalatut mustalla saviastian punaiselle tai keltaiselle poh- 
jalle 

Mykene, Atreuksen aarrekammio 12, 35, 55, Leijonaportti 12, 39 

Myron 119, 120, 274, 275 

Mysteerihuvila ks. Villa dei Misteri 


nartheks Poikittainen esihalli muinaiskristillisessä kirkossa, 
basilikassa tai kuorikirkossa 

neljäs tyyli 207, 321 

Nereidimonumentti, Ksanthos 132, 282 

Nero 319 

Neron Kultainen talo, Rooma 194 

Nervan forum, Rooma 197, 198 

Nesiotes 89 

niello Hopean koristelutekniikka, jossa kaiverrettu ornamentti 
täytetään mustalla hopean, kuparin, lyijyn ja rikin seok- 
sella 

Nike, Samothraken 162, 297, sandaalia sitova 131, 283 

Niken temppeli, Ateena 101, 104, 131 

Nimes, Dianan kylpylä 193, Maison carröe 193, Pont du Gard 
193 

Niobe-maolari 272 

nymfaion Veden jumalille omistettu pyhäkkö, tavallisesti suih- 
kukaivon ympärillä 


oinokhoe 65, 249, ks. myös maljakkomuodot 

Olympia, Heran temppeli 55, 59, 110, 111, 139, 287, Zeuksen 
temppeli 101, 111, 115, 116 ja seur., 280 

Olympieion Zeus Olympioksen temppeli Ateenassa, Peisistra- 
toksen aloittama 

Omfalos Pyhä maailman napa, kartionmuotoinen marmoriloh- 
kare, jota säilytettiin Apollonin temppelissä Delfoissa 


360 Hakemisto 


opisthodomos Temppelin cellan takainen, pronaosta vastaava 
huone, esihalli joka harvoin on suoranaisessa yhteydessä 
temppeliin. O:ta käytettiin usein erityisten jumaluuksien 
pyhäkkönä 105 

opus incertum 189 

orkhestra Aikaisemmin ympyrän, myöhemmin puoliympyrän 
muotoinen teatterin »tanssitanner», jolla kuoro esiintyi 

ornamentti ks. astragaali, helmisauva, kymation, meanderi, 
palmetti 

Oropos, teatteri 160 

ortostaatit Kreikkalaisen temppelin seinän alimmat, pysty- 
suuntaan asetetut kvaaderikivet 

Orvieto-kraateri 116, 272 

Ostia 218 


Paestum, basilika 110, Poseidonin temppeli 111 

Palatinus, Flaviusten palatsi 194 

palatsityyli Knossoksen palatsista peräisin olevien vaasien 
koristelutyyli toisen myöhäisminolaisen kauden aikana 
17, 18 

palestra Harjoitus- ja urheilupaikka antiikin aikana 

palkisto Kapiteelien ja katon välinen osa temppelirakennuk- 
sessa. Doorilaisen palkiston muodostaa sileä arkkitraavi ja 
triglyyfifriisi, jossa metoopit ja triglyyfit vuorottelevat. 
Triglyyfi on jokaisen kolonnin keskilinjan kohdalla. Joonia- 
laisessa palkistossa arkkitraavi on jaettu kolmeen enem- 
män tai vähemmän profiloituun listaan, friisi on joko sileä 
tai reliefeillä koristettu ja päättyy ylhäällä hammastettuun 
geisoniin. Korinttilainen palkisto muistuttaa pääasiassa 
joonialaista, mutta sen päätteenä on usein konsoligesimssi 

palmetti Ornamentti, jonka pääasiassa muodostavat viuhka- 
maisesti levitetyt lehdet 

Panainos 115, 123 

panateenalainen juhla 71, 124 

Pantheon, Rooma 212, 213, 324 

Pappiskuningas 29, 242 

Parrhasios 134, 135 

Parthenon 101, 102, 278, 279, 280, 281, friisi 134, pohjakaava 105, 
veistokset 122 ja seur., vanha P. 104 

pelike, maljakkomuoto 358 

Pelops-amfora 135, 286 

Penthesileia-maljakko 116, 272 

peplos Antiikin aikainen naisen villapuku, johon kuului ala- 
osa, kolpos, ja yläosa, apoptygma, ja joka oli sivulta avoin 

Pergamon, palatsi 159, Zeuksen alttari 159, 164 ja seur., 299 

peripteros 54, 103, ks. myös temppeli 

peristyyli Katettujen kolonnadien ympäröimä piha 228 

Piazza Armerina 227, 228, 229 ja seur. 

pilari Pylväs, joka toisin kuin kolonni on jalustaltaan suora- 
kulmainen ja muurattu 

pilasteri Seinäpinnalle kohokuvana tehty, pylvästä jalustoi- 
neen ja kapiteeleineen jäljittelevä koristeaihe roomalaisessa 
ja antikisoivassa arkkitehtuurissa 

pisaralevyt Koristeellinen elementti doorilaisessa temppelityy- 
lissä, jonka muodostavat sylinterinmuotoiset »pisarat» 
guttae) gesimssin alla sekä (kuuden pisaran riveissä) jo- 
kaisen triglyyfin ala- ja yläpuolella 

pneumaattinen muotokuva 234 

polos Sylinterimäinen päähine, tunnusomainen osalle kreikka- 
laisia jumalattaria 

Polyeukhos 161, 295 

Polygnotos 114 ja seur. 

Polykleitos 121 ja seur., 276 

— nuorempi 157 

Polymedes 70, 75, 254 

Pompeiuksen teatteri, Rooma 189 

— curia 190 

Pompeji, Aleksanterinmosaiikki 170, 303, Dioskuurien talo 208, 
Faunien talo 303, Vettiusten talo 208, 321, Villa dei Misteri 
171, 206, 303 

Pont du Gard, Nimes 193 

pontinen amfora 59, 250 

poros Kuvanveistoksiin käytetty, tuffia muistuttava pehmeä 
kalkkikivi. Vanhemmat päätyveistokset Ateenan Akropo- 
liilla on tehty poroksesta 64 

Porta Nigra, Trier 225 

portiikki Pylväshalli, roomalaisten käyttämä nimitys kolon- 
nien kannattamasta esihallista, joka oli rakennuksen si- 
säänkäynnin edessä 

Poseidon, Artemisionista 93, 265 

Poseidonin temppeli, Paestum 111 

pozzolana 188 

Praeneste, Fortuna-temppeli 189, 190, 191 

Praksiteles 137 ja seur., 287, 288 

Priene 152, 154, 158 

pronaos Esihalli, huone temppelin keskushuoneen edessä, 
vrt. opisthodomos 105 

propylaia Monumentaalinen sisäänkäynti temppelialueelle tms., 
tavallisesti varustettu kolonneilla 

Propylaiat, Ateena 104, 112, 277 

prostylos ks. temppeli 

Protogenes 168 

protogeometrinen tyyli 45 

Pseira (Psira) 11 

pseudodipteros ks. temppeli 

pseudoperipteros ks. temppeli 

psykter Viinin jäähdytysastia, ks. maljakkomuodot 

punakuvioinen vaasityyli Figuurit materiaalin värisinä mus- 
talla kiiltovärillä maalatulla pohjalla 84 

pyksis kannellinen rasia, ks. maljakkomuodot 

pyloni Erityisesti egyptiläisessä arkkitehtuurissa tavallinen 
portaali, jossa monumentaalista porttia reunustavat suora- 
kaiteen muotoiset, sivuilta vinot tornit 

pylväsjärjestelmä Kreikkalaisessa rakennustaiteessa esiintyy 
kolme pylväs- 1. kolonnijärjestelmää, doorilainen, joonia- 
lainen ja korinttilainen. Doorilaisessa kolonnissa ei ole ja- 
lustaa, se kapenee ylöspäin ja on varustettu 16—20 uur- 
teella, kanneluurilla, joiden reunat ovat terävät. Kapiteelin 
muodostavat ekhinos 1. ekinus, ulkoneva pyöreämuotoinen 
laatta ja sillä lepäävä nelikulmainen levy, abakus. Tämän 
päällä lepää palkisto, joka muodostuu arkkitraavista (ala- 
osa), sileistä kivipalkeista, ja friisistä (yläosa), jossa vaihte- 
levat uurretut laatat, triglyyfit, ja reliefilaatat, metoopit. 
Joonialainen kolonni on korkeampi ja sirompi, se lepää pyö- 
reällä jalustalla, jossa on kaksi kourua ja yksi pullistuma. 
Varressa on 20—24 kanneluuria, joiden väliin on jätetty sileä 
pinta. Kapiteelissa on alempi ekhinosta muistuttava osa 
ja sen päällä karakteristinen tyyny, jonka sivut kierty- 
vät spiraalimaisiksi voluuteiksi. Arkkitraavissa on kolme 
vaakasuoraa kerrosta ja friisi käsittää yhtenäisen nauhan, 
joka usein on reliefeillä koristettu. Korinttilainen kolonni 
poikkeaa joonialaisesta vain kapiteelin osalta, jonka perus- 
muoto on kukkamaljan tapainen ja joka on koristettu kah- 
della erikorkuisella akantinlehtien kehällä. Niistä työntyvät 
köynnökset muodostavat voluutit jokaiseen neljään kul- 
maan. Niiden päällä on runsaasti profiloitu abakus 103, 
113, 156 

Pytheos 143, 154 
pytholaiset kilpailut 71 


raakatiili Auringossa kuivattu, polttamaton tiili 

Rabirius 194 

Rampinin pää 84 

Rauhanalttari ks. Ara Pacis 

Ravenna, Sant? Apollinare nuovo 239, San Vitale 239 

regula Kapea lista doorilaisen arkkitraavin ulkonevan yläreu- 
nan alla 

Regulini-Galassin hauta, Caere 180, 304 

reliefi Kohokuva, kiinteälle pohjalle tehty veistokuva, joka 
voi olla korkea, pinnasta voimakkaasti ulkoneva (haut- 
relief) tai matala, vain hieman pohjasta kohoava (bas- 
relief) 

repliikki Toisinto, taiteilijan itsensä omasta teoksestaan te- 
kemä kopia 

rhyton Sarven-, pään tai eläimenmuotoinen juoma-astia 

ristiholvi Muodostuu kahden tynnyriholvin yhtymäkohtaan 

Roikos 70, 75, 87 

Roman ja Augustuksen temppeli, Ateena 104 

Rooma, Ara Pacis 200, 201, 313, 314, Augustuksen forum 197, 
198, Basilica Aemilia 188, 198, 203, Basilica Ulpia 197, 198, 
Caesarin forum 197, 198, Caracallan termit 215, Clivus Ar- 
gentarius 198, Colosseum 192, 193, 323, Diocletianuksen ter- 
mit 223, Farnesina-huvila 206, 314, Flaviusten palatsi 194, 
195, Hadrianuksen huvila 213, 214, Junius Bassus sarkofagi 
236, 336, keisariforumit 197, 198, Konstantinuksen basilika 
224, 348, Konstantinuksen triumfikaari 234, 332, Livian talo 
206, Marcellus-teatteri 192, Marcus Aureliuksen pylväs 219, 
Mars Ultorin temppeli 197, 198, Minervan temppeli 198, 
Neron Kultainen talo 194, Nervan forum 197, 198, Palati- 
nus, palatsi 194, Pantheon 212, 213, 324, Santa Constanza 
237, Santa Maria degli Angeli 224, Santa Maria Maggiore 
238, Santa Sabina 238, 336, Saepta Julia 198, Septimus Se- 
veruksen triumfikaari 197, 220, Sep. C. Bibulo 198, Tabula- 
rium 187, 188, Tituksen triumfikaari 197, 203, Trajanuksen 
forum 198, 204, Trajanuksen pylväs 197, 198, 204, 318, Tra- 
januksen temppeli 198, Vespasianuksen temppeli 196 

räystäslista ks. sima 


Saepta Julia, Rooma 198 
Samos, Heraion 110, 112 

Sant' Apollinare nuovo, Ravenna 239 

Santa Constanza, Rooma 237 

Santa Maria degli Angeli, Rooma 224 

Santa Maria Maggiore, Rooma 238 

Santa Sabina, Rooma 238, 336 

San Vitale, Ravenna 239 

sarkofagi Monumentaalinen ruumisarkku, useimmiten mar- 
moria. Sarkofagikuvanveisto muodostaa huomattavan osan 
etruskilaisesta, roomalaisesta ja varhaiskristillisestä taitees- 
ta 246, 331, 336 

Satraappisarkofagi 131 

Satricum myöhäisarkaaisia figuureja 181 

Schliemann 33 

Sepolcro C. Bibulo, Bibuluksen hauta, Rooma 198 

Septimus Severuksen triumfikaari, Rooma 197, 220 

sfinksi Antiikin taiteessa kuvattu olento, jolla on ihmisen pää 
ja leijonan ruumis. Egyptiläisessä taiteessa esiintyy tavalli- 
sesti kuninkaan pää, kreikkalaisessa ja roomalaisessa nai- 
sen pää ja rinnat sekä hyvin usein siivet 

sgraffeeraus Raaputtaminen kiveen, keramiikkaan tms. 

Sidonin sarkofagit, Istanbul 131, 141, 161 

Sifnolaisten aarrehuone, Delfoi 78, 79, 81, 256 

Silanion 167 

sima Räystäslista. Palkiston ylin pääte, usein S-kirjaimen 
muotoisesti profiloitu kattokouru, jonka vedenpoistoaukot 
on koristettu leijonanpäillä tms. 103 

sinetti, mykeneläinen 

Skopas 141 ja seur., 289 

skyfos 57, ks. myös maljakkomuodot 

Smilis 70 

Sofiankirkko ks. Hagia Sofia 

Sotades 116 

Spalato (Split), Diocletianuksen palatsi 225, 226 

stamnos ks. maljakkomuodot 

steele Pystyyn asetettu kivilaatta tai -patsas (hauta- tai muu 
muistomerkki), johon antiikin aikana hakattiin kirjoituksia 
tai reliefikuvia 

stereobaatti Kalliopohjaan hakattu tai muurattu näkymätön 
temppelin tai muun rakennuksen perustus 

stoa Kolonnadi, pilarihalli 

stylobaatti Temppelin jalustan ylin osa. Pylväänjalustaa vailla 
oleva doorilainen kolonni kohoaa suoraan stylobaatilta 103 

submykeneläinen Mykeneläisen vaasityylin haarautuma, joka 
esiintyi Mykenen tuhoutumisen, n. 1100, ja vanhimman 
geometrisen vaasityylin syntymisen välisenä kautena 

symposion Kreikkalaisten miesten juomingit, juhlat joita roo- 
malaisilla vastasi convivium; usein käytetty aihe arkaai- 
sessa ja klassillisessa vaasimaalauksessa 


tablinum Roomalaisen talon osa, alunperin huone jossa avio- 
vuode oli 

Tabularium, Rooma 187, 188 

tanagraveistokset Poltetusta ja maalatusta terrakotasta Ta- 
nagra-nimisessä kaupungissa 300—200-luvulla eKr. valmis- 
tetut pienikokoiset naisfiguurit 141 

Targuinia, haudat 179, 306, 307 

Tauriskos 166 

Tegea, Athene Aleas temppeli 141, 289 

tektoninen Rakenteeseen liittyvä, esim. koristelumenetelmää 
nimitetään t:ksi, kun se pyrkii elimellisesti korostamaan 
esineen rakenteen tärkeimpiä osia, kuten vaasissa sen suu- 
aukkoa ja kaulaosaa. Vastakkaista, astian koko muotoa 
korostavaa menetelmää nimitetään usein kokonaisdekoraa- 
tioksi 

templum in antis ks. temppeli 

temppeli Tavallisesti rakennus uskonnollisten menojen suo- 
rittamista varten. Kreikkalaisen temppelin tyypit muodos- 
tuivat 500—400-luvuilla eKr.: Templum in antis käsittää 
cellan, suljetun huoneen, jossa jumalankuva oli, ja esi- 
hallin, jossa oli kaksi kolonnia. Prostylos: esihallin kolonnit 
muodostavat portiikin lyhytsivun koko leveydelle. Amfi- 
prostyloksessa on tällainen portiikki kummallakin lyhyt- 
sivulla. Peripteros: cellaa ympäröi kaikilla sivuilla yksin- 
kertainen kolonnirivi. Pseudoperipteros: cellatemppeli, joka 
ulkosivun puolikolonneillaan jäljittelee peripterosta. Dip- 
teros käsittää kaksinkertaiset, useimmiten joonialaiset ko- 
lonnirivit. Pseudodipteroksessa on cellan seinän ja ulomman 
kolonnirivin etäisyys sama kuin dipteroksessa, mutta si- 
sempi kolonnirivi puvituu. Rakennus tekee ilmavan vaiku- 
tuksen. Tolos on kolonnien ympäröimä pyörötemppeli 

temppelimuodot 54 

tepidarium Lämminkylpy, roomalaisten termien osa 228 

termit Antiikin kylpylaitos, joka erityisesti roomalaisten toi- 
mesta kehittyi suureksi loistorakennukseksi 

terrakotta Poltettu, lasittamaton savitavara, väriltään keltai- 
sen- tai punaisenruskeata 

Themistoklesin muuri, Ateena 257 

Theodoros 70, 75, 87 

Theodosiuksen hopeamissorium, hopeakilpi 237, 334 

Theodosiuksen obeliski 236, 237, 335 

Thermos, Apollon temppeli 110 

Theseion, Ateena 111 

Timotheos 132, 143 

Tiryns 33, 34, 35, 245 

Tituksen kaari, Rooma 197, 203 

toga (tooga) Roomalainen vaatekappale, villaa, joka laskos- 
tettiin tunikan päälle. 

toinen tyyli 205 

tolos, ks. temppeli 

Tolos, Epidauros 157 

tolos-hauta Kupolihauta 

Tomba Campana, Veji 179 

— del Barone, Targuinia 179, 306 

— della caccia e della pesca, Targuinia 179 

— della Casetta, Caere 308 

— del Toro, Targuinia 306 

— del Triclinio, Targuinia 307 

torso Figuuriveistos, josta puuttuu pää, kädet ja jalat 

Trajanuksen forum, Rooma 198, 204 

— kaari, Beneventum 197, 205, 326 

— pylväs, Rooma 197, 198, 204, 318 

— temppeli, Rooma 198 

Trier, Porta Nigra 225, termit 224, 225 

triglyyfi »Kolmileikkaus», laatta jonka kaksi kourua jakavat 
kolmeen osaan; muodostaa yhdessä metooppien kanssa 
doorilaisen palkiston 

tripodi Kolmijalka. Kolmella jalalla seisova pronssimaljakko. 
Apollon tunnus, esiintyy usein votiivilahjana 

tritonit Kreikkalaisen mytologian merenjumalia, joilla on ih- 
misen yläruumis ja kalan pyrstö 

triumfikaari Roomalainen monumentin muoto, jolla osoitettiin 
kunnioitusta voitokkaalle sotapäällikölle. Sen muodostaa 
1—3 arkkitehtonisesti suunniteltua holvikaarta. Sitä koris- 
tavat pilasterit ja ylhäällä attika 

tumulushauta 178, 308 

tunika Roomalainen paitaa muistuttava hihallinen vaatekappa- 
le, jota käytettiin togan alla 

Tykhen temppeli, Baalbek 222 

tympanon Kreikkalaisen ja roomalaisen temppelin päätypinta, 
useimmiten kolmionmuotoinen, joskus ylhäältä kaareva 103 

tynnyriholvi Puolisylinterin muotoinen holvi 

tyrsos Narthex-putkesta tehty sauva, jonka päässä on pinjan- 
käpy. Dionysoksen tunnus. 


Vafio, kultapikari 243, sinetti 245 

Veji, Apollonin temppeli 180, Apollon 180, 310, 311, Tomba 
Campana 179 

verismi Uskollisesti mallin piirteet, myös vastenmieliset, tois- 
tava muotokuvataide, vastakohta: idealisoiva muotokuva 
220, 221 

Vespasianuksen temppeli, Rooma 196 

Westmacott-atleetti, Lontoo 121 

Vettiusten talo, Pompeji 208, 321 

Villa dei Misteri, Pompeji 171, 206, 303 

Vitruvius 187 

voluutti Näkinkengän- tai spiraalinmuotoinen rakennusorna- 
mentti, tyypillinen aiolilaiselle ja joonialaiselle kapitee- 
lille 

votiivilahja Jollekin jumalalle luvattu lahja, tavallisesti kii- 
tollisuuden osoitus pelastumisesta vaaratilanteessa. V. oli 
usein patsas tai pienoisveistos tai jokin taiteellinen esine 

Vulca 181 


xoanon, mon. xoana Vanha, puinen, ankaran frontaalinen ju- 
malankuva 


Zeuksen alttari, Pergamon 159, 164 ja seur., 299 
Zeuksen temppeli, Olympia 101, 111, 115, 116 ja seur. 
Zeuksis 135, 136 

Zeus, Artemisionista 93, 265, Olympia 126 


